
INDLEDNING. 



tor den Læge, der væsentligt er henvist til at 
studere Sindssygdommene gennem Bøger og ikke har 
Lejlighed til at gjøre selvstændige Iagttagelser gennem 
Livet i en Sindssygeanstalt, ligger der en Vanskelighed 
i bestandigt at være henvist til den fremmede Literatur; 
thi om ingen Sygdomme gælder det vel i saa høj 
Grad som om disse, at selv forholdsvis korte Afstande 
i Rummet kunne give Anledning til iøjnefaldende 
Nuancer i Sygdommens hele ydre Optræden. Det er 
her ikke blot Klima og Jordbund, Ernæring og Leve- 
maade og andre saadanne Grundforhold, der — som 
vel i saa mange Sygdomme — gjøre deres forskellig- 
artede Indflydelse gældende; men hertil komme alle 
de mangfoldige psychiske Nuancer, der skrive sig fra 
Folkeslagenes forskellige Tænkemaade og Livsvaner, fra 
deres Sprog og Religion, fra deres hele aandelige 
Konstitution, der er saa stærkt paavirket baade af deres 
Lands naturlige Beskaffenhed og af dets ejendommelige 
Kulturtrin osv., og som bidrage til at gjøre de psychiske 

Abnormiteter til en særlig vanskelig Sag at forstaa for 
en udenforstaaende Fremmed. Naar jeg har besøgt 
udenlandske Sindssygeanstalter, har det — selv hvor 
Sproget ingen særlige Vanskeligheder lagde i Vejen — 
ofte slaaet mig, hvor vanskeligt det vilde være at 
færdes imellem en saadan Flok Syge af en anden 
Nation eller Race ; og det Samme gjør sig tilnærmelsesvis, 
om end langtfra i samme Grad, gældende, naar man 
i den udenlandske Literatur læser Sygehistorier om 
Sindssyge, selv om de i Forvejen ere lagt tilrette af 
en forstaaende og forklarende Haand. Har man selv 
i sin Erindring et stort Materiale til sin Raadighed, 
saaledes som man uvilkaarligt faar det, naar man i en 
længere Aarrække har levet imellem Patienterne i en 
Sindssygeanstalt, saa har man i Reglen ikke saa svært 
ved ligesom at oversætte en saadan Sygehistorie i sin 
Bevidsthed, at finde Analogier og tilsvarende Fænomener, 
der hos en dansk Patient vilde sige og betyde det 
samme, som Udlændingen udtrykker paa sin ejen- 
dommelige Maade; men et saadant Lexikon, om jeg i 
Korthed maa udtrykke mig saa, kan den almindelige 
Læge, der kun i Ny og Næ møder Fænomenet Sinds- 
sygdom paa sin Vej, selvfølgelig ikke have til sin 
Raadighed. Jo længere man — baade paa en Rejse 
og i Literaturen — kommer bort fra sit Land, i jo 
højere Grad Raceforskellen og de deraf betingede 
aandelige Fænomener træde frem, desto større bliver 
selvfølgelig Vanskeligheden; men selv nærboende Na- 
tioner frembyde ofte saa paafaldende Nuancer i Tanke- 
gang og Udtryksmaade, at Forholdet gjør sig gældende. 



3 

Det kan stundum være vanskeligt nok at sætte sig ind 
selv i sunde og naturlige Tankegange hos en fremmed 
Nation; det kan ogsaa være endog meget svært at 
følge sine sindssyge Landsmænds abnorme Tankespring ; 
støde saa begge disse to Vanskeligheder sammen hos 
ét Individ , staar man let ganske uforstaaende overfor 
Fænomenet. 

Det er den Betragtning, der fra først af har ledet 
mig ind paa Tanken om at skrive den foreliggende 
Bog; jeg har villet give en let overskuelig Frem- 
stilling af Sindssygdommene, saaledes som jeg har 
læn dem at kende under et mangeaarigt Arbejde i 
danske Sindssygeanstalter. Selvfølgelig bygger jeg 
ogsaa paa alle Punkter paa Forudsætninger, som jeg 
skylder andre Forfatteres Behandling af Spørgsmaalene ; 
men det har været min bevidste Bestræbelse saa vidt 
muligt i min Fremstilling at lade dette fremmede Stof 
i og for sig forsvinde og efter Evne kun at tegne 
Billederne efter den levende Model; kun derved har 
jeg troet det muligt at fremhæve det Ejendommelige 
ved Sindssygdommene, saaledes som de just vise sig 
under danske Forhold. Det rige Materiale, der paa 
ethvert Punkt har staaet til min Raadighed, har jeg 
bestræbt mig for overalt at lade skimte antydningsvis 
igennem; uden det bliver en saadan Fremstilling let 
tør og skematisk; hvor vidt det er lykkedes mig at 
løse denne Opgave, er jo et andet Spørgsmaal. 

Det har mindst af alt været min Hensigt at skrive 
en Bog for specielle Sindssygelæger; alene deres 
ringe Antal her i Landet vilde ogsaa gjøre et saadant 



Foretagende baade overflødigt og umuligt; heller ikke 
for de nutildags ikke ganske faa Læger, der hellige 
en kortere Del af deres Studietid til Sindssygdommene, 
vil denne Bog kunne tjene til andet end til en orienterende 
Oversigt til at indlede deres Arbejde med; den, der 
vil trænge noget dybere ind i Psychiatriens Labyrinter, 
maa med større Anstrengelse arbejde sig igennem en 
fyldigere og vægtigere Fremstilling. Hvad jeg har 
villet give, er kun en indenfor de snævreste Grændser 
holdt Beskrivelse af Fænomenet Sindssygdom i dets 
forskellige Afskygninger, tegnende det ikke paa Bag- 
grund af theoretiske Systemer og Forklaringer, men 
saa vidt muligt sættende det i Forbindelse med Livets 
virkelige Forhold og fremhævende den positive Rolle, 
det spiller i dette. Bogen stiler derfor ikke mod det 
ærgerrige Maal at bringe nye Synsmaader frem, men 
kun mod den beskedne Hensigt at byde en let til- 
gængelig og kortfattet Orientering i Forhold, der ofte 
maa staa den almindelige Læge noget uklare. En 
dansk Forfatter — Pontoppidan — har for ikke længe 
siden prist Psychiatriens Fremtid lykkelig, fordi dens 
Beskrivelse i Nutiden gennemgaaende mere og mere 
er forlagt fra de store Sindssygeanstalter til Universitets- 
hospitalernes kliniske Afdelinger. Jeg kan for en Del 
samstemme med ham i denne Opfattelse, men ogsaa 
kun for en Del. Det rige og mangeartede Materiale, 
der i den friskeste og mest akute Tilstand Dag ud og 
Dag ind strømmer til en saadan klinisk Afdeling, og 
som foruden de egentlige Sindssygdomme i snevrere 
Forstand bl. a. omfatter de talrige Grændsegebeter fra 

Nervesystemets andre Omraader, aabner vistnok lettest 
Øjnene for en Mængde Enkeltfænomener og giver 
Lejlighed til talrige Iagttagelser, hvoraf maaske en Del 
hurtigt synker i Jorden igen, men hvoraf en anden 
Del har Livskraft i sig og tilfører Videnskaben nye 
Kendsgerninger, maaske nye Synsmaader, der holde 
den levende og bevægelig; man kan maaske gaa saa 
vidt som til at sige, at Psychiatriens Fremtid væsentligt 
forberedes i de kliniske Hospitalsafdelinger. Men de 
store Sindssygeanstalter have ogsaa deres Kort paa 
Haanden. Medens Hospitalsklinikerne ifølge deres 
Natur kun kunne blive et flygtigt og forbigaaende 
Opholdssted for de Sindssyge, hvorfra de hurtigst 
muligt fjernes enten for at vende tilbage til Livet eller 
for at gaa over i Sindssygeanstalterne, saa har man i 
disse med deres langsommere vexlende, tildels kon- 
stante Befolkning en ganske anderledes god Lejlighed 
til at følge Sygdommene i deres Forløb og Afslutning, 
noget der utvivlsomt paa en langt tydeligere Maade 
lader de store og karakteristiske Hovedlinier i Fæno- 
menet træde skarpt og iøjnefaldende frem. Og for 
den almindelige Læge er det dog vistnok af større 
Betydning at faa et klart Overblik over disse Hoved- 
linier, saaledes som Psychiatrien paa sit nuværende 
Standpunkt opfatter og erkender dem, end at komme 
ind i Debatten om mangfoldige Detaljspørgsmaal, hvis 
endelige Værdi endnu er tvivlsom, og til hvis Drøftelse 
og Bedømmelse der hører ganske specielle Forud- 
sætninger. Jeg tror derfor, at baade Universitetskliniken 



og Sindssygeanstalten hver for sig kan have sil be- 
rettigede Ord at sige. 

I hvor stort et Omfang StoflFet skal medtages i 
en saadan orienterende Oversigt, er ikke saa let at 
afgjøre. Den psychiatriske Literatur, der endnu for en 
Menneskealder siden, Verden rundt, var af et ret be- 
grændset Omfang, er i de senere Aar svulmet op med 
en næsten overvældende Rigdom, og saavel gennem 
enkelte Tidskriftaf handlinger, som gennem Monografier 
og samlede Haandbøger tilføres der bestandigt nyt 
Raastof og underkastes dette stadigt ny Behandling. 
Jeg har, som sagt, i min Fremstilling indskrænket mig 
til, eller i al Fald lagt det absolut væsentlige Eftertryk 
paa de større Hovedlinier; men for at opnaa dette 
nødes man til at holde mange Enkeltheder ude, der 
ellers vilde overgro og forviske de store Linier. Jeg 
har fremdeles holdt mig til kun at omtale det Positive, 
ladende alt det, der ikke er, ude af Omtale. løvrigt 
har jeg ogsaa i denne Sammenhæng væsentligt ladet 
mig lede af Hensynet til, hvorledes Sygdommene se ud 
i de danske Sindssygeanstalter < idet jeg har søgt at 
fremhæve og understrege de Fænomener, som med 
særlig Styrke og Hyppighed gjøre sig gældende der 
og kun mere forbigaaende omtalt, hvad der ingen eller 
dog kun en underordnet Rolle spiller i denne Sammen- 
hæng. 

Som man vil se, har jeg inddelt Stoffet i Sygdoms- 
grupper — ordnede efter Aarsager — ikke i Sygdoms- 
former. Tanken om en saadan Inddeling er ikke ny. 



men den er ikke almindelig gennemført. Grunden, 
hvorfor jeg har valgt en saadan Ordning fremfor den 
almindelige, er den, at medens den theoretisk synes 
mig lige saa berettiget som den anden — man kan i 
Virkeligheden med lige saa god Mening og med lige 
saa stort Udbytte anlægge sine Undersøgelser paa de 
enkelte Sygdomsgrupper som f. Ex. Puerperalpsychoserne 
eller de traumatiske Psychoser som paa de enkelte 
Sygdomsformer, som Manien eller Forryktheden — 
saa synes den mig i praktisk Henseende at frembyde 
store Fordele for den Læser, der ikke er Sindssygelæge 
ex professo. Staar Lægen overfor det enkelte Sygdoms- 
tilfælde, vil han i Reglen uden særdeles stor Vanske- 
lighed kunne føre det tilbage til et bestemt causalt 
Udgangspunkt, navnlig naar han i Forvejen véd, hvad 
der i saa Henseende særligt er at lægge Vægt paa. I 
de Haandbøger, der ere inddelte efter Sygdoms- 
formerne, vil han da som oftest maatte nøjes med at 
finde den almindelige Beskrivelse af den foreliggende 
Form, og under dennes ætiologiske Momenter den 
tilstedeværende Aarsag anført som en Mulighed imellem 
mange andre; men dette giver ham overfor det 
specielle Tilfælde ikke megen Støtte. Hvad jeg derfor 
har forsøgt, er gennem en samlet Række af kort- 
fattede Monografier, ordnede efter de naturlige Aar- 
sager og tegnede efter deres almindelige Optrædelses- 
maade i de danske Sindssygeanstalter, at give en saa 
let Lejlighed som muligt til at finde sig til Rette 
overfor de forskellige Sygdomsbilleder, man kan møde 

paa sin Vej gennem Livet. Men nødvendigvis har 
jeg maattet indlede min Oversigt med en kortfattet 
Skildring af de enkelte kliniske Sygdomsformer for 
at slaa fast, hvorledes jeg forstaar og i hvilken Be- 
tydning jeg opfatter disse, i den mere specielle Del 
bestandigt tilbagevendende Grundfænomener. 



Den kliniske Methodes Resultater. 



Sindssygdommenes Forhold til den pathologiske 
Anatomi er endnu at betragte som et aabent Spørgs- 
maal ; vi ere endnu ikke i Besiddelse af en tilstrækkelig 
Mængde Kendsgerninger og Erfaringer fra Sektions- 
bordet til at disse kunne benyttes som Basis for Syg- 
dommenes Inddeling; det kan maaske endog siges, at 
man for Øjeblikket overvejende er tilbøjelig til at søge 
Forklaringen ad andre Veje; men samtidigt maa det dog 
fastholdes, at der staar en Mulighed aaben med dette 
Maal for Øje, en Mulighed, der støtter sig til den 
Kendsgerning, at forskellige pathologiske Tilstande, der 
paa et akut Standpunkt intet — eller i al Fald intet 
konstant og fast — Resultat synes at give ved Autopsien, 
ikke desto mindre, naar de ere naaede til et videre 
fremskredet Stadium og ere gaaede over i Terminal- 
tilstandenes Rækker, vise pathologisk-anatomiske For- 
andringer, der vel med Nødvendighed maa opfattes 
som Produkter af den samme Sygdom. Men disse 
Forandringer kende vi endnu kun i en saa almindelig 

Form — som atrofiske Processer — og den Mulighed 
er vel heller ikke udelukket, at de kunne være at op- 
fatte som Fænomener af sekundær Opstaaen, saa at vi, 
hvorledes Sagen end forholder sig, vel maa indrømme, 
at Spørgsmaalet om Sindssygdommenes pathologisk- 
anatomiske Grundlag endnu staar for fjernt fra sin 
Løsning, til at det kan spille nogen større Rolle som 
Inddelingsprincip. 

Hvad den ætiologiske Methode angaar, da er der 
i de senere Aar arbejdet flittigt med den, og man maa 
sige, at hvad og hvor meget der endnu mangler os 
for at kunne benytte den med fuld Virkning, saa er 
man dog efterhaanden naaet frem til en Milepæl af 
ikke ringe Betydning. Medens man i de fleste ældre 
— og forøvrigt ogsaa adskillige nyere — psychiatriske 
Haandbøger vil finde Spørgsmaalet om de ætiologiske 
Momenters Betydning indskrænket til en Opramsning 
af en Række saadanne, som man mener, med større 
eller mindre Sikkerhed, at kunne sætte i Forbindelse 
med den eller den Sygdomsform, medens en anden 
Række, der dog i Reglen har en overordentlig stor 
Lighed og Overensstemmelse med den første, ja ofte 
i alt Væsentligt er den samme, særligt menes at staa i 
Forhold til den eller den anden Sygdomsform osv., 
saa tror jeg, at man alligevel gennem talrige forskellige 
Enkeltundersøgelser i Virkeligheden er naaet et betyde- 
hgt Skridt videre frem. Thi man formaar nu i de 
overvejende hyppige Tilfælde fra Sygdomsbilledet og 
Sygdommens Udviklingshistorie at slutte tilbage til, 
hvilket Aarsagsmoment , der ligger til Grund for Syg- 

dommen. Dette kan maaske synes noget stærkt sagt 
og vil maaske møde Modstand fra deres Side, der ikke 
særligt have arbejdet med denne Methode som Arbejds- 
felt; men jeg tror alligevel, at Sagen er sikker nok i 
sig selv. Ganske vist maa Opgaven stilles med en vis 
Begrændsning; overfor Psychoser f. Ex., der ere op- 
staaede paa Baggrund af en eller anden forudgaaet 
Sygdomsproces af anden Art, vil man vel, endnu i al 
Fald, kun undtagelsesvis være i Stand til med nogen- 
lunde Sikkerhed — og i mange Tilfælde slet ikke — 
at præcisere, hvilken bestemt Sygdomsart, der maa for- 
modes at ligge til Grund for Psychosen; man maa 
endnu nøjes med at føre denne hen til den store 
Gruppe, der udvikler sig f. Ex. paa Basis af de akute 
febrile Sygdomme i al Almindelighed, om man end 
allerede ikke er ganske uden Holdepunkter for en nøj- 
ere Sondring mellem disse forskellige Lidelsers mere 
specielle Psychoser. Men deler man i det hele Sinds- 
sygdommenes Aarsager i enkelte store naturlige Grupper 
eller Klasser, saaledes som det allerede forlængst er 
forsøgt med overlegen Haand (Morél), saa vil man 
utvivlsomt være i Stand til med sjeldent fejlende Sik- 
kerhed fra Sygdomsbilledet at slutte tilbage til Aarsags- 
gruppen. Selv om man ikke vil tillægge denne Kends- 
gerning anden Betydning, saa har den dog sin store 
Værdi, fordi den ligesom giver en Kontraprøve for 
Rigtigheden af den Klasseinddeling, som i ætiologisk 
Henseende har udviklet sig i Tidens Løb, som, i sine 
største Træk i al Fald, har vundet Borgerret i Sinds- 
sygelæren, og som ubestrideligt fra én Side set er et 



af de vægtigste og betydningsfuldeste Hjælpemidler-1 
have til Kendskabet til og Bedømmelsen af det enkelte 
Sygdomstilfælde. 

Men selvfølgelig kun et Hjælpemiddel, Om Sagens 
egentlige Kærne, om Sygdomsprocessens dybeste Væsen 
lærer Ætiologien os Intet; den tjener kun til ligesom 
at give Baggrund og Farve til Billedet; den faste Fonn 
er at søge i noget andel. En af Hovedopgaverne med 
dette Arbejde skal det just være, i Korthed at forsøge 
paa at tegne eller dog antyde de mangfoldige Afskyg- 
ninger, som de ætiologiske Momenter føre ind i Syg- 
domsbillederne; deres Tal er mangfoldigt; takket være 
de ovenfor omtalte naturlige Inddelingsgrupper har det 
dog været muligt at finde en retledende Traad gennem 
denne Labyrint. Men forinden vi naa til denne 
Undersøgelse, gælder det først at slaa en Række Mærke- 
pæle fast, om hvilke det i de enkelte Sygdomstilfælde 
evigt og altid drejer sig; det er disse Mærkepæle, den 
kliniske Undersøgelsesmethode har lært os at kende — 
en lille Række af enkelte Kendsgerninger, dels af æidre, 
dels af nyere Dato, endnu snævert begrændsede i Tal, 
om end vistnok bestemte til i Fremtiden at forøges, 
maaske i uendelig Række, men allerede, skjøndt endnu 
væsentligt kun symptomatisk, saa vidt bekendte, at de 
danne det faste Stroma, der ligger til Grund for al 
vor Viden om Sindssygdommenes egentlige Natur og 
Væsen, det faste Stroma, hvori de ætiologiske Momenter 
atter indflette deres forskelligt nuancerede Traade og 
derved frembringe de mangfoldigt varierede Enkelttil- 
fælde, der vel maa siges at frembyde en rigere Afvex- 

ling, end man finder den paa noget andet pathologisk 
Omraade — i det mindste synes det os saa. 

Hvad har da den den kliniske Methode lært os? 
•Den har givet os en lille Række Kendsgerninger, der 
for en Del vare de første Udgangspunkter for den 
nyere Tids Viden om Sindssygdommene, og i hvilke 
den fastslog sine første Resultater, men for en Del 
ogsaa ere Erhvervelser af nyere Dato. Man træffer 
her de almindeligt kendte Navne: Melankoli, Mani, 
Vanvid eller Forrykthed osv. osv.. Navne, der betegne 
afsluttede Sygdomsbilleder eller Sygdomshelheder, det 
første man — hvad ganske naturligt er — har havt 
Øje for, da Opmærksomheden overhovedet var vakt 
for Studiet af Sindssygdommene. De ældste af disse 
Sygdomsbilleder ere i deres oprindelige Skikkelse 
slaaede fast med en Friskhedens Energi, der for en 
Del i al Fald have erhvervet dem en uantastelig Bor- 
gerret i Pathologien, naturligvis dog ikke anderledes, 
end at de i Tidernes Løb have undergaaet Metamor- 
foser og Omdannelser, der i mange Henseender have 
gjort de enkelte Billeder vidt forskellige fra, hvad de 
oprindeligt eller til andre Tider have været. Man har 
saaledes af de enkelte Grundelementer dannet nye 
Sammenføjninger, som da man samlede en Række 
psychiske Symptomer, der hvert for sig kunne fore- 
komme enkeltvis eller optræde i andre Forbindelser, 
og ved at knytte dem til en Række somatiske Sygdoms- 
tegn dannede det sluttede Billede, man har betegnet 
som den »almindelige fremskridende Paralyse« (Calmeil), 
Man har til Tider opfattet alle de enkelte Sindssygdoms- 



former som Led i en samlet Helhed, gjort alle Sinds- 
sygdommene til en enkelt Sygdom, hvori de varierede 
Sygdomsbilleder kun gik ind som forskellige Udvik- 
lingsstadier (Oriesinger), Man har atter opløst denne 
Helhed og set de enkelte Billeder som selvstændige 
Lidelser; men under alle disse Opløsninger og nye 
Sammenføjninger har man uvilkaarligt snart faaet skar- 
pere Øje for de enkelte Sygdomsformers indre Slægt- 
skab og nærmere Berøringspunkter, snan mere for 
deres indbyrdes Forskellighed og ejendommelige Selv- 
stændighed. Og ud af disse Smeltnings- og Omsmelt- 
ningsprocesser er der bestandigt kommet nye og for- 
skudte Billeder. De nye Belysninger, hvorunder Stoffet 
stadigt er blevet stillet, har snart oplyst den ene Side 
stærkere, snart den anden, og derved i en evindelig 
Vexel nuanceret Billederne; thi i Sindssygdommene 
gælder det vistnok mere end i nogen anden Art af 
Sygdomme, at vel ere de Lidelser i et bestemt Organ , 
men dette Organ .er i Følge hele sin Bygning saa 
kompliceret som intet andet, og det indeholder i en 
saa tæt og inderlig Sammenføjning Grundlaget og Ud- 
gangspunkterne for saa talløse Forbindelser af den 
mangfoldigste Art, at ingen Stræng kan anslaas, uden 
at Reflexer og Medbevægelser fremkaldes i utallige 
Grader og Forbindelser. Derfor er det her saa vanskeligt 
at høre og erkende den enkelte Tone; ethvert Udslag er 
som en hel Akkord; ja inden man véd et Ord af det, 
kan det være, som om hele Orkestret faldt i med fuld 
Musik; det kan blæse som en Fanfare over hele Linien, 
og i den brusende Samklang af en Menneskehjernes 

fuldstændige Forvirring kan det være af den højeste 
Vanskelighed, ja Umulighed at skelne de enkelte Toner, 
hvad enten de klinge som Melankoliens Fortvivlelse 
og Raseri, som Maniens Latter og Sang, som Forrykt- 
hedens Mistydninger, som Tvangsmæssighedens bundne 
Strænge, som Forvirringens hele Mangfoldighed af for- 
skellige Yttringsformer — alt vævet sammen i en evig 
broget og kaleidoskopisk Vexlen. 

Det hører vel nok paa alle Pathologiens Omraader 
til Sjeldenhederne at finde det fuldkomment rene typiske 
Sygdomsbillede; men paa Sindssygdommenes Gebet er 
det maaske sjeldnere end noget andet Sted. Alle Bag- 
grundsforholdene : Alder, Kjøn, Afstamning, den Til- 
stand, hvori Legemets andre Organer befinde sig osv. 
osv.. Alt bidrager det til at nuancere det enkelte 
Billedes Grundforhold. Og saa kommer dertil det 
mangfoldigt varierede Farveskær, som fra den psychiske 
Sfære kastes over Billedet gennem Individets Dannel- 
sesgrad, individuelle Udvikling, gennem det, man med 
et alment Navn kalder dets Begavelse, gennem den 
hele aandelige Atmosfære, det har levet under. Alt 
dette kan tilsløre og maskere et Sygdomsbillede, og 
før man har arbejdet sig gennem alle disse Yderværker, 
kan man ofte ikke danne sig nogen virkelig Forestilling 
om Lidelsens egentlige Natur og Væsen. Deri ligger 
en Vanskelighed, at man, endnu i al Fald, arbejder 
saa lidt med ponderable Stofier; man bryder endnu 
sine Stier som i en Urskov; intet Steds er der vel 
endnu saa megen Plads for den Enkeltes individuelle 

Syn, intet Steds mere Fare for at komme paa Vildspoi 
og Afveje. 

U n de rsøgel s esmet boderne ere endnu for Sindssyg- 
dommenes Vedkommende ikke væsentligt forskellige fra 
dem. Fortiden har anvendt. Derimod er Resultaternes: 
Afvejen og Vurdering skarpere end fer. Vort større' 
Kendskab til Organets Bygning og fysiologiske Forhold 
har gjort, at man bestræber sig mere for at føre 
Fænomenerne tilbage til fastere Lejer, til bestemtere 
Udgangspunkter; man arbejder med større og større' 
Bevidsthed for at faa dem til at stemme med de Grund-' 
forhold, man kender, eller som man i al Fald bestandigt 
arbejder videre paa at lære at kende. Det er endnu 
for en stor Del i Sand, man bygger; stort ud over 
Hypothesernes løse og fristende Grund er man vel 
næppe naaet. Men man arbejder dog bevidst hen imodt 
et Maai, som man véd er godt, og som man tør haabi 
en Gang at naa. 

Hvad der i ikke ringe Grad vanskeliggjøj' dette' 
Arbejde, er det Fænomen, at Sygdomsbillederne i 
Tidernes Løb for en Del synes at skifte Form og 
Skikkelse. Jeg taler ikke om, hvad der kan ske fra 
Aarhundrede til Aarhundrede, ja end ikke fra den ene 
Generation til den anden; men den enkelte Sindssyge- 
læge, der med nogen Opmærksomhed har iagttaget 
Forholdene i saa Henseende gennem en ikke lang Aar- 
række, vil næppe kunne have undladt at bemærke 
denne Kendsgerning. Jeg har hørt ældre og gode Iagt- 
tagere paastaa, at Manien slet ikke fandtes mere i 
Verden i den Skikkelse, hvori de havde kendt den 

i deres yngre Dage, og selv i et Tidsrum af henved 
en Snes Aar staar det for mig som utvivlsomt, at jeg 
i de senere Tider ikke har set saa udprægede Former 
af denne Sygdom, af en saa ubændig Vehemens og 
ukuelig Energi, som jeg har truffet dem tidligere. Mest 
paafaldende synes det mig dog blandt de udprægede 
Sygdomsformer at tegne sig overfor Forryktheden, 
Vrangforestillingens Sygdom. Den Skikkelse, hvorunder 
denne Lidelse nu almindeligt opfattes og beskrives, er 
ikke mange Aar gammel ; men medens man i de første 
Aar af dens nye Tilværelse jævnligt syntes at træffe 
paa klare og fuldt karakteristiske Sygdomsbilleder, saa 
ser man dem nu saa at sige aldrig, medens man vel 
finder selve Grundfænomenet, Vrangforestillingen, 
gemt i mangfoldige mere tilslørede og kombinerede 
Tilfælde. Jeg værger mig her mod den Misforstaaelse, 
at det er Sygdommens ydre Klædebon, dens psychiske 
Indhold, jeg gennemgaaende finder forandret; deri vilde 
jeg intet besynderligt se, al den Stund enhver Tid, 
selv maalt i korte Perioder, paatrykker en Sindssygdom 
meget af sit aandelige Indhold og Særpræg; men det 
er selve Sygdommens Grundlinier, jeg finder om ikke 
egentlig forandrede, saa dog saa stærkt forskudte, at 
Billedet bliver uklart og forvisket i Modsætning til de 
tidligere renere Typer. Nu er det vel saa, at man i 
de senere Aar har akkomoderet sin Opmærksomhed 
stærkt for de mange, dels almenpathologiske, dels indi- 
viduelle Baggrundsforhold, og man kunde da i Kraft 
af Sætningen, at »det Sete afhænger af Øjnene, der 
se,« tænke sig Muligheden af, at man nutildags havde 

Dr. F. Lange: Sindssygdomme. 2 

faaet Syn for meget, der kombinerede Billedet, og som 
man før havde været blind for. Men jeg tror ikke, 
det er nogen fuldt gyldig Løsning paa Spørgsmaalet. 
De nye, forskudte Billeder indeholde ikke blot et Plus 
i Sammenligning med de ældre og renere; de have 
samtidigt tabt noget af det, der var karakteristiskt og 
stærkt iøjnefaldende ved disse. Og paafaldende er det, 
at naar man endnu af og til nødes til i en Anstalt at 
optage Tilfælde af Forrykthed, der have bestaaet i en 
længere Aarrække, — og det er just en Sygdom, der 
i lange Tider kan holde sig forholdsvis uforandret — 
saa stemme disse gennemgaaende langt mere med Syg- 
domsbilledet, som man mindes det fra tidligere Tid, 
end med de friskere og nyere Tilfælde fra vore Dage, 
som man dog er nødt til at henføre under den samme 
Diagnose, man kunde fristes til at sige, fordi man 
ikke har dem bedre. Naar man i de senere Tider har 
ment at finde Forandringer i enkelte Former af pota- 
toriske Sindssygdommes Optrædelsesmaade , saa kunde 
Grunden dertil vel tænkes at ligge i ydre Forhold — 
de spirituøse Drikkes An og Tilberedelsesmaade, de 
forskellige Kvanta, hvori de nydes, osv. For Maniens 
Vedkommende kunde man maaske have nogen Ret til 
at søge den forandrede Yttringsmaade i den hurtigere 
anvendte og omhyggeligere Anstaltsbehandling , der i 
den sidste Menneskealder — for at holde os til vore 
hjemlige Forhold — er bleven denne Sygdom til Del, 
en Sygdom, der i Følge sin Beskaffenhed just hurtigst 
muligt tvinger til at søge Anstaltens Hjælp. For For- 
rykthedens Vedkommende er Sagen derimod vanske- 

ligere at forstaa. Den hører just til de Sygdomme, 
som i højest Grad synes upaavirkelige af ydre sociale 
Forhold, hvad dens Opstaaen angaar, og den er paa 
den anden Side en af de Lidelser, der som Regel ikke 
manifestere sig tydeligt før paa et ret fremrykket 
Standpunkt, og derfor som oftest først komme i An- 
stalten sent, mere til Silckring og Uskadeliggjørelse end 
til Behandling. Er det da, som det forekommer mig. 
Tilfældet, at det Begreb, man kunde betegne som »den 
typiske Forrykt hed«, er i Færd med at forsvinde ud 
af Verden — noget, der delvis ogsaa synes at kunne 
siges om den saakaldte typiske eller klassiske Form af 
den »almindelige fremadskridende Paralyse« — saa 
synes det mig, at man uvilkaarligt kommer til at tænke 
sig Muligheden af virkelige, i Tidens Løb udviklede 
Forandringer i de Organdele og Væv, der ere Syg- 
dommens Sæde. Men paa den anden Side kan jeg 
dog ikke noksom atter fremhæve den Betydning, som 
vor skærpede Sands for og nøjere Kendskab til almin- 
deligere Baggrundsforhold, som f. Ex. Arvelighedens 
Indflydelse, eller til mere specielle Komplikationer, 
f. Ex. fra den Sygdomsgruppes Side, man i vore Dage 
betegner med Navnet »Forvirringen«, kan have til at 
vanskeliggjøre Spørgsmaalet og dets Løsning, 

Men staar da Intet fast under alle disse svævende 
Forhold, hvor Undersøgelsesmethoderne endnu kun 
hvile paa Hypothesens løse Grund, hvor Bearbejdelsen 
af Stoffet kun er naaet til at forme og omforme Leret 
i bestandigt nye og vexlende Billeder, og hvor endelig 
Stoffet selv ligesom smeltes under Bearbejdelsen og 

2* 

flyder hen i usikre og nye Kombinationer, saa at 
Billedet, man vil søge at danne sig, ikke kommer til 
at ligne, fordi Forbilledet imidlertid har forskudt sine 
Former — saa trøstesløst, som om en Kunstner vilde 
danne et Billede af et Væsen, der under selve hans 
Arbejde ældedes og tabte sin sluttede og faste Skikkelse? 
Staar da slet intet, ad klinisk Vej erhvervet. Resultat 
fast i al denne Usikkerhed? 

Jo — tilbage bliver i ethvert Tilfælde en lille 
Række Kendsgerninger, for en Del — som allerede 
ovenfor berørt — gammelt kendte og med fast Borger- 
ret i Systemet, om end bestandigt nøjere og skarpere 
omskrevne og begrændsede; for en Del af nyere, ja af 
ganske ny Datum, og da mere usikre og flydende i 
deres Linier og Grændser, tildels vistnok endnu kun 
Betegnelser for større Rammer, hvori man foreløbigt 
maa gemme alt det, man ikke kan finde andet Navn 
for, og som det vil blive Fremtidens Gerning at skelne 
ud i bestandigt rigere Mangfoldighed. Jeg vil — af 
praktiske Grunde — give denne lille Række af faste 
Holdepunkter Navnet af de »psychiatrisJce Radikaler*, 
idet jeg vel véd, at jeg herved begaar en Vilkaarlighed, 
for saa vidt som Ordet Radikal i anden Sammenhæng 
har en anden Betydning; men jeg vil i det Følgende 
saa ofte komme til at pege tilbage til disse Grundfor- 
hold, at det er mig af Vigtighed at have en hurtig og 
let genkendelig Betegnelse for dem; og jeg har til 
dette Brug ingen bedre kunnet finde. Disse Grund- 
forhold, som det maaske vil være Fremtiden forbeholdt 
at paavise i bestandigt talrigere Rækker, kende vi endnu 

kun i et Antal af sex; jeg skal her nævne dem med 
det samme: i) Hæmningen, 2) Flugten, 3) Svækkelsen, 
4) Vrangforestillingen, 5) Tvangsforestillingen, 6)Stupor. 

Over disse Radikaler er ethvert os bekendt Sinds- 
sygdomsbillede — taget i Ordets bestemtere Betydning 
— formet, snart mere enkelt, o : bygget paa ét Radikal ; 
snart mere sammensat, o: bygget paa to eller flere 
Radikaler; men andre eller flere Grundbegreber kende 
vi endnu ikke som Grundlag for de forskellige Sinds- 
sygdomsformer. 

Man kunde maaske rejse det Spørgsmaal, om der 
ikke tilkommer Hallucinationen o : Sandsefornemmelsen, 
som ikke er fremkaldt ved noget tilsvarende Indtryk 
paa Sandseorganet, den samme Rang og Værdi, som 
de her nævnte Radikaler — ikke derimod den saa al- 
mindeligt ved Siden af denne nævnte »Illusion«, der 
som »Mistydning af et virkeligt Fænomen« ikke er 
noget Grundforhold men en sekundær Proces; men 
Hallucinationen staar dog i det Væsentlige udenfor de 
ovennævnte Radikalers Række, dels fordi den formentligt 
i Modsætning til disse har sin Jordbund i Hjernens 
lavere Regioner, i de subcortikale Centrer, dels fordi 
den, vel i Overensstemmelse dermed, ikke er Udgangs- 
punktet for nogen egen Form af Sindssygdom, men 
kun har sin Betydning som en Komplikation, der er 
fælles for dem alle, om end i højst forskellig Grad og 
Hyppighed i de forskellige Sygdomsformer. 

Jeg gaar nu over til at omtale de enkelte Radikaler, 
hvert for sig. 

Hæmningen er, ligesom det gennemgaaende er 
Tilfældet med de fleste andre Radikaler, historisk set 
først blevet os bekendt gennem den Sygdomsform, for 
hvilken den danner det væsentlige Substrat, nemlig 
Melankolien. Man har i Tidens Løb defineret Melan- 
koliens Væsen paa forskellige Maader, navnlig med en 
Mangfoldighed af Udtryk for, at det er en Lidelse i 
Stemningslivets, Følelseslivets Sfære; endnu den nyeste 
Tids mest rationelle Forskere dvæle i saadanne Defini- 
tioner. Meynert betegner den saaledes som »den sørg- 
modige Forstemning«; dens »sande Indhold« er for 
ham »Samvittighedsangst«. »Dens Mekanisme er be- 
grundet i populære Fejlslutninger fra Livsforhold til 
Stemninger. Man tilskriver Forbryderen en pinlig 
Stemning i hans Samvittighed og, da Forbryderen jo 
har sin Straf i Vente, ogsaa Angst for denne. Den 
sørgmodigt Forstemte (o: Melankolikeren) udvikler nu 
sin fejle Opfattelse ved at stille den almindelige popu- 
lære Fejlslutning paa Hovedet; thi den virkelige For- 
bryder lider slet ikke af sørgmodig Stemning. Den 
Syge slutter fra Stemningen til Kendsgerningerne. 
Han udtrykker denne abnorme Bevidsthedstilstand gen- 
nem ugrundet Selvanklage«. Jeg skal ikke fortsætte 
længere i denne, som mig synes, lige saa kunstfærdigt 
konstruerede som tungt formulerede Tankegang; jeg 
har anført den saa vidtløftigt for at give et tydeligt 
Exempel paa, hvad der forekommer mig forfejlet i slige 
»Forklaringer«, der bruge saa store og fornemme Ord 
som Sygdommens »Mekanisme«, hvor der endnu kun 
i Virkeligheden er Tale om en formel Redegørelse for 

dens ydre, symptomatiske Udtryksmaade. Men lidt 
længere nede i Forfatterens Omtale af Melankolien 
finder jeg de simple Ord : »den melankolske Stemning 
er forbundet med Hæmning i Tankeflugten og Viljes- 
impulsen,« en Iagttagelse, som vel forlængst er erkendt, 
men som her forekommer mig perverst formuleret. 
Den melankolske Stemning er ikke forbundet med, 
men den er begrundet i Hæmning i Tankeflugten og 
Viljesimpulsen — saaledes synes mig Sætningen natur- 
ligt at maatte lyde. Grunden maa dog søges i Organet 
selv ; en Hæmning i dettes Processer er ganske simpelt 
et Fænomen, der søger sin Forklaring ad fysiologisk 
og pathologisk Vej ; de dybsindige Tankekombinationer 
om primære Forstyrrelser i Stemningslivets Sfære og 
derfra udgaaende retrograde Overgreb — gennem syge- 
ligt farvede Slutningsprocesser — over paa Erkendelsens 
Omraade, kan dog aldrig blive andet end hypothetiske 
Forklaringsforsøg eller rene Fantasier over Lidelsens 
ydre Symptomer. 

Men naturligvis bliver et Udtryk som »Hæmning« 
ogsaa kun et Stadium paa Forstaaelsens Vej, ikke selve 
Undersøgelsens Endemaal. Bagved ligger atter Spørgs- 
maalet om denne Hæmnings Aarsag og Beskaffenhed, 
og først i Behandlingen af dette Forhold den egentlige 
Vurdering og Forstaaelse af Sagen. Men naar jeg i 
det Foregaaende har tilladt mig en Opposition og en 
Kritik overfor en Forsker af Meynerts Rang, saa bøjer 
jeg mig dybt for ham, naar vi komme ind i dette 
dybere Jordlag. Næppe nogen anden moderne Under- 
søger har vel med saa megen Enkeltkundskab til det 

anatomisk-fysiologiske Grundlag for vor Viden om 
Hjernens Cortikalsubstans, hvor Sindssygdommene have 
deres Jordbund, og med en saa energisk Tankeanspæn- 
delse søgt at konstruere den dybeste Sammenhæng 
mellem Sygdomsbilledernes enkelte Symptomer, som 
han. Men med Nødvendighed bevæger han sig endnu 
paa Hypothesens farlige Jordbund, og hvor tiltalende 
hans Theorier end ofte kunne være, saa ængstes man 
dog undertiden ved den store, næsten routinemæssige 
Sikkerhed, hvormed han manøvrerer med disse fine og 
zarte Stoffer. *) 

Jeg for min Del bliver altsaa staaende ved Kends- 
gerningen »Hæmning«, en Proces, der i Melankolien 
først yttrer sig i den psychiske Sfære for senere, mere 
sekundært, at gribe over paa den motoriske. Dens 
fysiologisk-pathologiske Forklaring lader jeg staa' for 
Meynerts Regning; dens psychisk-symptomatiske Tyd- 
ning synes mig at kunne udtrykkes langt kortere og 



•) Tanken i Meynerts Theori, der paa en Gang omfatter Melan- 
kolien og Manien, kan i største Korthed udtrykkes saaledes: 
Kortikalsubstansen har to Opgaver, dels Kontraktionen af de 
arterielle Ringmuskler, dels Ernæringen af det kortikale psy- 
chiske Gebet, der er Sædet saavel for Tankedannelsen som 
for Bevægelsesimpulsen. Er den ene af disse Funktioner i 
Øjeblikket i stærk Virksomhed, da virker dette hæmmende 
paa den anden. Under Melankolien er Tankedannelsen og 
Bevægelsesimpulsen hæmmet, Karkontraktionen til Gengæld 
desto stærkere fremtrædende, hvilket fremkalder en Formind- 
skelse af den funktionelle H)^eræmi, der af Hjemecellen 
subjektivt fornemmes som en sørgmodig Stemning; omvendt 
i Manien: Associationsapparatets stærke Arbejde i Retoing af 
Tankedannelse og Bevægelsesimpuls fremkalder Slappelse af 
Karkontraktionen, forstærket funktionel Hyperæmi, Lykkefølelse. 

simplere, end han gjør det i sin ovenfor anførte og 
omtalte Tolkning. Benyttende mig af den samme 
Fremgangsmaade, som han selv saa ofte tager sin Til- 
flugt til, appellerer jeg til Læserens egen Bevidsthed, 
eller rettere Selvbevidsthed. Hvilket Menneske har 
ikke af egen Erfaring kendt den »sørgmodige Forstem- 
ning«, der udvikler sig paa Basis af den hæmmede 
Tankeflugt? Naar et psychisk, tildels ogsaa et legem- 
ligt. Arbejde ikke vil gaa fra Haanden, naar Tankerne 
arbejde uden at komme af Stedet, naar de bevæge sig 
i Kreds uden at være i Stand til at fortsætte den en 
Gang begyndte Tankegang, naar de i Mangel af at 
kunne flytte sig paa naturlig Maade fra Punkt til 
Punkt efter Fladen, bore sig dybere og dybere ned i 
Bunden uden dog at kunne uddybe Jorden, hvem kender 
saa ikke den pinlige »sørgmodige Forstemning«, der 
for Individets Vedkommende resulterer deraf? Fra 
Følelsen af Uoplagthed stiger Individets Opfattelse og 
Bedømmelse af sit eget Jeg til Modløshed og Mistillid 
overfor sig selv. Mistro til sin egen Evne til at gjøre 
sig til Herre over sin Stemning, Utilstrækkeligheds- 
følelse overfor enhver ydre Opgave og Gerning, For- 
tvivlelse over sin egen Elendighed, en Skala af Følel- 
ser, der gennem mangfoldige Mellemled og Nuancer 
kulminerer i den for visse Former af Melankolien saa 
karakteristiske Intethedsfølelse. Saa kommer ved en 
formel logisk Overgang Mishaget med sig selv; man 
ransager sine egne muligvis til Grund liggende Tanke- 
gange eller Handlinger, man graver sig ned i sit eget 
Væsen, det hvortil man just paa Grund af Hæmningen 

i Øjeblikket er uhjælpeligt stavnsbundet; man skærper 
sit Blik for ethvert Fund, der kan tages til Indtægt 
som Aarsag til Ens hæmmede og tvungne Stemning; 
man føler sit Gudsforhold ligegyldigt og dødt, og ved 
en naturlig og korrekt — og paa mangfoldige Punkter 
af Sindssygdommenes Omraade tilbagevendende — 
Overgang underskyder man Grunde og Aarsager, der 
ad logiske Baner føre En ind paa selvransagende og 
selvbebrejdende Veje, en Overgang, der næppe vil være 
helt fremmed eller ubekendt for noget Menneske, saa 
vist som Enhver sikkert bærer Muligheden i sig til at 
denne Proces kan opstaa og forløbe i hans Hjerne, og 
saa vist som .heller Ingen kan sige sig fri for i sine 
Tankers og sine Oplevelsers Gemmer at kunne finde 
Erindringsbilleder, der egne sig til Næring for en saa- 
dan »sørgmodig Forstemning«. Og lad saa en saadan 
Lidelse, som det almindelige Menneske kun kender i 
en Grad, der svarer til en let Katarrh i Forhold til en 
kronisk Sygdom, lad den blive stationær, lad den ikke 
vare Timer og højst Dage, men lad den bide sig fast 
for Uger, Maaneder, Aar; lad den syge Proces udvikle 
sig efter de Love, der ere ejendommelige for Sinds- 
sygdommene, saa at den skrider frem fra Gebet til Gebet, 
først kun symptomatisk tegnende sig ved det bundne 
og kuede Stemningsliv, saa langsomt gribende over paa 
Forestillingslivets Omraade, farvende enhver Handling, 
enhver Kendsgerning i Individets tidligere eller nu- 
værende Tilværelse med sit mørke Skær; lad den 
strække sig videre endnu, til det vasamotoriske Om- 
raade, lad Individet sidde hen, tynget og knuget af 

legemlig Smerte og Tryk, lad Prækordialfornemmelsen 
med al dens pinefulde Angst træde til, lad de naturlige 
Funktioner, fremfor Alt Fordøjelsesprocesserne, forløbe 
trægt og dorsk, lad Spisevægringen med al dens Besvær 
og med dens svækkende Virkning træde til, lad der 
endelig komme Hallucinationer, som, farvede af den 
mørke Forstemning, forvirre den Syges sikre Opfattelse 
af de virkelige Forhold, lad ham i det Hele og Store 
ligesom dø af fra alt virkeligt Samfundsliv og sidde 
hen, baade for sin egen Fornemmelse og for sine Om- 
givelser, som et fremmedt Legeme, et dødt Sekvester 
midt i det levende Liv, der omgiver ham, afspærret 
fra og utilgængelig for alle de almenmenneskelige 
Interesser, Tanker og Stemninger, der for det sunde 
Individ er Befrielse og Lykke, og lad saa Selvmords- 
tanken som den sidste og eneste Udvej gribe og be- 
herske ham med al sin tvangsmæssige Uhygge, og saa 
have vi Melankolien, maaske den skrækkeligste af alle 
Sygdomme, i hele dens Rædsel og Gru. Men i Hæm- 
ningen ligger dens Grundforhold og Grundbetingelse. 
Det er muligt, at man i enkelte Tilfælde kan forfølge 
og konstatere de af Meynert hævdede kunstfærdige 
Fejlslutninger, skjøndt jeg for mit Vedkommende tvivler 
derom; for mig staar sligt kun som subtile Tanke- 
experimenter; men at ville finde Lidelsens Grund eller 
dens »Mekanisme« deri, forekommer mig absolut en 
uklar Tankegang. Kun ud fra den pathologiske Kends- 
gerning: Hæmningen, som jo heller ikke er ukendt i 
andre Sammenhænge, kunne vi danne os en Forestilling 
om Lidelsens Natur og Væsen. 

Melankolien, der lige til den sidste Tid har været 
regnet for en af de hyppigst forekommende Sindssyg- 
domsformer, vil sikkert i Fremtiden i saa Henseende 
komme til at staa i et noget andet Lys; det i de senere 
Aar saa stærkt opdyrkede Sygdomsbillede : Forvirringen, 
har gennem enkelte af sine mangfoldige Afarter gjort 
dybe Greb i Melankoliernes Rækker og tilegnet sig 
en stor Del af det Stof, der forhen regnedes hen under 
denne Sygdomsform. — Maaske det paa dette Sted 
kan indskydes, at Hallucinationen, der tidligere ansaas 
som en saa hyppig Ledsager af den melankolske Pro- 
ces, af samme Grund vil vise sig at spille en langt 
mere begrændset Rolle overfor denne Lidelse, end man 
tidligere har antaget. Dette Fænomen hører — som 
jeg snart nærmere skal komme tilbage til — langt 
mere hjemme paa Forvirringens end paa Melankoliens 
Jordbund, om det end ingenlunde er ukendt ogsaa der. 

Jeg skal her gennem en Hlle Række kortfattede 
Sygehistorier, der kun medtage det Væsentligste til 
Belysning af Lidelsens Kærnepunkt , søge at give en 
Fremstilling af det typiske melankolske Sygdomsbillede 
i dets forskellige Nuancer. Som de hyppigst forekom- 
mende skal jeg anføre: i) Melankolien, karakteriseret 
ved ren psychisk Forstemning og Sortsyn. 2) Melan- 
kolien med Intethedsfølelse, Tvivl og Angst. 3) Melan- 
kolien med Undervurderings- og Selvbebrejdelsesfore- 
stillinger, hvor Processen mere bestemt griber over 
paa Forestillingslivets Omraade ; den ejendommelige 
depressive Vrangforestilling. 4) Melankolien med 
tvangsmæssige Forestillinger. Endelig 5) den Form, 

man fra gammel Tid har givet Betegnelsen den »pas- 
sive Melankoli«. — Man vil maaske imod den fjerde 
Form indvende, at hvor Tvangsforestillinger spille med 
ind, er der, eo ipso, ikke længere Tale om den rene 
Melankoli; jeg skal derimod bemærke, at der her ikke 
tænkes paa en Melankoli, bygget paa Tvangsforestillinger, 
en Lidelse af en helt anden Art, og som skal blive 
omtalt paa sit Sted, men kun paa Tilfælde, hvor 
Tvangsforestillinger synes at kunne substituere de egent- 
lige depressive Vrangforestillinger som Komplikation i 
Melankolien; dette er i Virkeligheden en ikke sjelden 
Kendsgerning, og den kan ikke ret vel finde sin Om- 
tale andetsteds end her. 

i) Melankolien, karakteriset ved ren psychisk For- 
stemning og Sortsyn: 

N. N., 5oaarig Forretningsmand. Stærk arvelig Dispo- 
sition til Sindssygdom saavel i direkte opadstigende som i 
Sidelinier paa fædrene Side ; et Par Slægtninge have begaaet 
Suicidium. Patienten har altid været nervøs og med Til- 
bøjelighed til stærke Stemningssvingninger. Han har flere 
Gange været sindssyg paa samme Maade som nu, men 
med lange Mellemrum af uregelmæssig Varighed, og er 
hver Gang kommet sig igen. Sygdommen syntes nærmest 
fremkaldt af — ikke ubegrundede — økonomiske Bekym- 
ringer; han sank sammen i en stille Forknythedstilstand, 
saa overdrevent mørkt paa hele sin Tilstand og talte jævnligt 
om Suicidium. Søvn og Appetit sparsomme. — Indlagt i 
Sindssygeanstalten ved Middelfart sad han længe dybt 
sammensunken hen; Ansigtsudtrykket fortvivlet, med furede 
Kinder, optrukne Øjenbryn ; Blikket tomt og dødt ; Stemmen 
slæbende og tonløs; ved mindste Anledning brast han i 
Graad. Hans Opfattelse af alle hans Forhold var i høj 

Grad mørk og overdreven; han »havde altid været et elen- 
digt Menneske«, »Tanken om Selvmord hvilede som en 
Forbandelse over hele hans Familie;« i religiøs Henseende 
følte han sig »nærmest som Fritænker og Gudsbespotter ; 
maaske Gud dog ellers havde forbarmet sig over ham.« 
Sine økonomiske Forhold saa han i det sorteste Lys, Frem- 
tiden var »kun Fattiggaarden« for ham og hele hans Fa- 
milie, »nej, der er ingen Redning mere, det er den reneste 
Elendighed; det Eneste vilde være, om De kunde give mig 
Noget, saa jeg kunde dø.« Denne Tankerække var be- 
standigt oppe hos ham, bestandigt kørte han i Ring dermed, 
og Intet udenfor den kunde fængsle hans Tanker eller af- 
lede dem derfra. Der var ingen Hallucinationer eller Vrang- 
forestillinger ; undertiden nogen Prækordialfomemmelse med 
Angstfølelse. Sygdommen skiftede under hele sin Varighed 
ingensinde Karakter. Da de økonomiske Forhold i Virke- 
ligheden stillede sig vanskeligere og vanskeligere, gjorde 
dette i Grunden intet Indtryk paa ham; men efterhaanden 
mildnedes Tilstanden mere og mere, og efter omtrent et 
Aars Tids Ophold i Anstalten kunde han udskrives som 
helbredet. 

2) Melankolien med Tvivl, Angst og Negation; 
Intethedsfølelse. 

N. N. , 54aarig Gaardmandskone. Moderen sindssyg. 
Patienten havde gentagne Gange havt lettere Anfald af For- 
stemning i Puerperiet, men havde i mange Aar været rask. 
Sygdommen syntes fremkaldt ved en Foranledning af psy- 
chisk Art, Sorg og Bekymring over en Søns mislykkede 
Examen. Hun blev søvnløs, og lidt efter lidt udviklede 
der sig en angstftild Depression; enhver Lyd fremkaldte en 
stærk Angstfølelse hos hende; hun skal ofte have udtalt 
sin Skræk for, at hun skulde brændes, en Forestilling, hvis 
Oprindelse det ikke var muligt at forklare; der var ingen 

Tegn paa Hallucinationer. Under Indflydelse af sin angst- 
fulde Depression gjorde hun gentagne Selvmordsforsøg. 
Indlagt i Anstalten sad hun i lang Tid bestandigt overende 
i Sengen uden at kunne finde Hvile, rokkende fi-em og til- 
bage i dump Fortvivlelse, jamrende og klynkende hen for 
sig. Enkelte Svar tydede paa, at hun var orienteret i sine 
egne Forhold; men som oftest indskrænkede hun sig til 
den ftildstændigste Negation af alle Forhold. Hun »var 
slet ikke til — havde ingen Alder — var slet ikke født — ; 
hun havde ingen Forældre — ingen Mand — ingen Børn« 
osv. osv. i det Uendelige, hvad man saa bragte paa Bane. 
Efterhaanden som Tilstanden bedredes, veg den skarpe Ne- 
gation mere og mere, og Tvivlen kom stærkere til at be- 
herske Billedet; hun kunde blive ved med den usikreste 
Mine at spørge, om hun »virkelig maatte blive liggende i 
sin Seng«, »om man virkelig vilde komme og se til hende 
igen«, »om Pigen virkelig maatte blive ved med at bringe 
hende Mad« og i tvivlende Tone tigge og bede om, at 
alt dette dog maatte blive Tilfældet. »Aa bitte Doktor, vil 
De ikke nok hjælpe mig til, at Huset ikke springer i Luften 
med mig stakkels Kone,« bad hun en Dag med Udtrykket 
af den stærkeste Angst og Mistro. Egentlige depressive 
Vrangforestillinger sporedes ikke. Lidt efter lidt faldt Til- 
standen atter til Ro, og efter omtrent tre Maaneders Ophold 
kunde hun forlade Anstalten som rask. 

Denne Negationstilbøjelighed oglntethedsfølelse kan 
forekomme i mange varierede Skikkelser; i dens mest 
primitive Form finder man den i de jævnlige Klager 
over at føle sig fuldstændigt tom for alle Interesser, 
ligegyldig for alle Indtryk; en anden Nuance er den, 
hvor den Syge afviser Alt, hvad der bliver sagt til 
ham, ikke saa meget i Form af Tvivl som af en be- 
stemt vantro Protest: »det er ikke sandt«. I en hypo- 

chonder Skikkelse møder man Fænomenet som Over- 
bevisningen om, ikke at være skabt som andre Menne- 
sker, »intet Hjerte eller ingen Puls« at have, »ingen 
Indvolde« at have; i den energiske Paastand om, at 
der ingen Passage er ad de naturlige Veje, at den Syge 
ingen Anus har og dsl. Endelig finder man den ikke 
sjældne Forestilling om, at han Intet ejer, at han er 
blottet for alle Hjælpemidler, at han ikke kan betale. 
Begge de to sidste Former staa hver paa sin Maade i 
et nøje Forhold til den saa almindeligt forekommende 
Spisevægring. — Disse forskellige negative Forestillinger 
betegne saaledes, at Individets Forestillingsliv er med- 
inddraget i Lidelsen, om end endnu kun i sin simpleste 
og mest ureflekterede Form; den Syge bliver ikke 
længer staaende ved den blotte Ulykkesfølelse ; han 
søger at udforme sig den i mere bestemte Tydninger 
og Fortolkninger. Gennem denne Overgang naa vi 
da — som den næste Form — til den saakaldte »de- 
pressive Vrangforestilling«, der til sin Udvikling kræver 
en virkelig gennemført Reflexionsproces. 

3) Melankolien med Undervurdering og Selvbe- 
brejdelse. — Den typiske depressive Vrangforestilling. 

N. N., 6oaarig Gaardmandskone. Stærk Disposition til 
Sindssygdom. Altid noget tilbøjelig til Tungsind, men al- 
drig forhen sindssyg. Tre Aar før Sygdommens Udbrud 
kom hun en kort Tid i Vane med at drikke Spiritus; men 
under en kortvarig legemlig Sygdom af ukendt Karakter 
vænnede hun sig atter af dermed, og hun har nu i over 
Aar og Dag ikke smagt stærke Drikke. Men Fortrydelsen 
over at have gjort det synes bestandigt at have holdt sig. 

Hun sank mere og mere sammen i en deprimeret Tilstand, 
men er dog først opfattet som egentlig sindssyg i den sidste 
Maaned før Indlæggelsen i Anstalten, der nødvendiggjordes 
ved et Par alvorlige Selvmordsforsøg. Hun begyndte at 
jamre sig over sin »Syndighed« , »var ikke værd at leve«, 
»var bleven væmmelig for alle Mennesker«, »fortjente kun 
at dø« , men var i næste Øjeblik fuld af Selvbebrejdelser 
over sine Selvmordsforsøg. — I Anstalten fortsatte Tilstanden 
sig en Tid lang ganske paa samme Maade; hun sad jam- 
rende hen med et mørkt og fortvivlet Ansigtsudtryk; hun 
var »det usleste Menneske«, »var ikke værdig til at kaldes 
Madam«, »har aldrig før vidst, at hun var saadant et slet 
Menneske«, »har forsyndet sig mod sine Børn, fordi de 
maatte holde Vagt over hende om Natten« , »er en Skam 
for sine Børn« , »maatte hellere miste Livet« osv. Hallu- 
cinationer ere ikke konstaterede. — Efter et halvt Aars For- 
løb er Sygdommen, uden at have skiftet Karakter, dog 
mildnet i en betydelig Grad. 

Men medens der her kun er Tale om den depres- 
sive Vrangforestilling i dens reneste Grundtræk, saa 
kan man ogsaa finde den i meget mere udformede 
Skikkelser. Er en Patient først kommet under Ind- 
flydelse af en saadan Proces, kan han vedblive at grave 
dybere og dybere ned i sin Fortid for bestandigt at 
finde nye Tilknytningspunkter for sine selvbebrejdende 
Forestillinger. Som Exempel skal jeg anføre en gam- 
mel Kone, der paa Højdepunktet af sin Sygdom kunde 
producere saadanne Vrangforestillinger i uendelig 
Mængde: Hun beskyldte sig for, at hun i sin Ungdom 
havde taalt erotiske Tilnærmelser af sin Svigerfader, 
skjøndt det syntes at indskrænke sig til, at han under- 
tiden havde klappet hende paa Kinden; hun mindes, 

Dr. F. Lange : Sindssygdomme. 3 

hvordan hun for mangfoldige Aar siden en Gang for- 
taug for sin Mand, at deres Søn havde været uartig; 
hun anklager sig for, at hun en Gang for mange Aar 
siden har set, at hendes Datter, forledt af en Anden,, 
havde blandet Vand i nogen Mælk, der skulde sælges; 
hun bebrejder sig hæftigt, at hun en Gang har talt 
Usandhed til Præsten, der spurgte hende, om hendes 
Hjem var godt og kristeligt, og hun svarede ja; hun 
har ogsaa en Gang uden Grund havt en Tjenestepige 
mistænkt for at være frugtsommelig osv. osv. Alle 
disse Synder, som hun aldrig før har tænkt over^ 
fremkalde nu den hæftigste Selvbebrejdelse, og hendes 
Angst bestyrkes endnu mere ved Hørelseshallucinationer,. 
hvorunder hun bilder sig ind at høre »Fanden komme 
for at trække af med hende«. 

4) Melankolien med Tvangsforestillinger. 

N. N., 2 5aarig Mand af den dannede Klasse. Nogen 
Disposition til Sindssygdom. Under en Melankoli, i hvilken 
han led af depressive Forestillinger af en noget almindelig 
Karakter — »var behersket af det Onde« , »var uden Del- 
tagelse for Noget og uden Anger« — pintes han særligt af 
en Række »Bespottelsesforestillinger« , der havde en aldeles 
tvangsmæssig Beskaffenhed. I Begyndelsen af hans Sygdom 
var der anordnet ham stærke Legemsbevægelser, han skulde 
hugge og gymnasticere; men det var ham umuligt, da de 
stadigt fremkaldte den Forestilling hos ham, at han »hug- 
gede Gud«. Paa Sygdommens Højdepunkt led han meget 
af Cardialgi, og dertil knyttede sig bestandigt Forestillingen 
om, at han »sp3rttede Gud ud«. Han indrømmede selv det 
Urimelige i disse Forestillinger, men var ikke i Stand til 
at beherske dem. Efter et temmeligt kort Ophold i An- 



35 

stalten bedredes Depressionen, og samtidigt forsvandt Tvangs- 
forestillingerne. 

5) Den passive Melankoli. 

N. N., 26aarig Tjenestepige. Ingen Disposition til 
Sindssygdom. I Pubertetstiden kortvarig Psychose med 
Forvirring og Hallucinationer, men senere rask. Som Motiv 
til Sygdommen angives Skuffelse af erotisk Art. Hun blev 
deprimeret, taus ; laa stille hen ; yttrede hun en enkelt Gang 
Noget, var det, at hun »var en stor Synderinde«, »havde 
gjort noget Skrækkeligt« , »ønskede kun at komme af med 
Livet, fordi hun var uværdig til at leve«; nægtede at spise, 
»fordi hun ikke fortjente det«. I Anstalten laa hun en Tid 
lang aldeles taus hen med smertefuldt sammentrukket An- 
sigtsudtryk, Munden dirrende som ved tilbagetrængt Graad. 
Af sig selv yttrede hun aldrig et Ord; kun lige naar man 
forlod hende, kunde der undertiden komme en svag, ufor- 
staaelig Mumlen, som om hun vilde holde En tilbage; men 
vendte man saa om, laa hun taus og passiv som før. Ved 
meget energisk Tiltale kunde det undertiden lykkes at af- 
lokke hende et enkelt Ord, langsomt og besværligt, som 
med stor Overvindelse, men det tydede i Reglen paa, at 
hun var orienteret i Forholdene. Hun var en Tid lang 
meget uvillig til Spisning som til enhver anden aktiv Pro- 
ces. Hallucinationer mærkedes ikke. Efter nogle Maaneders 
Forløb gik hun over i en lovende Rekonvalescens. 

Jeg gaar nu over til at omtale det andet Radikal: 
Flugten, Jeg véd ikke noget bedre Navn at give dette 
Fænomen. »Tankeflugt« udfylder det ikke fuldstændigt, 
fordi det i Følge sin Natur ikke indskrænker sig til 
en Proces i den psychiske Sfære alene, men fra denne 
sekundært griber over paa de motoriske og vasamo- 
toriske Centrer og yttrer sig ved et potenseret Liv paa 

3* 

Handlingeraes og de v^etarive Funkrioners Omraade. 

— Jeg kan ved dette Radikal fatte mig i større Kort- 
hed, fordi Alt, hvad jeg bar anført om Hæmningens 
fysiologisk-pathologiske Natur, i omvendt Forhold lade» 
sig anvende paa dens Kontrastfænomen: Flugten, hvad 
der ogsaa vil fremgaa af Meynerts ovenfor anføne 
Fællestheori for disse to Radikaler. — Ligesom ved 
Hæmningen kan man ogsaa her appellere til ethven 
Menneskes større eller mindre førstehaands Kendskab 
til Fænomenet. Det primære Moment er Tankeflugten, 
den paaskyndede Bevægelse, hvormed de psychiske 
Processer foregaa, idet Forestillingsdannelsen fuldbyrdes 
og Kombinationerne sammenkædes med en Lethed, der 
gaar langt ud over det Normales Grændser. Haand i 
Haand hermed gaar den løftede Stemning, hvad Mey- 
nert i sin ovenfor anførte Theori kalder »Lykkefølelsen«. 
Paradigmatisk skal jeg minde om et af det daglige 
Livs Fænomener, Selskabeligheden i Ordets snævrere 
Betydning, hvor Individet dels ved Anvendelse af Sti- 
mulantia, dels ved udelukkende psychiske Paavirkninger 

— »beruse sig i Tale« — bringer sig selv i en frigjort 
eller løftet Stemning, hvor Tankeproduktionen gaar 
for sig med abnorm Lethed, hvor Gnidningsmodstanden 

— billedligt talt — er formindsket, og hvor Resultaterne 
ofte naaes ad uregelmæssige Genveje, gennem lette og 
smidige, springende Kombinationer. Stiger denne Let- 
hed til et virkeligt pathologisk Højdepunkt, da møde 
vi en Tilstand, der sikkert af alle psychiske Abnorm- 
tilstande er den absolut umuligste at efterligne med 
et sundt Organ ; selv med Opbydelse af al sin bevidste 

Kraft er den sunde Hjerne kun for nogle faa Øjeblikke 
i Stand til blot at følge en saadan potenseret Tanke- 
flugt, der som en Storm gennem Løv suser hen over 
og igennem Kendsgerningernes Mangfoldighed, snart 
gribende sit Stof fra Omverdenens Liv, som det af- 
spejler sig i Individets Sandsefornemm eiser, snart plud- 
seligt dykkende ned i Erindringsbilledernes talløse 
Masse, saaledes som ethvert Menneske har dem paa 
Oplag i sin Bevidsthed, snart skydende en Genvej 
gennem en abrevieret Tankeforbindelse, en flygtig Slut- 
ning, som Tilhøreren mangler enhver logisk Forudsæt- 
ning for at kunne følge. En Lyd, et Lysglimt, en 
Ordlighed, en Lydlighed, en tilfældig indre Fornem- 
melse, en Hallucination eller en Ilfusion, kort sagt Alt 
opfattes med skærpet Sands af det paa sygelig Maade 
hyperæsthetiske og fintmærkende Organ, og Alt tjener 
det som nyt Næringsstof, der øger Processens Fart og 
pidsker den videre i en saadan Flugt i Rummet og 
paa Fladen — aldrig i Dybden — at det lyttende Øre, 
selv om det gennem bevidst Forstaaelse har øvet sig 
nok saa meget i at opfatte Fænomenet, og selv om 
det for et Øjeblik synes at kunne følge det paa dets 
vilde Jagt og tror at kunne sondre de enkelte Toner 
ud fra hinanden, dog efter ganske kort Tids Forløb 
slappes og trættes og lader sig hvirvle med af det hele 
Fænomen som at en susende Storm eller af en bru- 
sende Strøm, hvor alle enkelte Toner gaa under i den 
larmende Helhed. Og imens kan det syge Individ, i 
Kraft af den pathologiske Proces, fortsætte sin svimle 
Fart gennem Timer og Dage, gennem Uger og 

Maaneder, tilsyneladende uden at trættes, ofte 
Tider uden Hvile og Søvn. Man har beregnet Til- 
standen som den »muntre Forstenining« , og en Art 
Slægtskab er der vei mellem denne Abnormtilstand og 
den frigjorte Følelse af Liv og Bevægehe, som Menne- 
sket i normal Tilstand føler som Lykke og Glæde, 
Om Tilstanden derimod, naar den naaer til det virke- 
ligt pathologiske Højdepunkt, er forbunden med sand 
Lystfølelse, eller om den subjektive Tilstand ikke over- 
vejende beherskes af Sygdommens Lidelse, er et Spørgs- 
maal, som det altid har forekommet mig umuligt at 
besvare ad den objektive Iagttagelses Vej, og som paa 
den anden Side ingen Syg, der fra denne Tilstand er 
vendt tilbage til det normale Livs Forhold, har kunnet 
give mig Oplysning om; theoretisk kunde man jo 
vente, at han følte sig som vendende tilbage fra »de 
Saliges Boliger* , hvor i en renere Luft al jordisk 
Tyngsel og Tvang var kastet af; men af de m^et 
uklare Udtalelser, jeg har været i Stand til at samle, 
ser det ganske vist ikke saaledes ud. Men saa maa 
man ogsaa huske paa, at der mellem Sygdommens 
Kulmination og Normaltilstanden ligger en kortere eller 
længere Overgangsperiode, hvor Organismen maaske 
i høj Grad har maattet bøde for sin løsslupne Even- 
tyrfart, og som muligvis ganske har udslettet Mindet 
om denne af dens Bevidsthed. 

Fra Tankeflugten som det primære Symptom 
griber Sygdommen over paa andre Omraader. Fore- 
stiliingsdannelsen sker med en til Processens Væsen 
svarende overdreven Lethed og Hurtighed, og Fore- 

stillingens Art faar — i Konsekvens deraf — et Præg 
af Selvfølelse og Overvurdering, der har givet den 
Navnet af den »maniakalske Storhedsforestilling« — 
^el at adskille fra den egentlige, »systematiserede Stor- 
hedsforestilling«, som vi ville træffe senere i en anden 
Sammenhæng — et Fænomen, der udmærker sig lige 
saa meget ved sin Flygtighed som ved sin Overdrivelse. 
Den Maniakalskes Storhedsforestillinger ere som skrevne 
i Sandet, de tegne sig og forsvinde lige hurtigt, men 
•de fortsætte sig i en evig kaleidoskopisk Vexlen af be- 
standigt nye Forestillinger. — Fremdeles den motoriske 
Bevægelsestrang , der Uger og Maaneder igennem kan 
holde Patienten i en bestandig Uro. I sine mildere 
Former tegner den sig især som en stærkt markeret 
Mimik og en skarpt understregende Gestikulation; 
Minespil og Bevægelser staa endnu i et logisk Forhold 
til Tankegangen, men de følge den med en abnorm 
Hurtighed og Letbevægelighed og markere den med 
en Præcision og en Udtryksfuldhed, der gaar langt ud 
over det Normale. I højere Grader brister Forbindelsen 
med Tankebevægelserne mere og mere, det motoriske 
System arbejder uafhængigt paa egen Haand, hele 
Legemet inddrages efterhaanden under Processens Om- 
raade, og i sin højeste Udvikling kan det Hele stige 
til en fuldstændig Hexedands under erotiske Tilnær- 
melser, Latter og Sang eller under hæftige og vold- 
somme Udbrud af Raseri og Larmen. — Paa tilsvarende 
Maade gaar det med Funktionerne paa det vegetative 
Omraade; man kan vel undertiden finde Patienter af 
denne Art, hvem det for en Tid kan være vanskeligt 



at faa til at tage den fornødne Næring til sig; 
det er da, fordi det ligesom kan være dem umuligt at 
koncentrere deres Opmærksomhed saa længe om den 
ene Opgave; i det Hele og Store gaa Processerne for 
sig med en Livlighed og Energi, der svarer til Radi- 
kalets hele Natur. Patienterne spise gerne med Graa- 
dighed, Fordøjelsen foregaar hurtigt og let, og Def 
kationen foretages med en hensynsløs Ringeagt f<fl 
alle sociale Vedtægter. 

Manien, den Sygdomsform, der er dannet oveM 
»Flugten«s Radikal, kan være en Lidelse af højst fot^J 
skellig Varighed; den kan, i sin saakaldte transitoriske 
Form, optræde under et Forløb, der varer MinutteiyJ 
Timer eller Dage; men den kan ogsaa være af ubo» 
grændset Varighed, idet den kan fortsætte sig ind i 
del uhelbredelige Terminalstadium. I saa fuldt udvik- 
lede Former, som den jeg ovenfor har lagt til Grund 
for min Skildring, forekommer den kun sjeldent, og 
— som jeg allerede tidligere har bemærket — i Tidens- 
Løb vistnok sjeldnere og sjeldnere. Jeg skal her an-fl 
føre et Par Exenipler, som ret vel afspejle dens Væsen, l 
om de end i Styrke og Renhed lade Noget tilbage acl 
ønske overfor det ideale Billede. 

i) Mani med løftet Stemning og motorisk Ba^M 
vægelsestrang. 

N. N., ugift Dame. Endel Nervøsitet men ikke Sinds--! 
sygdom i Slægten. Habituelt tungt Sind , der senere u(I»fl 
vikledes stærkere under en Skuffelse af erotisk Art. FofJ 
fem Aar siden en Mani, der atter heibrededes. Den naj 
værende Sygdom menes fremkaldt ved en Sindsbevæj 

der stod i Forbindelse med den ovenfor omtalte. Hun blev 
stærkt exalteret, ganske mod sin Sædvane meget talende og 
aktiv; gik jævnligt i »Frelsens Hær«, hvor hun »morede 
sig udmærket.« Indlagt i Anstalten viste hun sig strax 
maniakalsk exalteret med strømmende Tale, stærke og 
levende Bevægelser, glandsfuldt Blik, overdreven markeret 
Mimik, springende Stemmeføring, snart hviskende, snart 
skrigende. Hun var orienteret i sine egne Forhold, men 
kunde ikke holde Tanken fast. Paa Spørgsmaal om Syg- 
dommens Oprindelse svarede hun strax: »Jeg har elsket i 
Liv og Død, saa Ingen kan forstaa det; jeg kan bande paa 
det, saa Løver og Hjerter maa briste derved.« Uroen steg 
mere og mere; hun sprang og dandsede omkring baade 
Dag og Nat; snart var hun munter, kaad, indsmigrende og 
erotisk; snart hæftig, vred og skændende. En Dag havde 
hun gemt sig under sin Seng og nægtede med stor Be- 
stemthed at komme frem: »Nejl jeg kommer ikke frem 
uden til Hornmusik.« Til Tider talte hun Dansk, Tydsk 
og Engelsk imellem hinanden. Lydligheder bestemte ofte 
hendes Tales Vendinger: »Vil De sige mig ordentlig Besked 
om, hvordan det egentlig gaar til med Sjælenes Opstandelse? 
Skal det ske til Harpeklang? Er De fra »Harpen«? Kan 
De sige Harpeduft? Kan De huske Dyvekes Harpe? Har 
De saadan en Dyveke under hvert Ærmegab? Har De kendt 
Christian den Anden?« osv. osv. med en Fart, det var al- 
deles umuligt at følge. Stundom spillede Rimet ind i 
hendes Tale: »Jeg har tabt Slaget paa Rheden, min Herre 
— men der kan ske det, der er meget værre.« Hurtige 
og barokke Idéassociationer krydsede hendes Tanker; en 
Dag, hun saa Lægen skrive, hilste hun ham strax med 
»Godmorgen, Løjtnant Blæksprutte 1 « Under et Anfald af 
Cardialgi yttrede hun: »Aa jeg er saa svag i Ryggen; jeg 
maa vist være en Elverpige. « Flot og slagfærdig i Replikken 
var hun altid; under en fremmed Læges Besøg henkastede 

hun let og i Forbigaaende : »Satan lyne mig, Tømmer!« 
Undertiden kunde Talen ogsaa være meget usammenhæn- 
gende: »Guten Morgen, mon dieul Er jeg en Forførelses 
— eller en Lidelseshistorie for Dig, min Ven? Er jeg nær- 
mest en Hornugle eller, en Forførerske ?« Efterhaanden 
blev Tilstanden mere og mere forvirret; hun flaaede sit 
Tøj i lange Strimler — »det er Tang, for nu skal jeg 
giftes med Havmanden« — blev larmende og urenlig. De 
legemlige Funktioner vare bestandigt i god Orden; hun 
spiste med glubende Appetit Alt, hvad hun kunde faa — 
»det er godt og nærende for en Stud, men ikke for en 
Klud.« Vrangforestillinger eller Hallucinationer bemærkedes 
aldrig. 

2) Mani med Storhedsforestillinger'. 

N. N., Ugift Dame. Megen Sindssygdom i Slægten. 
Har i sin Ungdom havt et Depressionsanfald og mange 
Aar senere en langvarig Mani. Til det nuværende Anfald 
er ingen bestemt Aarsag angivet. Hun indlagdes i Anstalten 
i en meget exciteret Tilstand, med stærkt udpræget Tanke- 
flugt, springende og jagende fra Motiv til Motiv med de 
løseste Tilknytningspunkter; den motoriske Excitation for- 
holdsvis begrændset. Hun er orienteret i de virkelige For- 
hold, men gennem al hendes Tale gaar et stærkt Anstrøg 
af løftet Stemning, der giver sig Udslag i meget barokke 
Storhedsforestillinger, der have et evigt vexlende Præg, om 
end enkelte Udtryk jævnligt kunne vende tilbage. I Begyn- 
delsen af Sygdommen indrømmede hun at være hallucineret 
paa Hørelse og Smag; var under Indflydelse deraf en Tid 
lang ret energisk spisevægrende , men det tabte sig snart. 
Stemningen snart mild — hun var da venlig og elskværdig, 
konversabel og skemtefuld — snart yderst heftig, overlegen 
og vredagtig. »De skal ikke kalde mig Frøken — mit 

Navn kan De faa at vide hos min Formynder; da jeg var 
lille, havde jeg en Kurator, men han blev ked af det og 
gav mig flere Formyndere — og senere har jeg faaet endnn 
flere til« — en Kendsgerning, der synes at tilfredsstille 
hende særdeles. Finder det »uhyre latterligt at være 
kommet til Anstalten; send De blot Bud til Oberstløjtnant 
N., ham med den markerede Kongeprofil — Rytterstatuen 
paa Christiansborg Slot, der gaar igen i Christian den 
Fjerde — han kan give Dem Besked om det Hele.« For- 
langer finere Mad — »kan overhovedet kun taale blødkogte 
Æg og Rhinskvin — vil i det Hele have Mad som til en 
Konge eller Dronning — til en Fremmed — en Dame — 
kort sagt en Ingenue — Regningerne kan De sende til 
Slottet.« Hun er forfængelig af sin Alder: »der er saamænd 
dem, der sige, at jeg kun er 14 Aar« — og »min For- 
mynder er Kong Christian den Fjerde — han bor paa 
Rosenborg.« — »Jeg skal sp)rtte — vil De holde Potten 
for mig — jeg plejer ikke at bruge Reservelæger til Andet« 

— »Jeg er ikke Frøken, jeg er en Datter af Napoleon den 
Store, det har min Fader hvisket til mig paa Banegaarden.« 

— »J'ai ma patrie; vous avez de la biére.« — »Kom hit 
med Deres Profil; lad mig føle, om der er Ben i den.« — 
»Ja De skal faa! Her er vi jo paa Rumpenheim. « — »Ønsker 
De at faa Deres Portræt malet, eller maaske De hellere vil 
billedhugges, for saa skal jeg bede Thorvaldsen om det.« 

— »Jeg er ikke noget sammensat Barn fra Gaden; jeg er 
Majestæt. Jeg ønsker en Ligvogn af Guld til mit Udstyr; 
men der kommer Ingen til at køre i den.« Dekorerer 
Lægen med en rød Traad: »Det er et Ordensbaand; jeg 
har mit Ministerium; Finantsministeren siger nok, der er 
ingen Penge i Kassen, men saa holder jeg mig til Krigs- 
ministeren. De kan ogsaa faa et Sygehus, men det bliver 
under Staldetaten. Giv mig saa noget Vand at vaske min 
Profil med« osv. osv. i det Uendelige. 

Undertiden viser Sygdomsbilledet sig dog ikke i 
slet saa skarpt markerede Træk, men forløber under 
en mere 

3) submaniakalsk Form. 

N. N., 44aarig Skrædder. Stærk Disposition til Sinds- 
sygdom. Psychosen menes fremkaldt ved en stærk Sinds- 
bevægelse af pinlig Art. Den forløb under Form af en ud- 
talt maniakalsk Excitation, men med et vist begrændset og 
halvt udviklet Præg i sin ydre Optræden. Ingen store Be- 
vægelser, kun en overordentlig livlig Mimik med talrige 
Grimacer og Ansigtsfordrej eiser; kunstige Fingerstillinger, 
som om han bestandigt talte Fingersprog; maniereret og 
affekteret Gang. Talen aldrig højrøstet eller særligt rigt 
strømmende; undertiden er han endog ganske taus og ud- 
trykker kun sin Mening ved Mimik og ivrige Finger- 
bevægelser. Naar han taler, kommer det gerne frem paa 
en egen skanderende og taktfast Maade; da han en Dag 
laa i Sengen og nikkede med Hovedet, regelmæssigt som 
Perpendiklen i et Uhr, og Lægen gjorde en Bemærkning 
derom, svarede han kun: »ikke nikke — hvorfor ikke?« 
i samme regelmæssige Takt som Hovedbevægelserne. Da 
han fik Brev fra Hjemmet, blev han stærkt dramatisk be- 
væget derover, blottede sin højre Skulder og kyssede den 
med overordentlig Energi en utallig Mængde Gange; læste 
saa Brevet højt med et meget maniereret og pathetisk Fore- 
drag, men jævnligt afbrudt af smaa, ganske jævnt holdte 
Bemærkninger om Stil og Retskrivning. Saa krammede han 
Brevet sammen og gav sig uhyre ivrigt til at polere sin 
Lilletaa med det, klaskede sig saa meget taktfast en stor 
Mængde Gange paa sit skaldede Hoved, saa det rungede i 
Stuen og reciterede derefter en Masse meningsløse Vers i 
en halvt dæmpet Tone. 

Medens Hæmningen og Flugten ere gamle, vel 
bekendte Kendsgerninger, i ethvert Tilfælde for saa 
vidt Talen er om deres udvortes Fremtrædelsesmaade 
som Melankoli og Mani, og høre til Psychiatriens 
ældste og sikreste Erhvervelser, saa gaar jeg nu over 
til at betragte dens allernyeste Resultat paa dette Om- 
raade. Ogsaa dette er man først blevet opmærksom 
paa ved at finde det som Grundlag for en Række^ 
Fænomener, der tilsammen danne en sluttet Gruppe 
af Sygdomsbilleder, hvis selvstændige Særstilling man 
endnu for faa Aar siden ikke havde faaet Øje for, men 
som man, i Overensstemmelse med deres højst varierede 
ydre, symptomatiske Habitus, havde stukket ind snart 
hist, snart her i de ældre Sygdomsrækker, hvor man 
længe maatte finde sig i og nøjes med at betragte dem 
som uregelmæssige Former. Sygdomsbilledet har man 
givet Navnet »Forvirring« (Amentia); det kan vel end- 
nu ikke siges at være saa vel bearbejdet, som de andre 
kliniske Billeder af ældre Dato; det forekommer under 
saa talrigt nuancerede Skikkelser, at de ofte tilsyne- 
ladende kun have ringe Overensstemmelse med hin- 
anden, og den hele Form maa vistnok snarest betragtes 
som den, der nærmest bærer Stoffet og Spirerne i sig til 
nye Udsondringer og derigennem nye Erhvervelser, som 
vi endnu ikke have faaet Øjnene opladte for. Men 
for Nutidens Kendskab samle alle herunder hørende 
Former og Nuancer sig om et enkelt Grundfænomen, 
et Radikal, der danner deres inderste Kærnepunkt, 
og som jeg ikke véd at give noget bedre Navn end 
»Svækkelsen«. 

Svækkelsen. Medens Hæmningsprocessen og Flugtes 
— bestandigt holdende mig til Meyntrts theorctiske" 
Skemata — have deres Udgangspunkt i Komkalsub- 
stansens Cellemasse, saa forlægger man »Fon.-irrin: 
gens* Sæde til det under Cellelaget liggende AssodJ 
tionsapparat, det System af Fibre, der, paa en endr 
ikke endeligt opklaret Maade, tilvejebringer Forbindelsen 
mellem Cellerne og Cellegrupperne indbyrdes — psy- 
cbisk udtrykt, det Apparat, iivorvcd de enkelte Indtryk 
og Erkendelser, saaledes som de ere optagne i Hjen 
cellerne, gennem Forarbejdelse gaa over i kombineret 
Resultater, blive til Erfaringer, Individet uddrager sine 
Slutninger, der nu aflejres som Kendsgerninger af se- 
kundær Art, og som opbevares, medens de primære 
Førstehaandsindtryk efterhaanden afbleges mere og 
mere og gaa tabt for Bevidstbeden. Det er Tænk- 
ningens, Slutningens. Reflexionens Apparat, og jo kraf- 
tigere dette er bygget og udviklet, jo mere energisk 
det formaar at bearbejde de optagne Indtryk, en desto 
sikrere Evne erhverver Individet sig ogsaa til at drage 
Slutninger i omvendt Orden, til ud fra det en Gang 
erhvervede Resultat .at slutte tilbage til de til Grund 
liggende primære Kendsgerninger. — Medens Ind- 
trykkene i Melankolien, under Indflydelsen af Hæm- 
ningsprocessen , opfattes trægt og tunge, med mangel- 
fuld Skarphed og Præcision, ses, som man i Tusmørke 
ser en Genstand med vage og usikre Omrids og 
slørede Farver; og medens de i Manien, der er bygget 

Flugtens Radikal, tilegnes overfladisk og let. fordi 
Opmærksomheden kun flygtigt fæstnes derved og 

hurtigt drages videre til et andet Objekt — begge Dele, 
fordi det er selve det opfattende og erkendende Medium, 
Hjernecellen, der er afficeret — saa er selve Opfattelsen 
af den enkelte Kendsgerning i og for sig ikke perver- 
teret under Forvirringen (Svækkelsesradikalets Sygdoms- 
form), om end vel ofte til en vis Grad forstyrret af 
de mange forskellige Forhold, der kunne komplicere 
Sygdomsbilledet. Derimod er Behandlingen af Ind- 
trykkene, — Kombinationen af Kendsgerningerne og 
Uddrageisen af Slutningerne og Resultaterne — løs, 
slap og »forvirret«, foregaar i sig selv med mangelfuld 
Energi og hindres endydermere ved en Række andre 
Fænomener, der skyde sig frem i Forgrunden, fordi 
de ikke holdes borte og nede ved en sund og kraftig 
Reflexionsevne. Meynert giver den almindelige Defini- 
tion af »Forvirringen«, at det er den Sygdom, hvori 
de underordnede Hjerneenergier og Funktioner arbejde 
ubehersket af det psychiske Korrektiv; denne Defini- 
tion er meget vid; den kunde i sin Almindelighed og- 
saa anvendes paa hele det store Fænomen, vi under 
Et benævne som Sindssygdom; men paa den anden 
Side kan det ikke fragaas, at den indenfor denne Ramme 
utvivlsomt maa siges i særlig Grad at karakterisere den 
her omtalte Lidelse. Men Radikalet i denne Lidelse, — 
det, jeg i Mangel af bedre ikke har kunnet betegne 
paa anden Maade end som »Svækkelsen«, skjøndt denne 
Svækkelse jo strengt taget indskrænker sig til Associa- 
tionsapparatet alene — er af en saa udpræget negativ 
Natur; det karakteriserer sig saa bestemt ved den Egen- 
skab, at det ligesom lader Døren staa aaben for alle 

mulige uberettigede Indflydelser af anden Art, som 
Associationsapparatet i sund Tilstand just er bestemt 
til at beherske og ordne, at det bliver ret forstaaeligt 
for os, at Sygdomsbilledet her bliver i Stand til at an- 
tage saa mangfoldige varierede og tilsyneladende til- 
fældige ydre Skikkelser, som det i Virkelighedeu gjør, 
alt efter som det er den ene eller den anden positive 
Faktor eller Komplikation, der trænger sig frem og 
paatrykker Billedet sit Stempel. 

Forvirringsbilledet adskiller sig fra de tidligere 
omtalte Sygdomsbilleder — Melankolien og Manien — 
ved, at Stemningslivet ikke primært er afficeret, som i 
disse; vi finde her hverken det igennem Hæmningen 
trykkede eller det igennem Flugten løftede Præg; Stem- 
ningen maa nærmest betegnes som indiferent. Men 
det er, som det allerede fremgaar af, hvad jeg ovenfor 
har sagt, vistnok overordentligt sjeldent at finde et blot 
forholdsvis rent Billede af Forvirringen ; de Indflydelser, 
der sekundært gjøre sig gældende ved Associations- 
mekanismens Svækkelse, farve hver for sig Billedet 
med deres ejendommelige Særpræg. Cellelagets Pro- 
cesser komme i Ulave, enten i Form af Hæmning eller 
Flugt, og fra dem falder da den mørkere eller den 
lysere Farvenuance hen over Billedet; Vrangforestillin- 
gernes Mekanisme, som jeg om et Øjeblik skal komme 
nærmere tilbage til, og hvis Opstaaen man just for- 
lægger til det samme Associationsapparat, hvorfra For- 
virringen har sit Udgangspunkt, yttrer sin Indflydelse 
gennem ikke sjeldent forekommende Medbevægelser. 
Endelig skyde sig, og vel hyppigere end i nogen anden 

Sygdomsform, Fænomenerne fra de subcortikale Cen- 
trers Side, fra Hjernestammens mystiske Undergrund, 
talløse Hallucinationer og Sensationer af alle Arter 
frem, og flette deres forvirrede og forvirrende Traade 
ind i Billedet med en Magt, som det svækkede Reflex- 
ionsapparat just savner Forudsætningen for og Evnen 
til at bedømme og vurdere efter dens pathologiske 
Værdi. Naar det kontrollerende Apparat er slapt og 
energiløst, breder Undergrunden sig med desto større 
anarkisk Vilkaarlighed. Sidst, men ikke med mindst 
Betydning, skal jeg fremhæve Illusionen, det Fænomen, 
der i en særligt præcis Grad just maa siges at udtrykke 
Svækkelsesradikalets Grundforhold, o : den slappe, upræ- 
cise, forvirrede Opfattelse af et virkeligt Indtryk; Illu- 
sionen har tidligere været forholdsvis lidet paaagtet og 
er sikkert mangfoldige Gange blevet sammenblandet 
og forvexlet med den langt mere iøjnefaldende Hallu- 
cination; igennem Forvirringslæren har den vistnok 
Udsigt til at komme til at spille en langt større Rolle 
i Sygdomsbillederne end tidligere. 

Man* har allerede begyndt paa at dele Forvirrings- 
billedet i en Række mere eller mindre skarpt omskrevne 
Underklasser — en Tilbøjelighed, der vel altid kommer 
frem, naar et Sygdomsbillede har vundet fast Fodfæste. 
En enkelt Betegnelse, den »akute hallucinatoriske For- 
virring«, der vel forøvrigt oprindeligt omfattede hele 
Billedet, medens den nu bruges i en mere indskrænket 
Betydning om en hyppigt forekommende Nuance der- 
af, har allerede erhvervet sig Borgerret i Sproget; dens 
Fortolkning ligger vel i Navnet selv. Forøvrigt vil 

Or. F. Lange : Sindssygdomme. 4 

jeg endnu foretrække at indskrænke mig til at t^ne 
ForvirringsbiJledet, saaledes som det i Virkeligheden 
forekommer, i Kombination snan med det ene, 
med det andet af de andre Radikaler, og som Regi 
ahid gennemvævet med talrige Hallucinationer og Illu- 
sioner. I Beskrivelsen af de specielle Sindssygdoms- 
former vil jeg ad mangfoldige Veje komme tilbage ti^ 
Billedets mange forskellige Afarter. 

i) Akut Forvirring med depressiv Stemning, HalliS 
cjnationer og Illusioner. 

N. N,, jjaarig gift Kone. Nogen Disposition patt^' 
fædrene Side. Ikke tidligere sindssyg, men altid meget til- 
bøjelig til Hovedpine. Som Aarsag til hendes nuværende 
Sygdom angives stærk aaodelig og legemlig Overanstrengelse 
ved gennem lang Tid at have plcjel en døende Slægtning. 
Efter i nogen Tid at have lidt af Sovnløshed, foer hun en 
Dag pludseligt op i stor Angst, hvinende og skrigende, men 
hlev stier hurtigt rolig; da saadanne Anfald havde gentaget 
sig nogle Gange, uden at hun var i Stand til at forklare 
noget om Grunden dertil, blev hun flyttet lil Byens Syge- 
hus, hvor det snart opdagedes, at hun var stærkt Ifallucincret. 
Vorherre viste sig f. Ex. for hende og truede hende med 
haarde Straffe, fordi hendes Tro ikke var stærk nok. Hiin 
faldt dog snart til Ro, og ved Ankomsten til Sindssyge- 
anstalten nogle Dage efter var hun rolig og orienteret i 
sine egne Forhold, men med et Præg af ængstelig Usikker- 
hed over heie sit Væsen. Sygdommen skred dog hurtigt 
frem ad sin regelmæssige Bane. Vanskeligheden ved at 
samle og klare Tankerne blev bestandigt større og større 
for hende; hun blev stikkende i de rene Kendsgerninger 
uden at være i Stand til at bearbejde dem. Naar man 
r at se til hende, sagde hun f. Ex.: »Saal Der er 

nu En igen! Der kommer altid Herrer. De sige jo, de 
ere Læger. Saal skal jeg nu igen forhøres med alle de 
frygteligt mange vanskelige Spørgsmaal.« Selv de simpleste 
Ting mægtede hun efter kort Tids Forløb ikke at give Op- 
lysning om. »Det er virkelig saa frygteligt svært; De maa 
ikke være vred paa mig; jeg maa bekende min Uvidenhed,« 
og samtidigt kunde hun se paa En med et saadant Præg af 
hjælpeløs Forvirring, at man maatte opgive enhver Fordring. 
Efterhaanden som Sygdommen udviklede sig, steg Uklar- 
heden og Usikkerheden mere og mere, og Tankegangene 
bleve mere og mere rudimentære; hun gentog saaledes 
jævnligt, idet hun pegede paa Gulvet: »her er jo Træ, 
hvorfor er her Træ? Ude i Verden er der Jord; her skulde 
jo være Jord.« — »Der er saa mange Korridorer, og de 
fare rundt og stikke Nøglerne i alle Dørene; men nu er 
der jo kun det ene Hus tilbage; og der skulde jo være 
Grønt bag Vinduerne, det er der ikke.« — Da man en 
Dag bad hende om at lade være med evigt og altid at 
banke paa Døren, som hun var kommet i Vane med at 
gjøre, svarede hun: »derfor kan der dog ikke blive skabt 
de store Huse, fordi jeg banker.« — »Saa! Nu lukke de 
Døren op ; saa, nu komme de ind ; se. Væggen er af Sten 
— og Gulvet er af Træ — udenfor er det vist Alt faldet 
sammen — saa nu gaa de igen — nu lukke de Døren 
igen« osv. osv. Da man en Dag spurgte hende, om hun 
kendte nogen af de andre Patienter, svarede hun: »ja — 
der er jo den — og der er den — og der er den« osv., 
hele Rækken rundt. Dag ud og Dag ind kunde hun gen- 
tage de samme Spørgsmaal: »Maa jeg komme i Seng i 
Nat — hvor skal jeg sove i Nat« og dsl. Undtagelsesvis 
kunde hendes Tanker antage et mørkere Anstrøg: »det er 
ligesom jeg var det ondeste af alle Mennesker, og det er 
jeg dog ikke«; da hun en Dag nægtede at spise, yttrede 
hun, at »det var for godt til hende«; men i det Hele 

karakteriseredes Tilstanden bestandigt ved det hjælpeløse 

il* 



Præg af Mangel paa Sammenhæng, hvonned hun optog 
alle Indtryk og den deraf ftemkaldte ængstelige Utryghed. 

Illusioner sporedes ofte; enhver Lyd, hun hørte, var hun 
tilbøjelig til at mistj-de: »saa, nu skrige Børnene, <i »saa, 
nu pine de igen Barnene," sagde hun ofte. Ogsaa Hallu- 
cinationer plagede hende; hun hørte »Fugle og Klokker«, 
■ Stemmerne talte i hendes Hovedpude og kaldte hende 
Fanden«. Paa Sygdommens Højdepunkt var hun hensyns- 
løst urenlig uden selv at ændse det. — Efierhaanden 
bedredes Tilstanden langsomt og efter et Ophold af hen- 
imod et Aar kunde hun som helbredet forlade Anstalten. 

2) Akut Forvirring med exciteret Stemning, Illu- 
sioner og Hallucinationer. 

N. N. , aSaarig, ugift Pige. Stærk Disposition til 
Sindssygdom. Sygdommen menes fremkaldt ved psychisk 
Indtryk af smertelig Art. Den udbrød aldeles pludseligt, 
hun sang og skreg, tumlede om og larmede, talte fuld- 
stændigt forvirret. Talens Indhold dels af religiøs, dels af 
erotisk Art, snart »talte hun med Engle«, snart »var hun 
en Skøge«, Hallucinationer tilstede i rigt Maal. Ved An- 
komsten til Anstalten var hun meget urolig, der var svage 
Spor af Orientering i hendes egne Forhold, men hvert 
Øjeblik gled Talen ud i den mest forvirrede Snak. Stem- 
ningen syntes ganske indifereni, i det ene Øjeblik dansede 
og sang hun og pludrede paa det Muntreste, i det næste 
Øjeblik græd og klynkede hun. Illusioner røbede sig ved 
en stadig Tilbøjelighed til Personforvexling; hver Gang 
hun saa et Menneske, paastod hun i ham at genkende en 
af sine Nærmeste; Lægen var saalcdcs t lang Tid hendes 
Fader, Opsynsdamen hendes Moder, og hun kunde overfor 
dem komme med en Mængde forvirrede Udtalelser om 
Familieforhold og deslige; midt i det kunde hun saa plud- 
seligt bryde af — s Au I jeg sidder nok her og vaaser.« 

Eller ogsaa kunde hun under Indflydelse af en Hallucination 
standse midt i en Samtale, stirre stift hen for sig, — »hvad 
siger Du, Carl?« og saa fortsætte en længere og for Til- 
hørerne ganske uforstaaelig Vexeltale med »Stemmen«. 
Glimtvis kunde hun blive heftig, men som oftest var hun 
mild og venlig — »kys mig! Tag blødt paa mit lille 
Hjerte«, men Forvirringspræget gik igennem af hendes Tale: 
»Kom min lille Søster — Du er den kæreste af dem alle 
— Dig vil jeg adoptere — for Du har stjaalet mit Guldur;« 
eller hun sang med kraftig Røst og mange Repriser om, 
at hun »trængte til Lufttryk — jeg maa have Lufttryk — 
og Elskov — og Elskov — men surt 01 smager aldrig 
godt — nej surt 01 smager aldrig godt« osv. osv. Efter 
et Ophold paa noget over et halvt Aar udskreves hun 
som helbredet af Anstalten. 

3) Akut Forvirring med Hallucinationer og An- 
tydning af Vrangforestillinger. 

N. N., 38aarig Husmandskone. Stærk Disposition til 
Sindssygdom. Strengt Liv under fattige Vilkaar. Syv 
Fødsler med efterfølgende langvarige Laktationer i Løbet af 
elleve Aar. Sygdommen udbrød aldeles pludseligt; hun be-. 
gyndte at tale forvirret og røbede en forstyrret Opførsel. 
Hun slog Kors for sig paa en meget ostentativ Maade, gav 
sig til at pakke sine Børns Tøj sammen og yttrede, at 
hun forberedte sig og dem til en lang Rejse; senere for- 
klarede hun, at Rejsen gjaldt Himlen. Hun viste sig stærkt 
hallucineret, Vorherre aabenbarede sig for hende og sagde 
hende Alt, hvad hun skulde gjøre. — I Anstalten har hun 
bestandigt vist et meget tomt og forvirret Præg; hun er 
rolig, véd Besked med sine egne Forhold, men Alt gaar 
hende ganske ligegyldigt forbi ; Stemningen er af fuldstændigt 
indiferent Karakter. Sit Hjem synes hun ikke at skænke 
en Tanke — »hvad skal jeg hjem for? Her er jo mit Hjem, 
og her bliver jeg.« Antydninger af Forfølgelsesforestillinger 

komme underriden frem i Angsten for , at der 
Maden — »det er vist Gas og Petroleum, Pigerne komme 
i den." Storheds forestillinger skimtes af og til i Form at 
Stolthed over de stadige Aabenbaringer , hun er Genstand 
for; hun har sét »Gud som en rad Sol lige for sit Ansigt", 
til andre Tider som en Sky, og han siger hende al Ting; 
men hun vil ikke gentage det, "for han har ikke givet 
mig Lov til det». Men trods disse Antydninger har det 
hele Sygdomsbillede dog afgjort Præget af Forvirringens 
uklare og taagede, reflexionsløse og slemningsløse Tiisland, 
In-ori Vrangforestillingerne kun gaa ind som enkeltvise — 
■vistnok altid paa Hallucinationer byggede — komplicerende 
Elementer. 

Vrangforestillingen. Dette Radikal, som vi lige- 
som de fleste andre Radikaler oprindeligt have lært 
at kende gennem den Sygdomsform, for hvilken det 
danner Grundlaget, og som man i tidligere Tid kaldte 
Vanvid, medens man i Nutiden foretrækker Navnet 
Forrykthed, maa — ligesom »Svækkelsen« — formenes 
at have sit Sæde i Associationsapparatei; det drejer sig 
nemlig her ikke om en Abnormitet i selve Tilegnelsen 
af den primære Forestilling, men om en Perversion i 
Kombinationen og Bearbejdelsen af den tilegnede Fore- 
stilling, Men medens denne Proces under Indflydelse 
af »Svækkelsen« foregaar paa en ufuldstændig og 
mangelfuld Maade, der giver hele Hjernevirksomheden 
et uordnet og forvirret Præg, saa er her ikke Tale om 
en saadan negativ Faktor, men om en positiv Lidelse; 
Processen foregaar med stor Skarphed og Præcision, 
men paa abnorm Maade, saa at Resultatet bliver et 
»forrykket« Billede; formelt sluttes der korrekt, en 
logisk Orden betegner denne »partielle« Abnormitet; 

men Indholdet, Overensstemmelsen mellem Genstanden 
og dens reflekterede Spejlbillede i den bevidste Op- 
fattelse, bliver forskudt og forfalsket. Og denne For- 
skydning sker efter saa sikre og bestemte Love, at der 
ingen Tvivl kan være om, at vi ogsaa her staa over- 
for en virkelig og uomtvistelig pathologisk Kendsger- 
ning, et Radikal. Medens den melankolske og mania- 
kalske Vrangforestilling, som tidligere udviklet, ere 
sekundære Fænomener i Sygdomme, der primært yttre 
sig paa Stemningslivets Gebet, saa er Forholdet her 
det omvendte; Vrangforestillingen er Lidelsens primære 
Symptom, medens Stemningen først sekundært afficeres 
under Indflydelse af den. — Vrangforestillingen falder 
i sin Udvikling i to Stadier, de to »Primordialdelirier« 
( Oriesinger) : Forfølgelsesforestillingen og Storhedsfore- 
stillingen. Loven for Udviklingen er den, at Forføl- 
gelsesforestillingen opstaar først, og fra denne, gennem 
en logisk psychisk Proces, en systematisk Tankegang, 
der har givet Fænomenet Navn af »den systematiserede 
Vrangforestilling«, sker da Overgangen til Storheds- 
stadiet, der er et sekundært Fænomen, et Terminal- 
stadium. Forestillingernes Indhold kan være mangfol- 
digt og retter sig i høj Grad efter den Syges naturlige 
Forudsætninger, hans Dannelsesgrad, det hele Milieu, 
hvori han har levet, ligesom det ogsaa kan være stærkt 
paavirket af Fænomener, der som Regel bestandigt led- 
sage Sygdommen — Hallucinationer, Illusioner, Sensa- 
tioner af forskellig Art; thi her — som ved Forvirrings- 
billedet — er det netop Hjernens Kontrolapparat, der 
virker abnormt, og derfor giver Undergrundens Fæ- 

nomener et frit og rigt Spillerum. Men Udviklingj 
gangen er bestandigt den samme; fra at have følt sig 
trykket og kuet, mishandlet og forfulgt, gaar Individet 
gennem en Tankerække, der vistnok som Regel, psy- 
chisk set , kan betegnes som Forklaringstorsøg, der 
skydes ind hag Forfølgelsesforestilljngerne, over til at 
opfatte sig selv som det logiske Offer for disse; han 
søger — og finder — hos sig selv Motiverne til de 
Forlølgelser, som han er Genstand for; de maa have 
en Grund, og da der ingen er at finde i de virkelige 
Forhold, saa underskyder han en saadan; er han Gen- 
stand for en Misundelse og et Had, han ikke har kendt 
i sit tidligere Liv. saa maa det være, fordi der er Aar- 
sager dertil, som han, eller man, ikke før har vidst 
Besked om; og derigennem er Overgangen gjort til 
StorhedsforestilHngernes ubegrændscde og tøjlesløse 
Fork la rings rækker; thi til Hadet og Forfølgelsen svarer 
med logisk Konsekvens Storheden og Magien. — I 
Forfølgelsesstadiet staar Individet endnu paa sin egen 
Grund, han er sig selv, men omformer Tilværelsens 
Fænomener efter sin syge Opfattelse; i Storbedsstadiet 
har han sluppet den faste Jord og styrtet sig paa 
Hovedet ud i Fantasteriets vildene Hav, hvor Bølge- 
gangen drager ham med sig i bestandigt mere og mere 
rivende Fart; Konge og Kejser, Gud og Forløser, Intet 
i Himlen eller paa jorden er for stort for hans svimle 
Forestillingsrækker; og dog, selv midt i disse tøjlesløse 
Tankegange kan det lykkes at spore den logiske Over- 
gang — Systematiseringen — fra det ene Led til det 
andet, naar da ikke af og til Hallucinationer og dsl. 

gjøre deres undertiden aldeles uforstaaelige Indflydelser 
gældende. Og det er ikke blot i Tankegangene, at 
man kan spore Storhedsforestillingerne; stundom be- 
herske disse i en saadan Grad Individets hele Person- 
lighed og Væsen, at Alt faar sit Præg deraf; Udtryk 
og Blik, Holdning og Tonefald bære Vidne om hans 
syge Forestillingsliv; i sjeldnere Tilfælde kan man end- 
og finde hans Sprog forandret, han udtrykker sig i 
selvlavede og kunstige Ord og Udtryk, han har sit 
Sprog for sig selv. — Men midt i al denne indbildte 
Storhed og Herlighed stikke pludseligt Forfølgelsesfo re- 
stillingerne igen deres Medusahoved frem, snart kun i 
hurtige og flygtige Glimt, snart ogsaa for i længere 
Perioder atter at beherske Billedet. — Ske kan det og- 
saa undertiden, at Overgangen til Storhedsstadiet aldrig 
Aaaes; der findes Forryktheder, der aldrig komme ud 
over ForfølgelsesforestilJingernes Gebet; men det maa 
siges at høre til Undtagelserne. 

Hvorledes kan man tænke sig Mekanismen i Vrang- 
forestillingen ? Mord har allerede for en Menneskealder 
siden opstillet den Theori, at Vrangforestillingssyg- 
dommen udviklede sig paa Basis af de store Neuroser, 
Hysterien og Hypochondrien; de mangfoldige abnorme 
Seosationer, der ere karakteristiske for disse Lidelser, 
dannede efter hans Opfattelse, gennem Mistydninger 
Udgangspunktet for det perverterede Forestillingsliv. 
Denne Forklaring er til en vis Grad bleven stationær, 
om den end ikke synes at have vundet nogen synderligt 
positiv Anklang eller i nogen væsentlig Grad at være 
blevet udviklet videre, før Meynert mange Aar efter 

med stor Bestemthed har akcepterei den og med sin 
overordentlige Rutine til at tumie med saadanne sub- 
tile Tankegange ført den videre i dens Konsekvenser. 
Jeg skal ikke her opholde mig ved denne Udvikling, 
der i al sin, foravrigt tankevækkende og interessante, 
Dybsindighed kun overfor Spørgsmaalet om Lidelsens 
Mekanisme forekommer mig at byde Stene for Brød, 
psychiske Omskrivninger i Stedet for pathologiske 
Kendsgerninger; jeg behøver det saa meget mindre, 
som det er selve Udgangspunktet, Processens første 
Opstaaen fra det hypochondre Grundlag, fra »Hyperæ- 
sthesien i de subcortikale Centrer« (Meynert), som j^ 
føler mig vantro over for, om jeg end godt ser, at 
Forklaringen i al sin Almindelighed, saaledes som Morel 
først opstillede den, kan have noget vist tiltalende ved 
sig, der vel ogsaa har gjort, at man saa længe, passivt 
har akviesceret. ved den. Men for mig staar det som 
en Kendsgerning, at Hypochondrien og Forryktheden 
3 : VrangforestilUngens Sygdomsform , intet genetisk 
Sammenhæng have med hinanden. Ganske vist finder 
man Patienter, der Ude af Forrykthed, og hvis tidligere 
Tilværelse utvivlsomt frembyder Momenter af hysterisk 
eller hypochonder Art, dog langt oftere af almindelige 
Spinalirritaiionsfænomener; men det er meget langt 
fra, at dette er at betragte som Reglen, tvært imod 
meget mere som en Undtagelse. Og vil man indvende, 
at naar Forryktheden som saadan først er naaet til 
fuld Udvikling, saa ere de til Grund liggende Forud- 
sætninger i og for sig forsvundne og i ukendelig Skik- 
kelse gaaet over i den nye, paa Mistydning og Om- 

dannelse beroende Tilstand, saa kan jeg heller ikke 
indrømme dette; thi dels vilde Vanskeligheden eller 
Umuligheden ved at genkende Fænomenet jo være lige 
stor for alle Iagttagere, saa at det til syvende og sidst 
bliver et Postulat, naar man vil hævde, at det findes 
der tilstede i ukendelig Skikkelse; dels er det utvivl- 
somt, at medens den forrykte Patient som Regel gén- 
nemgaaende først kommer til Observation paa et videre 
fremskredent Standpunkt af sin Sygdom, en Sygdom, 
hvis hele Natur just gjør Individet tilbøjeligt til at 
indeslutte sig i sig selv og udelukke sig fra Verden, 
Lægen iberegnet, saa er det Modsatte just i eminent 
Grad Tilfældet med Hypochondristen. Hvis Hypochon- 
drien, der vel fremfor nogen anden Sygdom maa siges 
at drive den Syge i Lægens Arme, var Forudsætningen 
for Forryktheden, saa vilde denne sidste Lidelses tid- 
ligere Stadier sikkert ikke være indhyllet i et saa dun- 
kelt Mørke, som de — næsten fremfor alle andre 
Former af Sindssygdom — maa siges at være. Frem- 
deles maa jeg hævde, at der hos de Individer, hvor 
der undtagelsesvis har været en forudgaaende Tilstand 
af hystero-hypochonder Art eller et livligt Virvar af 
Spinalirritationsfænomener tilstede, dér ere disse Symp- 
tomer meget vel at genkende ogsaa i den fuldt ud- 
viklede Forrykthed, idet de mangfoldige deraf resul- 
terende abnorme Sensationer gaa over i og tildels danne 
Grundlaget for Vrangforestillingernes Indhold og ydre 
Skikkelse, hvilket jo ingenlunde er det samme, som 
at de betinge deres Mekanisme.. Til syvende og sidst 
maa det betragtes som en Kendsgerning, at man baade 

ude i Livet og indenfor Sindssygeanstaltens Mure ofi 
møder Individer, hvis hele hysteriske og navnlig hypo- 
chondre Tilstande — i Fald den herskende Theori vir- 
kelig var gyldig — næsten med Nødvendighed vilde 
anvise dem deres Plads i Forrykthedens Rækker; men 
at de Aar igennem kunne lide af Vrangforestilliriger 
af en helt anden Art — depressive Forestillinger med 
bestemt hypochonder Nuance — , der udvikle sig, for- 
løbe og stundom helbredes under et helt andet Syg- 
domsbillede end det, der her er Tale om. Til Forrykt- 
heden harer endelig i saa bestemt et Forhold og ofte 
i saa overstrømmende Rigdom et Fænomen som Hallu- 
cinationen, det man just som Regel ikke træffer paa 
den hypochondre Jordbund; det skulde være besynder- 
ligt, om to Grene af den samme Rod, etler rettere to 
Stadier i den samme Udvikling skulde være saa absolut 
divergerende i saa Henseende, om end Muligheden at 
Fænomenets farste Optræden paa et fremrykket Stand- 
punkt af Sygdomsprocessen jo vel ikke er helt ude- 
lukket. 

Af disse Grunde mener jeg at maatte fravige den 
almindelige Theori om Vrangforestillingens Mekanisme; 
for mig staar den som et Fænomen af primær cerebral 
Oprindelse, der har sit Udgangspunkt fra Associations- 
apparatet. Den opstaar sjeldem eller aldrig paa frisk 
Jordbund, men til dens Udvikling forudsættes altid en 
Svaghedstilstand, en resistentia minor i Organet, som 
en Nødvendighed. Denne Forudsætning kan enten, 
som Tilfældet hyppigst er, bero paa en arvelig Dispo- 
sition, eller ogsaa være erhvervet af Individet selv. 

■Alkoholmisbrug eller andet. Men i Hjerner, der paa 

en eller anden Maade ere anlagte paa eiler forberedte 

til Opsiaaen af en Sindssygdom, er en enkelt, diskret 

Lokallideise ikke noget ukendt; meget mere hører det 

k til de særegne Ejendommeligheder ved et saadant Or- 

I fjan. Ved Tvangsforestillingen, som jeg snart skal 

komme tilbage til, og der som Regel ogsaa forudsætter 

den forberedte Jordbund, er det saaledes den enkelte 

Forestilling, der sættes i abnormt stærk Bevægelse; det 

H-er som den enkelte Tone i Instrumentet, der bringes 

H itil at klinge og ved sine Svingningers Styrke over- 

B døver de andre Toners Lyd. Ved Vrangforestillingen, 

H der har sit Sæde i Associationsapparatet, Organet for 

^1 de kombinerede Forestillinger, er der ikke mere Taie 

^1 om den enkelte Tone, men snarere om den enkelte 

^P Akkord, der sættes i abnormt stærk Bevægelse; Anslaget 

af den enkelte Associationsbue bringer en bestemt 

Kombination af Forestillinger i Svingning. Og dette 

Anslag er ikke af øjeblikkelig eller forbigaaende Betyd- 

^k ning, men varer ved; det skyldes en lokal Lidelse, en 

^P Irritation stilstand af den enkelte Associationsbue elier 

maaske snarere af et Komplex af saadanne, og de 

Cellegrupper, der staa i Forhold til dette Komplex, 

komme derved, gennem den lokale Irritation, i en ved- 

U-hoIdende, ved psychisk Smertefølelse karakteriseret For- 

l-bindelse med hinanden, der uvilkaarligt paatvinger sig 

I 'Individets egen Opmærksomhed i saa høj Grad, at alle 

andre samtidige Forestillingskombinationer træde i Bag- 

\ grunden og blegne. Ved denne stadige og uopharhge 

Forbindelse mellem visse enkelte, diskrete Forestillings- 



grupper, med Udelukkelse eller dog Distancering at 
alle andre samtidige Kombinationer, resulterer da det 
Fænomen, man med et populært Navn forlængst har 
betegnet som »fix Idé*, og som kan siges at være 
Vrangforestillingens egentlige, inderste Kærne. I den 
første Periode, medens den sygelige Proces endnu for- 
løber akut og, som ovenfor udtrj'kt, forbunden med 
psychisk Smertefølelse, opfatter Individet den som en 
Lidelse, væsentligt dog vistnok kun af psychisk Art; 
den sygelige Proces virker som en Hæmning for Tænke- 
virksomheden i dens Helhed, og over det i Forvejen 
abnorme Forløb i Associationsprocessen kaster denne 
Hæmning , ligesom i Melankolien, sit mørke Skær. 
Men paa Grund af Projektionen ud i det rent psy- 
chiske Gebet opfatter Patienten ikke sin Sygdom efter 
dens virkelige Værdi, men underskyder den en psychisk 
Fortolkning. Det er ikke som i Melankolien, at selve 
Fore stillings op tag el sen er bindret og hæmmet; i For- 
ryktheden tilegnes Forestillingerne med normal Lethed, 
men under Bearbejdelsen føres de med Naturnødven- 
dighed alle ind i de samme smertefulde Baner. Den 
logiske Forklaring paa dette bliver da den, at ydre 
Indflydelser gribe ind i Individets Tankegange og Liv, 
bindre og binde dem med en uovervindelig Magt, saa 
at det ikke er i Stand til at rive sig los derfra, og op- 
fattes som noget fjendtligt og bliver derigennem Ud- 
gangspunktet for Fortolgelsesforestillingen. Og til det 
mørke Forestillingsliv svarer den dystre og trykkede 
Stemning, somatisk set en Følge af den ovenfor nævnte 
sekundære Hæmning, psychisk tegnende sig som den 

Syges uforstaaende Trækken sig tilbage fra Verden, 
hvor han føler sig fremmed og miskendt. Man har 
tidligere forvexlet denne Tilstand med Melankolien, 
som den ogsaa for en overfladisk Betragtning har ikke 
ringe Lighed med; men Forløbet viser sikrest og bedst 
Forskellen. Den Melankolskes hele Hjernevirksomhed 
er hæmmet; naar Sygdommen atter viger, staar den 
Syge ganske paa det samme Sted, hvor han stod før 
Lidelsens Begyndelse; denne betegner kun en forbi- 
gaaende død og stillestaaende Tid i hans Liv. Naar 
den Forrykte derimod træder ud af sin tause og inde- 
sluttede Tilværelse, saa ser man, at han under denne 
har levet et rastløst og bevæget Tankeliv, men af sygelig 
Art; ud fra sit snævre og ensidige Synspunkt har han 
opfattet Livets forskellige Forhold omkring sig; under 
Vrangforestillingernes ufrie Farten frem og tilbage ad 
de samme Baner har han tilegnet sig og behandlet 
dem, og naar han da, som sagt, atter — hvad der i 
Sygdommens videre Udvikling altid sker — træder ud 
af sin Taushed, har han imens omformet hele Til- 
værelsen omkring sit eget begrændsede og syge Cen- 
trum. — Naar saa endelig Sygdommen er naaet til 
sit sekundære Udviklingsstadium, indtræder Slappelsen, 
Labiliteten, en Lov, der uvægerligt gjør sig gældende 
gennem Sindssygdommenes hele Række; hvor Irrita- 
tionen før holdt den ensformige Proces vedlige med 
Anstrængelse og Smerte, der bliver Vejen nu ved 
Slappelsen udtraadt og jævn ; de gamle Tankekombina- 
tioner fortsætte sig ad den vante Bane, men med en 
abnorm Lethed og Modstandsløshed, der giver dem et 



Anstrøg af den maniakalske Flugt, kun her i 
Forhold til Manien, som det tidligere Stadium i 
Melankolien, at det er Forestillingskombinationen, der 
er det primære Moment, medens dens ieite, labile For- 
løb sekundært kaster sil Skær over Individets Stem- 
ningsliv. Derfor paa dette Standpunkt Storhedsfore- 
stillinger og løftet Stemning. Hvis jeg maa bruge 
saa profant et Billede, vil jeg sammenligne den hele 
Proces med Anlæget af en jernbane; selve Anlæget, 
der forbinder to bestemte Punkter i Rummet, sker 
med Anstrengelse og Overvindelse af mangfoldige Hin- 
dringer; er Banen da endelig lagt, saa flyver man let 
og hnrcigt fra det ene Endemaal til det andet; men 
man er under begge Faserne bestandigt tvunget til kun 
at følge det samme Spor, til evigt og altid kun at se 
Udsigten over Verden fra de samme Vinduer. Og 
som der her af ydre og indre Grunde kan fremkaldes 
Ujævnheder eller Jordskred, der gjør Farten besværlig 
og farlig, saaledes opstaar der hyppigt og let i det 
svækkede Organ forbigaaende Irritationstilstande, der, 
som jeg ovenfor har omtalt det, projiceres ud i Skik- 
kelse af nye Forfølgelsesforestillinger, der blande sig ind 
imellem Smrhedsforestillingerne og til Tider endog i 
overvejende Grad kunne beherske Billedet. — Men 
hvor Storhedsforestillingerne overhovedet ere naaede, 
der er den sekundære Svækkelse i Organet indtraadi; 
derfra fører ingen Vej tilbage til Helbredelse. — 
Saaledes tænker jeg mig Vrangforestillingens Meka- 
nisme; det er kun en Hypothese, der paa theoretisk 
Maade søger at tolke dette dunkle Spørgsmaal; men 

hvad ere de andre Forklaringer paa disse Omraader til 
syvende og sidst andet? 

Jeg skal her anføre et Exempel paa Forrykthed i 
dens fuldt udviklede Skikkelse, saavel i Retning af 
Forfølgelses- som af Storhedsforestillinger. 

N. N., 33aarig Tjenestekarl. Moder død af Hjerne- 
sygdom; Søster sindssyg. Patientens Sygdom har allerede 
ved Indlæggelsen i Anstalten bestaaet i en længere Aar- 
række og skal efter de meddelte Oplysninger først have 
3rttret sig ved en stærk Mistænksomhed, idet han troede, 
at Folk vilde ham ilde, gjorde Nar af ham og forfulgte 
ham med Ukvemsord. Tilsidst var han saa opfyldt af 
disse Forestillinger, at han ikke turde have fast Bolig noget 
Sted, men flakkede om paa Landet og foretrak at søge 
Natteleje i Høstakke og dsl. Steder fremfor at søge menne- 
skeligt Selskab. Han blev derfor af Politiet indlagt i et 
Hospital, og havnede slutteligt, efter flere Aars Ophold i 
andre Asyler, i Sindssygeanstalten ved Middelfart. Her 
har han frembudt et typisk Billede af en fuldt udviklet 
Forrykthed. Han beklager sig i de heftigste Toner over 
de næsten utrolige Mishandlinger, han har maattet og end- 
nu bestandigt maa lide; til Tider har han især været plaget 
af en overordentligt intensiv Overbevisning om at være Gen- 
stand for Forgiftningsforsøg ; her et Exempel fra et af hans 
Breve: »Jeg mærkede fra November, at min Mad af og til 
var slet og forgiftet, og fra den 23 de har jeg hver Dag faaet 
Gift i min Mad og Drikke; jeg fik Saltsyre og en anden 
Slags Syre i min Mad, ligesom der var kommen nogen 
Gift i al den Drikke, jeg fik. Den 5te Januar har jeg 
været i Saltsyrebad, hvorved jeg især blev ødelagt paa 
Ørerne, som blev sammentrukne, og noget efter blev der 
hældt Syre i det ene Øre, medens jeg sov. Jeg har fire 

Dr. F. Lange: Sindssygdomme. 5 

Gange faaet Skedevand i min The, 01 og Mælk, det var 
den Ilte, 12te og 13de Januar, og to Gange Skedévand i 
Sodapulver; om Natten, medens jeg sov, har jeg faaet 
Skedevand hældt i Ørerne og paa Tungen, saa at jeg hører 
daarligt, og jeg er ogsaa i Søndags, medens jeg sad og 
lukkede Øjnene paa Stuen, bleven sprøjtet med Skedevand 
i det ene Øre« osv. osv. Til andre Tider klager han over,, 
at man »har forvredet hans højre Ben, saa han næppe kan 
gaa« , »man har truet med at kaste Bomber paa ham og 
hans Familie, hvis han ikke frikøbte sig for Penge« ; han 
mener, at det er »Lægerne, der ville myrde ham for at 
arve hans Penge« ; han hører Opsynsfolkene tale om, hvor- 
dan hans Penge skulle deles, og at de faa Betaling for at 
skille ham af med Livet; han skriver alenlange Klager til 
Politiet og Justitsministeriet over den skammelige Behand- 
ling, han er udsat for. — Men til andre Tider har Piben 
en- ganske anden Lyd; da er han kun opfyldt af Tanken 
om sine fornemme Familieforbindelser, sine store Arverettig- 
heder og Besiddelser; han er »kommet i Tanker om«, at 
hans Moder er en adelig Dame, han »har i mange Aar 
levet i den Tro, at hans Plejemoder var hans naturlige 
Moder, og hendes Børn hans Sødskende, indtil han i April 
1890 kom til at huske paa, at han havde Arveret til et 
Baroni Jellinge og havde et Navn til« ; han tillægger sig 
selv de adelige Navne »Skulin«, »Friis« og fl., navnlig har 
han længe været »Grev Bothwel« ; men ved stadigt nye 
genealogiske Kombinationer af uudforskelig Natur skifter 
han bestandigt under sine megalomane Faser Navn og Stil- 
ling; undertiden kasserer han det Hele, naar han mener at 
have gjort en ganske ny Opdagelse paa sit Stamtræs Om- 
raade, tildeler sig selv ganske nye Navne og Værdigheder 
og i Forbindelse dermed nye Jordegodser og Besiddelser, 
— og sabledes kan han vedblive i en evindeUg Vexlen af 
sine Forfølgelses- og Storhedsforestillinger. 

Men en saadan fuldt udviklet Form at typisk 
Forrykthed hører nutildags til de sjeldne Fund; oftere 
finder man en mere uregelmæssig Forløbsmaade. 
Skarpt udviklede Forfølgelsesforestillinger kunne gen- 
nem lange Tider udelukkende beherske Sygdoms- 
billedet uden at naa til Overgangen i Storhedsforestil- 
linger. I andre Former finder man Storhedsstadiet 
rudimentært udviklet; Patienten lever da bestandigt og 
udelukkende i sine Forfølgelsesforestillinger; men disse 
fremføres og kombineres saa aabenlyst og med en saa- 
dan Lethed og Overlegenhed, om man saa maa sige 
med en saadan Martyriets Tilfredsstillelse, at saavel 
Tankegange som Stemning ufejlbarligt røbe, at Tilstanden 
er gaaet over paa det sekundære — de labile Hjerne- 
processers — Omraade. Og paa den anden Side fore- 
kommer der ogsaa Tilfælde af Forrykthed, hvor For- 
følgelsesstadiet ligesom er mere rudimentært udviklet, 
hvor Patienten efter en Periode af mere almindelig 
Utilfredshed og Følelse af Ildebefindende pludseligt viser, 
at Storhedsforestillingerne allerede ere i frodig Udvik- 
ling. — En Form, man i den senere Tid har betegnet 
som »akut Forrykthed«, og som i Modsætning til den 
typiske Forrykthed skulde udmærke sig dels ved sin 
mindre logisk systematiserede Form, dels ved sin for- 
holdsvis gode Prognose, er næppe at opfatte som andet 
end den ovenfor omtalte Form af Forvirring med Vrang- 
forestillinger (Side 53); naar Hovedsygdommen, For- 
virringen, hvis talrige Hallucinationer gerne danne den 
væsentlige Næringskilde for Vrangforestillingernes Ind- 

hold, lægger sig til Ro, svinde samtidigt de komplicer« 
Vrangforestillinger bon. 

Jeg har ovenfor sagt, at Indholdet af Vrangfc 
stillingerne i høj Grad paavirkes og farves af de mi 
foldige Indflydelser, der udgaa fra de subcomkale 
trers Side. Spinalirritationernes talrige Afarter omi 
i vore oplyste Tider saa hyppigt i Fænomener som 
Elektricitet og Magnetisme; en neuralgisk Fornemmelse 
opfattes, som om der var lagt Telegraf- eller Telefon- 
ledning gennem Patientens Legeme eller a. lign. Fra 
den gastriike Sfære have de saa almindelige Forgift- 
n i ngs forestillinger i deres mange Nuancer upaatvivleligt 
deres Paavirkning — som i den anførte Sygehistorie, 
hvor i Virkeligheden samtidige Fordøjelsesanomalier 
kunde paavises. Sidst, men ikke mindst, skal jeg frem- 
hæve Indflydelsen fra de genitale Omraader; særligt 
hos kvindelige Patienter forekommer der ofte Forføl- 
gelsesforestillinger i Form af Overbevisningen om at 
være Genstand for usømmelige Efterstræbelser, ikke 
sjeldent parret med bestemte genitale Sensationer — 
Slanger, der angribe deres Kønsorganer og dsl.; og 
som det Tilsvarende paa StorhedsforestiUingernes Om- 
raade møder man da de saakaldte eroiomane Forestil- 
linger, hvor Patienten, væsentligt uden Hensyn til det 
sandselige Moment, tror sig elsket og efterstræbt at 
Mænd i høje Samfundsstillinger og af store Rigdomme. 
|eg har saaledes kendt en kvindelig Patient, der gennem 
en Aarrække led af Overbevisningen om at være gra- 
vid med fiere Fostre, som det paa Grund af en For- 
bandelse var hende umuligt at kunne føde, men 

i sine Storhedsforestillinger levede i Tanken om at 
være elsket af »fire afrikanske Konger«, der »ejede 
Amazonskovene« og til hendes Bekvemmelighed vilde 
lade dem indrette »med Guldgittre langs Gangene« o. 
dsl. — Som en særegen Afart af Forryktheden skal 
jeg endnu blot nævne de Patienter, man har betegnet 
med Navnet »Kværulanter«; der er her Tale om en 
abortiv Sygdomsform, hvor de to Primordia] delirier 
forløbe under Skikkelse af en bestandigt letvakt Foruret- 
telsesforestilling med en tilsvarende høj Grad af Selv- 
følelse og Selvtillid, der bringer Patienterne til ved 
enhver Lejlighed at optræde som Klagere paa deres 
egne Vegne og Anklagere overfor deres Omgivelser, 
uden at de dog nogensinde helt forlade den virkelige 
Tilværelses fastere Jordbund for at gaa over i de fuldt 
udviklede Vrangforestillingers fantastiske Livsvilkaar. 

Tvangsmæssigheden som særskilt Radikal hører til 
Psychiatriens Opdagelser af forholdsvis nyere Datum; 
om end en vis almindelig Opfattelse af Ufrihed og 
Beherskethed allerede tidligere har været erkendt, saa 
er den udformede Skikkelse, hvorunder vi nutildags 
opfatte Fænomet — særligt Tvangsforestillingen — dog 
først slaaet fast i Løbet af den sidste Menneskealder 
{Westphal), men er da til Gjengæld bleven grebet med 
saa stor en Iver og Interesse, at den vel maa siges for 
en Tid at have overskygget de fleste andre Spørgsmaal 
paa Sindssygelærens Omraade. I Modsætning til de 
andre Radikaler er den ikke fra Begyndelsen af erkendt 
igennem nogen enkelt Sygdomsform, for hvilken den 
danner det pathologiske Grundlag og Udgangspunkt, 

men strax opfattet i sin Renhed som særskilt Fænom 
der paa forskellige Maader kan optræde i Sindssy) 
dommenes Forløb; først senere har man lært den i 
kende som Udgangspunktet for en bestemt SygdonaS- 
form. — Som Tvangsmæssighedens primære Fænomen 
maa Tvangsforestillingen opfattes, hvis Karaktermærke 
er det, at en enkelt, separat Forestilling i Bevidstheds- 
livet anslaas med en saadan Styrke, at den overtoner 
alle andre og i væsentlig Grad lægger Beslag paa Indi- 
videts hele Opmærksomhed. Som allerede bemærket 
under Vrangforestillingen, ere saadanne lokalt begrænd- 
sede pathologiske Fænomener særligt ejendommelige 
for de: til Sygdomme prædisponerede Organ, og 
Tvangsmæssig hed en er ogsaa i Virkeligheden et Symp- 
tom, der synes nøje knyttet til den herediære Dispo- 
sirion, — Medens vi, som tidligere omtalt, i Vrang- 
forestillingen møde den »fixe Idé«, saa er der her kun 
Tale om den enkelte »fixe Forestilling«, der endnu 
ikke er samarbejdet med Individets hele øvrige Bevidst- 
hedsliv; medens Vrangforestillingen derfor, ligesom de 
andre, tidligere omtalte Radikaler, fra Begyndelsen af 
indarbejdes i og amalgameres med den Syges hele 
Tankeliv og kun projiceres ud i dette som hæmmede 
eller paaskyndede Processer af psychisk Art, som Skyld 
og Brøde, som Forurettelse elier Storhedsfølelse , saa 
er dette ikke Tilfældet for Tvangsforestillingens Ved- 
kommende; den føles tvertimod af den Syge selv sotti 
Sygdom, som noget Fremmedt, noget Uberettiget, et 
dødt Sekvester, der har skudt sig ind i den sunde 
Organisme, og som med ydre Vold sætter en Hindring 

for Tankeprocessernes normale Afløb. Det er med 
Smerte, endnu snarere med Pine, at Individet føler sig 
under Beherskelse af denne fremmede Magt, hvis Ind- 
flydelse staar for det selv som noget meningsløst, men 
over hvis, man kunde næsten sige brutale, Hindringer 
dets naturlige Processer evindeligt snuble, og hvis 
Herredømme det ikke er i Stand til at unddrage sig. 

— Som refererende sig til den enkelte, ubearbejdede 
Porestilling, maa Lidelsen vel forlægges til Kortikalsub- 
stansens Cellelag; men om dens nærmere Mekanisme 
er det vistnok endnu ikke muligt at danne sig nogen 
bestemt Forestilling. I al Almindelighed vil jeg sige, 
at den Maade, hvorpaa Tvangsforestillingen griber sit 
Bytte og klamrer sig fast derom med en næsten meka- 
nisk Magt, der er uafhængig af al Beherskelse og be- 
vidst Vilje, uvilkaarligt synes mig at frembyde Berørings- 
punkter eller dog ydre Lighed med en krampagtig Til- 
stand; i Forbindelse dermed skal jeg gjøre opmærksom 
paa, at det samme Stof — Bromkalium — der jo 
utvivlsomt maa siges at have en specifik Virkning 
overfor den epileptiske Krampe, om ikke som hel- 
bredende saa dog som mildnende og beroligende Middel 

— overfor Tvangsprocessen synes at udfolde aldeles 
tilsvarende Egenskaber. Jeg har ogsaa hørt Patienter 
selv betegne deres Tilstand under Indflydelsen af 
Tvangsforestillingernes Magt som en krampagtig Lidelse 
eller vel rettere Fornemmelse. — Hvad Forestillingernes 
Indhold angaar, da har man i tidligere Tid ad statistisk 
Vej villet opstille visse Regler derfor; men naar man 
ser, at de opstillede Registre saa at sige omfatte Alt, 

lige fra Guddommen til Knappenaale, saa faar man 
ikke stor Tillid til den Slags Undersøgelser. Naar en 
udmærket Forsker som Qriesinger opstiller Begreber 
»Skabelsestanker* som særligt karakteristisk for Tvangs- 
forestillingernes Indhold, saa turde det maaske finde 
sin Forklaring i, at han for en overvejende Del af sit 
særdeles begrændsede Materiale har havt Lejlighed til 
at iagttage Fænomenet hos frugtsommelige Kvinder. 
Heri ligger vist en Antydning af Sandheden, hvis Lov 
er den, at hvad der ligger ethvert Individ mest paa 
Sinde, det gaar uvilkaarligt over i dets psychiske Pro- 
cesser som Stof og Indhold; denne Lov, der tilsyne- 
ladende er saa simpel og klar, har dog mærkværdigt 
længe i Sindssygelæren været skudt tilside for de kunst- 
færdigste og mest forskruede Forklaringsforsøg, ja kan 
næppe endnu betragtes som fuldt anerkendt. 

Medens Grundlaget for Processen altsaa maa siges 
at yttre sig paa Forestillingslivets Omraade, kaster den 
sekundært sin mørke Skygge ud over Stemningslivet 
i Skikkelse af den til Lidelsen uadskilleligt knyttede 
heftige Angstfølelse. Dene Fænomen er saa stærkt 
fremtrædende, at man f. Ex. har søgt at definere hele 
Tvangsforestillingsprocessen som en Affektion af Angst- 
centret ; men vor Viden om et saadan: Centrum er 
vel endnu for ringe, ti! at et saadant Udtryk i nogen 
væsentlig Grad kan bidrage ril at belyse Spørgsmaalet. 
Om Angstmekanismen kunne vi vel ikke sige noget 
synderligt; rent psychisk talt forekommer det mig der- 
imod, at der er en ikke uforklarlig Forbindelse mellem 
Tvangsforestillingen og Angsten. Allerede overfor 

Melankoliens Hæmning er Angsten et ret almindeligt 
Symptom, og hvad der i det Hele taget maa siges at 
karakterisere denne Fornemmelse, er vel Følelsen af at 
staa behersket og ufri overfor en mystisk og gaadefuld 
Magt, hvis hemmelige Kræfter Individet ikke er i Stand 
til at forstaa'^og at væbne sig imod. Men denne Situa- 
tion er just den Syges overfor den tvangsmæssige 
Forestillings Herredømme. Staar man overfor en aaben 
Fjende eller en Lidelse, man til en vis Grad i al Fald 
er i Stand til at forstaa, da er det Signalet til at skyde 
Hjertet op i Livet og væbne sig til Forsvar; modsat 
her; Individet kender kun Fænomenet som noget 
fremmedt og grufuldt, hvis Herredømme det trods al 
sin Bestræbelse ikke er i Stand til at frigjøre sig fra. 
Dette avler Angst. — Ogsaa her vil jeg — blot som 
en Antydning — drage Paralellen med Krampetilstanden, 
der jo ufejlbarligt er saa stærkt forbunden med Angst- 
følelse. 

Har Tvangsforestillingen saa bestaaet i længere 
Tid — og den er et Fænomen af absolut kronisk Art 
— ender det med, at den lidt efter lidt amalgameres 
med den Syges hele Tankeproces, ikke just i den 
Form, at den indarbejdes eller indordnes som berettiget 
Faktor i hans Bevidsthedsliv, snarere som en ydre 
Indflydelse, hvis Existens han vanemæssigt anerkender 
og nødtvungent bøjer sig for: det er saaledes, det 
kan ikke være anderledes, og derfor maa han finde sig 
i sin Skæbne. Først paa et vidt fremskredent Stand- 
punkt hører ogsaa dette vage Ræsonnement op, og den 

Syge underkaster sig kritikløst sine Tvangsforestillingi 
tyranniske Herredømme. 

Fra Forestillingslivels og Stemningslivcts Omraader 
griber Fænomenet imidlertid efterhaanden i 
motoriske Centrer: fra Tvangsforestilling bliver det \ 
Tvangshandling. Det er i Reglen ikke ved enkelq 
mere undtagelsesvise Handlinger, at Lidelsen røber s 
meget hyppigere ved de smaa dagligdags, bes 
tilbagevendende Begivenheder, som Tilværelsen førf 
med sig. Tvangshandlingerne have som oftest et — o 
man saa maa udtrykke det — negativt Præg, Individ^ 
kan ikke »lade være« med at gjøre dit eller dat, kan 
ikke »holde op* med eller slippe et paabegyndl Arbejde 
af Hænderne, selv om hans Fornuft siger ham, at » 
ingen Grund er til at fortsætte dermed. Ogsaa i 
Henseende forekommer der mig at være en Lighél 
med den krampagtige Tilstand. Skal den Syge foretage 
sig en saa simpel Handling som ai vaske sig eller rede 
sit Haar, kan han blive ved dermed i Timevis, 
fordi han føler nogen Drift dertil, men fordi han i 
kan standse dermed; skal han tælle en Sum Penge c 
kan han blive ved at tælle ora og om igen i det 
Uendelige, vel dels i en Slags uklar Angst for at have 
talt fejl, men væsenligt dog, fordi Handlingen ligesotq 
har taget Magten fra ham, saa at der maa < 
Indflydelse til for at rive ham ud af dens Beherskelse 
Ogsaa til Tvangshandlingerne er Angstfølelsen i høj 
Grad knyttet, og det forekommer mig at være et af 
de mest medynkvækkende Fænomener paa Sindssyj 
dommenes Omraade, at se el saadant tvangsbi 

Individ, der næppe tør røre en Haand eller en Fod 
af Angst for noget ubestemt, han ikke selv véd, hvad 
er. »Berøringsfrygt« har man kaldet dette Symptom. 
Den Syge tør ikke røre sig af Angst for , at han selv 
eller blot den yderste Flig af hans Klæder skal komme 
til at strejfe en anden Person; han tør ikke sætte sig 
paa en Stol eller lægge sig i en Seng eller et Badekar 
af Skræk for, hvad der kan ske ham; han tør ikke 
tage et Klædningsstykke paa uden først at have vendt 
og drejet det utallige Gange for at undersøge det, og 
undertiden kan han kun ved Magt drives til at fuld- 
byrde en saa ringe Ting som at klæde sig paa. Han 
tør ikke aabne en Dør uden først at have svøbt sin 
Haand omhyggeligt md, før han rører ved Laasen. 
Kort sagt, der er ikke et Fænomen — og især de mest 
dagligdags — der ikke vækker hans Angst og Gru; 
ofte omsættes det baade for hans egen og for Iagt- 
tagernes Bevidsthed i en Forklaring af Frygt for 
Forurensriing og Besmittelse; og saaledes kan det og- 
saa i adskillige Tilfælde virkelig se ud; men Kærne- 
punktet i Sagen er dog upaatvivleligt den uvilkaarlige, 
tvangsmæssige Angst i og for sig, der lammer Individets 
frie Handlekraft, paa tilsvarende Maade som den pri- 
mitive Tvangsforestilling virkede hæmmende og hin- 
drende paa det normale Forestillingslivs frie Forløb. 

Som Exempcl paa Tvangsforestillinger og Tvangs- 
handlinger skal jeg anføre: 

N. N., 4oaarig gift Kone. Der findes Disposition til 
Sindssygdom i Familien. Hun har i en Aarrække levet 
under meget smaa Kaar og er blevet endel afkræftet ved 

gentagne Fødsler og Laktationer. Allerede i Ungdommen 
var hun sine Omgivelser paafaldende ved, at hun med en 
overdreven Pertentlighed gemte sit Tøj hen paa en urimeligt 
forsigtig Maade; men det opfattedes dengang kun som en 
Særhed, man ikke lagde videre Vægt paa. I Aarenes Løb 
udviklede det sig imidlertid paa fuldstændigt sygelig Maade, 
der udviklede sig en »Berøringsfrygt« i typisk Skikkelse. 
I Hjemmet turde hun tilsidst næsten ikke røre ved nogen 
Ting, uden at hun var i Stand til at angive Grunden til 
sin Angst. Sit Tøj, sine Penge, alt muligt pakkede hun 
forsigtigt hen, saa at hun, der som sagt levede under smaa 
Forhold, dog siges at have havt fyrretyve Hatteæsker med 
hengemte Sager staaende. Saa hun en Brødkrumme ligge 
et Sted, turde hun kun tage den ved Hjælp af et Stykke 
Papir, svøbte den saa omhyggeligt ind og kastede den ud 
af Vinduet. Maden turde hun ikke spise, før hendes Mand 
først havde smagt paa den. Paa Gaden turde hun næsten 
ikke gaa af Frygt for, at hendes Klæder skulde strejfe de 
Forbigaaendes ; visse Arter af Butiker — Jernkræmmer- og 
Marskandiserbutiker — kostede det stor Anstrengelse at faa 
hende til at passere. Hun led af en tvangsmæssig Fore- 
stilling om at skulle tælle alle Ting; jævnligt talte hun end- 
og sine egne Legemsdele. — Optaget i Anstalten bedredes 
hun forbigaaende ; de nye og rolige Forhold syntes at virke 
beroligende paa hende; men det varede ikke længe, inden 
Sygdomstegnene atter viste sig, og hun har nu i en Aar- 
række frembudt det pinlige Billede af en saadan tvangs- 
mæssig Angstfølelse. Med største Omhu undviger hun de 
andre Patienter; hun tør ikke berøre Noget uden først at 
svøbe sine Hænder ind ; ethvert Stykke Tøj maa først vendes 
og drejes og undersøges, førend hun tager det paa, og 
vækker det paa en eller anden Maade hendes Frygt, kan 
hun give de voldsomste Scener med Hvinen og Skrigen. 
Sit Lommetørklæde river hun i smaa Stumper og bløder 
dem ud i Vand for at vadske Stolen, hver Gang hun skal 



77 

sætte sig. Naar hun skal i Bad, skriger hun ofte af Angst, 
fordi andre tidligere jo have benyttet det samme Kar. Sine 
Negle tør hun ikke berøre med en Sax," men foretrækker 
at brække dem af. Som Motiv til sine Handlinger kan 
hun kun angive, at det er hende umuligt at bære sig ander- 
ledes ad ; hun hæmmes og bindes af en tvangsmæssig Magt, 
som det ikke er hende muligt at frigjøre sig for. 

Fra denne renere Form af Tvangsforestillinger 
med deraf betingede Anomalier paa Stemnings- og 
Handlingslivets Omraade, skælner sig en anden Række 
Sygdomsbilleder, hvor Tvangsforestillingerne vel ligge 
til Grund, men hvor der fra disse som Udgangspunkt 
udvikler sig en sekundær Melankoli med Hallucinationer. 
(Sammenlign dermed Kasuistikken under »Hæmningen« : 
Melankoli med Tvangsforestillinger, Side 34). 

N. N., 32aarig Gaardmandskone ; stærkt disponeret til 
Sindssygdom. Altid nervøs; Chlorose og Menstruationsbe- 
sværligheder. For otte Aar siden meget svækket efter en 
Pneumoni med protraheret Rekonvalescens. Hun kom sig 
vel, men der efterlodes en Tilbøjelighed til, hvad hun selv 
betegner som »Anfægtelser« eller »Fristelser«, en Trang til 
at gjøre sig selv Fortræd, skære sig i Fingrene, lade sig 
falde omkuld paa Gulvet o. dsl, der antog en ganske tvangs- 
mæssig Karakter, men ikke var stærkt fremtrædende. Hun 
blev imidlertid gift, fødte et Barn og begyndte paa at amme 
det. Som hun en Dag sad med det to Maaneder gamle 
Barn paa Skødet, paakom der hende pludseligt en Drift til 
at brække Barnets Arme, og hun gjorde det strax, den ene 
Arm endog paa to Steder. Hun var selv i høj Grad for- 
tvivlet over, hvad hun gjorde, da hun havde været meget 
lykkelig over Barnet; men hun »maatte gjøre det«. I de 
følgende Dage, da Barnet var taget fra hende, gik det ud 

over Vinduesraderae i Huset; hun »maatte slaa dem i 
Stykker«. Hun indlagdes da i Anstalten, hvor den samme 
Ødelæggelsestrang senere har holdt sig. I den første Tid 
gik det især ud over Vinduesruder eller Strikkepinde og 
andre Arbejdsredskaber; hun bad selv i den største Angst, 
at man vilde hindre hende i at komme i Berøring med 
saadanne Genstande; men det havde kun til Følge, at 
hendes Ødelæggelsesdrift vendte sig mod hendes egen 
Person. Hun rev og kradsede sig, især i Øjnene, saa Pal- 
pebræ vare dybt ulcererede, Conjunktivæ stærkt injicerede; 
hun kunde selv bede om at faa baade Øjne og Hænder 
indbundne for at dæmpe sin Trang. Til andre Tider — 
thi der var noget bestemt periodiskt i Sygdommens Forløb, 
og særligt stærkt fremtrædende var den altid ved Menstrua- 
tionstiderne — havde hun en uimodstaaelig Drift til at lade 
sig falde hovedkuls ud af Sengen, hvorved hun stundom 
slog sig ret slemt; en Gang angav hun selv en heftig 
Trang til at brække sine egne Haandled ; men det lykkedes 
dog at hindre det. Under hele Sygdommen var hendes 
Stemning stærkt deprimeret ; Tankerne vare bestandigt hæm- 
mede, drejende sig i Kredsgang om Tvangsforestillingernes 
Indhold, og hun bebrejdede sig selv sin perverse Handle- 
maade. Dertil sluttede sig ogsaa, periodevis, Hallucinationer; 
hun hørte Folk tumle og larme rundt om i Huset og tale 
paa en for hende pinlig og ængstende Maade; hun bildte 
sig ind at se Dyr løbe over Gulvet; paastod en Dag med 
stor Bestemthed, at hun havde sét Pigerne bære et Lig 
igennem Stuen, hvor hun sad. — I Aarenes Løb er hun 
bleven i ikke ringe Grad aandeligt svækket, og Fænomenerne 
have samtidigt tabt en stor Del af deres Intensitet; men 
midt i denne sløvede Tilstand er det dog hændet hende, 
at hun pludseligt, uden al Anledning er sprunget op og — 
til sin egen øjeblikkelige Fortvivlelse — har slaaet et stort 
Væggespejl i Stumper og Stykker, blot fordi hun ikke 
kunde lade være. 

Lammelsen (Stupor). Dette Radikal , der danner 
Kærnepunktet i den Sygdomsform , man fra gammel 
Tid, paa Grund af en vis ydre Lighed med den melan- 
kolske Proces, betegner som »den stupide Melankoli«, 
karakteriseres ved den næsten absolute Maade, hvorpaa 
det — tilsyneladende i al Fald — afskærer Individet 
fra al naturlig Relation til den omgivende Tilværelse. 
Den Syge ligger, for vort Øje, fuldstændigt upaavirket 
og upaavirkelig hen og synes paa den anden Side lige- 
saa absolut at være ude af Stand til at give Udtryk til 
de Rørelser og Bevægelser, der foregaa i hans eget 
Indre. — Meynert har i den senere Tid villet henføre 
Fænomenet under Forvirringens talrigt nuancerede 
Sygdomsbilleder, hvor den da skulde danne ligesom 
det yderste Venstre, den mest radikale Form, der i sig 
betegnede Højdemaalet af, hvad de mildere Former at 
Forvirring kun hver for sig delvist antydede. Denne 
vilkaarlige Anbringelse af et Fænomen som Stupor vil 
dog næppe finde Tilslutning, saa meget mindre som 
Meynert kun kan siges at anbringe den dér ved et 
Magtsprog, efter et personligt Skjøn, uden ved nogen 
Bevisførelse at retfærdiggjøre sin Fremgangsmaade. — 
Medens Forvirringsformerne som Regel maa siges at 
høre til de Sindssygdomme, hvis Ætiologi er os bedst 
bekendt, saa gjælder efter min Opfattelse i al Fald just 
det Modsatte for Stuporens Vedkommende; i næsten 
ingen Psychose ere Forudsætningerne og de første Ud- 
viklingsstadier af saa vag og ubestemt Karakter som 
i denne; det mærkes nok, at Patienten er syg, men 
det er snarest ad negativ Vej, gennem Manglen paa 

faste Holdepunkier , at man undertiden erkender 
saadan Lidelse i dens første Stadium. I Modsætning 
til Forvirringens i Reglen hurtige, ofte endog aldeles 
pludselige Frembrud, sker Udviklingen langsomt og 
gradvist. Under Forløbet er Forvirringen gennemgaaende 
karakteriser« ved sin espansive Natur; ikke blot i de 
aggiterede Former men lige saa vel i de depressivt 
farvede er der en tydelig og fremtrædende Relation 
mellem den Syge og Omverdenens Fænomener; han 
røber enten sin laagede Mangel paa Forsiaaelse d 
sin gnavne Afvisning af dem; hos den stuporøse 
tient mangler en saadan Relation derimod ganske; 
paa Højdepunktet af Sygdommen ligger han hen i 
fuldstændig Aflukkeihed fra det omgivende Liv ; ikke 
med et Ord, ikke med et Minespil, ikke med en 
vægelse røber han Reaktionen overfor dets Krav 
Interesser; en vis Grad af passiv Modstand, som 
saadant Individ kan frembyde overfor de Angreb, som 
den kunstige Ernæring, Renlighedskravet o, dsl. gjøre 
absolut nødvendige, synes utvivlsomt at maatte fe 
ben til noget aldeles ubevidst, uvitkaarligt, en pail 
gisk Rigiditet i hele Muskelsystemet. Endvidere er 
denne Tilstand hj-ppigt — om ikke altid — forbunden 
med et Fænomen, der end ikke i den svageste Antyd- 
ning forekommer selv i de Forvirrings former 
skulde staa Stupor nærmest; det er den kataleptifoi 
Tilstand af Muskulaturen — den saakaldte Ftexibilitås 
cerea — der tillader Individet i en abnormt !ang Tid 
at holde Musklerne paa sin Krop eller sine Exii 
teter i de kunstigste og mest anstrengende Stillini 

noget den almindelige Forvirringspatient synes lige saa 
fuldstændigt ude af Stand til at gjøre det efter, som det 
normale Menneske er det. Endelig er Terminalstadiet, 
hvonil Stupor fører, naar den ikke i sjeldne Tilfælde 
helbredes, ejendommeligt ved den stærke Grad af Re- 
ducerthed, hvori det efterlader sine OflFre, langt mere 
degraderede og abrutiserede, end Tilfældet er ved de 
forskellige Forvirringsformer. 

Naar jeg har valgt at betegne dette Radikal med 
Ordet »Lammelse«, da er det i god Tilslutning til den 
gamle og almindelige — ogsaa af Meynert akcepterede 
— Opfattelse, at i Stupiditeten synes alle Hjernens 
højere, psychiske Funktioner, hele Bevidsthedslivet 
paralyseret. Naar Meynert altsaa tager Lammelsen 
som det højeste Maal af Forvirringen, saa kan denne 
Opfattelse maaske til en vis Grad forsvares theoretisk, 
for saa vidt som den svækkede og mangelfulde Kon- 
trol fra Reflexionsapparatets Side, der betegner For- 
virringen, jo utvivlsomt finder sit stærkeste Udtryk i, 
at Mekanismen er paralyseret; men paa den anden 
Side synes der ved Stupiditeten ikke blot at være Tale 
om en Lammelse i Associationsapparatet, men lige saa 
vel i det Forestillingerne optagende og dannende Appa- 
rat; for det iagttagende Øje ser det i al Fald ud, som 
om Individet lige saa fuldt var hindret i Optagelsen 
af Indtrykkene, som i deres Behandling. — Hvilken 
Mekanisme der i Virkeligheden maa formodes at ligge 
til Grund for disse Fænomener, staar det vel endnu 
ikke i menneskelig Magt at paavise. Af Individerne, 
der have passeret dette Skyggerige og atter ere vendte 

Dr. F. Lange : Sindssygdomme. O 

tilbage til Livets Dagslys — jeg indskyder blot her 
den Bemærkning, at man vel maa sondre imellem den 
virkelige Stupor og den denne i flere udvortes Træk 
lignende »passive Melankoli« (se Side 35), en Sondring, 
der sikkert ikke altid gjøres med tilstrækkelig Skarp- 
hed — af disse Individer er det efter min Erfaring 
overfor denne i det Hele temmeligt sjeldent forekom- 
mende Sygdom en absolut Umulighed at faa nogen 
Oplysning, der kan lede En paa Sporet. Naar man i 
tidligere Tid har villet samle det hele Billede om ei 
Centrum af Angstfølelse, da er dette vistnok aldeles 
vilkaarligt grebet og snarere formet over Tilfælde af 
den nævnte »passive Melankoli«. Jeg tror ikke, man 
kan komme Sagen nærmere end ved at karakterisere 
Tilstanden som den mere eller mindre fuldstændige 
Ophævelse, Lammelse af de højere Hjernefunktioner, 
medens der formodentlig i den anarkiske Organisme 
tumler sig et frit Spil al underordnede Faktorer. Jeg 
skal anføre et Exempel. 

N. N., 32aarig Bondepige, stærkt disponeret til Sinds- 
sygdom. Som Aarsagsmoment formodes muligvis en Skuf- 
felse af erotisk Art, men der vides intet bestemt derom. 
Hun blev taus, indesluttet, tabte Interessen for sit vante 
Arbejde , sad ledig hen uden at tage Del i Livet omkring 
sig; hun opfattedes som deprimeret, kunde til Tider ogsaa 
være heftig og pirrelig. Da Tilstanden udviklede sig mere 
og mere, og der kom Tegn paa Hørelseshallucinationer, 
indlagdes hun efter ca. fire Maaneders Forløb i Sindssyge- 
anstalten. Her laa hun aldeles ubevægelig hen: Øjnene 
vare lukkede. Ansigtsudtrykket tomt og intetsigende, kun 
undertiden let sammentrukket som i Smertefornemmelse. 

Ved Indlæggelsen var man endnu i Stand til at komme i 
en, om end meget svag, Rapport til hende; hun kunde 
med Besvær faas til at hviske et enkelt Ord, hvoraf det 
syntes at fremgaa , at hun ikke var ganske desorienteret i 
sine egne tidligere Forhold, næppe derimod tids- eller steds- 
bevidst; dog var det Hele kun saa svage Antydninger, at 
man næppe fuldt ud kunde stole paa Resultaterne. Om 
hun var hallucineret, var det umuligt at opdage ; hun røbede 
i ethvert Tilfælde ingen bestemt Paavirkning deraf. Ogsaa 
kunde man i Begyndelsen faa hende til at gjøre en eller 
anden lille vilkaarlig Bevægelse, række Tungen frem eller 
dsl. ; men snart stivnede hun mere og mere og var saa at 
sige frildstændigt reaktionsløs. Muskulaturen havde gennem- 
gaaende en vis Rigiditet; skjøndt hun ikke syntes at gjøre 
aktiv Modstand, var der dog bestandigt en vis Stivhed, som 
det havde sine Vanskeligheder at overvinde; Hænderne 
vare altid fast sammenknyttede. Smertefornemmelsen syntes 
i høj Grad nedsat; hun taalte overalt Naalestik uden paa- 
viselig Reaktion. Utvivlsomme Tegn paa Flexibilitas cerea 
vare tilstede, om end ikke i nogen stærkt udviklet Grad. 
— Hun forholdt sig absolut passiv overfor alle Krav; 
Maden maatte, i let tilegnelig Form, hældes i Munden paa 
hende, men saa sank hun den; sin Renlighed var hun al- 
deles ude af Stand til at passe, Alt gik hensynsløst i Sengen. 
Naar hun ikke fl)m:edes, laa hun bestandigt hen i samme 
Stilling, helst paa venstre Side, med Benene trukne op 
under sig, hvorved der undertiden fremkom overfladiske 
Trykfænomener, dels paa Nates, dels en Tid lang paa det 
ene Øre ; men det lykkedes dog ved omhyggelig Behand- 
ling, jævnlige Bade osv., at hindre dem i at antage højere 
Grader. Det eneste aktive Livstegn, der stundom sporedes, 
var at hun græd; men ogsaa dette skete paa en egen 
passiv Maade ; Vandet flød ud af Øjnene paa hende, snarere 
end man egentlig kunde kalde det Graad. — Af og til 

kunde der komme Tider, hvor Tilstanden mildnedes i ringe 

Grad ; Spisning og Renlighed vare da lettere at holde i regel- 
mæssig Gang; hun kunde ved saadanne Lejligheder ogsaa 
ændre en lille Smule paa sin Stilling eller for et Øjeblik 
aabne Øjnene; en eneste Gang sagde hun »au« ved en 
ubehændig Manipulation; men den sædvanlige Tilstand 
vendte snart tilbage igen. — Lidt efter lidt udviklede der 
sig en betydelig Stivhed af samtlige Artikulationer, som 
selv en daglig Anvendelse af passive Bevægelser ikke for- 
maaede at overvinde; Fingrene antoge varige deforme 
Stillinger. — Saaledes laa hun hen under hele sit Ophold 
i Anstalten — i Alt syv Fjerdingaar — , indtil hun af 
økonomiske Grunde forlangtes udskreven. Hendes Vægt 
var i dette Tidsrum om ikke ganske jævnt saa dog gradvis 
aftaget fra 45 Kilo til 34.500 Kilo. 

Forinden jeg slutter mit kortfattede og skematiske 
Omrids af de forskellige Radikaler og de derover 
dannede Sygdomsformer, vil jeg endnu med et Par 
Ord omtale disse sidstes Prognose og eventuelle Ter- 
minalstadier. I prognostisk Henseende stille Melan- 
kolien, Manien og Forvirringen sig, som akute Lidelser, 
forholdsvis gunstigt, medens Forryktheden og Tvangs- 
forestillingslidelsen, der mere ere at karakterisere som 
Svækkelsestilstande i en forud beredt Jordbund, kun 
som Regel give meget ringe Udsigt til Helbredelse. 
Hvad endelig Stupor angaar, da finder man vistnok 
helbredede Tilfælde; men Sygdommen er dog af en 
saa voldsom og indgribende Natur, at disse sikkert 
kun sj el dent forekomme uden tydelige Tegn paa 
Defekt. 

Med Hensyn til Terminalstadierne, — Sygdoms- 
billederne, ^aar de ere gaaet over i et kronisk, uhel- 

bredeligt Stadium — da har man tidligere været til- 
bøjelig til at samle dem alle under ét Synspunkt, be- 
tegne dem alle tilsammen med et fælles Navn, Demens, 
en Opfattelse, der i høj Grad begunstigedes af det 
gennem en Menneskealder i saa høj Kurs staaende 
Griesingerske System, der forstod alle Sindssygdommene 
som én Lidelse, hvori de forskellige Former kun re- 
præsenterede forskellige Udviklingstrin, og som altsaa 
med logisk Konsekvens havnede ud i ét fælles Termi- 
nalstadium. Det var imidlertid netop Erkendelsen af 
dette Stadiums mange forskellige Nuancer og Afskyg- 
ninger, der blev Udgangspunktet for Kritikken over 
hele Systemet; man sluttede korrekt, at til saa mange 
forskellige Terminalstadier kunde der ikke svare et 
enkelt akut Sygdomsbillede. — Men endnu maa det 
vel siges, at Læren om disse Stadier hører til de 
mindre gennemarbejdede Felter paa Psychiatriens Om- 
raade, og Grunden dertil er vistnok at søge i, at For- 
virringslæren endnu ikke klart har afsat sine Resultater i 
disse i sig selv vanskelige Gebeter. Til de andre Syg- 
domsformers akute Stadier kender man allerede til- 
svarende Terminalstadier, og for mig staar det som 
utvivlsomt, at man, naar man om kortere eller længere 
Tid har faact Klarhed paa Forvirringens Enderesultater, 
vil staa overfor det ganske simple Forhold, at der til 
enhver akut Lidelse svarer et ganske ligefremt og let 
genkendeligt Terminalscadium. 



Til ethvert af disse sex Radikaler svarer der altsaa 
et klinisk Sygdomsbillede. Men jeg tilføjer, at der 
her kun er Tale om de egentlige Psychoser i strengere 
Forstand, ikke om de Hjernesygdomme, der i højere 
eiler ringere Grad drage Cortikalsubstansen med ind i 
deres pathologiske Proces og udøve en ødelæggende 
Indflydelse paa den, der giver sig tilkende ved palpable 
pathologisk-anatomiske Forandringer; kun om dem, vi 
endnu maa opfatte som funktionelle Forstyrrelser paa 
C o rti kaisubstanse ns Omraade. Staa vi ahsaa overfor 
en saadan Lidelse, gælder det først og fremmest at 
finde, hvad jeg vil kalde det »betingende Radikal« o : 
det Radikal, der maa betragtes som Grundlaget for det 
enkelte Sygdomstilfælde. Dette kan ofte have sine 
Vanskeligheder; thi som jeg allerede i en anden Sam- 
menhæng har havt Lejlighed til at anføre, i det stærkt 
komplicerede og fint sammensatte Organ Hgge de en- 
kelte Led saa tæt lejrede Side om Side op mod hin- 
anden, at det enkelte Radikal ikke kan tænkes at virke 
uden samtidigt at sætte andre Strenge i Bevægelse; og 
Følgen deraf bliver en talrig Mængde Medbevægelser 
fra de andre Radikalers Side, der forvirre og kombinere 
det enkelte Billede. Alligevel maa Sagen i de fleste 
Tilfælde snarest siges at være lettere, end man skulde 
tro. Ofre springer det betingende Radikal strax i Øjnene 
ved det førsie Blik; og selv i mere kompHcerede 
Tilfælde er det i Reglen kun et Par Radikaler, Valget 
kan stille sig imellem. Men har man da fundet dette, 
saa gælder det dernæst at finde sig til Rette i de mang- 
foldige nuancerende Forudsætninger og Indflydelser, 



87 

der ikke høre selve Lidelsen til som pathologisk Proces, 
men som det syge Individ fører med sig, dels som 
Spirer fra Fødselen af, dels som erhvervede i Livets 
Løb, og som saavel bidrage til at fremkalde Sygdommen 
som til at give den dens ejendommelige Særpræg; 
det gælder om at opløse disse Forudsætninger og Ind- 
flydelser i deres enkelte sammensættende Faktorer, at 
forstaa den Rolle, der tilkommer hvert enkelt Led i 
dem. Det er en saadan Redegørelse, jeg i det Følgende 
skal prøve paa at give, med andre Ord gjøre et Forsøg 
paa en Fremstilling af Ætiologiens Indflydelse i Sinds- 
sygdommene. 



De ætiologiske Forhold. 



Saa længe den nyere Sindssygevidenskab har be- 
staaet, har der været anstillet Undersøgelser om Syg- 
dommenes ætiologiske Forhold ; man har ved omfattende 
og mangfoldige Sammenstillinger søgt at belyse saavel 
de mere almindelige Baggrundsforhold som de mere 
specielle og direkte Sygdomsaarsagers Betydning. Alder 
og Kjøn, Samfundsstilling, de dannede Klassers Forhold 
overfor de udannede — ogsaa de civiliserede Nationers 
imod de uciviliserede — de forskellige Livsbetingelser, 
som den gifte eller ugifte Stand, Livet paa Landet eller 
i Byen o. dsl. kunne frembyde; Vejrligets, Aarstidernes, 
Maanens Indflydelse og mangfoldige andre Spørgsmaal 
ere blevne debatterede og have fundet deres mere eller 
mindre afgjørende Besvarelse. Meget fy Idestgj ørende 
kan man dog ikke kalde det Lys, der fra de fleste af 
disse Undersøgelser er kastet over Sindssygdommenes 
Ætiologi. For en Del saadanne Spørgsmaals Ved- 
kommende synes Interessen, og vistnok med Rette, 
ogsaa at have tabt sig i Tidernes Løb; overfor andre 

have Vanskelighederne ved Besvarelsen efterhaanden 
vist sig at være langt større, end man i tidligere Tid 
synes at have tænkt sig. Endnu for ganske faa Aar 
siden var det saaledes paafaldende, at Planen for en 
international Undersøgelse om Hyppigheden af Sinds- 
sygdommenes Forekomst i de forskellige europæiske 
Lande, viste sig aldeles uigennemførlig ; man maatte ind- 
skrænke sig til en Opgørelse af det Antal Patienter, 
der i et vist givet Øjeblik fandtes i de forskellige 
Landes Sindssygeanstalter, noget der selvfølgeligt aldeles 
intet virkeligt eller brugbart Materiale giver; dertil er 
Antallet af de forhaandenværende Anstaltspladser i For- 
hold til Befolkningens Størrelse endnu altfor forskelligt 
i de forskellige Lande. Lige saa lidt var man i Stand 
til at anvende et virkeligt fælles og ensartet Inddelings- 
princip for Sindssygdommene, men maatte lade sig 
nøje med en vis, temmelig konventionel Opstilling af 
Grupper, der nærmest havde Karakteren af et Kompro- 
mis, som ikke maatte møde altfor stærk en Opposition 
fra nogen Side. Men under disse Forudsætninger falder 
for største Delen Grundlaget for de Undersøgelser, 
der skulde strække sig over internationale Forhold, 
bort. Dog selv indenfor skarpere afgrændsede Om- 
raader — et lille Land som Danmark f. Ex. — mangler 
der endnu paa mangfoldige Punkter saavel tilstrække- 
lige Oplysninger, som en mere indgaaende fælles For- 
staaelse ; og det ligger for en Del i selve Sagens Natur. 
Sindssygdommene ere et endnu ikke tilstrækkeligt skarpt 
omskrevet Gebet; der findes saa mange Grændsetil- 
stande, hvis bestemte Plads — indenfor eller udenfor 

den egentlige Psychiatris Omraade — der endnu saa- 
vel blandt Lægerne som blandt Befolkningen i Almin- 
delighed hersker saa stor Uenighed om, at Spørgs- 
maalene blive vanskelige baade at opstille og at besvare. 
Derfor maa ogsaa en stor Del af de Løsninger, man i 
Tidens Løb har forsøgt, betegnes som ufyldestgørende. 
I adskillige Tilfælde er der fra ældre Tid slaaet en 
Opfattelse fast, som saa senere er blevet traditionelt 
staaende, uden, som det synes, at være gjort til Gen- 
stand for fornyet og prøvende Undersøgelser; andre 
Spørgsmaal have snarere fundet deres Besvarelse paa 
Grundlag af en vis almindelig Betragtning over, hvad 
der kunde synes at være rimeligt, end ved en bestemt 
gennemført Undersøgelse af et bestemt givet Materiale; 
atter andre ere i Tidens Løb sete i nye Belysninger, 
der have henvist dem til andre lagttagelsesfelter osv. 
osv. Jeg skal derfor lade største Delen af disse Be- 
tragtninger ligge som enten i sig selv værdiløse eller 
som krævende et Materiale, Nutiden endnu ikke for- 
maar at skaffe tilveje. 

Men der er dog et Par enkelte Punkter, jeg tror 
at burde dvæle ved, dels fordi de i og for sig ere af 
Interesse, dels ogsaa fordi der fra dem falder Lys ud 
over Spørgsmaalet om Sindssygdommenes Forhold til 
Menneskeslægtens Tilværelse overhovedét. Det er 
Spørgsmaalene om Alderens og Dannelsens Indflydelse 
paa Sygdommenes Opstaaen og Udvikling.*) 



*) Se nærmere: »Et Par Momenter af Sindssygdommenes almin 
delige Ætiologi« i Hosp. Tidn. 3die Række III, 32 — 34. 

Allerede fra tidlig Tid har med god Grund Spørgs- 
maalet om, hvilken Aldersperiode i det menneskelige 
Liv der maatte betragtes som særligt udsat for Sinds- 
sygdommenes Angreb, tildraget sig Opmærksomheden. 
Ingen Periode kan siges fri; ligefra Barndommen til 
den sene Oldingsalder er der Mulighed for Sygdom- 
mens Opstaaen; men hvor ligger Tyngdepunktet? 
Esquirol har, bygget paa en mangeaarig Anstaltserfaring 
og et under saadanne Forhold indsamlet rigt Materiale, 
hævdet som Regel, at den modne Manddomsalder, 
Tiden imellem det tredivte og fyrretyvende Aar, for 
Mandens Vedkommende var den stærkest udsatte Periode, 
medens han for Kvindens Vedkommende lagde Tyngde- 
punktet noget senere, i Decenniet mellem det fyrre- 
tyvende og det halvtredsindstyvende Aar. Det er vist- 
nok ikke vanskeligt at finde Grunden til den Misvis- 
ning, der ligger i denne Angivelse; thi at der er en 
Misvisning tilstede, er utvivlsomt. Esquirol har nemlig 
regnet sit Materiale efter den Alder, hvori Patienterne 
bragtes til Sindssygeanstalterne; men heri ligger selv- 
følgeligt en uundgaaelig Fare for Fejltagelse. Mang- 
foldige Sindssyge naa endnu i vore Dage — og hvor 
meget mere maa dette ikke have gjort sig gældende i 
tidligere Tid, da Anstaltspladserne vare saa meget færre 
og hele Befolkningens Tilslutning til disse Institutioner 
gennemgaaende saa langt ringere end nutildags — 
først til Optagelse i Anstalten paa et forholdsvis sent 
Standpunkt ; dels motiveres dette af selve Sygdommens 
Natur, idet denne i mange Tilfælde udvikler sig paa 
en skjult og snigende Maade, saa at den først kommer 

til Forstaaelse paa et langt senere Tidspunkt end 1 
hvor den i Virkeligheden maa siges allerede at vsere 
tilstede; dels ligger det ogsaa i, at adskillige Sygdoms- 
former endnu gjøre Tilværelsen ude i Livet til en 
Mulighed gennem en endog længere Aarrække, inden 
Omgivelserne føle sig tvungne til at paakalde Anstaltens 
Hjælp; endelig medfører Methoden, at det samme In- 
divid kan komme til at tælle gentagne Gange, hvad 
der i Sindssygdommene med deres store Tilbøjelighed 
til Recidiver og Periodicitet meget let vil kunne for- 
rykke Synspunktet, og da selvfølgeligt til Fordel for 
den senere Optræden. Naar jeg har dvælet saa vidt- 
løftigt ved dette Forhold, saa er Grunden den, at 
Esquirols Anskuelse trods sine Svagheder gennem- 
gaaende maa siges at være blevet den traditionelt fast- 
slaaede, saa at den — med smaa Afvigelser i al Fald, 
saaledes navnlig en noget tidligere Aldersgrændse for 
Kvindernes Vedkommende — har fundet Tilslutning 
hos mangfoldige senere Forfattere. Hvad der vistnok 
har bidraget hertil, er den tilsyneladende saa gode 
»Mening i Tingene«, man har fundet udtrykt igennem 
denne Opfattelse. For Mandens Vedkommende er 
Livets fuldt udviklede Periode utvivlsomt den, der ad 
mangfoldige Veje, baade af somatisk og psychisk Art, 
frembyder de talrigste Farer og Foranledninger til 
Sindssygdom, ligesom det ogsaa er ubestrideligt, at 
det er i dette Tidsrum, man finder den største Rigdom 
og Afvexling i Formerne, medens det for Kvinden vel 
snarest maa formodes at være den i saa Henseende 
skæbnesvangre klimakteriske Periode, der har tynget 

saa stærkt i Vægtskaalen. Saadanne Almenbetragtninger 
have utvivlsomt bidraget deres gode Del til at give 
Theorien Støtte. Men allerede for en Aarrække siden 
har der rejst sig en bestemt Protest imod denne Op- 
fattelse. Fra tydsk Side {Tigges, Hagen) har man 
med Rette hævdet, at det ikke er det tilfældige Tids- 
punkt for Optagelsen i Anstalten, der bør danne 
Grundlaget for Undersøgelsen, men at man udelukkende 
har at holde sig til Tiden for den første Optræden af 
Sygdommen i Individets Liv. Alle Recidiver maa der- 
for holdes ude af Betragtningen og Materialet kun 
sammensættes af saadanne Tilfælde, hvor der foreligger 
Vished eller dog en bestemt og overvejende Sandsyn- 
lighed for, at Tiden for Sygdommens første Invasion 
med Sikkerhed kan paapeges. Jeg har, for danske 
Forhold, anstillet mine Undersøgelser paa et Antal af 
i Alt tusinde Patienter; beregner jeg Aldersforholdet 
efter Esquirols Methode, kommer jeg til det Resultat, 
at Gennemsnitsalderen for Mændenes Vedkommende 
bliver 37,5 Aar, for Kvindernes 38, 6 Aar, et Forhold, 
der væsentligt ganske samstemmer med den traditio- 
nelle Opfattelse. Anvender jeg derimod den korrekte 
Fremgangsmaade og udelukker saavel alle Tilbagefald 
som alle usikre Tilfælde, saa bliver der et Antal af 
561 tilbage. Imellem disse forekommer der Første- 
anfald lige fra Barndommen til Tiden hinsides de 
halvfjersindstyve Aar; men Gennemsnitsalderen bliver 
for begge Kjøns Vedkommende lige paa det nærmeste 
det niogtyvende Aar, altsaa omtrent et helt Decennium 
tidligere end ved den anden Fremgangsmaade. Men 

hvad der utvivlsomt i saa høj Grad bidrager til at for- 
lægge Tyngdepunktet til et forholdsvis saa tidligt Tids- 
punkt af Slægtens Liv, er den store Rolle, som den 
arvelige Overførelse spiller i Sindssygdommenes Ætio- 
logi; denne Faktor, hvis Betydning i de senere Tider 
er blevet saa ubetinget og almindeligt erkendt, udøver 
just sin store og omfattende Indflydelse i de første 
Stadier af Individets Liv, Pubertetsperioden og de der- 
paa nærmest følgende Aar, saaledes som det snart mere 
bestemt skal blive paavist. Livets senere Perioder have 
deres mangfoldige andre Sygdomsaarsager og Sygdoms- 
former; men numerisk tælle de tilsammen kun for- 
holdsvis ringere imod Arvelighedens Indflydelse. 

Men naar Tyngdepunktet paa denne Maade for- 
lægges til et saa tidligt Tidspunkt i Individernes Liv, 
saa antyder dette ubestrideligt en stor og alvorlig Fare 
for hele Slægtens Udvikling; yder den ganske unge 
Alder i Virkeligheden saa rigt et Bidrag til Sindssyg- 
dommenes Antal, — og uden denne i sig selv saa 
sikre Kendsgerning vilde det angivne Resultat ikke 
kunne fremkomme — saa maa Tilfældet altsaa være 
det, at Lidelsen allerede i stort Omfang gjør sin Ret 
gældende paa et Tidspunkt, hvor Muligheden og Sand- 
synligheden for dens Overførelse gennem Forplant- 
ningen til nye Generationer i høj Grad er tilstede — 
langt mere, end hvis Tyngdepunktet, som tidligere an- 
taget, laa et Decennium senere. Men overfor et saa- 
dant truende Aspekt er det naturligt, at man spørger 
om Midlerne til Afværgelse og Genoprejsning, og lige 
saa naturligt, at man først og fremmest søger, til d^t 

Korrektiv, som Menneskeslægten — under Form af Dan- 
nelse, Kultur — gennem hele sin Bestaaen har brugt 
til at udvikle og styrke sine psychiske Evner og 
Kræfter. Det er Spørgsmaalet om Dannelsens, Civili- 
sationens Betydning i Forholdet 'til Sindssygdommene, 
jeg i Korthed skal omtale. 

Dette Spørgsmaal er af vidtrækkende Betydning; 
man kan uden Overdrivelse sige, at det i sfg indeslutter 
Fremtidsudsigterne for Slægtens Skæbne. Skulde det 
virkelig kunne godtgøres, eller dog stille sig som over- 
vejende sandsynligt, at den almindelige fremadskridende 
Kultur — saaledes som den nu en Gang har udformet 
sig her i Verden — bestandigt medførte større og 
større Farer for Sindssygdommenes Opstaaen og Ud- 
vikling og derigennem — saaledes som visse Forskere, 
her hjemme SelmeVj har villet mene det, uden dog at 
give andet Bevis end et subjektivt Skjøn derfor — 
banede Vejen for Degenerationens bestandigt fremad- 
skridende Ødelæggelse, saa vilde Sagen være i høj 
Grad betænkelig. Man hører i vore Dage saa hyppigt 
udtalte Beklagelser over, hvor stærkt Sindssygdommene 
gribe om sig; det stadigt forøgede Krav paa nye 
Sindssygeanstalter giver et let forstaaeligt Udgangspunkt 
for denne Opfattelse, der dog er vanskelig at hævde. 
Hvad man nutildags drager ind under Diagnosen 
Sindssygdom er nemlig i mange Henseender forskelligt 
fra og i det Hele et langt omfangsrigere Gebet, end 
hvad man i fordums Dage sammenfattede under denne 
Betegnelse; og samtidigt er Befolkningens Tilslutning 
til Sindssygeanstalterne — og det er dog fra disse, at 

Statistiken maa tage sit faste Udgangspunkt — blevet 
meget villigere end i fordums Tid; begge disse Fak- 
torer kunne vel give Anledning til en misforstaaet Op- 
fattelse af Sygdommens stadigt stærkere Omsiggriben. 
Det Væsentlige, der kan siges — og er sagt — til 
Gunst for denne Anskuelse, er i Virkeligheden en 
Række almengyldige Betragtninger om vor Tids urolige 
Tilværelse, baade paa det legemlige og paa det aande- 
lige Omraade, om den stærke og ubarmhjærtige Kon- 
kurrence i Kampen for Tilværelsen, om de vidt for- 
skellige Livsopfattelser, som trives saa tæt, Side om 
Side, op ad hinanden og forvolde saa mangfoldige 
Brydninger saavel i det enkelte Individs som i Familiens 
og Samfundets inderste og dybeste Forhold osv. osv.; 
det er til Tider sagt med Vægt og har vel ogsaa sin 
Betydning; men det var dog vel værdt at forsøge en 
mere bestemt og indgaaende Prøvelse af et saa betyd- 
ningsfuldt Spørgsmaal, hvis man kunde finde Traadene 
dertil. * 

Man kan gribe Sagen an ad forskellige Veje. 
Man kunde tænke sig en Sammenligning, og man har 
ad theoretiske Veje forsøgt den, mellem Forholdene 
hos de civiliserede og de uciviliserede Folkeslag; men 
er det, som ovenfor berørt, endnu vanskeligt eller 
umuligt at danne sig en blot tilnærmelsesvis sikker 
Forestilling om Sindssygdommenes Hyppighed hos 
Kulturfolkene, saa bliver det det selvfølgeligt meget 
mere hos de vilde Nationer. Alt kan her kun blive 
de løseste Gisninger; Tal foreligger der slet ikke, og 
Forstaaelsen af det enkelte Tilfælde er i højeste Gra^ 

usikker. Oriesinger gjør med Rette opmærksom paa, 
hvor stor en Mulighed for Sindssygdom der gemmer 
sig bag mange uciviliserede eller halvciviliserede Sam- 
funds priviligerede Klasser af Lediggængere, Selvplagere, 
Troldmænd o. dsl. Før Civilisationen er naaet til en 
vis UdvikUng, tør man hverken gjøre sig Haab om 
tilstrækkelig Oplysning 'eller Forstaaelse; men saa er 
man jo netop kommet en Postdag for sent. — En 
anden Fremgangsmaade var den at sammenligne For- 
tidens og Nutidens Forhold med hinanden indbyrdes; 
men skjøndt man hverken overfor Oldtiden eller Middel- 
alderen er aldeles blottet for Kendskab om enkelte 
positive Kendsgerninger, saa er man dog i ingen Ret- 
ning i Besiddelse af et Stof, selv fra de seneste Aar- 
hundreder, der ved Sammenstilling med Nutiden kunde 
give virkelig brugbare Oplysninger om Sindssygdom- 
menes Hyppighed i de forskellige Tider. — Man har 
da, som en tredje Vej; forsøgt, om man ikke i selve 
Sindssygeanstalterne, ved Sammenligning mellem de 
forskellige Samfundsklasser, saaledes som de dér ere 
repræsenterede, kunde finde Holdepunkter, der kunde 
tjene til at kaste om kun et eller andet Strejflys over 
Forholdet; men i vore Dage, hvor GrændseUnierne 
mellem de forskellige Klasser ere blevne i saa høj 
Grad udviskede og flydende, har det vist sig at have 
sine store Vanskeligheder at finde et tilstrækkeligt fast 
Materiale. Ogsaa de forskellige Samfundsklassers Stil- 
ling til en Institution som Sindssygeanstalten kan for- 
virre Forholdet; Selmer gjør saaledes opmærksom paa, 
at Embedsstanden, altsaa en Repræsentant for den 

Dr. F. Lange : Sindssygdomme. 7 



(iannede Klasse, gennem en længere Aarrække 
været den, der ydede det forholdsvis største Bidrag 
Belægningen i den jydske Sindssygeanstalt; men i 
næste Øjeblik afkræfter han selv i væsentlig Grad den 
Antydning, der kunde ligge i en saadan Kendsgerning, 
ved at eftervise, hvorledes denne Samfundsklasse, maa- 
ske fremfor nogen anden, af Forholdene er henvist til 
at benytte Anstalterne, medens f. Ex. Landbostanden 
paa Grund af sit mere isolerede Liv, sine Boligers Be- 
skaffenhed o. s. V. har langt lettere ved at have en 
Sindssyg gaaende hjemme — en Paavisning, der ganske 
vist stemmer med de virkelige Forhold. 

Hvad det til syvende og sidst kommer an paa 
ved Spørgsmaalet om Civilisationens Betydning, bliver 
vel det, om det nærmest maa betragtes som en Fa| 
elier som et Værn overfor Sindssygdommenes Ma| 
at Hjernen — særligt den Del, der er at betragte som 
Bæreren for det aandelige Liv, — har gennemgaaet 
den Udviklingsproces, man billedligt betegner mei 
Ordet Dannelse. Et Udtryk som »Civilisationens 1 
flydelse* omfatter selvfølgeligt meget andet og i 
end dette; men Kærnepunktet ligger dog utvivlsomt 
heri: maa en saadan Udviklingsproces med de langt 
mangfoldigere og mere kombinerede Opgaver, deti 
byder Organet, nærmest — for at bruge et dagligdags 
Udtryk — formodes at slide for stærkt paa dene, eller 
maa denne Proces snarere antages at virke styrkende 
og udviklende paa Organet, saaledes som Tilfældet er 
med andre Organer, naar der indenfor vis,se Grændsec, 
gjøres en kraftig Brug af dem? Flygtigt set 

man vel være tilbøjelig til uden videre at slutte sig til 
den sidste Opfattelse, at stille Organet for de psychiske 
Processer ganske lige med Legemets andre Organer; 
men saa simpelt er Spørgsmaalet maaske dog ikke. 
Overfor andre Organer kan Funktionsdygtigheden saa 
nogenlunde bedømmes efter deres Vexelforhold til 
Legemets andre Produktioner, deres Harmoni med 
disse ; men dette gælder ikke saaledes for det psychiske 
Omraades Vedkommende. Et endog særligt rigt aande- 
ligt Liv kan som bekendt bestaa jævnsides med en 
sygelig Udvikling af andre Funktioner, ja endog med 
et pathologisk Anlæg af selve Hjerneorganismen. In- 
dividet træder gennem sine Funktioner af psychisk 
Art paa en saadan Maade i Forhold til Tilværelsen 
udenfor sig selv, som ikke gennem nogen anden af 
sine Evner eller Kræfter; dets funktionelle Styrke i 
saa Henseende maa derfor maales efter de Beviser paa 
Kraft, det yder udad til; men Styrken indad til, Or- 
ganets større eller mindre Modstandskraft, kan ikke 
maales med den samme Maalestok; men denne Ud- 
maaling er det just, som det i denne Sammenhæng 
gælder om at gennemføre. 

Naar da, som ovenfor berørt, Grændserne mellem 
de forskellige Dannelsesgrader i vore Dage ere saa 
udviskede og flydende, at man ikke i nogen af de 
simple og naturlige Skelnelinier, der udadtil frembyde 
sig af sig selv, som f. Ex. Forholdet mellem Land- og 
Bybefolkning, mellem de bedre og de tarveligere For- 
plej ningsklasser i en Anstalts Befolkning eller noget 
andet saadan t finder en brugbar Forudsætning for en 

7* 



virkelig Sondring meilem den dannede og hvad 
nu en Gang i dagiig Tale kalder den udannede Klasse, 
har jeg troet, at den eneste Vej, der var at gaa, var 
den at støtte mig til et Materiale, hvor hven enkelt 
Individ var mig personligt bekendt, saa at jeg efter 
egen Erfaring kunde anvise det sin Plads paa den ene 
eller den anden Side Grændsen. Selvfølgeligt blivt 
der noget vilkaarligt ved denne Fremgangsmaade; 
jeg tror dog, at dens Gennemførelse i større Ti 
ikke er saa særdeles vanskelig. Da alle Individerne 
var af samme Nation og — som det i en Landanstalt 
gennemgaaende er Tilfældet — i det Væsentlige ind- 
skrænkede sig til visse bestemte Lag af Befolkningen, 
faldt det her ret let at drage de orienterende Linier. 
Da jeg saaledes havde sondret Materialet i to store 
Hovedgrupper, prøvede jeg disse hver for sig paa de 
enkelte Sygdomsformer. Det var ikke noget særdeles 
rigt Udbytte, denne Undersøgelse gav, i ait kun et 
Par Holdepunkter; men ud fra disse synes der mi 

at falde et Strejflys over Spargsmaalet. Det 
navnligt i Pubertetstidens Sygdomme, jeg har m 
at finde en ledende Traad ; disse opsraa hos Individerne 
omtrent fra fjorten Aars Alderen; men det er dog 
navnlig Tiden mellem det sextende og nittende Aar, 
der i numerisk Henseende yder det største Bidrag.' Paa 
dene Tidspunkt tør man vel formode, at en planmæs- 
sigt gennemført Skoledannelse af højere Art allerei 
har gjort sin Indflydelse gældende paa Organet, 
være sig nu i den ene eller den anden Retnii 
Denne Sygdomsgruppe naar, som jeg senere si 

komme tilbage til, kun undtagelsesvis til fuldkommen 
Helbredelse; i adskillige Tilfælde kan Udfaldet blive en 
væsentlig Bedring; men i særdeles mange fører Syg- 
dommen gennem en ualmindeligt brat og hurtig Over- 
gang til et endog særdeles dybt reduceret Terminal- 
stadium. Ved Sammenstilling af en Række Pubertets- 
psychoser indenfor mit Materiales Omfang — et Ma- 
teriale, der i sin Helhed viste et Forhold af »dannede« 
Individer til »udannede« som i: 3V21 — fandt jeg et 
Antal af 41 Tilfælde af Pubertetspsychoser hos dannede 
imod 139 hos udannede, et Forhold, der altsaa ganske 
svarede til Hovedforholdet. Men undersøgte jeg Syg- 
domsresultaterne, viste det sig, at kun fire af de dan- 
nede vare reducerede til det omtalte dybt sunkne Sta- 
dium, medens samtidigt ikke mindre end sygogfyrre- 
tyve af de udannede vare naaede til det samme Maal, 
det vil sige 10 % imod 34 Vo- Og endda vare Syg- 
domstilfældenes Intensitet i det akute Stadium gennem- 
gaaende fuldt saa stærkt udtalt hos de dannede som 
hos de udannede. Dette Resultat betyder, som sagt, 
maaske ikke meget; men det forekommer mig dog 
fuldt saa talende som en lang Række theoretiske 
Betragtninger af almindelig Art. — Jeg skal ogsaa 
fremhæve et andet Punkt. En Sygdom som Forrykt- 
heden angriber selvfølgeligt — ligesom alle andre 
Sindssygdomsformer — saavel Individer af den dannede 
som af den udannede Klasse; men, dels støttet paa 
direkte Undersøgelser, hvis Tal dog maaske ikke ere 
store nok til at veje synderligt stærkt i Vægtskaalen, 
dels paa et bestemt personligt Indtryk, der har uddannet 

sig under et mangeaarigt Samliv med Sindssyge i en 
Anstalt, staar det for mig som en utvivlsom Kendsger- 
ning, at Forryktheden hos de »dannede« Individer ikke 
— eller i al Fald kun som sjeldne Undtagelser — an- 
tager saa stærkt udviklede og barokke Former, som 
hos de »udannede«. Kendskabet til og Forstaaelsen 
af Livets mangfoldige Forhold og Faktorer giver utvivl- 
somt Individet en Regulator, der i adskillige Tilfælde 
bevarer det fra at bukke saa fuldstændigt under for 
Vrangforestillingernes absolute Herredømme, som det 
under andre Forhold kan ske. — Ud over disse to 
Punkter kan jeg Intet anføre; men de synes mig at 
indeholde en bestemt Antydning. Jeg kan derfor ikke 
samstemme med Selmer, naar han udtaler sin Over- 
bevisning om Civilisationen som en Støtte for Degene- 
rationen, men maa meget mere slutte mig til Forskere, 
der, som Morel, Maudsley eller Feuchtersleben, hævde 
den sande Dannelses Magt — i Modsætning til den 
usande og overfladiske — som det bedste Værn mod 
den arvelige Sindssygdoms gradvise Tiltagen gennem 
Slægterne. 



Jeg gaar nu over til de mere specielle ætiologiske 
Forhold, Spørgsmaalet om de Sygdommen direkte frem- 
kaldende Aarsager. Ogsaa paa dette Omraade har der 
i lange Tider været arbejdet meget og omhyggeligt. 
De danske Sindssygeanstalter fastholde endnu i deres 

Aarsberetninger en Methode, som herhjemme oprindeligt 
er hævdet med Energi af Selmer; den bestaar i at 
notere ethvert enkelt Moment, saavel af psychisk som 
af somatisk Art, der med Grund kan formodes at have 
ætiologisk Betydning for de i Aarets Løb indlagte 
Sygdomstilfælde, betegne ethvert af dem med et Point 
og saa ved Aarets Slutning opsummere dem alle, hvert 
i sin Klasse. Methoden kan være fortræffelig, saa 
længe man staar paa fuldstændigt bar Bund, hvor det 
dels gælder om at have Øjnene aabne for enhver En- 
kelthed og ikke at glemme nogetsomhelst Punkt, der 
muligvis kunde være af Betydning; delsogsaa at værge 
sig imod den Fare, som den enkelte Forskers forud- 
fattede Meninger eller almindelige Sympathier kunne 
have overfor Undersøgelsernes Resultat. — Et af de 
Spørgsmaal, som ad denne Vej uvilkaarligt trænger 
sig stærkest frem, og som maaske heller ikke kan løses 
ad nogen anden, er det indbyrdes Forhold imellem de psy- 
chiske og de somatiske Aarsager. Skjøndt Undersøgel- 
sesméthoden just skulde udmærke sig ved sin fuld- 
stændigt garanterede Upartiskhed, har det dog i tidligere 
Tid vist sig, at der i de tre ældre danske Sindssyge- 
anstalter, som i det Hele indbyrdes virke under meget 
ligeartede Forhold, gennem en lang Aarrække har 
hersket saa stor en Uoverensstemmelse om Forstaaelsen 
af dette Punkt, at medens den ene gennemgaaende be- 
stemte de somatiske Aarsagers Forhold til de psychiske 
som ?: I, saa stiller den anden dem lige, medens den 
tredje endog lægger Tyngdepunktet over paa det psy- 
chiske Gebet. Dette kan dog næppe forstaas som 



andet end som Udslaget af tre Iagttageres forskellige 
Synsmaader og uvjikaarlige Sympathier. I vore Dage 
gjør der sig undeniden en vis Tilbøjelighed gældende 
til helt at slaa en Streg over de psychiske Aarsagsmo- 
menter; man siger, at de i Virkeligheden kun virke 
ad somatisk Vej, gennem Søvnløshed eller paa atiden 
Maade. Delte forekommer mig uberettiget, væsentiigl 
kun et Spil med Ord; selv om det sker ad en Omvej, 
maa den psychiske Indvirkning dog i mangfoldige Til- 
fælde betragtes som Aarsagsmoment. Men i det Hele 
og Store er Udviklingen utvivlsomt og med Grund 
gaaet i Retning af at lægge Vægten stærkere og stær- 
kere paa de somatiske Aarsager. Jeg har for mit Ved- 
kommende til Beiysning af dette Spørgsmaal genncm- 
gaaet er Materiale paa flere tusinde Tilfælde af dem, 
der i ætiologisk Henseende vare mig bedst bekendte, 
og er kommet lil det aldeles bestemte Resultat, at der 
kun tilkommer de psychiske Aarsager en Betydning af 
»anden Orden«, jeg mener dermed, at de kun formaaat 
fremkalde en Sindssygdom, naar de samvirke med et 
Moment af somatisk Art. I de overvejende hyppige 
Tilfælde er der da Tale om en tilstedeværende arvelig 
Disposition til Sindssygdom; men det kan ogsaa gjøre 
sig gældende ved somatiske Momenter af anden Art. 
Under denne Forudsætning, men ogsaa kun under 
denne, kan en psychisk Aarsag da virke, i Reglen som 
fremkaldende Lejlighedsaarsag. Jeg bemærker blot, ar 
jeg her kun tænker paa en virkelig udformet Sindssyg- 
dom, ikke paa, hvad man kunde kalde for et lettere 
psycliisk Ildebefindende, som vel alle Mennesker kende 

det af Erfaring, og som vel hos enhver kan fremkaldes 
af en psychisk Virkning. I og for sig synes den Tanke 
mig ulogisk, at der ikke skulde kunne tænkes en psy- 
chisk Insult af en saadan Intensitet, at den var i Stand 
til at overvinde ogsaa det sunde Organs Modstands- 
kraft; jeg kan kun sige, at jeg aldrig har set noget 
vel oplyst Exempel derpaa. 

Men forøvrigt maa den ovenfor omtalte Under- 
søgelsesmethode nutildags betragtes som ganske for- 
ældet; naar de danske Sindssygeanstalters Aarsberet- 
ninger endnu bestandigt holde tast ved den, saa er der 
kun for saa vidt Mening i det, som en saadan Optælling 
af Aarsagsmomenter Aar efter Aar kan give en Fore- 
stilling om, under hvilke Forhold den enkelte Anstalt 
i saa Henseende arbejder; men som Fundament for 
en Undersøgelse om Smdssygdommenes Ætiologi over- 
hovedet er den væsentligt uden Værdi. Man gaar over- 
for dette Spørgsmaal ikke længer som Stifindere i en 
Urskov, men er allerede forlængst naaet til faste og 
sikre Udsigtspunkter; det er nu ikke saa meget Raa- 
stofFet, det gælder om at skaffe tilveje, men meget 
mere Ordningen og den finere Forstaaelse af Materialet, 
det drejer sig om. 

Ogsaa i saa Henseende er man allerede naaet et 
langt Stykke frem. For over en Menneskealder siden 
opstillede Morel sin berømte Inddeling af Sindssyg- 
dommene paa ren ætiologisk Basis ; og det er saa langt 
fra, at Tiden har formaaet at udviske Grundlinierne i 
denne stort seende Mands System, at den meget mere 
har havt den Opgave, lidt efter lidt at gjøre hans 



Tanker tilgængelige og forstaaelige for Menigmand i 
Psychiatrien. saa at de nutildags maa siges at være en 
af de væsentligste Ledetraade ved ethven Forsøg paa 
en systematisk Inddeling af Sindssygdommene, Morel 
deler disse efter deres Ætiologi i sex Klasser: i) de 
paa arvelig Overførelse beroende; 2) de paa Baggrund 
af de store Neuroser — Hysterien og Hypochondrien 

— udviklede; 3) de toxiske; 4) de af akute somatiske 
Sygdomme fremkaldte; j) de idiopathiske, med organiske 
Forandringer forbundne, Lidelser, og endelig 6) De- 
mensen, det vil sige Terminalstadierne, sammenfattede 
imder ét, ec Fænomen, han ikke har ment at kunne 
undvære i sit System, men dog ikke har troet at burde 
henføre under nogen af de enkelte Grupper; Morel 
indrømmer selv det vilkaarlige i denne Anbringelse, 
og efter hvad jeg ovenfor har udtalt om Terminal- 
stadierne {Side 84), vil man let forstaa, at jeg hverken 
kan betragte en saadan Anbringelse som nødvendig 
eller berettiget. — Ogsaa den femte Gruppe, de idio- 
pathiske Hjernelidelser, — og det er da særligt den 
almindelige fremadskridende Paralyse, der her er Tale 
ora, — indtager en Særstilling for sig; hvad det i 
disse Tilfælde drejer sig om, er en Betændelsesproces 
med sekundær Tilintetgørelse af Vævene, altsaa Fæno- 
mener, der stille Gruppen udenfor de egentlige — 
funktionelle — Sindssygdomme i snævrere Forstand. 

— Kommer man endelig til de store Neurosers Gruppe — 
Hysterien og Hypochondrien — da har man, som 
allerede tidligere anført (Side 57), just med Morel som 
Autoritet, villet opfatte dem som det causaie Udgangs- 

punkt for en bestemt Sindssygdomsform, Forr}'ktheden, 
Vrangforestillingssygdommen. Jeg har allerede paa det 
anførte Sted udviklet mine Grunde, hvorfor jeg ikke 
tror, at denne Opfattelse er berettiget; og lige saa 
lidt tror jeg, at der findes nogen anden Form af Sinds- 
sygdom, der er at opfatte som et Omdannelsesprodukt 
af disse Neuroser. Man kan maaske sige, at de i og 
for sig have et Moment af psychisk Lidelse i sig; 
men det er nu engang ikke blevet almindeligt af den 
Grund at henregne dem under Sindssygdommene i 
snævrere Forstand; man kan ogsaa, og det ingenlunde 
sjeldent, finde dem som komplicerende Elementer i 
Psychoser af forskellig Art, hvor de da kunne give 
Sygdomsbilledet en særegen Nuance, en ejendommelig 
Kolorit; Hypochondrien kaster saaledes ofte sin mørke 
Skygge saavel over Melankolien som over Forryktheden, 
over Forvirringen som over den almindelige fremad- 
skridende Paralyse; men dette vil jo dog ingenlunde 
sige det samme, som at disse Lidelser bunde i eller 
udvikle sig af Hypochondrien som nødvendig Forud- 
sætning. — For Hysteriens Vedkommende skal jeg 
nævne et enkelt Exempel: Hos Masturbatorer tegne 
de forskellige Sindssygdomsformer sig ofte med et i 
al Almindelighed endog stærkt fremtrædende hysterisk 
Præg; i somatisk Henseende yttrer dette sig dels ved 
en overvejende Fremhæven af de genitale Incitamenter, 
dels ved talrige, livligt varierede Sensationer af vag og 
vexlende Beskaffenhed, dels endelig ved en Blanding 
af urolig og forceret Energi og en hurtigt udviklet 
Slaphed og Træthed; psychisk giver det sig Udslag i 



en holdningsløs Stemningsvexlen, hvor en let opblus- 
sende Livlighed momentvis dækker over og maskerer 
den energiløse Undergrund. Men bagved denne ydre 
Skal bliver den egentlige Sygdoms Grundlinier bestan- 
digt ved at være de samme; den masturbatoriske Melan- 
koliker, om Jeg saa maa udtrykke mig, savner Energi 
i sin Sygdomsproces; han dvæler i sin Tungsindighed 
med en vis doven Slaphed, han ligesom nyder sit 
mørke Syn paa Tilværelsen , ja stundom kan han 
næsten kokettere dermed; det er ham en Tilfredsstillelse, 
naar man aandeligt rusker op i ham; jo kraftigere Ud- 
tryk man bruger, desto velbehageligere føier han sig 
derved; det er som en Stemningsanomali i anden 
Potens, først det primære Tungsind, saa den tungsin- 
dige Nydelse ved at dvæle i den slappe og dvaske 
Tilstand, han selv føler det som en Umulighed at rive 
sig ud af. Hele dette Dobbeitspil frembringer et Ind- 
tryk, der jævnligt bringer Ordet »hysterisk* paa Ens 
Læber; men selve Melankolien, der ligger til Grund 
for Sygdomsbilledet, er i og for sig fuldt normalt ud- 
viklet, saavel paa Stemningslivets som paa Forestillings- 
livets Omraade. Og paa samme Maade gaar det med 
Forryktheden, naar den udvikler sig paa masturbatorisk 
Baggrund; selve Grundlinierne ere de almindelige og 
regulære — Forfølgelsesforestillingen og Storhedsfore- 
stiUingen; men den Energi i Bearbejdelsen, der skal 
til for at give Forestillingsdannelsen det ejendommelige 
»systematiserede": Præg, svigter ofte her. Organet 
bliver hunigt træt. Arbejdsevnen bliver løs og sprin- 
gende. Tankegangene usammenhængende og slappe; 

talrige Sensationer trænge sig frem og væve nye og 
krydsende Traade ind i Vrangforestillingernes Væv; 
det hele Sygdomsbillede faar paa Forestillingslivets 
Omraade et uregelmæssigt, ligesom abortivt Præg; og 
den sekundære Stemningsanomali svinger i stærke 
Bølgegange mellem den exciterede og den slappe Fase; 
atter her fristes man saa let til at bruge Ordet »hyste- 
risk«. I saadanne Tilfælde har man ofte vanskeligt 
ved at finde de simple Linier under den stærkt lux- 
urierende Overflade; Hysterien og Hypochondrien 
kunne som Snylteplanter ranke sig op ad de forskellige 
Sygdom sformers ejendommelige Stammer og under- 
tiden overgro dem med deres yppige Fletværk; men 
Stammen træder ikke i organisk Forbindelse med 
Snylteplanten, suger ikke sin nærende Saft af dens 
slappe Stengier. 

Jeg har saaledes ment at maatte udelukke de tre 
af Morels Aarsagsgrupper; tilbage staa da de tre andre: 
i) Arveligheden, 2) Intoxikationen, 3) Indflydelsen fra 
andre, somatiske Sygdommes — Ordet brugt som 
Modsætning til Psychoser — Side. Men jeg maa 
hertil endnu føje to Grupper, som jeg mener ikke 
kunne undværes. For det Første: i) Læsioner af 
Kraniet, en saa hyppigt forekommende Sygdomsaarsag, 
at man ikke ret forstaar, hvorledes Morel har kunnet 
forbigaa den; og endelig: 2) de af Livet selv paa 
dets forskellige Stadier og under Udviklingen af dets 
forskellige fysiologiske Processer betingede Aarsags- 
momenter. Det er utvivlsomt, at enhver Livsperiode 
i sig bærer Spiren til og Faren for ejendommelige 

Udslag af Sindssygdom, der i deres Form bestemmes 
dels af det Udviklingstrin, Hjernen paa det Stand- 
punkt af Livet er naaei til, dels af de fysiologiske 
Tilstande, der i den Periode ere fremtrædende i In- 
dividets hele Tilværelse ; Barnealderens Psychoser 
have upaatvivleligt deres egne Ejendommeligheder; i 
Puberteten qptræde disse Sygdomme med overvældende 
Hyppighed og med skarpt markerede Kendetegn; paa 
Højdepunktet af Udviklingen træde nye Faktorer til, 
særligt fra Fødselslivets Side; og i Livets Nedgang, 
— Klimakteriet og Seniliteten, — gjøre sig atter 
andre ejendommelige Forhold gældende. I de tidligere 
Afsnit af Livet er imidlenid det nedarvede Anlæg saa 
nøje knyttet til og sammenvævet med Individets egen 
selvstændige Udvikling, at det er umuligt at drage 
nogen skarp og virkelig Grændselinie imellem disse 
to Indflydelser; Pubenetsperioden og de dertil nærmest 
knyttede Livsafsnit er det derfor nødvendigt at se og 
behandle i Belysningen af den arvelige Overførelse. 
Senere fjerne de to Linier sig mere fra hinanden; 
Arveligheden har efterhaanden udspillet sin Rolle som 
pathogenetisk Moment og overlader nu Valpladsen til 
Individets egen Personlighed. 

Efter det ovenfor sagte bliver da den Inddeling af 
Sindssygdommene paa ætiologisk Basis, til hvilken jeg 
i det Følgende vil støtte mig, denne: i) Sindssyg- 
dommene, udviklede paa arveligt Grundlag; 2) Sinds- 
sygdommene, betingede af Livets fysiologiske Udvik- 
lingsproces; 3) Sindssygdommene, sekundært fremkaldte 
af andre Lidelser; 4) Sindssygdommene, opstaaede ved 

Læsioner af Kraniet; 5) Sindss5'gdommene som Følge 
af Intoxikation. — Slutteligt vil jeg, for Fuldstændigheds 
Skyld, men i en Særstilling, omtale den almindelige 
fremadskridende Paralyse (Dementia paralytica) , der, 
som ovenfor omtalt, kun staar paa Grændsen af de 
egentlige Psychoser. 



De enkelte Sindssygdomsgrupper. 



E>et er altsaa de kombinerede Sygdomsbilleder, 
saaledes som de forekomme i Virkeligheden — Pro- 
duktet af den kliniske Methodes Resultater og de ætio- 
logiske Forhold — jeg i det Følgende skal give et 
skizzeret Billede af. Dette kan naturligvis ikke følge 
dem i alle deres mangfoldige individuelle Afskygninger 
og Nuancer; dem faar man først Øjnene op for gen- 
nem et langvarigt Samliv med Sindssyge i en Anstalt; 
men det, jeg skal forsøge paa at give et Udtryk for, 
er Kombinationslovene i de større Træk, saa vidt jeg 
tror, at man i vore Dage er i Stand til at forstaa og 
anvende dem. 

Den første Gruppe — og maaske den betydnings- 
fuldeste af dem alle — jeg da støder paa er 

i) Sindssygdommene, udviklede paa arveligt 

Grundlag, 

hvad man ogsaa har betegnet som »den hereditære 
Neurose«. Individet fødes under disse Vilkaar ab- 
normt, hvilket ikke vil sige det Samme, som at 

det fra Fødslen af lider af en bestemt udviklet 
Form af Sindssygdom, saaledes som nogle Forfattere 
have villet mene det; men det fødes som en Slags 
Invalid; der er Led i dets organiske Anlæg, som fra 
Fødslen af ere svagere anlagte, end Tilfældet er hos 
det normale Menneske; og i et saa fast kombineret 
Maskineri som den menneskelige Hjerne — fremfor 
Alt Organerne for dens psychiske Funktioner — maa 
alle de enkelte Led være nøje afstemte mod hinanden, 
maa gaa sikkert sammen i fuld Harmoni, hvis der ikke 
skal resultere en Mislyd af Sammenspillet. Hvad der 
derfor fra Oprindelsen særkender det »degenerative« 
Hjerneanlæg, er Disharmonien, Manglen paa Ligevægt, 
den — i alt Fald tilsyneladende — overvejende stærke 
Udvikling af enkelte Evner og Funktioner paa Bekost- 
ning af andre. Dette er, som sagt, endnu ikke at 
betragte som Sygdom ; men det er paa den anden Side 
et Forhold, der i høj Grad gjør de psychiske Gebeter 
til et »locus minoris resistentiæ« ; en ringe og ubetydelig 
Lejlighedsaarsag kan kaste Individet ud af dets i For- 
vejen usikre Ligevægt og lade Disharmonien antage 
Grader, der føre Tilstanden helt over paa Pathologiens 
Enemærker. Der findes mange degenerativt anlagte 
Individer, som slippe Livet igennem uden nogensinde 
at blive egentlig sindssyge; men ligesom man for det 
normale Menneskes Vedkommende kan sige, at der 
skal Uheld til, for at det skal blive sindssygt, saaledes 
kan man for det degenerative Individs Vedkommende 
sige, at der skal Held til, for at det ikke skal blive 
sindssygt. 

Dr. F. Lange : Sindssygdomme, o 

Hvorledes tegner da denne medfødte Svæktcels&^^| 
eller rettere Svaghedstilstand sig hos Individet? For 
en Menneskealder siden — og tildels er forovrigt denne 
Definition endnu den almindeligt benyttede — sagde 
man, at den kunde karakteriseres ved det Driftmæssiges 
ubundne Herredømme paa Viljeslivets Bekostning; 
man lagde altsaa Forklaringen væsentligt over paa det 
moralske Omraade. Hvad Forestillingslivet, Intelligen- 
sen, angaar, da hævdede man just dets væsentligt fuld- 
stændige Uberørthed af den medfødte Svaghedstilstand. 
Senere er det dog blevet mere almindeligt erkendt, at 
Svækkelsen ogsaa kan eftervises paa dette Omraade; 
men endnu kan Spørgsmaalet ikke siges at have fundet 
nogen udtømmende Behandling; man er hidtil blevet 
siaaende ved at præcisere Uligevæglsforholdet imellem 
Intelligenslivet og Følelseslivet eller Driftslivet i al 
Almindelighed. Hvad der har gjort Spørgsmaalet om 
Intelligenslivets Svækkelse vanslceligi at bedømme, er 
den Kendsgerning, at degenerative Individer kunne 
have visse enkelte psychiske Funktioner ikke blot sær- 
deles godt men — tilsyneladende i alt Fald — endog 
paafaldende stærkt udviklede. De udmærke sig saaledes 
ofte ved en overordentlig livlig, om end maaske hurtigt 
trættet Opfattelsesevne, Indtrykkene modtages med en 
særiigt levende Impressionabilitet; og paa den anden 
Side kunne de bevare det Opfattede med en Hukom- 
melse, der ikke sjældent næsten synes at grændse til 
det Utrolige. Men vel at mærke gælder dette kun 
det enkelte Indtryk, det en keltstaaen de Erindringsbillede. 
JIvad det derimod absolut skorter dem paa, er Styrke 

i Associationen. De formaa kun i paafaldende ringe 
Grad — i deres laveste Afaner tilsyneladende næsten 
slet ikke — at bearbejde RaastoflFet. Indtrykkene blive 
staaende for dem som en Række usammenhængende 
Enkeltbilleder; men det Helhedsbillede af Livet og 
Tilværelsen — Meningen i Tingene — paa den ene 
Side, og den dertil svarende Sammenhæng og Udvik- 
ling af den egne individuelle Personlighed, der just 
fremkommer ved paa utallige Omraader at føle sig 
som Led af den store Helhed og samtidigt at forstaa 
og udforme sin Særstilling til denne Helhed, alt efter 
sine individuelle Evner og Kræfter, lige saa vel som 
efter sine Mangler og Begrændsninger, Alt dette, der 
kun fremkommer ved Bearbejdelsen af Stoffet, ved den 
Proces, vi betegne som Reflexion — det skoner det 
just disse Individer paa. Derfor føle de sig selv som, 
og derfor blive de i Virkeligheden ogsaa til en vis 
Grad udenforstaaende Væsner, uforstaaelige for deres 
Medskabninger, der i alt Fald kun kunne opfatte dem 
ad Pathologiens Omveje, og selv uforstaaende overfor 
Tilværelsens mangfoldige varierede Forhold; thi kun i 
det enkelte Menneskes egen Hjernes Associationsapparat 
foregaar selvfølgeligt den Proces, hvorigennem det ind- 
ordner sig paa sin naturlige Plads som Led i den 
store Helhed. — Ved Bearbejdelsen i Associations- 
apparatet gaar de enkelte Indtryk normalt under i 
Kombinationsprocessen, de forbrændes for i en ny og 
omformet Skikkelse at gaa over som Led i Forbræn- 
dingsproduktet; men i den degenerative Hjerne fore- 
gaar denne Forbrændingsproces kun mangelfuldt; Raa- 

siofFerne. saaledes som de ere tilførte Konikalsubstansen 
i Skikkelse af enkelte Indtryk, ligge forholdsvis ubear- 
bejdede hen; de bevares som Enkeltbilleder i Stedet 
for at sammenarbejdes til nye Organisationer; de 
»huskes« som enkelte Kendsgerninger i Stedet for at 
gaa over som skjulte Led i Erfaringernes gennemar- 
bejdede Stof. Og det tør vel siges som en Lov, at 
jo mindre Beslag den ene Funktion lægger paa Or- 
ganets Evner og Kræfter, desto mere Energi bliver der 
tilovers for andre Funktioner; derfor den overordentlig 
stærke Bevarelse af Raastoffet i Hukommelsen, — saa- 
ledes som man saa ofte finder den hos disse Individer 
— i Modsætning til den svage og energiløse Bearbej- 
delse, der bliver Stoffet til Del. — Men alt dette er 
naturligvis kun relativt; heli uden Associationsevne er 
intet Individ, saa iænge man i alt Fald holder sig paa 
det Gebet, hvor Sindssygdommene gjere sig gældende; 
hvad der foregaar dybt nede i Idiotiens Skyggerige, er 
det ikke min Sag at komme ind paa. 

Men vil man da spørge om Beskaffenheden af 
denne medfødte Svaghedstilstand, saa paa træn ger sig 
uvilkaarUgt Sammenligningen mellem dens Yttrings- 
maade og det Radikal, jeg ovenfor har omtalt under 
Benævnelsen »Svækkelsen«. Det synes just at være 
de samme Elementer, der ere angrebne i begge Til- 
fælde, ligesom det synes at være de samme, der ere 
bevarede. Opfattelsesevnen, Modtageligheden og Hu- 
kommelsen ere — i alt Fald forholdsvis — intakte i 
begge Tilfælde; Bearbejdelsesevnen, Reflexionskraften 
derimod i dem begge det svage Punkt — altsaa en 

Svækkelsestilstand, vi maa forlægge ikke til Kortikal- 
substansens Cellemasse, men til dens Associationsapparat, 
hvorledes vi nu maa tænke os dette. Det er denne 
Svaghed, som, naar den giver sig Udslag i sin til- 
svarende akute Sygdomsform, optræder under et eller 
andet Billede af den meget varierede Lidelse, vi betegne 
med Navnet »Forvirring«. Naar vi, som her, ikke 
træflfe den optrædende som akut Lidelse men som en 
nedarvet Svækkelsestilstand, der, som ovenfor sagt, 
endnu ikke er Sygdom, men kun Forudsætningen for 
en saadan, da bliver Tilstanden ganske vist i mange 
Henseender anderledes i sin Yttringsmaade; men Grund- 
linierne ere dog ganske de samme. Jeg paastaar ikke, 
at dermed Alt er sagt om Arvelighedens Natur og 
Væsen; jeg har allerede tidligere havt Lejlighed til at 
berøre andre Momenter, f. Ex. Tvangsforestillingens 
og Vrangforestillingens Relation til den degenerativt 
anlagte Hjerne, et Fænomen, der tyder paa, at et en- 
kelt løsrevet System af Celler eller Associationsbaner 
her kunne sættes i en svingende Bevægelse, medens 
Omgivelserne paa en for den normale Hjerne abnorm 
Maade forblive uberørt deraf, og andre Forhold kunde 
vel ogsaa nævnes. Men denne medfødte Svaghedstil- 
stand i Associationsapparatet forekommer mig dog at 
betegne det store og brede Grundlag paa Arvelighedens 
Omraade. Det er just ad denne Vej, at vi støde paa 
de ovenfor omtalte Individer, hvis Reflexionsevne ikke 
har formaaet at arbejde dem sammen med Helheden i 
Tilværelsen; der — som man paa anden Maade har 
udtrykt det — , ere blottede fot altruistiske Følelser og 



Ii8 

opfatte sig selv, og det med en vis Berettigelse, som 
staaende udenfor det store almindelige Samfundsliv. 
hvis Grundlinier de ikke ere i Stand til at tilegne sig 
ad Forstaaelsens Vej , og som de derfor ofte ende 
med at komme i et fjendsk og opposirioneh Forhold 
til, fordi de betragte dem som uretfærdigt hæmmende 
og kuende Love, hvis Berettigelse og hvis Nødvendig- 
hed de savne Forudsætningerne til at kunne forstaa 
og igennem Forstaaelsen anerkende. 



Jeg vover mig for et Øjeblik ud i større Fi 
hold og paa videre Felter. Ikke blot overfor det en- 
kelte Individ, men i Menneskeslægtens hele Gang 
igennem den historiske Udvikling mener jeg, at man 
kan skimte den samme Grundlov for Degenerations- 
processens Virkninger. Det tør vel betragtes som en 
Kendsgerning, at hvad der betegner Aandslivets Frem- 
træden i vor Tid — dette Ord taget i vid almindelig 
Forstand, som Nutiden i Modsætning til Oldtid og 
Middelalder — i særlig Grad er karakteriseret ved 
Udviklingen af Reflexionen, Overvejelsen for og imod; 
medens Oldtid og Middelalder i langt højere Grad 
levede et enstrænget Liv, hver paa en enkelt og hel 
Livsanskuelse — Alt naturligvis kun set i de største 
Linier — saa begyndte fra den Tid, da ved Middel- 
alderens Slutning den nye Opdagelse af Oldtiden bragte 
to forskellige Livsanskuelser — Oldtidens og Middel- 

alderens egen — til Menneskeslægtens Bevidsthed, 
Sammenligningen og Valget at gjøre sig gældende, 
Overvejelsen for og imod, Reflexionen og derigennem 
Sammenarbejdeisen i den menneskelige Hjerne af to 
forskellige Livsprinciper. Medens de tidligere Perioders 
aandelige Frigjonhed bestod i Tilslutningen til en en- 
kelt, stor, bærende Tanke, saa bestaar Frigjørelsen i 
den nyere Tid i den bestandigt mere og mere udvik- 
lede Evne til at maale og veje, til at vælge og forkaste 
efter Grunde. Det er ikke længer den primitive Er- 
kendelses og Opfattelses Tid, da Menneskene samlede 
sig i naiv Glæde over Kendsgerningerne, saaledes som 
deres unge og friske , Sandseopfattelse havde lært dem 
at kende dem, og hvorigennem de udviklede deres 
Fantasiliv ensidigt og stærkt ; det er heller ikke længer 
den Tid, da Menneskene i hellig Begejstring skarede 
sig om et sejrrigt Tegn, hvis luende Glands adlede og 
løftede dem, og i hvis dybe og varme Glød deres 
Følelsesliv omsmeltedes og antog nye og faste Former ; 
det er nu en Tid, hvor Overvejelsens klare og rolige 
»for og imod« betinger Individets højere eller lavere 
Stade mellem dets Omgivelser og gjør det enkelte 
Menneske i en særlig Grad til Produkt af sin egen 
personlige Udvikling. Reflexionen er Menneskehedens 
sidste og nyeste Udviklingsform ; men naar da Degene- 
rationsprocessen lægger sin ødelæggende Haand paa 
det enkelte Individ, og derigennem paa Slægten »i 
fjerde og femte Led«, saa rammer den just Menneske- 
heden i dens nyeste og — fra den Side set — for- 
nemste Erhvervelse. Den fører derigennem Slægten 



lilbage til lidligere Tiders aandelige Karaktermærkl 
Fantasilivet, forholdsvis ucøjlet af Refiexionens BiUast, 

Følelseslivet i dets mere ubundne Frilied, det er just 
disse Faktorer, der betegne det degenerative Individ i 
Modsætning tU det normale Menneskes Nutidspræg. 
Gaa vi til de Skikkelser, hvem Degenerationen anviser 
deres Plads indenfor Paihologiens Grændser, da finde 
vi dette Forhold udtrykt ved den lette og hurtige, 
men spredte og upaalidelige Opfattelses- og Tilegnelses- 
evne og ved den stærke Udvikling af det Driftmæssige 
paa Refiexionens Bekostning; men paa anden Maade 
viser det sig i den ejendommelige Kendsgerning, at 
vi just finde de produktive Talejiter, Kunstnerbegiivel- 
serne, hos hvem en stærk og frodig Udvikling af Fan- 
tasi- og Følelseslivet, parret med en ikke for over- 
vejende Reflexionsstyrke, synes at være den nødvendige 
Forudsætning og Betingelse for deres ejendommelige 
Aandsvirksomhed, at vi just finde dem i et nøje Slægt- 
skabsforhold til Degenerationen. Det er ikke, saaledes 
som det ofte synes mig at være misforstaaet, hos det 
samme Individ, at man skal søge baade den rige pro- 
duktive Evne og de pathologiske Træk forenede, om 
det end vel ofte sker, ae en saadan Personlighed under 
sin Virksomhed frembyder spredte Tegn paa sil ab- 
norme nervøse Anlæg, og at man har Exempler paa, 
at et saadant højt begavet Individ er endt i aandeligt 
Mørke; men det er i Forgreningerne af den satnme 
Stamme, hos de forskellige Individer af samme Slægt, 
at man finder de to Retninger repræsenterede. Alt 
efter deres øvrige Evners og Kræfters Beskaffenhed 

kan der enten være dem beredt en høj og lysende 
Bane, hvor deres fintmærkende Modtagelighed for Ind- 
tryk og deres rige og fulde Hengivelse i Stemningen 
bliver Jordbunden tor en »skabende« Begavelse; eller 
der venter dem en elendig og ussel Særstilling imellem 
Livets normale Tilværelser, en Særstilling, hvorfra de 
kun opfatte Fænomenerne i usammenhængende og 
forvirrede Billeder, og hvor de bestandigt kæmpe og 
falde som Ofire for deres overhidsede Drifter og Stem- 
ninger. Men i begge Tilfælde er der Tale om en 
Særstilling. De ere som Skikkelser, der ere udviklede 
i en anden Tidsalder og under andre Vilkaar, end deres 
normale Omgivelser; dette kan under lykkelige For- 
hold give dem en fri og ejendommelig Plads mellem 
de hverdagsagtige Omgivelser; men det kan under 
andre Forhold føre dem ind paa Veje, der ende i 
Sindssygeanstalten eller i Idiotien. Imellem disse Yder- 
punkter findes der utallige Overgange, der mere eller 
mindre kunne falde sammen med den normale Til- 
værelses Mellemtilstand, og som et helt Liv igennem 
kunne gaa sammen med denne, naar Lykken er Mennesket 
god; men som ogsaa, hvis Skæbnen vil det, ved et 
haardere eller lettere Stød under Livets Gang, kunne 
kastes ud i det Mørke, hvorfra ingen Vej fører tilbage. 
Men for Degenerationsfænomenets eget Væsen 
tror jeg, at man heraf kan uddrage den Lov, at den 
først berøver Individet og derigennem Slægten det, der 
er. dens nyeste aandelige Erhvervelse. Paa dette Stand- 
punkt lader den da mange Individer blive staaende. 
Først naar Svækkelsen skrider videre frem og udvikler 



sig til højere Grader, angriber den de Evner og Kra 
der som Erkendelsen, Hukommelsen, Folelseslivt 
allerede forlængst have slaaet dybere Rødder i den 
menneskelige Organisme og ere blevne stærkere fæst- 
nede, fordi de have gaaet en længere Udviklingsproces 
igennem. Degenerationen hærjer først de nyeste Lag. 



Men jeg vender tilbage fra denne Digression og 
gaar atter til de mere dagligdags Forhold. Hvad jeg 
i det nærmest følgende vil forsøge at give en Skildring 
af, skulde da være Sindssygdommene, som de tegne 
sig hos Individer, der ere forud disponerede til denne 
Lidelse; thi overfor disse Sygdomme spiller Disposi- 
tionen saa stor en Rolle, at man er berettiget til at 
dele Menneskeheden i to Klasser, den normalt og den 
abnormt anlagte Del. Det er Morek Fortjeneste at 
have aabnet Øjet for denne Sandhed; men det varede 
længe, inden man viide indrømme ham Rigtigheden 
heraf. Nutildags gjøres der dog næppe noget Forsøg 
paa at opstille et systematisk Princip for Sindssygdi 
menes Inddeling, uden at der tages det fuldeste Hen- 
syn til Morels Tanke, Han har derigennem givet el 
af de største Bidrag til Tydningen af hele Arveligheds- 
spørgsmaalet, der vel uden Overdrivelse kan siges ai 
være et af vort Aarhundredes største, 
mest misbrugte. Men overfor Sindssygdommene 

det en utvivlsom Kendsgerning af den dybeste Be- 
tydning. 

Hvad kan nedarves? Selvfølgeligt ikke det enkelte 
Individs erhvervede Udviklingsstandpunkt, skjøndt der 
er dem, som have villet hævde denne Tanke (Cam- 
pagne); men ligesom under normale Forhold Genera- 
tion efter Generation efterlader Hjerneorganismen i en 
bestandigt videre og fuldkomnere Udvikling til sine 
Efterkommere — og paa Hjernens bestandigt fuld- 
komnere Udvikling beror alt aandeligt Fremskridt — 
saa at en Nutidshjerne er i Stand til at optage og 
forarbejde et rigere og mangfoldigere Stof, end en For- 
tidshjerne formaaede det, hvilket jo ingenlunde ude- 
lukker, at denne kunde bearbejde sit mere enkelte Stof 
med fuldt saa ung og kraftig en Energj; og ligesom 
man kun undtagelsesvis ser, at en enkelt individuel 
Hjerneorganisme ligesom springer Generationer over 
og med ét Spring fra jævnere og mindre udviklede 
Forudsætninger hæver sig til Tidens højeste Udvikling 
— Noget, der ogsaa for saa vidt staar som en Und- 
tagelse fta Reglen, som et saadant Individ i Alminde- 
lighed ikke blot staar isoleret og exceptionelt overfor 
sine Forfædre, men ogsaa overfor sine Efterkommere — ; 
og ligesom i det Hele en jævnt fremadskridende Ud- 
vikling maa siges at være Reglen paa det normale 
Hjernelivs Omraade, — paa samme jævnt fremadskridende 
Maade gjør den degenerative Udvikling sig ogsaa gæl- 
dende paa det pathologiske Omraade. Men medens 
den normale Udvikling skrider frem i det uendelige 
og bestandigt aabner Menneskeslægtens Øjne for nye 

og uanede Syner, saa er den degenerative Udvikling 
langt skarpere begrændset i sine Muligheder. Den har 
Ivun faa Trin at tilbagelægge, saa udsluklies den af sig 
selv med Individerne, hvis Forplantningsevne ophører 
efter faa Generationer, Det er den gammeltestamen- 
tariske Forjættelse, der opfyldes, med Velsignelsen i 
de tusinde Led og Forbandelsen, der strækker sig til 
tredje og fjerde Led; saa standser den som Regel, og 
hvis den ikke paa sin Vej modvirkes og neutraliseres 
af andre Indflydelser, saa udslukkes den uvilkaarligt 
ved den degenerative Slægts Undergang. Men ud fra 
disse faa Led falder der ogsaa Lys over Menneskets 
Natur og Væsen. 

Hvad er det altsaa, der kan nedarves, og som 
derigennem betinger Slægtens retrograde Udvikling? 
Der kan selvfølgeligt kun være Tale om Tilstande i 
selve Organismen, i Hjernen, Grundlaget for de sjæle- 
lige Processer, men ikke om selve disse. Har Hjernen 
i den ene Generation lidt Overlast af visse Arter, saa 
kan denne Svækkelse — om end i forandret Form — 
overføres paa Afkommet i næste Generation; og har 
denne Generation modtaget en svækket Hjerne i Arv 
fra sin Fødsel af, saa kan den atter, naar den, som 
det saa ofte sker under disse Forudsætninger, har for- 
valtet sit betroede Pund slet, overføre denne i en end- 
nu mere svækket Tiistand til den Slægt, der tager 
Arv efter den igjen. Del tør ikke betvivles, at en 
Genoprejsning ogsaa er mulig i Slægternes Udvikling; 
der hører jo to Faktorer til at frembringe det enkelte 
Individ, og den ene er vei i Stand tii — for en Del 

i alt Fald — at sone den andens Mangler og, ved at 
tilføre Afkommet sin sunde Kraft, neutralisere, hvad 
den anden har indført af svækkende Potenser. Endelig 
kan sikkert ogsaa en forstaaende og planmæssig Be- 
handling efter Fødselen bidrage til at udvikle og styrke 
det medfødt svækkede Organ. Men jeg tror, at man 
som Regel har Lov* til at sige, at den retrograde Om- 
dannelse er den hyppigste. Standsningen i den degene- 
rative Udvikling snarere at betragte som en Undtagelse, 
naar der da er Tale om Tilfælde af nogen Vægt og 
Betydning. Det er en Erfaringssætning, at i Slægtens 
store Parringsvalg søge paafaldende ofte degenerative 
Individer hinanden, som ved et forud anlagt og be- 
stemt Valgslægtskab; jeg tænker mig, at der i disse 
mere eller mindre heftigt og impulsivt anlagte Naturer 
er noget, der ikke har let ved at slaa sig til Ro ved den 
mere normale Gennemsnitstemperatur, men at de uvil- 
kaarligt søge hen til de samme potenserede Stemninger, 
som de selv kende af egen Erfaring. Og hvad Op- 
dragelsens roulerende Indflydelse angaar, da er For- 
holdet jo netop det, at Forældrene, fra hvem den som 
Regel skulde udgaa, just er dem, fra hvem Individet 
tager sine Farer og Vanskeligheder i Arv. 

Allerede i tidlig Barnealder kan denne Arv utvivl- 
somt gjøre sin Ret gældende; men det er dog mere 
undtagelsesvis, at Fænomenet paa dette Tidspunkt an- 
tager Skikkelsen af egentlig Sindssygdom, til hvis 
Omraade jeg her udelukkende indskrænker mig, med 
Forbigaaelse af epileptiske og andre lignende Tilstande. 
En Kendsgerning, der har slaaet mig som uafviselig. 

skal jeg dog i Forbigaaende gjøre opmærksom paa. 
Hos en — forholdsvis kun lille — Række Individer, 
der ere blevne egentlig sindssyge i voxen Alder, har 
jeg faaet en ganske bestemt og paaJidelig Angivelse 
af, at de selv mente sig i Sund til at føre de første 
Antydninger af en psychisk Anomali tilbage til en 
tidlig Barnealder, Det var hos dem alle i Form af 
en Tilbøjelighed til tunge Stemninger, Ensomheds- 
følelse, Angst for at blive sindssyg — dette sidste dog 
kun hos e: Menneske, hvis Spadseretoure i Barnealderen 
jævnligt førte ham forbi en Sindssygeanstalt. Men alle 
som én førte de disse første Antydninger tilbage til 
7 — 8 Aars Alderen. Det er dog maaske et Fingerpeg 
i Retning af, at der allerede paa dette tidlige Tidspunkt 
ligger en Revolutionsperiode i den menneskelige Ud- 
vikling, der tegner sig — om end svagt — ogsaa paa 
det psychiske Omraade. 



Pubertetstidens Sindssygdomme. 



I 



Thi at det er i Livets Omvæltningsperioder, at 
Hjernens Funktioner ere stærkest udsatte for at svinge 
ud af deres normale Ligevægt, derom giver den næste, 
og bedre kendte, Revolutionsproces el ufejlbarligt Vid- 
nesbyrd. Medens Tilfælde af Sindssygdom før den 
Tid som sagt kun ere at at betragte som Undtagelser, 
saa møde de fra Pubertetstidens Indtræden og under 
den videre Udvikling af denne Proces op med en saa- 
dan Hyppighed, at dette Tidsrum maaske endogsaa er 

det, der giver det forholdsvis største Bidrag af Alle til 
Sindssygdommenes Opstaaen. Af et Antal af 3000 
Patienter, som jeg har gaaet igennem med dette Spørgs- 
maal for Øje, og som jeg for den aldeles overvejende 
Dels Vedkommende først lærte at kende paa et mere 
eller mindre fremrykket Stadium af deres senere Liv, 
var jeg i Stand til for over de ti Procents Vedkom- 
mende med Bestemthed at kunne føre deres første 
Sygdomsanfald tilbage til Pubertetsperioden , medens 
det hos en overordentlig stor Mængde ikke var muligt 
at trænge saa langt tilbage i deres Livs Historie, at 
jeg med nogen Sikkerhed kunde danne mig en Mening 
om Sygdommens oprindelige Invasion. 

For Sygdomme, der opstaa i denne Periode af 
Livet, gælder det i den allerhøjeste Grad, at de ere 
knyttede til en medfødt, nedarvet Disposition; det er 
naturligt, at de Individer, der allerede paa et saa tidligt 
Tidspunkt falde som Oflfer for Sygdommen, kun i de 
sjeldnere Tilfælde have kunnet give en mere selvfor- 
skyldt Anledning til den. Morél udtrykker Forholdet 
ved at sige, at det er arveligt disponerede Individer, 
der allerede paa et saa tidligt Stadium af deres Liv 
have opbrugt det ringe Fond af fysisk og psychisk 
Styrke, hvormed de af Naturen vare udrustede. Jeg 
har ved min ovenfor omtalte Statistik fundet arvelig 
Disposition af Betydning hos godt og vel 90 Procent 
af disse Patienter. 

Man har tidligere villet hævde, at Pubertetstidens 
Psychoser særligt indskrænkede sig til at søge sine 
Oflfre blandt slet anlagte, i aandelig Henseende lavt 



siaaende Individer; dette er ikke Tilfældet; man træffer 
tvertimod ingenlunde sjeldeni mellem dera Patienter, 
der forud have udmærket sig ved en vis tidligt udvikle: 
Opvakthed, ved særligt livlige Evner i en eller anden 
Retning, men i Regien af en Beskaffenhed, der be- 
tegner en fremtrædende Ensidighed og Ujævnhed i 
Anlæget. Opfattelsen kan være livlig og hurtig, 
Hukommelsen stærk og levende; men Behandlingen 
af Indtrykkene, den egentlige, dybere Tilegnelse, hvor- 
ved de som Personlighedens Særeje optages og tilegnes 
i fordøjet Tilstand, den er paa Grund af det svagt an- 
lagte Assimilationsapparat (Associationsapparatet) kun 
mangelfuld og tilfældig. Derfor kommer der hos alle 
saadanne Individer, selv hos dem, hvor visse psychiske 
Elementer ere vel udviklede, enten noget træge og en- 
sidigt, eller i modsat Fald noget usammenhængende 
og springende, Fra aandelige Standpunkter, der siaa 
saa dybt, at de mere eller mindre nærme sig til den 
medfødte Idiotisme, finder man Rekrureringsklassen for 
Pnbertetsiidens Sygdomme strækkende sig lige op til 
at omfatte endog Repræsentanter for særlig Begavelse, 
selv af ret fin Natur som Kunstnerbegavelse af for- 
skellig Art, dog vel aldrig af nogen højere Rang eller 
mere individuel Værdi; hyppigere er det dog at finde 
Specialevner af mere almindelig Art; Sandsen for 
Regning og for Sprog hører efter min Erfaring til de 
jævnligere forekommende. De Individer, der saaledes 
levere Kontingentet til denne sørgelige Sygdomsgruppe, 
omfatte da en rec mangfoldig Skala, mellem hvis 
Yderpunkter der er en betydelig Gradsforskel i psychisk 

Værdi; men alle forbindes de ved det fælles Baand, 
den medfødte Svækkelse i Associationsapparatet. 

Tegne de sig saaledes allerede igennem disse deres 
Forudsætninger som hørende hjemme paa »Forvir- 
ringen«s Omraade, saa gælder dette maaske endnu 
tydeligere, naar man ser dem som udviklede Sygdoms- 
billeder. Svækkelsestilstanden i Forvirringen er jo, 
som tidligere udviklet, just af negativ Art; ved at det 
regulerende Element virker mangelfuldt og usikkert, 
faa alle andre Faktorer — dem, jeg har udtrykt ved 
de forskellige Radikaler — Lejlighed til at optræde 
lovløst og ubehersket paa abnorm, pathologisk Maade; 
Forvirringen kan derfor, som paa sit Sted udviklet, 
ikke udtrykkes ved noget enkelt Sygdomsbillede, men 
danner en hel Sygdomsgruppe, hvor snart det ene, 
snart det andet Radikal behersker Tilstanden, men 
som dog alle forbindes til et samlet Billede ved Svag- 
heden i Associationsprocessen ; men dette er netop — 
som jeg strax skal komme nærmere til — et Særkende 
for Pubertetspsychosernes Vedkommende. 

Imellem disse kan man vel, men kun som Und- 
tagelser, jfinde Tilfælde, der forløbe i Form af en ren 
Forvirring, hvor Patientens hele Lidelse udvikler sig 
som en umiddelbar Fortsættelse af det svage Anlæg; 
de glide lidt efter lidt over i en Tilstand af Sløvhed 
og aandelig Opløsthed, gennem en Proces, om hvilken 
det kan være vanskeligt at sige, naar den har taget 
sin Begyndelse, og naar den er gaaet over i sit Ter- 
minalstadium. Et opmærksomt Øje vil vistnok i Syg- 
dommens Løb kunne finde Spor af Symptomer fra 

andre Radikalers Side; men disse kunne være saa i 
bagetrædende ved Siden af dei alt overskyggende, rene 
Forvirringsbillede, at det kan være vanskeligt at paa- 
pege dem med Sikkerhed, før de i det definitive Ter- 
minalstadium gerne træde mere bestemt frem. — Men 
en saadan Form hører som sagt til de sjeldne Und- 
tagelser; som Regel beherskes Billedet af en mere 
positiv Indflydelse fra et eller andet af de andre 
Radikalers Side, der som Komplikation slutter sig til 
Forvirringen, Foruden den omtalte i) rene amentiske 
Form, have vi saaledes 2} en melankolsk Form, 5) en 
maniakalsk Form, 4) en vexlende melankolsk— mania- 
kalsk, i Reglen cirkulært forløbende Form, j) en For- 
rykthedsform, éi) en Tvangsforestillingsform, 7) en 
stupid Form. Man ser saaledes, at ethvert af de psy- 
chiatriske Radikaler har sin tilsvarende Udtryksform 
indenfor Pubertetspsychosernes Gruppe. Skjøndt de 
alisaa allesammen spire i den fælles Jordbund af »For- 
virring«, er det dog ikke Sygdomsbilledets ydre Form, 
der samler dem lil en sluttet Klasse for sig; dertil op- 
træder dette Sygdomsbillede under for mange nuan- 
cerede Skikkelser; men vi maa søge de samlende og 
forenende Egenskaber ad anden Vej. Først finde vi 
da i) den tidlige Opstaaen og Udvikling af Sygdommen, 
allerede paa det første store Overgangstrin i Individets 
Liv, hvor Psychosen, i de rene Tilfælde i alt Fald, 
opstaar som Følge af selve den fysiologiske Omdannel- 
sesproces i vedliommende Individs hele fysiske og psy- 
chiske Organisation; 2) det forholdsvis overordentligt 
hunige Forløb af Sygdommen , hvorigennem denne 

naar til sit Terminalstadium — forudsat naturligvis, at 
den ikke undervejs bringes til at standse i sin Udvik- 
ling; og endelig 3) det dybe Degradationsstandpunkt, 
hvortil Individet reduceres gennem disse Sygdoms- 
processer, et Standpunkt, der i aandelig Henseende er 
langt mere svækket end noget andet, hvortil de funk- 
tionelle Sindssygdomme ellers, selv gennem mange 
Aars Lidelser, føre deres Oflfre. — Hvad Terminalsta- 
dierne angaar, da følge de iøvrigt den paa et tidligere 
Sted fremsatte Lov, at der til enhver akut Form svarer 
en tilsvarende ejendommelig Terminalform. 

Jeg skal her i kort Udtog anføre nogle Exempler 
paa de vigtigste Former af Pubertetspsychoser : 

i) Pubertetspsychose i ren amentisk Form. 

N. N., léaarig Tjenestepige. — Faderen Potator; 
Moderen uhelbredelig sindssyg; Søster Idiot; Broder op- 
draget paa Flakkebjerg. — Fra Barndommen megen Scro- 
fulose. Ringe Evner. Daarligt Hjem og senere et Far 
Tjenester af tarvelig Art. Har søgt »Frelsens Hær«, men 
menes ikke paavirket deraf. Da hun ingen Tjeneste kunde 
faa, indlagdes hun i Sognets Fattiggaard. Der blev hun 
en Dag pludseligt urolig, skreg højt op, »vilde frelses.« 
Efter nogle Dages Forløb gik hun over i en taus og rolig 
Tilstand, hvorunder hun laa hen med et forknyt Udtryk 
og yttrede, at hun hørte Stemmer, der sagde, »hun skulde 
dø«. — Hun overførtes da til Anstalten, hvor Tilstanden 
ved Indlæggelsen er betegnet med Ordene »aandsforladt 
Ubehjælpsomhed«. Hun laa stille hen, næsten ganske 
taus; var orienteret i sine egne Forhold og kunde give 
rigtige Svar paa simple Spørgsmaal, men altid i en træg 
og taaget Tone; var næsten aldeles upaavirkelig for ydre 

Indtryk. Maatte hjælpes med Spisning, Renlighed o. alt a. 
Hallucinationer sporedes undertiden paa hendes Væsen, men 
kun svagt fremtrædende. Efter nogle faa Maaneders Forløb 
gled hun ganske jævnt over i et ftildstændigt forvirret Ter- 
minalstadium. 

2) Pubertetspsychose i depressiv, melankolsk Form. 

N. N., 1 9aarig Tjenestekarl. — Fader Potator. Moder 
og to Søstre sindssyge. — Tidligere godt Helbred. Ret gode 
Evner, kun ikke til Regning. Stridigt Sind. Som Lejlig- 
hedsaarsag anføres en ganske intetsigende Historie om en 
Pige, der i andres Paahør havde gjort nogle Løjer med 
ham; selv benægter han den ganske. — Sygdommen ud- 
brød pludseligt. Han røbede en forstyrret Opførsel, græd 
og klynkede, Stemningen deprimeret ; løb bort fra Hjemmet, 
trode, at alle Mennesker vare vrede paa ham; talte med 
en angstfuld, klagende Stemme. Yttrede engang selv, at 
»Hovedet var ikke rigtigt«- — Efter et Par Maaneders 
Sygdom anbragtes han i Sindssygeanstalten. Han var en 
stor og robust Karl af kraftigt Udseende. Udtryk og Blik 
halvt sløvet, halvt forknyt. Der var noget meget taaget og 
uklart over hele hans Væsen; han var orienteret i sine 
egne Forhold og kunde give rigtige Oplysninger; men 
han svarede kun med sagte og hviskende Stemme, og der 
var noget meget usikkert og ængsteligt over hele hans 
Habitus. Syntes undertiden at være hallucineret, men 
vilde ingen nærmere Oplysning give. — I Løbet af nogle 
faa Maaneder gled han saa over i en fuldstændigt forvirret 
Sløvhed, hvori det ikke mere er muligt at faa et eneste 
fornuftigt Ord af ham. 

3) Pubertetspsychose i aggitteret Form. 

N. N., 2oaarig Tjenestepige. — Begge Forældre drik- 
fældige ; to Brødre sindssyge i Puberteten. — Intet paafddende 



133 

i hendes tidligere Liv. — Som Lejlighedsaarsag til Syg- 
dommen er anført dels Influenza, dels religiøs Paavirkning, 
men ingen af Delene syntes at have havt synderlig Betyd- 
ning. Sindssygdommen brød pludseligt frem en Nat under 
en Menstruationsperiode. Hun løb bort fra Hjemmet — 
»vilde til Amerika, men kunde ikke finde Vej«. Da 
Uroen vedvarede, sendtes hun efter ca. sex Ugers Forløb 
til Sindssygeanstalten. Hun var kraftig og robust af Byg- 
ning, men noget anæmisk. Blikket halvt sløvt, halvt exci- 
teret. Hun var meget urolig og støjende ; snakkede ustand- 
seligt; i det ene Øjeblik lo hun og forsikrede, at hun var 
den »dejligste Pige af Verden« ; i det næste Øjeblik tud- 
skraalede hun og sagde, at »nu skulde hun dø« ; men hun 
kunde dog opfatte Spørgsmaal om sit tidligere Liv o. dsl. 
og besvare dem rigtigt. Hendes Væsen tydede jævnligt 
paa, at hun var hallucineret, men hun var altfor forstyrret 
til, at man kunde faa nogen Besked derom. Der kom af 
og til Remissioner med mere Ro; men Excitationen brød 
snart igen frem. — Gradvis, i Løbet af faa Maaneder, gled 
hun over i en fuldstændigt opløst Forvirring, hvor det uro- 
lige Væsen vedblev at gøre sig gældende. 

4) Pubertetspsychose i forrykt Form. 

N. N., 1 9aarig Arbejdsmand. — Drikfældighed og andre 
Abnormiteter i den mødrene Slægt. — Godt Helbred og 
gode Evner, men altid været doven. Daarlig Opdragelse 
i et fattigt og uordentligt Hjem; har fra tidlig Tid ført en 
vagabonderende Tilværelse. Masturbator fra ung Alder. 
Paa Grund af forskellige Forbrydelser blev han allerede i 
16 Aars Alder idømt en længere Fængselsstraf, og under 
denne synes — efter hans egne Beretninger — Sindssyg- 
dommen allerede at have udviklet sig, om den end først 
er bleven klar for Omgivelserne under hans næste Fæng- 
selsophold et Par Aar efter. Han frembød da en kaotisk 

Mængde af Vrangforestillinger, Forfølgelses- og Storheds- 
forestillinger imellem hinanden. Det var Poiiiiet og Funk- 
tionærerne i Fængslet, som havde efterstræbt ham og hele 
hans Familie af Misundelse over hans Legemsskonhed : 
»Da de saa min Sve[ning (^i Figur), mine mørke Bryn 
og blaa Øjne — det er sjeldent, véd Hr. Lægen nok — 
og mine smaa Hænder og Negle — det er dem, Pige- 
børnene ser efter — saa blev de misundelige og besluttede J! 
at udrydde Svejningen eller selv at skaffe sig noget af I 
den, for den kan man gjøre sin Lykke ved«; dette søgtes 
opnaaet ved en Række højst mystiske Forsøg paa at for- 
føre ham og alie hans Søskende til Utugt af forskellig Art, 
og da dette ikke hjalp, ved at prøve paa at bibringe dem 
Gift, navnlig i Kager og Frugt, som formummede PersoncE i 
stak til dem i Forbigaaende paa Gaden. Fængslet var sw I 
begærligt efter at komme i Besiddelse af »Svejniugen«, at 
man havde stjaalet to af hins yngre Sødskende, der ogsaa 
besad den, og holdt dem i Forvaring. Selv havde han 
paa en temmeUg eventyrlig Rejse, han havde gjort til 
Norge, i Bergen »godt kunnet blive gift med Byens rigeste 
Pige, der havde forelskel sig i hans Svejning« og gennem 
Politiet havde søgt at faa ham anbragt i sin Faders Tjeneste; 
men da Fængslet i Danmark jo vidste, at han »var dea 
eneste, der kunde gennemskue deres Rænker', saa havde 
de atter søgt at faa ham i deres Magt, og det var lykkedes, 
Men han havde ogsaa selv hørt Fængselspræsten bede ham 
om Forladelse for det fra Prædikestolen. Der var ogsaa 
dem, der havde ment, al han var en Søn af de Kongelige, 
men det var han ikke ganske sikker paa. — Under sit Op- 
hold i Sindssygeanstalten frembød han bestandigt det samme 
Billede — haht sløvet, haivt behersket af sine mangfoldige 
Vrangforestillinger, som han fremførte med den største 
Sikkerhed og Overbevisning. Meget tj'dede paa, at han 
var hallucineret, om han end selv ikke vilde gaa ind der- 
paa ; i den første Samtale med Anstaltens Læge paastod 

han saaledes bestemt at have hørt denne sige: »havde jeg 
bare været den første, der havde hørt det, saa kunde jeg 
være bleven Professor og gjort min Lykke ved at fortælle 
det Hele.« 

Man vil i alle disse Sygdomsbilleder finde de Mo- 
menter fremtrædende, der forbinde dem til en samlet 
Gruppe: den tidlige Opstaaen, det hurtige Forløb 
og den dybe Svækkelse i Terminalstadiet. 

Jeg har tidligere sagt, at Reglen er den, at disse 
Individer falde som OflFre for selve den fysiologiske 
Proces, vi betegne som Pubertetsudviklingen; hvor 
det er saaledes, kan man betegne Tilfældene som de 
rene Pubertetspsychoser. Jeg indskyder blot paa dette 
Sted den Bemærkning, at en Faktor, der tilsyneladende 
kan opfattes som et fremmedt, udenfra indgribende 
Aarsagsmoment, nemlig den saa almindeligt hos saa- 
danne Individer optrædende Masturbation, sikkert her 
er at se i en anden Belysning, som Udslag af Individets 
hele Abnormtilstand. Hvor et saadant sygeligt impres- 
sionabelt Nervesystem fra Oprindelsen af er tilstede, 
vækkes de sexuelle Funktioner meget ofte saa tidligt, 
at de, om man saa maa sige, tvungne af de ydre Om- 
stændigheders Magt, drives ind paa perverse Baner, 
hvor da Masturbationen er den Udvej, der ligger nær- 
mest for Haanden. At den under Sygdommens Forløb 
tillige faar Betydning som en stadigt tilbagevendende 
svækkende Potens, der bidrager sit til at holde den 
nedbrydende Proces vedlige, er naturligvis ikke mindre 
sikken. 



Men ved Siden af selve Pubcncisudviklingens 
lysiologiske Proces kåii der naturligvis ogsaa i denne 
Periode af Livet optræde andre, kombinerende Aarsags- 
momenter; hvorfor skulde der ikke kunne det? En 
Læsion al" Hovedet, en interkurrerende Sygdom — 
Faktorer, der i sig selv cre tilstrækkelige til at frem- 
kalde en Psychose, — kunne selvfølgeligt være af sær- 
ligt ominøs Betydning her, hvor Modstandskraften 
Forvejen er saa ringe. Og ligesaa gaar det med de 
talrige psychiskc Lejlighedsaarsager, for hvilke disse 
Individer endog i en særlig Grad ere udsatte, ikke 
blot paa Grund af deres egen Impressionabilitet, men 
fordi de i Følge deres Afstamning som Regel voxe 
op imellem Omgivelser, hvor Lejligheden til sligt saa 
let forekommer. 

Jeg tror, man kan opstille den Regel, at de »rene 
Pubertetspsychoser*, altsaa de, hvor den fysiologiske 
Proces alene er at opfatte som Sygdomsaarsag, i prog- 
nostisk Henseende ere slettere stillede, end de kom- 
binerede, hvilket vel med andre Ord ikke vil sige 
andet, end at det degenerative Anlæg er stærkest ud- 
viklet i de Tilfælde, der, ligesom den modne Frugt, 
falde for deres egen Vægt; mindre stærkt, hvor der 
behøves en ydre Foranledning til at bringe Individet 
ud af Ligevægt. Af de kombinerede Tilfælde tror 
jeg atter, at de stille sig slettest i prognostisk Hen- 
seende, hvor en somatisk Lejlighedsaarsag gjør sig 
gældende ved Siden af det degenerative Anlæg, medens 
den psychiske Lejlighedsaarsag er at betragte som det 
i saa Henseende heldigste Moment. — Hvad Prognosen 

af de enkelte Former af Pubertetspsychoser angaar, da 
svarer den i alt Væsentligt til de tilsvarende Sygdoms- 
billeder i deres rene Skikkelser; den melankolske og 
maniakalske Form have saaledes langt bedre Udsigt til 
Helbredelse end den forrykte Form; men til Gengæld 
reducerer denne ikke Individet under et uheldigt For- 
løb nær saa dybt, som Tilfældet er med den melan- 
kolske og maniakalske, men lader det gennem en lang 
Aarrække staa som Offer for en noget mere begrændset 
Forstyrrelse, saaledes ^om jeg strax nærmere skal om- 
tale. Men i det Hele og Store maa det siges, at 
Pubertetspsychoserne reducere deres Offre dybere og 
voldsommere, end saa godt som alle andre psychiske 
Lidelser; man skal i alt Fald ned til Tilstande som 
den almindelige fremadskridende Paralyses seneste Sta- 
dier for at finde saa reducerede Skikkelser ; og hvad 
der her kun er et Gennemgangsled paa Vejen til 
Døden, det kan for Pubertetspsychosens Vedkommende 
holde sig stationært et helt langt Liv igennem. Man 
har derfor ogsaa betegnet Tilstanden med Navnet »den 
erhvervede Idiotisme«, fordi ingen Form sikkert staar 
den medfødte Tabula rasa nærmere end denne; jeg 
foretrækker dog at betegne den med det mere alminde- 
lige Navn, »den juvenile Demens«. Det er i Sinds- 
sygeanstalternes aller lavest stillede Afdelinger, at man 
som Regel finder denne Sygdomsgruppe talrigt repræ- 
senteret, og disse Individer høre ubetinget til dens 
sørgeligste og dybest degraderede Beboere. I mange 
Tilfælde er dens Tilværelse kun betegnet ved en ens- 
formig og uafbrudt Sløvhedstilstand, hvor der fra Aar 

til Aar ikke findes Skygge af Omskiftelse; i andre 
Tilfælde mærker man endnu dybt nede i den sammen- 
faldne Tilstand med større Tydelighed de afblegede 
og skyggeagtige Resier af den mere udprægede Form, 
Sygdommen har frembudt i sit akute Stadium; hos 
Melankolikeren en dyb og prægløs Tunghed eller en 
gnaven Vrantenhed ; hos den Maniakalske en tom og 
fjollet Livlighed, under hvilken han pludrer og vrøvler 
aldeles meningsløst, river sit Tøj itu eller slaar Ruder 
og Madtøj i Stykker; i den cirkulært forløbende Psy- 
chose sporer man endnu dybt ned i Sløvheden den 
periodiske Tilbagevenden og Omskiften af de forskel- 
lige Faser osv. osv. — Og det er ikke blot paa de 
psychiske Centrers Omraade, at Individerne saajedes 
ere sløvede og afstumpede; ogsaa Sandsefornem melsen 
er svækket eller perverteret; Patienten spiser ofte med 
fuldt saa god Appetit sine Excrementer, som han spiser 
Frugt eller Kage, Bevægelserne ere blevne plumpe 
og ubeherskede. Smenefornemmelsen er blevet i den 
Grad afstumpet, at man — naar en tilfældig Lidelse 
gjør det nødvendigt — kan gjøre store Incisioner o. 
ds!., uden at de med en Mine eller en uvilkaarlig Be- 
vægelse røbe Reaktionen derpaa. Ikke sjeldent er det 
heller at tinde en udpræget Trang til Selvmishandling 
hos saadanne Patienter. — Paa det vasamotoriske Om- 
raade tegner Lidelsen sig ofte ved deres opsvulmede 
og cyanotiske Extreniiteter. Abnorme Dannelser i 
Hornvævet forekomme ikke sjeldent. Urenhghed hører 
til de konstante Fænomener, og en gennem lange 
Tider fortsat, tilsyneladende i alt Fald, aldeles meningsløs 

Uvilje mod at tage Næring til sig er ikke ualmindelig. 
Hallucinationer kunne utvivlsomt endnu gjøre sig gæl- 
dende dybt ned i det svækkede Sjæleliv, om man end 
maa nøjes med at slutte sig til deres Nærværelse, den 
de Syge i Reglen ere for sløvede til at give positive 
Oplysninger om. 

En Undtagelsesform fra dette mere almengyldige 
Sygdomsbillede danner, som allerede ovenfor berørt, 
Terminalstadiet i den under Forrykthedens Form for- 
løbende Pubertetspsychose, det Sygdomsbillede, man 
har betegnet med Navnet »den originære Forrykthed« 
(Sander), det vil sige Forryktheden, tegnende sig paa 
Baggrund af det endnu ikke fuldt udviklede og kon- 
soliderede Sjæleliv. Grundfænomenerne ere de samme, 
som i den fuldt udviklede, typiske Forrykthed; det er 
ogsaa her Forfølgelses- og Storhedsforestillinger, det 
drejer sig om; men de forekomme i Pubertetstiden i 
en mindre præcis logisk — systematiseret Form, danne 
mere en kaotisk Masse, udvikle sig i uregelmæssige 
Spring, snarere end i en bestemt og sluttet, fremad- 
skridende Bevægelse og ere — i alt Fald efter min 
Erfaring — mindre stærkt ledsagede og paavirkede af 
Hallucinationer, end Tilfældet er i den typiske For- 
rykthed. I Terminalstadiet ere disse Individer ikke 
fuldt saa dybt sunkne, som de andre Former, særligt 
hvad Sandsefornemmelse, vasamotoriske Forstyrrelser 
o. dsl. angaar; men de ere i høj Grad aandeligt opløste, 
deres Forestillingsliv er af den mest forstyrrede Art. 
Jeg kender en saadan Patient, hvis hele aandelige Virk- 
somhed gaar med til at opfatte og fremstille sig selv 

som »Repræsentant for Planeten Uranus«, og en am 
hvis vidlomfanende og svimle Storhedsforestillinger 
kulminere i Forsikringen om, at han »engang har 
været sexten Alen høj, men saa gik der Bræk paa 
ham«; men medens det er et Særkende for den typiske 
Forrykthed, at dens Offre selv dybt ned i Terminai- 
stadiet ofte have bevaret et Fond af Fornuft ved Siden 
af deres partielle Forstyrrelser — saa at en saadan 
Patient særdeles vel kan forrette sit Arbejde som 
Skræder eller Skomager, samtidigt med, at han har den 
Forestilling at være Medlem af Ministeriet eller at 
skulle styre Land og Rige eller dsl., — saa er dette 
ikke Tilfældet for den 'originær Forryktes« Vedkom- 
mende; a! hans svækkede Aandskraft gaar med til at 
nære hans meningsløse og fantastiske Forestillinger, 
uden at der i Reglen bliver noget tilovers til det vir- 
kelige Livs Krav og Opgaver. 

Men er Prognosen for Pubertetstidens Psychi 
end i det Hele af den sletteste Art, saa lykkes det 
i adskillige Tilfælde at standse Processen i dens Udvik- 
ling, selv om man ofte overfor disse Resultater fristes 
til at anvende det populære Udtryk, at »redde Stum- 
perne«; thi uden at være mærket af Lidelsen slipper 
næppe Nogen gennem denne Skærsild. Som jeg alt 
har berørt, er Chancen sikkert bedst, hvor det ikke er 
Pubertetsudviklingen alene, der betinger Sygdommens 
Opstaaen, men hvor der tillige er en Lejlighedsaarsag, 
og helst en af psychisk Art, fordi en saadan gerne 
giver Anledning til en ren Psychoneurose, en Melan- 
koli eller Mani, i sig selv de lettest helbredelige 



vir- 

Former. Et Punkt, jeg allerede ovenfor har omtalt, 
skal jeg her minde om, nemlig den forholdsvis bedre 
Prognose, Pubertetspsychoserne have, naar de optræde 
i de »dannede Klasser«, i Sammenligning med, hvad 
Tilfældet er i de mere »udannede« Samfundslag — 
Forskellem mellem de Individer, der fra Barnsben 
have været Genstand for en mere planmæssig og sy- 
stematisk Tilførsel og Bearbejdelse af aandeligt Stof i 
Modsætning til dem, hvis Opdragelse kun har givet 
ringere Lejlighed til at udvikle og øve deres psychiske 
Fordøj elsesapparater. Jeg tør, som før bemærket, ikke 
deraf drage den Lære, at vor Tids Dannelse — saa- 
ledes som den er — skulde virke særligt beskærmende 
overfor Sindssygdommens hærjende Indflydelse; jeg 
slutter kun i al Almindelighed, at selve Organet, 
Hjernen, og i dette Tilfælde da specielt dens psychiske 
Gebeter, vinder i Modstandskraft ved at blive udviklet 
og bearbejdet. Og naar jeg gaar et stort Materiale 
igennem med dette Spørgsmaal for Øje, saa staar det 
ogsaa for mig som en usvigelig Kendsgerning, at 
Sindssygdommene i langt flere Tilfælde udvikle sig 
paa Basis af en for ringe Anvendelse og Udnyttelse 
af Hjernens Evner og Kræfter, end det modsatte. 
Selvfølgeligt kan Organet ogsaa overspændes og bruges 
ud over sine Kræfter, og dette kan ogsaa føre til et 
uheldigt Resultat; men det sker i langt sjældnere Til- 
fælde. Der er en Form af Sindssygdom, som fore- 
kommer saa hyppigt i vore for en stor Del paa Land- 
befolkningen beregnede Anstalter, at jeg ikke har 
kunnet værge mig imod undertiden at betegne den 



142 

som vor nationale Sindssygdom. Den opstaar i 
meliem den yngre Befolkninf; i Gaardmandsklassen 
paa Landet, hvor man paa Grund af forholdsvis sorg- 
fri økonomiske Vilkaar ofte holder sig for vel stillet 
til at tage Tjeneste udenfor Hjemmet; en hel Række 
voxne Sønner kunne under saadanne Forhold under- 
liden gaa hjemme og forsumpe baade legemligt og 
aandeligt af Mangel paa et Arbejde, der svarer til deres 
Evner og Kræfter; der udvikler sig da ofte en Sinds- 
sygdom, der, selv hvor den først manifesterer sig 
paa et noget senereStandpunkt i Livet, dog gerne strækker 
sine dybeste Rødder heit ned i Pubertetens frugtbare 
Jordbund. Det har altid forbauset mig, hvor mange 
saadanne Tilfælde, jeg har truffet paa min Vej. 

Men, som allerede berørt, selv om Sygdommen 
hos Individerne i Pubertetstiden bringes til Standsning, 
saa sker det dog kun sjeldent eller aldrig, at den ikke 
efterlader sig Spor og Mærker. I ét Udtryk forekommer 
det mig, at man kan samle det, der er karakteristisk 
for saadanne Individer, der have passeret den skæbne- 
svangre Proces uden helt at bukke under for den, og 
de: er Manglen paa Initiativ. De kunne i de heldigste 
Tilfælde gjøre Alt, hvad man med Billighed kan for- 
lange af dem i Forhold til deres Anlæg og Udvikling; 
men de skulle ved enhver, selv den mindste Lejlighed, 
have en Impuls udefra, der sætter deres Evner og 
Kræfter i Bevægelse. De bedst begavede og mindst 
reducerede Tilfælde kunne endog naa udover Livets 
daglige Forhold; de kunne f- Ex. fortsætte Studier, der 
ere afbrudte ved Sygdommen, de kunne dyrke Musik 

o. dsl. ; men den finere Selvstændighed i Opfattelsen 
og Udførelsen af et aandeligt Arbejde mangler dem, og 
de behøve hyppige ydre Tilskyndelser for at animere 
dem til at tage fat. I dybere sunkne Grader leve de 
et halvsløvt Liv, hvor selv de mest dagligdags Ting, 
som Paaklædning og Spisning, først besørges efter 
direkte og gentagne Opfordringer og Formaninger; 
mellem disse Yderpunkter ligger der da en utallig 
Mængde af gradvise Overgangstilstande. 

Men det store Tal af Pubertetspsychosernes Efter- 
ladenskaber finder man som sagt i de dybest sunkne 
Afdelinger i Sindssygeanstalterne. Det er Patienter, 
som dels endnu virkelig staa paa et ungdommeligt 
Alderstrin, dels have henslæbt en sørgelig Tilværelse 
gennem en kortere eller længere Aarrække, men som 
ofte endnu højt op i Aarene have bevaret et vist pseudo- 
ungdommeligt, uudviklet Præg. Det er Sindssygdom- 
menes frodige Førstegrøde paa deres skæbnesvangre 
Vandring gennem det menneskelige Liv; det er Sæden, 
der mejes, inden den endnu er kommet til fuld Ud- 
vikling og Modenhed. Det bløde Stof falder som et 
let Bytte for Leen; der er ingen Kraft eller Nærings 
værdi i det; og ligesom Landmanden undertiden maa 
lade den tynde og opløbne Sæd ligge paa Marken uden 
at kunne drage nogen Nytte af den efter dens Bestem- 
melse, saaledes reduceres disse Individers menneskelige 
Værdi til, undertiden et langt Liv igennem, at sidde i 
en Sindssygeanstalt og markere de faste Rammer, hvori 
andre Sygdomme indordnes, alt efter deres forskellige 



Trang og Behov — i Virkeligheden det fattigst mulige 
Resultat af et Menneskeliv. 



b. Den impulsive Sindssygdom. 

Men ere de arveligt disponerede Individer slupne 
vel over dette første og værste Skær, som Pubertets- 
udviklingen danner, saa er dog Sejladsens Farer ingen- 
lunde forbi dermed. Men det store Massefald forekommer 
dog nu ikke mere. Medens Pubertetssygdommene 
tælle i hundredevis, møde vi kun de næste, for denne 
skæbnesvangre Forudsætning karakteristiske. Tilstande 
mere enkeltvis; og de ere heller ikke mere af en fuldt 
saa nedbrydende Beskaffenhed. De tillade i Reglen 
deres Offre at leve et langt Liv — enten ude i Verden, 
eller indenfor en Sindssygeanstalts beskyttende Mure 
— og dog at drage et vist Udbytte ud af dette Liv, 
der ofte endog kan være travlt og virksomt, men hvis 
Veje paa den anden Side ere saa fulde af Torne og 
Tidsler, at man, i de stærkest udtalte Tilfælde i alt 
Fald, næsten kan tvivle om, hvor vidt de bevarede 
Rester af aandeligt Liv ere at betragte som et Gode 
for dem eller ikke. 

Den første Tilstand, man her møder, er den 
»impulsive Sindssygdom*. Impulsiviteten, det vil sige 
det i Forhold ti! Indtrykket abnormt pludseUge og 
uforholdsmæssigt voldsomme Handlingsudslag , er et 
Fænomen, man paa forskellige Steder møder paa Sinds- 
sygdommenes Oraraade. Hvor Hjernemekanismen er 
kommet i Ulave, foregaa ogsaa de motoriske Processer, 

Handlingsprocesserne, efter abnorme Love. Der er 
baade primære og sekundære Svækkelsestilstande, hvor- 
under de forløbe trægt og langsomt; hos en Melan- 
koliker f. Ex., ligesom i mangen en invetereret Sløvhed, 
kan Handlingsudslaget næsten ikke være til at fremkalde ; 
selv uforholdsmæssigt voldsomme Indtryk kunne gaa 
sporløst forbi. Men Svagheden kan ogsaa karakterisere 
sig ved en formindsket Modstandskraft; Udslaget følger 
da lynsnart paa Indtrykket, og Handlingen faar i højere 
eller lavere Grad Præget af, hvad man i overført Be- 
tydning kunde kalde en Reflexvirkning. Det for det 
naturlige Menneske normale Gennemgangsled af 
Reflexion imellem Indtryk og Udslag, hvorved Hand- 
lingerne løftes op til at være selvbevidste og anerkendte 
Gerninger, er her, om end vel ikke fuldstændigt ophævet, 
saa dog i den Grad abrevieret og rudimentært, at det 
bliver, uden al virkelig og praktisk Betydning. — Man 
har tidligere, som allerede ovenfor berørt, villet forlægge 
hele Sygdommens Ejendommelighed over paa en ufor- 
holdsmæssigt stærk Udvikling af det Driftmæssige; dette 
forekommer mig — erfaringsmæssigt set — absolut 
urigtigt. Dels møde vi nemlig Fænomenet Impul- 
sivitet i saa mangfoldige Tilfælde af gamle Svækkelses- 
tilstande hos Patienter, hvis tidligere Beskaffenhed baade 
i sund og syg Tilstand aldeles ikke giver nogen Be- 
rettigelse til at tale om en overdreven Udvikling af 
det Driftmæssige; dels er det en Kendsgerning, at de 
Patienter, der lide af den forholdsvis sjeldne »impulsive 
Sindssygdom«, der særligt er Genstand for Omtale paa 
dette Sted, ingenlunde frembyde noget specielt karakr 

Dr. F. Lange : Sindssygdomme. .^ 

teristisk Billede af det Driftmæssige efter dette ' 
almindeligt vedtagne Betydning. I deres rolige Faser 
er det ofte godlidende Individer, der hellere end gerne 
ville leve i Fred med deres Omgivelser, som vide, hvad 
man bør gøre, og som have de bedste Hensigter og 
Forsætter til at rene sig derefter; men ved den ringeste 
Foranledning, enten inde fra dem selv eller ude fra 
Omverdenen, rives de øjeblikkeligt ud af deres i Anlæg« 
saa højst usikre Ligevægtstilstand, og deres Handlinger 
faa et Karaktermærke, der vel staar i en Slags logisk 
Sammenhæng med de fremkaldende Aarsager, men paa 
den anden Side er af en saa uforholdsmæssig Voldsomhed, 
al de, fra den Side set, ere at betragte som menings- 
løse og vilkaariige. Det er da, synes det mig klart, 
ikke den overvejende Udvikling af det Driftmæssige, 
men meget mere den usikre Ligevægtstilstand, der ej^ 
Tale om i denne Lidelse. ^H 

Man har, som tidligere fremhævet, været uenig oj^H 
hvorvidt disse arvelige Tilstande fra Anlæget af ere ai 
betragie som egentlige Sj'gdomme eller ikke, og jeg 
har vedkendt mig den Opfattelse, at de ikke ere det. 
Fra først af ere de kun Invalidtilstande, der i sig bære 
den stærke Fare for ved den ringeste Lejlighedsaarsag 
at kastes ud af den normale Ligevægt og over paa det 
Abnormes Omraade; om ikke just for et godt Ord, 
saa dog for et enkelt ondt eller uheldigt valgt Ord kan 
dette gentage sig Gang efter Gang i en uendelig Række. 
I lettere Tilfælde kan det lykkes at holde Individet i 
al Fald saa nogenlunde indenfor det Normales jo noget 
vanskeligt definerbare Grændser, saa at det Livet igennem 

betragtes som et heftigt og irritabelt Menneske, men 
ikke egentlig sygt. I sværere Tilfælde lykkes det der- 
imod ikke; og naar saa et saadant impulsivt anlagt 
Individ en talrig Række Gange har flakket frem og 
tilbage over Grænseskellet mellem det normale og det 
pathologiske Gebet, saa ender det utvivlsomt — skøndt 
ofte først sent — med, at der udvikler sig en kronisk 
bestaaende Sygdomsproces; og Beviset herpaa bliver 
den, at Individet mere og mere glider ned ad Skraa- 
planet mod Terminalstadiernes aandelige Undergangs- 
tilstande, at der udvikler sig en virkelig Sløvhedstilstand 
paa Basis af organiske Forandringer i Hjernen. I disse 
senere Faser af den »impulsive Sindssygdom« kan 
undertiden selve de voldsomme impulsive Anfald miste 
endel af deres Braad; dette skyldes vel væsentligt, at 
de neutraliseres af den sig udviklende Sløvhedstilstand ; 
faktisk støttes det ogsaa ved, at man overfor et saadant 
Individ, der i Reglen er henvist til at henslæbe, eller 
rettere sagt forbrænde, sin Tilværelse i en Sindssyge- 
anstalt, i Aarenes Løb lærer mere og mere at ordne 
Forholdene efter dets individuelle Behov — og Behand- 
lingen af impulsive Patienter kan fremfor nogen anden 
siges at være et Virtuosnummer for Sindssygelægen — 
saa at Anstød og voldsomme Udbrud saa vidt muligt 
undgaas; men selv under saadanne fredede Forhold 
udvikler Tilstanden sig dog med uafviselig Magt, indtil 
den slutteligt havner i den terminale Sløvhed. Forøvrigt 
betragter jeg paa disse Omraader Forholdet mellem 
»Tilstand« og »Sygdom« som saa glidende og saa 
vanskeligt at skelne, at lige saa let det theoretisk er 

at stille Skilletegn og Milepæle op, lige saa vanskeligt 
er det, faktisk at præcisere, hvor den ene Fase hører 
op og den anden begynder. 

Jeg har sagt, at den impulsive Handling i overføn 
Betydning af Ordet kan betegnes som en Reflexhandling ; 
den adskiller sig derved fra den Art af Voldshandling, 
der er karakteristisk for en Sygdom som Epilepsien; 
thi medens i denne Handlingsdriften trænger sig frem 
fra en dyb og mystisk Undergrund, saa at man maa 
sige, at »Ingen véd, hvorfra den kommer, eller hvor 
den farer hen«, saa at den Syge handler i et blindt 
Raseri uden at have Bevidstheden om, hvad han gjør, 
og uden at der bagefter har afsat sig noget Erindrings- 
billede om hans Handling hos ham, saa forholder det 
sig aldeles ikke saaiedes i den impulsive Sindssygdom. 
Den Syge handler her altid efter et Motiv; der skal 
et Indtryk til for at udløse et tilsvarende Udslag; han 
er sig selv i Gerningens Øjeblik bevidst, hvad han gjør 
— men han kan ikke lade det være. om han end i 
rolig Tilstand selv vilde misbillige det nok saa meget. 
Og han har bagefter selv en bestemt, ofte endog en 
paafaldende minutiøs Erindring om, hvad han har gjort. 
Just paa Grund af dette bestemte Forhold mellem Ind- 
tryk og Udslag faar Tilstanden det reflexmæssige Præg. 
Handlingens Udslag sker saa hurtigt og pludseligt, at der, 
som sagt, ingen Plads eller rettere ingen Tid bliver 
tilovers til det hos det sunde Menneske normale 
Gennemgangsled af Reflexion. Og denne Overspringen 
virker ikke blot i Øjeblikket og overfor det enkelte 
Tilfælde; men ved den evindelige Gentagelse opsum- 

merer den sine Følger for hele Individets aandelige 
Udvikling og Udformningen af hans Personlighed. 
Det normale Forhold er det, at det mere eller mindre 
bevidste Reflexionsmoment mellem Indtryk og Udslag 
afsætter sine Resultater i Bevidsthedslivet i Skikkelse 
af det, man kalder Erfaringer; det er disse Resultater, 
det sunde Menneske væsentligt bevarer, medens han i 
de alier fleste Tilfælde kaster Raastoffet, det vil sige 
de enkelte Kendsgerninger og Oplevelser, bort. Og i 
Summen af disse Erfaringer, de reflekterede Oplevelser, 
har han da det faste Punkt, hvorom hans Personlighed 
samler og udvikler sig; det sublimerede Erfaringsliv 
bliver den Kærne, om hvilken alle senere Oplevelser 
aflejre deres nye Erfaringer; det bliver ligesom den 
individuelle Lovbog, han uvilkaarligt — mere eller 
mindre bevidst — ved hver ny Anledning spørger til 
Raads, og det bliver Rettesnoren for alle hans senere 
Handlinger. Deri ligger Udviklingen af »Personligheden«, 
at Individet ved enhver Lejlighed uvilkaarligt søger at 
være i Overensstemmelse med sig selv, med sin tid- 
ligere Handlen og Leven. Men hos den impulsive 
Natur afsætter der sig kun meget svage Erfarings- 
resultater; Reflexionsstadiet er saa svagt udviklet, der 
bliver saa ringe en Plads tilovers for det paa Grund 
af Handlingsstadiets saa hurtige Indtræden, at det næsten 
intet Resultat afsætter. Og i Stedet for Erfaringsresultater 
maa det impulsive Individ derfor nøjes med Erindrings- 
billeder om de nøgne og tilfældige Kendsgerninger. 
Derfor finder man i Virkeligheden hos Patienter af 
denne Art en utallig Masse af Erindringer om de 

ligegyldigste Kendsgerninger og Begivenheder, som de 
dels selv have oplevet, deis været Tilskuere ved; men 
det er en usamtnenhængende, ubcarbejdei Stofmasse, 
der kun i ringe Grad kan bruges sora Codex for 
Individets senere Liv og Handlemaade. I Stedet for 
faste og udformede Resultater af sin Udviklingsproces 
maa den Impulsive derfor nøjes med at søge løse 
Tilknytningspunkter i sin Hukommelses store Pulter- 
kammer, Analogitilfxlde af mere tilfældig Art, som 
han i Mangel af Bedre kan bruge som Støttestav for 
sin Handlemaade ; deraf det Springende og Usammen- 
hængende i saadanne Menneskers hele Leven og Virken. 

jeg har kendt en godlidende Pige uden stærke 
Drifter, som blot for at garantere sin Stilling, der 
forøvrigt kun var en fattig Mejeripiges, fandt sig !, 
imod sil Ønske, at træde i Forhold til en af sine 
Foresarte paa den Gaard, hvor hun tjente; men da hun 
efter faa Dages Forløb atter blev afvist i dette Forhold 
og muatte vige Pladsen for en anden af sine Medtjenere, 
følte hun sig saa krænket, at hun lige paa Stedet gik 
hen og stak Ild paa Gaarden, hvorved bl. a. en stor 
Mængde Kreaturer indebrændte. Hun vidste i Øjeblikket 
fuldkomment godt, hvad hun gjorde; hun huskede 
bagefter til Punkt og Prikke baade sin Tankegang og 
sin Handlemaade; hun var i Stand til at bedømme den 
fuldstændigt korrekt efter sin tillærte moralske Viden; 
hendes Følelse var afficeret af de indebrændte Dyrs 
Lidelser og Død; men hun kunde ikke lade det være, 
og hun følte sig i Virkeligheden fuldt ud uansvarlig. 

Dette Exempel er i visse Maader meget oplysende 
for Frcmgangsmaaden i den impulsive Sindssygdom. 



Individet lider en Krænkelse og slaar ud i en Volds- 
handling, men uden at disse to Kendsgerninger staa i 
noget bestemt logisk Forhold til hinanden indbyrdes. 
Det er ikke den Mand, hun er forbitret paa, som hun 
i særlig Grad søger at komme tillivs; ja strængt taget 
var hun egentlig slet ikke forbitret paa nogen bestemt; 
alle de i Dramaet implicerede Personer vare hende i 
Grunden ganske ligegyldige, og bagefter synes hun ikke 
at have oflFret dem en Tanke. Hvad hun følte, var 
kun den øjeblikkelige Tilsidesættelse og det Moment 
af Ringeagt, der ligger i en saadan. Da Krænkelsen 
var exploderet i Handling, var Sagen for hendes Ved- 
kommende endt; Ilden havde udbrændt den hele Be- 
givenhed af hendes Sjæl, hvor den nu kun stod tilbage 
som et præcist, men temmelig farveløst Erindringsbillede. 
Dette er typisk for denne Tilstand. Man kan vel se 
det impulsive Anfald vende sig imod den Aarsag, der 
har fremkaldt og foranlediget det; men dette, tror jeg, 
er ganske tilfældigt. Som oftest vender Individet sig 
planløst mod det nærmest foreliggende Objekt, og i 
mangfoldige Tilfælde træffer det da først og fremmest 
sig selv. Derfor er dette et af de hyppigste og mest 
typiske Steder paa Sindssygdommenes Omraade, hvor 
man træffer Selvmordsforsøget. Et hvilketsomhelst 
Indtryk kan give Impulsen, men Udslaget bliver overalt 
det samme. Jeg skal anføre et Exempel paa en saadan 
Tilstand, et Exempel, paa hvilket man næsten kan 
anvende det gamle, barokke Udtryk, at »Selvmordet 
bliver til Vane«. 

N. N., 27aarig Tj. P. — Faderen i meget høj Grad 
drikfældig; Moderen skal, efter Patientens Sigende, have 
været meget heftig og skældende. — Hun skal oprindeligt 
have havt gode Evner og mener selv, at hun i Barn- 
dommen var som andre Børn ; men efterhaanden, som hun 
er blevet ældre, er hun blevet mere og mere heftig og 
pirrelig med Tilbøjelighed til ved enhver Lejlighed at 
mene sig krænket og forurettet. Menses altid uregelmæs- 
sige og forbundne med Molimina. Megen Chlorose og 
Cardialgi i Ungdommen. — Efter sin Konfirmation kom 
hun ud at tjene og havde i faa Aar en stor Mængde 
Pladser; dels var hun meget vanskelig at omgaas, dels 
havde hun selv altid Lyst til Forandring. Hun forlovede 
sig, men blev hurtigt ked deraf igen; da hun bestandigt 
drillede sin Kæreste, hævede han Forlovelsen, hvorover 
hun, skjøndt hun ikke brød sig om ham, blev saa heftigt 
forbitret, at hun drak Karbolsyre for at gjøre en Ende 
paa sit Liv; men kort efter yttrede hun meget roligt, at 
det var gaaet hende med »Kæresten ligesom med Tjene- 
sterne; hun var snart blevet ked af dem«. — Nogen Tid 
efter kom hun til at tjene hos en Dame, der berøvede sig 
selv Livet; dette syntes at have gjort et stærkt Indtryk 
paa hende ; hun spekulerede meget over Døden , over 
Muligheden af at blive salig, gik ofte i Kirke og til Mis- 
sionsmøder, hvad hun bagefter indrømmer ikke at have 
kunnet taale, da hun følte sig endnu mere mørk og ube- 
hersket i sit Sind. — I sin sidste Tjeneste begik hun atter 
et Tentamen suicidii ved at skære sig i Plica cubiti, og 
hun indlagdes da i et Hospital; under Opholdet her fik 
hun en Dag, da hun ikke strax blev føjet i et Forlangende, 
et Anfald af Raseri, under hvilket hun foer rundt i Stuen, 
væltede Møblerne og slog Porcelænet i Stykker. — Hun 
blev da anbragt i Sindssygeanstalten, som hun næppe mere 
vil kunne forlade. — Hendes Opførsel her har bestandigt 
været meget vexlende og lunefuld; den ene Dag, eller 

rettere den ene Periode, er hun i mild og venlig Stemning, 
flittig og tjenstvillig, med et noget barnagtigt indsmigrende 
Præg over sit Væsen; i den næste Periode er hun gnaven 
og pirrelig, heftig og urimelig i den alier højeste Grad; 
intet Ord er hende da for stærkt til at udtrykke hendes 
Misstemning; alle hendes Omgivelser er »Pak« og »Rak«, 
og Alt gjøres kun for at drille og plage hende; og des- 
værre maa det siges, at den sidste Fase absolut er den 
overvejende, og at der kun behøves et eneste ubelejligt 
Ord, et nødvendigt Afslag paa et Ønske eller blot den 
lempeligste Tilrettevisning for hovedkuls at kaste hende fra 
den først beskrevne Tilstand over i den sidste. »De tror 
maaske, jeg vil være venlig mod Dem? Nej, gu' om jeg 
vil. Fanden raspe migl I raa Slagtere, nu er I da rigtig 
lyksalige, at I har faaet mig til PineofFer«. — Og bestan- 
digt hænger Selvmordstilbøjeligheden over hende som en 
truende Tordensky. Den ene Gang efter den anden har 
hun i øjeblikkeligt Raseri med et Glasskaar, eller hvad hun 
ellers kunde faa fat paa, skaaret sig i Armene for at kupere 
en Arterie; eller hun har slaaet en Rude ud og ved at 
synke Glasskaarene søgt at gjøre sig Fortræd. Hvad der 
bidrager til at hindre en Ulykke er, at hun selv, naar det 
første Raseri er overstaaet, bliver forskrækket og raaber 
Vagt i Gevær. Hun har ogsaa i heftig Lidenskab, og naar 
alle andre Midler vare hende berøvede, truet med at sulte 
sig ihjel, endogsaa »inden Aften« ; men det er selvfølgeligt 
lettere at forhindre. — En Dag var hun, efter nogen Tids 
Ildebefindende, blevet flyttet fra en Sygestue til en almin- 
delig Opholdsstue; det mishagede hende, og i det første 
Øjebliks Forbitrelse klippede hun alt Haaret af Hovedet, 
hvad hun bagefter fortrød; da der i den Anledning blev 
gjort hende en Bebrejdelse, blev hun rasende, og med en 
Glasstump borede hun sig i Plica cubiti saa energisk, at 
hun fremkaldte en Blødning paa ca. halvanden Pægl, inden 
det bemærkedes. Hun blev forbunden og lagdes tilsengs 

paa Sygestuen; men ved en aldeles intetsigende Foranled- 
ning kom hun kort efter paany saa voldsomt i Affekt, at 
hun pludselig rev hele Forbindingen af Saaret, saa at der 
atter fremkom en ret betydelig Blødning. Der anlagdes 
da en solidere Forbinding; men da den ikke, som hun 
havde ventet, blev skiftet den næste Morgen, blev hun saa 
forbitret derover, at hun atter flaaede den af (^'kradsede 
Saaret op med en Haamaal, hvorved hun fremkaldte en 
fornyet Blødning paa ca. en Pot Blod. Der kom ret alvor- 
lige Kollapsfænomener, som det dog lykkedes at overvinde. 
Der anlagdes en Stivelsebandage, og Patienten anbragtes i 
en Celle og i lettere Tvang. Et Par Dage senere klagede 
hun om Aftenen i en rolig og venlig Tone over Hoved- 
pine og bad om at faa en Ispose paa Hovedet, hvad der 
plejede at lette Smerterne. Hun fik den; men da hun 
hen paa Natten opdagede, at Isen var smeltet, blev hun 
saa rasende derover, at hun gjorde de mest energiske An- 
strengelser for at rive Forbindingen af, hvad dog ikke 
lykkedes hende. — Undertiden lever man som i en Slags 
Belejringstilstand overfor en saadan Patient; naar Humøret 
er godt og Stemningen mild, kan hun næsten berolige En 
ved den forknytte Tone, hvori hun siger: »jeg kan jo ikke 
gjøre ved, at jeg bærer mig saadan ad« ; men i det næste 
Sekund er et Ord eller en Mine hos en af Omgivelserne, 
eller et Ildebefindende hos hende selv. Smerten i en karieret 
Tand eller i en Hæmorrhoidalknude, Menstruationsperiodens 
Indtræden osv. osv. nok til at bringe hende i det ustyrligste 
Raseri. Ved fleraarigt Kendskab og Øvelse lykkes det 
nu dog efterhaanden noget bedre at undgaa Sammenstødene 
og afværge de altfor voldsomme Udbrud. 

Saaledes omtrent ser den impulsive Sindssygdom 
ud i et forholdsvis rent Billede; det er Radikalet 
»Svækkelsen« i en stærkt udpræget Form, den svækkede, 
rudimentære Reflexion, — Fundamentet, som jeg oven- 

for har søgt at udvikle det, for hele den nedarvede 
Degeneration. Men, som tidt gentaget, Svækkelsen er 
for negativ en Faktor til at optræde ublandet; naar de 
regulerende Baand slappes, saa trænge andre, positive 
Faktorer sig med ind i Billedet. Og saaledes kom- 
bineres den impulsive Sindssygdom ogsaa jævnligt med 
Strænge af anden Art. I det anførte Tilfælde skal jeg 
saaledes gjøre opmærksom paa, at der gennem hele 
Sygdommens Forløb gaar et Præg af Periodicitet, der 
er saa almindeligt forekommende paa hele Arvelighedens 
Omraade ; Patientens Følelse af Krænkelse og Miskendt- 
hed kan til Tider være saa stærk, at Forrykthedens 
Forfølgelsesforestillinger utvivlsomt klinge igennem ; 
hendes stadige Tanker om Døden og om det andet 
Liv kunne til Tider antage et tvangsmæssigt Præg, og 
Melankoliens Hæmningsvirkning kaster ofte — især i 
en hypochonder Afskygning — sin mørke Skygge 
over Billedet. Hallucinationer kunne ogsaa være til- 
stede, men ere forholdsvis sjeldne; i det omtalte Til- 
fælde har jeg aldrig mærket dem. Den springende 
Stemning, de bratte Overgange mellem Exaltation og 
Depression høre til Sygdommens uadskillelige Led- 
sagere. Kort sagt, uden om det centrale Fænomen 
lejrer der sig, som et tæt Spindelvæv, et Lag af Med* 
lidelser — hver for sig gerne kun i en rudimentær 
og halvt udviklet Form — og først naar man har ar- 
bejdet sig igennem disse, ser man Sygdomsbilledet i 
dets rene Skikkelse; men allerede længe forinden man 
kommer det saa nær, har det aabenbaret sig i hele 
sin Rædsel, ligesom man kan høre Havet bruse og 



syde, længe før man ser Bølgernes Former og Linier. 
Jeg bruger med Vilje Ordet Rædsel, thi paa al Sinds- 
sygdoms Omraade synes det mig baade for Patienten 
og Lægen at høre til de rædselsfuldeste Fænomener, 
og man har kun den Trøst, at det forholdsvis hører 
til de sjeldnest forekommende Sygdomsformer. 

Den impulsive Si[idss5'gdom udvikler sig som 
Regel altid i de efter Piibertetsiidens Afslutning nær- 
mest følgende Aar; den træffer derfor gerne Individet 
paa et Standpunkt, hvor det endnu siaar alene i Livet, 
— Prognostisk stiller den sig saa sørgeligt som muligt; 
da den hviler paa en dyb Invaliditetstilstand i Organet, 
giver den selvfølgeligt kun liden Udsigt til Bedring; 
først med den sekundære Svækkelse kan man i Tidens 
Løbhaabepaa, aien mildere Tilstand afløser de voldsomme 
Anfald, Nogenlunde stærkt udviklede Tilfælde maa med 
Nødvendighed siges at være henviste til at leve deres 
Liv i en Sindssygeanstalt, til hvis aller farligste og 
vanskeligste Beboere de høre; naar et Individ i enhver 
Konflikt, selv af den letteste Art, strax sastter Livet 
ind som Indsats, bliver Kampen let ulige. — Med 
Undtagelse af den rent symptomatiske Behandling af 
de mangfoldige smaa LideLser af nervøs og anden 
Slags, der altid ledsage Sygdommen, — og en saadan 
Behandling kan ofte Ijerne mangen en Anstødssten for 
den Syge — har Lægen næppe nogen anden Opgave 
end ved Fasthed og Venlighed at holde den aandelige 
Atmosfære saa ren og rolig som muligt omkring Pa- 
tienten; han maa ikke blot tage Hensyn til Sygdom- 
mens almengyldige Former, men ligesaa vel til den 

enkelte Syges individuelle Ejendommeligheder og For- 
hold. Med Øvelse kan Lægen som sagt blive Virtuos 
heri, og lykkes det ham, er det en taknemlig Opgave. 

c. Moral insanity. 

Medens Pubertetspsychoserne og den impulsive 
Sindssygdom i deres Opstaaen er indskrænket til et 
forholdsvis meget begrændset Spand af Tid, — i Reglen 
fra det femtende til det femogtyvende Aar — saa 
gælder dette ikke om den tredje af de typisk udtalte 
Degenerationstilstande, den saakaldte »Moral insanity«. 
Dens OflFre, hos hvem det degenerative Anlæg absolut 
maa forudsættes, naa længere frem i Livet, erhverve 
sig en noget større Grad af aandelig Udvikling og en 
stærkere Modstandskraft end de nys omtalte Former, 
og falde i Reglen ikke som disse for det degenerative 
Anlægs egen indre Magt, men kræve gerne en mere 
bestemt udformet Lejlighedsaarsag — være sig nu at 
somatisk eller af psychisk Art — for at kastes ud af 
deres medfødt usikre Ligevægtsstandpunkt og over paa 
Sygdommens Grund. Det er derfor ogsaa fra noget 
andre Vilkaar og Forhold, disse Sygdomsklasser rekru- 
teres; Patienterne ere gerne naaede til en mere selv- 
stændig Plads i Livet, ere ofte blevne gifte og have 
stiftet Familie og have saaledes vist en noget større 
Modstandskraft imod Sygdommens Invasion, end i de 
tidligere nævnte Lidelser. Men Livets mange forskel- 
lige Vanskeligheder dukke nu frem og gjøre deres Krav 
gældende; og Individerne ere paa dette Standpunkt 

og tage Kampen op for egen Regning. Der optræder 
legemlige Sygdomme; for Kvinden spille Fødselspro- 
cesserne og den paafølgende Laktation ofte en frem- 
trædende Rolle som Sygdomsaarsag ; økonomiske Van- 
skeligheder. Misforhold i det huslige Liv. saaledes 
som det saa ofte træffes hos Individer, der føre et saa 
vanskeligt Naturel med sig som Arvegods i Livet, 
Kampe og Skuffelser af forskellig Art — Ah kan bi- 
drage til at rokke den i Forvejen usikre Ligevagt og 
gjøre Individet fra et degenerativt anlagt Naturel til 
et Offer for en bestemt Sygdomsform, lil en Patient. 
Processen i >Maral insanity« er ganske den samme 
som i den impulsive Sindssygdom; det er Svækkelsen 
i Associanonsapparatet, den svage Reflexionskraft, som 
atter her karakteriserer Sygdomsbilledet ; men Svag- 
beden er her mindre stærkt udtalt, Modstandskraften 
er stærkere, og Resultatet faar derfor et fra den impal- 
sive Sindssygdom udvortes meget forskelligt Habitus. 
Her er ikke længer Tale om de lynsnare Udbrud af 
Voldsomhed, hvor alt i Øjeblikket drejer sig om Liv 
og Død; heftige og lidenskabehge Scener høre vel og- 
saa her til de ejendommelige Fænomener; men de cre 
dog af en langt mere begrændset og behersket Art. — 
Man har ofte — ogsaa fra Sindssygelægens Standpunkt — 
skildret den »Moral insane* i højst glimrende og glødende 
Farver; man har gjort ham til et Indbegreb af al 
Opposition imod Livets berettigede og fredlyste Magter 
og Vedtægtsformer, og man har i Reglen sluttet med 
at skildre ham som et Individ, der »gjør det Onde for 

det Ondes egen Skyld«. Denne Opfattelse er fuld- 
stændigt falsk. Det er stakkels defekte Individer, med 
en mangelfuld og slet udviklet Reflexionsevne, og som 
af den Grund — saaledes som jeg i en anden Nuance 
har skildret det under den impulsive Sindssygdom — 
hverken i det enkelte Øjeblik eller overfor den enkelte 
Situation ere i Stand til at stille sig frit og overlegent 
paa det overskuende og bedømmende Stade, som kun 
den rolige og klare Reflexionsevne giver; og som paa 
den anden Side, fordi de aldrig naa op til denne 
Højde, heller aldrig ere i Stand' til at indhøste den 
faste Sum af Erfaring, som kun Livet i denne afklarede 
Luft kan tilegne sig. Deres Tilstand medfører ikke — 
i alt Fald ikke i alle Tilfælde — at de nødvendigvis 
maa afspærres fra det almindelige Liv og lukkes inde 
i Sindssygeanstalten; de hutle sig derfor igennem 
Livet, saa godt de kunne, bestandigt klarende sig fra Øje- 
blik til Øjeblik, et Bytte for de altid vexlende ydre 
Forholds Magt, medens de selv intet fast Standpunkt 
har at staa paa og dømme ud fra. Medens man kan 
karakterisere Kærnepunktet i den impulsive Sindssyg- 
dom ved Betegnelsen »det Instantane«, saa passer det 
mildere, noget mere afdæmpede Udtryk, »det Momen- 
tane« særligt godt som Karaktermærke for Tilstanden 
i Moral insanity. Disse Individer leve bestandigt i 
Øjeblikket; de ere som den slette Husholder, der aldrig 
kan naa at komme paa Højde med sine økonomiske 
Vanskeligheder, men bestandigt kniber sig igennem til 
det Ydeiste fra Øjeblik til Øjeblik, indtil det Hele til- 
sidst ramler sammen over Hovedet paa ham ; de kunne 



I 



1 60 

ligesom han have den bedste Vilje til at gjøre del 

bedre; de véd maaske endogsaa godt, ligesom han. 
hvordan det skal og bør være, men de formaa, ligesom 
han, ikke at gennemføre det paa en planmæssig og 
overskuende Maade. — Paa Grund af deres medfødte 
Defekttilstand stiller Livet hvert Øjeblik, maaske hver 
Time paa Dagen, større Krav til dem, end de kunne 
evne og magte; fra deres usikre Stade kæmpe de da 
ensidigt og hensynsløst imod aile de Vanskeligheder, 
som de selv ikke forstaa Betydningen og Berettigelsen 
af; lide de saa et Nederlag — hvad der vel maa siges 
at være Reglen — da gjøre de enten det. som man 
saa tidt i Livet ser den svage og underlegne gjøre, de 
svare med Skæld og Smæld, med højrøstede Beklagelser, 
med voldsomme Udslag af en vanmægtig og bitter 
Stemning ; eller ogsaa trække de sig tilbage i en krænket 
og forurettet Tilstand, under Klager over Miskendelse 
og Mangel paa Forstaaelse, ude af Stand til ai indse, 
at det er hos dem selv, den ligger, den bristende Eimc 
til at magte Livets mangfoldige Pligter og Krav. 
Vinde de paa den anden Side undertiden en — i alt 
Fald indbildt — Sejr i Striden — og det kan ske, 
just fordi deres egen Mangel paa Forstaaelse og Re- 
flexion kan give dem en aldeles uangribelig Stilling, — 
saa forfølge de denne indbildte Triumf med en hen- 
synsløs Energi og med et Overmaal af hoverende 
Selvfølelse, der i stærke Træk røber deres egoistiske 
Glæde over i Øjeblikket at have besejret deres Mod- 
stander eller i alt Fald bragt ham til Taushed. I alle 
Retninger, baade i Sorg og Glæde, gaa de over 

Grændsen. De føle sig i en uafbrudt Kamp med hele 
Tilværelsen, hvem de bestandigt beskylde for Uretfær- 
dighed og Miskendelse, — og mest gjør det sig gæl- 
dende overfor deres egne Nærmeste, fra hvem Kravene 
i første Linie stilles til dem — og i denne stadige 
Kamp udvikler sig mere og mere den stærkt egoistiske 
»Jeghedsfølelse«, der ved Siden af det Momentane 
synes mig at være det andet centrale Punkt i deres 
Abnormtilstand. Jeghedsfølelsen er allerede fremtræ- 
dende i deres oprindelige Anlæg; deres fint mærkende 
Nervesystem bringer dem evig og altid deres egen 
Person i Erindring; men i den daglige og oprivende 
Strid udvikler denne Følelse sig over al Maade; de 
føle ved enhver Lejlighed deres egen Personlighed 
staaende alene som krigsførende Magt overfor hele 
Samfundet med alle dets Love og Vedtægter, som de 
af Mangel paa Forstaaelse ikke kunne og ikke ville 
bøje sig for; denne isolerede Stilling giver uvilkaarligt 
deres »Jeg« en overdreven Vægt i deres egne Øjne, 
hvad enten det er i Form af lidende Martyr eller af 
momentan Sejrherre; og denne deres overdrevne Op- 
fattelse af deres eget Jegs hensynsløse Berettigelse fører 
dem i mange Tilfælde til Konsekvenser, der bringe 
dem til at ende paa Forbryderbænken eller — med 
større Ret — i Sindssygeanstalten. Vil man, som det 
tidt er sket (f. Ex.: Trélat: Folie lucide) skildre disse 
Skikkelser ude i Livet, faar man Billeder, der virke 
med en ofte meget voldsom koloristisk Styrke, men 
hvor de bestemmende Linier og Former tabe sig i den. 
brogede Helhed; vil man have de faste Linier frem, 

Dr. F. Lange : Sindssygdomme. _ . 

maa man gennem lange Tider iagttage dem i Sinds- 
sygeanstaltens rolige Luft; og inderst inde vil man da 
utvivlsomt altid finde den svigtende Reflexionsevne, 
den mangelfulde Forstaaelse, som det dybeste Kærne- 
punkt. En forholdsvis intelligent Patientinde, der led 
af en ved mange Aars Ophold i en Sindssygeanstalt 
afdæmpet og mildnet Form af Moral insanity, yttrede 
engang aldeles uopfordret til mig, at hun absolut 
manglede Forudsætningen i sit Hoved til at se en Sag 
fra to Sider paa én Gang; »jeg kan huske, at jeg 
kunde det i min Ungdom, men nu kan jeg det ikke 
mere,* føjede hun til; naar hun havde faaet Syn for 
en Sag og i Konsekvens deraf skulde tage en Beslut- 
ning, var hun absolut behersket af den ensidige Op- 
fettelse, der i Øjeblikket stillede sig for hende; en 
fremmed Indflydelse var endnu i Stand til at kalde 
Modforestillinger frem hos hende; en Opsættelse i 
Tid kunde undertiden bevirke, at hun selv kom tilbage 
tii Sagen fra et nyt, men da atter lige saa ensidigt 
Synspunkt; men pro og kontra kunde hun paa én 
Gang aldrig rumme i sit Hoved. Deri, tror jeg, ligger 
Sagens inderste Kerne. 

jeg har her givet et Omrids af Lidelsen i skarpe 
Linier; men Nuancerne ere utallige. Det er saa langt 
fra, at man indenfor denne Klasse kun træffer vold- 
somme og ubændige Naturer, at jeg endog tror, at det 
Begreb, en ældre fransk Forfatter har karakteriseret 
som iManie de bienveillancee, kun finder sin Forklaring 
denne Sammenhæng. Man kan virkelig finde saa- 
danne Individer, hos hvem Trangen til at vise sig 



163 

elskværdige og gjøre Godt kan antage et ganske syge- 
ligt Præg. Men atter her er det Grundtrækkene for 
Moral insanity, det Momentane og det Selviske, der 
stikke Hovederne frem; de kunne oflfre varme Følel- 
sesudbrud og give efter deres Forhold rige Gaver for 
i Øjeblikket at se sig selv i bengalsk Belysning, som 
den gode Fe i Eventyret; men der ligger ikke nogen 
ond Hensigt bagved; det er kun den ensidige mo- 
mentane og jegiske Følelse, der river deres svage 
Reflexion med sig, lige saa vel i Godt som i Ondt. 

Ligesom ved den impulsive Sindssygdom kompli- 
ceres Tilstanden meget almindeligt, ja vel næsten som 
Regel, med Faktorer af mere positiv Art. Medens 
Hallucinationer vel kunne forekomme, men efter min 
Erfaring ere forholdsvis sjeldne, er dette ikke Tilfældet 
med de forskellige psychiatriske Radikaler. Stærke 
Stemningsanomalier, fra dybe, navnlig hypochondert 
farvede. Depressioner, ofte hurtigt og let springende til 
udtalte, i Reglen submaniakalske Excitationstilstande 
betegne jævnligt Sygdommen; utvivlsomme, men som 
oftest rudimentært udviklede Tvangs- og Vrangfore- 
stillinger ledsage den hyppigt; et periodisk Forløb med 
Remissioner og Exacerbationer maa betragtes som ab- 
solut karakteristisk for denne Tilstand, som for de 
fleste, der bunde i det arvelige Anlæg; kort sagt. 
Snylteplanter af alle Slags sno sig i frodig Væxt op 
ad den trøskede Stamme. 

I prognostisk Henseende skiller Moral insanity sig 

ikke fra de andre Degenerationstilstande: den giver 

ligesaa ringe Udsigt til Helbredelse. — Ude i Livets 

II* 

oprivende Forhold har den kun ringe Chancer for i 
fatde til Ro, tvertimod. I en Sindssygeanstalts roligere 
Atmosfære og mere disciplinerede Tilværelse lykkes 
det derimod — under Anvendelsen af den af en ældre 
fransk Forfatter anbefalede »blide Jernhaand« — at 
mildne Tilstanden meget betydeligt og føre Patienten 
ind paa roligere og jævnere Baner. Og mere tør man 
næppe vente at udrette. 

Om det i vore Dage saa ofte behandlede Forhold 
imellem Degenerationstilstandene — og navnlig da 
• Moral insanity* som den højest stillede af disse — 
og visse Arter af fremtrædende, ja genial Begavelse, 
skal jeg indskrænke mig ril at henvise til de korte 
Bemærkninger, jeg paa et tidligere Sted har gjort ders- 
om. (Side iiS og flg.) JH 



Hermed slutter Omraadet af de egentlige, typiske 
Degenerationsrilstande ; den arvelige Indflydelse som 
direkte pathogenetisk Moment rækker et langt Spand 
ind i Livets Løb, men taber saa efterhaanden mere og 
mere sin Betydning. Esquirol udtaler et Sted, at den 
nedarvede Sindssygdom — til hvilken han dog endnu 
kun staar i et forholdsvist vagt Forstaaelse s forhold — 
som Regel optræder hos Individet paa det samme 
Tidspunkt i Livet, hvor dei har vist sig hos Arvegiveren. 
Dette er i sig selv en Paastand, der vanskeligt lader sig 
hævde, al den Stund det saa forholdsvis sjeldent er 
muligt med Sikkerhed at sige, at Sygdommen er ned- 

arvet fra et enkelt Individ; men ganske vist findes der 
jo Tilfælde, hvor man i al Almindelighed mener sig 
berettiget til at kunne gjøre det. Alligevel tror jeg 
absolut ikke, at denne Theori holder Stik. Den aldeles 
overvejende Del af de nedarvede Sindssygdomme op- 
staar paa et forholdsvist meget tidligt Standpunkt i Livet; 
numerisk tynger allerede Pubertetsperiodens Psychoser 
særdeles stærkt i Vægtskaalen, det vil sige en Periode, 
hvor det giver sig af sig selv, at Sygdommen som Regel 
ikke kan være opstaaet hos Forfædrene, da saa stor en 
Brøkdel af de i denne Periode angrebne Individer 
efterlades paa Valpladsen som reducerede, af ydre eller 
indre Grunde forplantningsudygtige. Væsner. Som 
almengyldig Grundregel tør man roligt sige, at den 
nedarvede Sindssygdom gennemgaaende opstaar paa et 
langt tidligere Tidspunkt i Livet end den erhvervede. 
Et andet Punkt skal jeg ved samme Lejlighed 
berøre: nedarves Sygdommen fra det ene Individ til 
det andet i samme Skikkelse, eller gives der nogen 
bestemt Lov for Omformningen ved Overdragelsen fra 
Arvegiveren til Arvetageren? For de egentlige De- 
generationstilstandes Vedkommende har jeg allerede 
besvaret Spørgsmaalet, idet jeg har vedkendt mig den 
Overbevisning, at de bero paa et fælles Grundlag, en 
Svækkelse i Associationsapparatet, den Sygdomstilstand, 
man betegner som Forvirring (Amentia). Men der 
gives jo ogsaa andre Sindssygdomme — Forryktheden, 
Tvangstankesygdommen — som man sætter i særlig 
Forbindelse med en nedarvet Disposition. Jeg tror 
ikke, man kan paavise nogen Lov for en saadan Om- 



dsDDelse. Foruden de egentlige degenerative In' 
tilstande findes der Sygdomme, der synes at forudsætte 
et abnormt Anlæg fra Fødselen af, og under en eller 
anden Form af disse optræder da den nedarvede Sinds- 
sygdom uden særligt Forliold til Arvegiverens Sygdoms- 
form; nærmere tror jeg ikke, man kan komme Sagen. 



d. De periodiske Sindssygdomme. ^| 
Iblandt disse omtalte Sygdomsformer maa den peri- 
odiske Sindssygdom vistnok betragtes som den, der staar 
de egentlige Degenerationstilstande nærmest. At selve 
del Fænomen, man indenfor Sindssygdommenes Klasse 
betegner med Ordet Periodicitei, i særlig Grad er knynet 
til det arvelige Anlæg, synes hævet over enhver Tvivl; 
gennem alle Degenerationstilstande — Puberteissyg- 
donimene, den impulsive Sindssygdom og Moral insaiiity 
— træffer man den paa ethvert Punkt som et af disse 
Lidelsers mest ejendommelige Karaktermærker, Men 
ogsaa paa et noget senere Tidspunkt af Udviklingen, 
naar de medfødte Invaliditetsiilstandes Indflydelse er 
forbi, naar Individet er naaet til en Modenhed, der 
gjør det skikket til at indtage og hævde sin ejendom- 
melige og berettigede Plads i Li vel, ogsaa da gjør 
Periodiciteten sin Magt gældende; men den optræder 
nu i en mere skarpt udpræget Skikkelse, som Kende- 
mærke for en bestemt udformet Sygdom, en Sygdom, 
der vel ikke er bygget over noget ejendommeligt 
klinisk Grundlag — ikke har sit eget Radikal — men som 
udmærker sig ved Ejendommeligheden af sit Forløb, 

Radikalerne ere de kendte Størrelser, Hæmningen og 
Flugten, med de derover formede Sygdomsbilleder, 
Melankolien og Manien, og i et enkelt Tilfælde Svæk- 
kelsen med sin særegne Sygdomsform, Forvirringen; 
men de optræde her i et ejendommeligt Vexelforhold, 
snart paa mere uregelmæssig Maade, snart med en, 
indtil de mindste Enkeltheder gennemført. Regel- 
mæssighed. I sin mindre klare og regelmæssige Skikkelse 
viser det sig i de recidiverende Sygdomsanfald ; fastere 
Former antager Forholdet som den ved bestandigt 
tilbagevendende , navnlig indvendigt fra kommende, 
Lejlighedsaarsager optrædende Lidelse; og endelig kan 
det, — tilsyneladende i al Fald — løsne sig fra alle 
saadanne Forudsætninger og optræde som særegne, af 
egne indre Love styrede, om igen og om igen tilbage- 
vendende Tilstande, der enten følge Periodicitetens 
simplere og mere usammensatte Formel, o: er bygget 
over et enkelt Radikal, enten Hæmningen eller Flugten, 
eller — hvad maaske hyppigere er Tilfældet — optræde 
under det saakaldte »cirkulære« Forløb, hvor begge 
Radikaler vexle med hinanden i en bestemt typisk 
Rækkefølge. *) 



*) Meynert har — i en anden Sammenhæng — udkastet en 
theoretisk Skizze af Processen i den cirkulære Psychose, som 
jeg her skal anføre, idet jeg, som Forudsætning henviser til 
hans Theori for Maniens og Melankoliens Mekanisme (se 
Noten Side 24). Han gaar ud fra, at den cirkulære Psychose 
som Regel opstaar i en anæmisk Hjerne: vedholdende 
Næseblødning eller langvarig Menstruation anfører han saa- 
ledes som almindelige Forudsætninger. I den anæmiske 
Hjerne foregaa alle Processer med svækket Kraft, saaledes 



periodiske Sindssygdoi 



mig far 



Kortheds Skyld samle hele Gruppen under denne 
Benævnelse — kunne i adskillige Tilfælde bunde helt 
nede i Pubertetstiden ; der gives Pubertetspsychoser, 
som i Stedet for at reducere Individet til det ovenfor 
beskrevne dybe Svækkelsesstandpunkt, efter et primært 
periodisk eller cirkulært Forløb blive Udgangspunktet 
for en gennem mangfoldige Aar varende periodisk 



ogsaa Karkontraktionen; derved opstaar der en funktjonel 
Hyperæmi, der finder sJi psychiske Udtryk i Lystfalelse, 
Mani. Den funktionelle Hyperæmi rammer imidlertid ogsaa 
Karcentreme . hvorved der fremkaldes en forøget Karkon- 
traktion, som atter beviriier Ophævelsen af HyperÆmien, og 
Manien synes derved helbredet ; men den tidligere overdrevent 
stærke Udvidning at Karrene fører atter til en Overirritation, 
som har en altfor stærk Karkontraktion til Følge, der for de 
psychiske Centrers Vedkommende fremkalder Bio dia ttigdom, 
Hæmning, Melankoli. Paa denne Overirritation følger da 
atter Slappelse i Karcentreme osv. osv. Den hele drkulsMe 
Proces falder saaledes i fire Afsnit; i) Mani. a) roligt 
Ligevægtsstadium, 3) Melankoli og 4) atter rohgi Ligevægts- 
stadium, for da paany at begjTide forfra. — Imod denne 
Theori kan der rejses vægtige Indvendinger, Det maa 
saaledes vistnok betragtes som et fuldkomment Postulat, naar 
Mejnert hævder den anæmiske Hjerne som Forudsætning 
for den cirkulære Psychoses Opstaaen. Fra dette Udgangs- 
punkt bliver det aner en konsekvent Følge, at Manien maa 
være den første Fase i Cirklen, skjøndt M. selv paa dette 
Punkt bruger meget vage og ubestemte Udtryk. Men jeg 
tror, det tør betragtes som en Kendsgerning, at man i al 
Fald absolut hyppigst finder Melankolien optracderde som 
det første Stadium. Det største Udbytte af Theorien synes 
mig at være Anerkendelsen af en bestaaende usikker Lige- 
VKgtstiistand, der i sine evige Svingninger bestandigt skyder 
over Maalel, og at Mejnert antydningsvis henfører denne 
til det arvelige "Anlæg, et Omraade, han ellers ikke har 
meget tilovers for. 

Lidelse, hvor den Syge dog gerne strax fra første Færd 
af staar paa et til en vis Grad aandeligt reduceret 
Standpunkt, og hvor han da — sædvanlig som fast 
Beboer i en Sindssygeanstalt — frembyder et bestandigt 
skiftende Billede af Remissioner og Exacerbationer. 
Men som Regel tegner Sygdommen sig dog først paa 
et noget senere Standpunkt i Livet, hvor Individet er 
naaec til en mere moden Udvikling og ofte har fundet 
sin selvstændige Plads i Tilværelsen. 

Jeg vil begynde med de mere uregelmæssige Former. 
Det er noget, man ikke sjældent træffer paa, at det 
samme Individ en hel Række Gange i sit Liv bliver 
Offer for en Sindssygdom af samme — eller dog ind- 
byrdes nær beslægtet — Art. Enhver Sindssygeanstalt, 
der har bestaaet i en længere Aarrække, har utvivlsomt 
sine Exempler at fremvise paa, at Patienter med kortere 
eller længere Mellemrum ere vendt tilbage til Anstalten, 
medens deres Sygdoms Recidiveren ikke frembyder 
nogen bestemt typisk Forløbsform, men paa den anden 
Side ogsaa ofte uden at det er muligt at finde nogen 
bestemt, positiv Lejlighedsaarsag, der synes at have 
fremkaldt det enkelte nye Anfald. Det er som Regel 
altid arveligt disponerede Individer, og de ere utvivlsomt 
i mange Tilfælde at henføre under Sygdomsbilledet 
»Moral insanity«, om de end høre til de bedst og 
normalest udviklede indenfor denne store Klasse. Hvad 
enten deres Sygdom optræder under Skikkelse af en 
Mani eller af en Melankoli, saa forløber den gerne i 
en noget afdæmpet Form — hvad man i Praxis ofte 
betegner som en Exaltations — eller en Depressions- 

tilstand — medens den kun sjeldnere antager de fdl 
udviklede, typiske Sygdomsbilleders Form, Mani eller 
Melankoli. Saadanne Sygdomme have i Reglen en 
særdeles god Prognose; Individerne blive med stor 
Lethed syge for atter med stor Lethed at svinge tilbage 
i Ligevægtsstadiet, som oftest dog kun for næste Gang 
med endnu større Lethed at svinge ud af det igen. 
Derfor kan en saadan Patient i Aarenes Løb tælle for 
en hel Række Helbredelser i en Sindssygeanstalts 
Statistik, og det er utvivlsomt en medvirkende Aarsag 
til at frembringe det ahnindeligl anerkendte Resultat, 
at de arveligt disponerede Sindssygdomme have en 
forholdsvis gunstig Prognose, hvad med andre Ord vist 
ikke vi! sige andet, end at der indenfor denne Klasse 
forekommer en stor Mængde af saadanne let udløste 
Tilfælde, der i Kraft af Jordbundens svage og uholdbare 
Karakter give et i Forhold til deres virkelige patholo- 
giske Værdi skarpe markeret Udslag, som dog atter, 
paa Grund af selve Sygdomsprocessens ringere Intensitet, 
forhoidsvis hurtigt og let bringes til Hvile igen. 

Hos en anden Række Individer nærme vi os mere 
til den typiske Periodicitet uden dog endnu at være 
traadt over Grændsen ind i dette mystiske Land. Del 
er de Patienter, hos hvem en bestemt indre Lejligheds- 
aarsag — Menstruationen — frembyder Foranledningen 
til ideUgt tilbagevendende Sygdomsan fald. Det er selve 
det periodiske Element i den menneskelige Natur, der 
her giver sig Udslag. Disse Lidelser kunne ofte være 
af lettere Natur og forlcbe uden at tvinge Individet 
til at opfatte sig eller opfattes som egentlig sindssygt; 



men i andre Tilfælde paatvinger denne Opfattelse sig 
med en saa utvivlsom Styrke, at saadanne Sygdoms- 
anfald endog kunne være af den alier voldsomste Art 
og kunne antage en saa furibund Karakter, — i Reglen 
tilsat med et stærkt hysterisk Element — at de kunne 
høre til en Sindssygeanstalts mest byrdefulde Tilstande. 
Jeg skal her anføre et Exempel: 

N. N., 2oaarig Pige. — Faderen i høj Grad svækket 
af Drik; Farbroder sindssyg og begik Suicidium; Moderen 
skal være »i særdeles høj Grad neurasthenisk« ; Patientens 
Søskende nervøse og tildels psychisk abnorme. — I tidlig 
Ungdom var Patienten rask; Menstruationen begyndte i 
femten Aars Alderen og har altid været regelmæssigt tilstede ; 
de aandelige Evner ret gode; hun har i tre Aar arbejdet 
paa Telegrafkontoret i sit Hjemsted, og dette Arbejde 
menes at have anstrængt hende en Del. Efter i nogen 
Tid at have været lidende, dels af en febril Sygdom, hvis 
Natur ikke nærmere er oplyst, dels af forskellige neuralgiske 
Fænomener, navnlig Ischias, blev hun en Dag aldeles 
pludseligt — under en Menstruationsperiode — i høj Grad 
forstyrret og larmende. Hun lo, sang, skreg op, væltede 
sig paa Gulvet og var fuldstændigt uklar; denne Tilstand 
skal have varet omtrent en Uges Tid og bedredes da under 
Anvendelsen af Morfininjektioner. Fem Uger efter fik hun 
— atter sluttende sig til Menstruationen — et nyt Anfald, 
under hvilket hun atter var i høj Grad forvirret og larmende; 
snart sang hun Psalmer, snart lystige Viser; snart lo og 
pjankede hun, snart var hun angst for Alt og Alle, taalte 
ikke Skinnet af et Lys eller den letteste Berøring uden at 
reagere voldsomt stærkt derpaa; tillige var hun i høj Grad 
synshallucineret, saa »sorte Dyr« og dsl. Anfaldet var i 
sig selv kortvarigt, varede egentlig kun en Dags Tid, hvorefter 
der indtraadte Ro; men i den paafølgende Tid led hun 



meget af Hovedpine, og Humøret var tungt og trykket; 
hun skal endog have talt om at gøre Ende paa sit Liv. — 
Tre Uger efter det sidste Anfald indlagdes Patienien i 
Sindssygeanstalten. Hun var dengang temmelig laaget og 
uklar; undertiden kunde hun give et rigtigt Svar paa Spørgs- 
maai; undertiden svarede hun ganske hen i Vejr og Vind, 
stundom og.saa slet ikke; men i begge de sidste Tilfælde 
var der aabenbart et Anstrøg af bevidst Uvilje eller Lyst 
til at være interessant eller aparte. I de følgende Dage 
blev hendes Væsen mere og mere abnormt; hun laa uroligt 
hen, i Reglen med lukkede Øjne og med et drømmende 
og noget libidinøst Udtryk i Ansigtet; hun kastede sig 
uroligt frera og tilbage i Sengen, masturberede ofte hen- 
synsløst, sang undertiden op i vilden Sky, især om Natten. 
Efter nogle Dages Forløb indtraadte Menstruationen, og 
Tilstanden blev strax derefter mere rolig; men i de nærmest 
paafølgende Dage forværredes den atter; hun blev igen 
urolig, men denne Gang med et mere mørkt Anstrøg over 
hele hendes Væsen; Taien drejede sig mest om Død og 
Undergang. En Uges Tid efter var hun atter faldet saa 
godt ti! Ro, at hun kunde flyttes til en rolig Afdeling, hvor 
hun var klar og samlet og kunde beskæftige sig med 
Haand arbejde o. dsl. Efter fjorten Dages Varighed veg 
imidlertid denne gode Tilstand for en fuldstændigt uklar og 
forvirret, under hvilken hun var fuldkommen utilgængelig 
for al fornuftig Tiltale, larmede og tumlede, sang og fløjtede 
og var i høj Grad forstyrret, men bestandigt med et halvt 
bevidst, »hysterisk« Anstrøg over hele sit Væsen. Di 
Menstruationen kort efter indfandt sig, bedredes Tilstanden 
atter forbigaaende ; men Uroen og Forvirringen indfandt 
sig saa igen i de følgende Dage og antog, ligesom sidste 
Gang, et mørkt og dystert Anstrøg, hvor hun midt under 
al sin Forvirring truede med at berøve sig selv Livet, ja 
endog gjorde gentagne Strangulationsforsøg med Strimler, 
hun rev af sit Tøj. Fra denne Tilstand, hvorunder det 

viste sig nødvendigt at behandle hende med forskellige 
Narkotika, gled hun uden noget tydeligt markeret roligt 
Mellemstadium jævnt og gradvis over i en kaad Exaltation, 
hvor hun lo og sang — Psalmer, Fædrelandssange og 
Revuviser imellem hinanden — medens hun i Mellemtider 
laa hen i en af de narkotiske Midler fremkaldt, døsig Til- 
stand. — Til regelmæssig Tid indfandt Menstruationen sig, 
og hun blev strax derefter roligere. Intervallet inden den 
næste Menstruation forløb forholdsvis godt, kun med lettere 
Antydning af Excitation henimod Slutningen ; samtidigt led 
hun af en meget smertefuld Adenitis axillaris. Menstruationen 
indtraadte til regelmæssig Tid; nogle Dage derefter holdt 
der sig en gnaven og misfornøjet Stemning, men hun kunde 
dog vedblive at leve paa en bedre Afdeling i Anstalten, 
indtil hun nogle Uger efter — et Døgn før Menstruationen, 
atter til fuldstændigt regelmæssig Tid, indtraadte — paany 
brød løs i den voldsomste Uro med Hvinen, Skrigen, 
Syngen, Larmen, Klappen i Hænderne, alt under den hen- 
synsløseste Omtumlen, hvorunder hun smed sig ud af 
Sengen, stod paa Hovedet o. dsL, medens hun flaaede sit 
Tøj og bed Sengkl æderne i Stykker Menstruationen standsede 
denne Gang hurtigere end sædvanligt, men Uroen vedblev 
en Tid lang derefter, og hun led samtidigt af stærke car- 
dialgiske Anfald, der gjorde hende meget pirrelig og utaal- 
modig. Efterhaanden faldt hun dog til Ro ; men efter nogle 
Ugers forholdsvis gode Tilstand paa en rolig Afdeling og 
med flittigt Arbejde indfandt Uroen sig atter med fornyet 
Voldsomhed ; derefter atter Menstruationen med forbigaaende 
Ro og saa atter en Periode af mørk Aggitation, hvori hun 
var forknyt og klynkende, talte om at drukne eller skyde 
sig, »jeg skal jo dog slaas ihjel; hvornaar skal det dog 
være?«; »Stemmerne siger jo, at jeg skal dø, og jeg er 
saamænd heller ikke for god til det«. Den samme Turnus 
fortsatte sig bestandigt senere under hendes Ophold i Anstalten ; 
en enkelt Gang kunde den forløbe lettere og mere antyd- 

ningsvis; ti] andre Tider var hun aldeles ubændig under 
sine urolige Perioder; hurt plejede da gerne at lægge sig 
paa Ryggen paa Gulvet og i Timevis dundre paa Døren 
med Hælene, saa at det rungede vidt omkring; i Uroen 
efter Menstruationens Ophwr var det mørke Element stadigt 
fremlTEedende ; engang rev hun saaledes en Gasarm af, 
aabenbart i den Hensigt at gjøre sig Fortræd; Strangula- 
tionsforsøg eller Forsog paa at synke forskellige haarde c^ 
ufordøjelige Ting var hendes bestandige Tilflugt. I disse 
Perioder var hun ogsaa meget stærkt hallucineret. — Under 
hele Sygdommen var der dog bestandigt et let Anstrøg af 
noget bevidst hos hende, hun kunde saaledes for en Tid 
holde igjen paa sin Uro, en Gang F. Ex. af Lyst til at 
komme med til Anstaltens Juletræ; naar den da tog 
Magten fra hende, var det i Overgangstiden altid med et 
Anstrøg af, at hun fandt sig selv meget interessant og 
mærkværdig og ikke var fri for at kokettere med sin Til- 
stand. — Saaledes fortsatte Sygdommen sil vexlende For- 
løb i det Aar, hun var i Anstalten, indtil hun, som hørende 
hjemme under en anden Sindssygeanstalts Omraade, over- 
flyttedes til denne; hendes sidste Ord, før hun rejste, var; 
idér tør jeg nok ikke sparke saadan paa Dørene, for de 
er nok gamle". 



Detine Sygehistorie giver et godt Billede af den 
Tilstand, man har betegnet som den »periodiske Psy- 
chose med kortvarig Type«. Sygdomsan faldene slutte 
sig bestemt om Menstruationsprocessen ; de betegnes 
utvivlsomt — i Modsætning til de egentlige typiske 
periodiske Sindssygdomme — ikke ved Melankolien og 
Manien med deres dybe Stemningsanomalier, men ved 
Radikalet Svækkelse, Sygdomsformen Forvirring; denne 
Lidelse optræder her dels i sin exalterede Skikkelse, 

dels i sin deprimerede — som det i dette Tilfælde 
viste sig, meget regelmæssigt adskilte ved Menstrua- 
tionsprocessens Optræden, der gerne var ledsaget af et 
kortvarigt roligt Overgangsstadium. Hallucinationer 
komplicere Billedet, som det synes særligt stærkt under 
dets mørkere Form ; men det maa dog hertil bemærkes, 
at Patienten var langt lettere at faa i Tale og kunde 
give langt bedre Oplysninger paa dette Tidspunkt, end 
under den stærkere Excitation før Menstruationens Ind- 
træden. — I andre Tilfælde kan man finde andre For- 
løbstyper; jeg har saaledes kendt en Patient, hvor den 
stærkeste Uro Gang efter Gang faldt midt imellem 
Menstruationstiderne, medens selve disse vare betegnede 
ved den rolige Periode. Som et almindeligt Karakter- 
mærke ved denne Sygdomsform skal jeg endnu frem- 
hæve det halvbevidste, i al Almindelighed saakaldte 
»hysteriske« Anstrøg, der saa ofte synes at forekomme 
ved Lidelser, der staa i en eller anden Relation til 
Kjønsorganerne. 

Den »periodiske Psychose med kortvarig Type« 
har man (Kim) villet hævde en Særstilling udenfor 
Arvelighedens Omraade; men staar den end ikke saa 
dybt inde i dette, som den typiske periodiske Sinds- 
sygdom, saa er den dog som Regel utvivlsomt saa 
bestemt knyttet til et arveligt Anlæg, at jeg for min 
Del betragter det som en given Sag, at den er at forstaa 
i denne Sammenhæng. Den synes mig at være et 
særligt skarpt og voldsomt Udslag af den overdrevne 
Impressionabilitet for alle Indtryk — saavel udenfra 

som indenfra kommende — man i saa mangfoldige 
Tilfælde genfinder paa Arvelighedens Jordbund. 

I nogenlunde lette Tilfælde tør man vistnok be- 
tragte Prognosen som god; i de sværere derimod er 
den i al Fald mere tvivlsom; der findes Patienter, hos 
hvem saadanne Anfald have gentaget sig gennem en 
lang Aarrække, og først ere blevne mildere samtidigt 
med, at der har udviklet sig en ret fremskreden Sløv- 
hedstilstand hos Patienten. — Overfor de voldsommere 
Anfald, der komme i en Sindssygeanstalt, tror jeg ikke, 
der er Tale om nogen speciel Behandling; denne 
bliver væsentligt af rent symptomatisk Art. 

Komme vi nu til de typiske periodiske Sindssyg- 
domme i strængere Forstand, skal jeg først dvæle ved 
en Sygdomsform, der altid har forekommet mig at 
være Prototypen for disse. Man træflFer undertiden — 
og da specielt hos arveligt anlagte Individer — Lidelser, 
der optræde under en dobbelt Form, Melankoli og 
Mani, og hvor det ene af disse Sygdomsbilleder — 
som oftest er det Melankolien, der indleder Syg- 
dommen — efter at have bestaaet i længere Tid, 
igennem et mere eller mindre rent Overgangsstadium 
af psychisk Ligevægt, glider over i sin Modsætning; 
først naar Lidelsen har passeret denne sekundære Fase, 
der ofte er af stærk Intensitet og lang Varighed, vender 
den tilbage til den definitive Ligevægt. Sygdommen 
karakteriseres saaledes ved den enkelte Cirkel — Me- 
lankoli, roligt Mellemstadium, Mani, Helbredelse — 
som den gennemløber. Denne Tilbøjelighed til at 
slaa over i sin Modsætning er vel ikke at opfatte som 

en speciel Ejendommelighed ved selve Sygdomspro- 
cessen, men, som allerede tidligere anført, at henføre 
til den usikre Ligevægt, der karakteriserer Jordbunden, 
hvori Sygdommen udvikler sig. Jeg skal her anføre et 
Exempel paa et saadant Sygdomsforløb. 

N. N. 22aarig Dame. — Der er baade forekommet 
Tilfælde af Sindssygdom og Suicidum i den nærmeste 
Slægt. — Patienten har altid været af nervøs Konstitution, 
lidt meget af Chlorose og Cardialgi, Hovedpine og tungt 
Sind. Menstruationen regelmæssig, men altid forbunden 
med Molimina. Gode aandelige Evner; har, ligesom hele 
hendes Familie, været noget tilbøjelig til religiøse Grublerier 
og ved Siden deraf forfalden til Romanlæsning. Forkælet 
Opdragelse. En uheldig Kærlighedshistorie synes at have 
givist Anledning til Sindssygdommens Udbrud. Hun blev 
mere og mere taus og indesluttet, trak sig tilbage fra alle 
Mennesker, mente, at Ingen vilde have med hende at 
gjøre og saa med et mørkt og ængsteligt Blik paa alle 
Forhold. Begyndte saa at anklage sig selv for at være en stor 
Synder; paastod, at hun ved at stille for store Fordringer 
til Livet havde ødelagt hele sin Families Velfærd, noget, 
der slet ingen Mening var i; nu skulde hun lide Straf for 
denne Forbrydelse; enhver Fremmed, hun traf paa, mis- 
tænkte hun for at være udsendt for at hente hende til 
Afsoning af Straffen, hun beherskedes af Suicidaltanker og 
gjorde et — om end kun ubetydeligt — Tentamen suicidii. 
Hallucinationer synes hun aldrig at have havt. — Ved sin 
Indlæggelse i Sindssygeanstalten var hun mager og bleg; 
Blikket stillestaaende og tomt; Mimiken stiv og udtryksløs. 
Hun sad tung og ledig hen ; talte kun lidt og med Besvær. 
Hun var orienteret i sine egne Forhold, men fastholdt sine 
depressive Vrangforestillinger, om end ikke med megen 
Energi. Funktionerne vare træge; hun spiste kun nød- 

tvungent ; Søvnen taalelig god. ■ — Ethvert Krav, der stil- 
ledes til hende, mødte hun kun med Skyhed og Angst; 
undertiden robede huo Mistroiskhed; hun saas saaledes af 
og til at bytte sin Madportion med Naboens, inden hun 
satte sig til at spise ; om sin Fremtid udtalte hun sig meget 
haablflst. — Saaledes holdt Tilstanden sig i de første to 
Maaneder; saa begyndte den saa smaat at bedres. Ud- 
seendet blev efterhaanden friskere, hendes hele Væsen blev 
mere behersket og naturligt; Funktionerne kom i bedre 
Gang; Menstruationen, der tidligere havde været uregel- 
mæssig og sparsom, blev regelmæssig; hun begyndte at 
blande sig i de andre Patienters Samtale og beskæftigede 
sig med Haandarbejde o. desl. Efter at Bedringen saaledes 
var skredet jævnt og godt frem i et Par andre Maaneder, 
overraskede hun en Dag under Lægens Besøg ved med 
stærkt Eftertryk at udtale, at hun »nu folte sig raskere end 
i mange Aar; hun vaagnede om Morgenen med en Glæde 
som aldrig tidligere«. Fra nu af var Overgangen til 
Esaltationen sket, og den skred med raske Skridt videre. 
Hun udtalte sig jævnligt og vidtløftigt om, »hvor frygtelig 
hendes Tilstand havde været, og hvor udmærket den nu 
var blevet«; hun gav lange og meget uforbeholdne Med- 
deleiser om sit tidligere Liv, ogsaa om sin Skuffelse i 
Kærlighed, den hun selv betragtede som Udgangspunktet 
for sin Sygdom, ^ men nu omtalte med stor Rolighed. 
Først for ganske nylig var det blevet hende klart, at hun 
var sindssyg, og at det var en Sindssygeanstalt, hun levede i; 
hun havde hidtil opfattet sig selv som »en ond Aand", 
der var sat i Verden for at gjøre Ulykker, og som kun 
ventede paa sin Straf; hun havde troet sig i et Tugthus, 
hvor alle Gmeligheder vare hende beredte; Lægerne havde 
hun opfattet som Skarprettere o. s. v. Nu forstod hun Alt 
og udtahe en overstrømmende Glæde og Taknemlighed 
over de virkelige Forhold. Sine Selvbebrejdelser huskede 
hun vel, men lo nu kun af dem. Excitationen steg be- 

standigt; naar hun vaagnede om Morgenen, sang hun højt, 
hun »var saa glad, at hun ikke kunde lade være« ; der 
kom et fremtrædende erotisk og koket Præg over hele 
hendes Væsen, hun pyntede sig, sad i arrangerede Stil- 
linger, skrev — meget daarlige — Digte af erotisk-religiøs 
Natur; da Lægen en Dag ikke modtog hendes fremrakte 
Haand, yttrede hun øjeblikkeligt: »saa er Livets Blomst 
omtrent knækket, kan De ikke engang give mig et Glas 
Vand at sætte den i«. — Efterhaanden voxede Excitationen 
til en fuldstændigt maniakalsk Uro, hun sang og støjede, 
slog itu og blev urenlig; stundom kunde hun være heftig 
og bandende; i Reglen var hun pjankende og vaasende 
over Stok og Sten i de løseste og flygtigste Idéassociationer. 
Samtidigt bedredes Udseendet, og hendes Vægt, der hidtil 
havde været ringe, begyndte saa smaat at hæve sig. Denne 
urolige Fase holdt sig atter godt og vel et Par Maaneder; 
saa begyndte Bedringen at komme. Hun blev Hdt 
efter lidt mere rolig og behersket i Væsen, mere 
samlet i sin Tale, og efter et halvt Aars noget ujævne 
Fremgang, hvor mørkere Afskygninger undertiden kunde 
vexle med den almindelige Excitation, kunde hun udskrives 
af Anstalten i meget bedret Tilstand. Som en sidste Ud- 
løber af Excitationen holdt sig endnu længe en maniereret 
og kunstig Maade at udtale Ordene paa, som hun, skjøndt 
hun gjorde sig Umage derfor, ikke helt naaede at aflægge 
inden sin Udskrivning. 

Paa dette Standpunkt kan en saadan Sygdom 
standse ; der gives mangen en Patient, som har gennem- 
gaaet en saadan Lidelse, er bleven helbredet og har 
holdt sig rask, i al Fald gennem en længere Aarrække; 
men det maa bestandigt fastholdes, at de Individer, 
hvis Sygdomme have Tilbøjelighed til et saadant For- 
løb, ere blandt dem, hvis Plads i Livet altid er paa 

Skraaplanet. — Men en saadan Sygdom kan ogsaa 
blive Udgangspunktet for en Lidelse, der under for- 
skelligt nuancerede Former — de egentlige, kronisk 
forløbende, periodiske Sindssygdomme — kan følge 
Individet et langt Liv igennem for aldrig mere at slippe 
det af Hænderne. 

»Denperiodiske Sindssygdom i strængeste Forstande 
falder i to Hovedgrupper, i) den rene periodiske, hvor 
en enkelt Sygdomsform gentager sig om igen og om 
igen med mere eller mindre regelmæssige Mellemrum, 
eller 2) den cirkulære, hvor — som i den ovenfor 
omtalte prototypiske Form — hvert Anfald bestaar af 
et helt Kredsløb, Melankoli — rolig Mellemtilstand — 
Mani — Helbredelse, eller, i sjeldnere Tilfælde, de 
samme Faktorer i omvendt Orden, idet den maniakalske 
Exaltation i saa Fald indleder Cirklen. Det er et 
Spørgsmaal, som ligger nær, og som ogsaa har været 
rejst, om ikke alle periodiske Sindssygdomme i Virke- 
ligheden ere at betragte som cirkulære, hvor da under- 
tiden et enkelt Led, og da navnlig den rolige Mellem- 
tilstand, skulde være saa svagt fremtrædende, at den 
hele Turnus derved fik et mere uregelmæssigt Ud- 
seende; og man kan vel ogsaa sige, at ethvert Anfald 
i den periodiske Psychose i sig indeholder en Antyd- 
ning af det cirkulære, idet Tilbøjeligheden til at slaa 
over i den modsatte Form er ejendommelig for alle 
saaledes anlagte Individers Sygdomme. Men det fore- 
kommer mig dog ganske vilkaarligt at stille Anfald, 
der optræde f Ex. en Gang om Aaret — i ikke ganske 
sjeldne Tilfælde saaledes i Foraarsmaanederne — og 

som i Løbet af dette Tidsrum gennemløber enten en 
Melankoli eller en Mani med et let Tilbageslag i den 
modsatte Tilstand, for saa at lade Individet tilbringe 
en rolig Tilværelse i de øvrige ni Maaneder af Aaret, 
det forekommer mig, som sagt, ganske vilkaarligt at 
stille et saadant Sygdomsanfald fuldstændigt lige med 
det, der Aar ud og Aar ind Aaret rundt med fuld- 
kommen Regelmæssighed gentager sig i det samme 
evigt skiftende Kredsløb af Processer, der indbyrdes 
ere saa nogenlunde lige i Intensitet og Varighed. 
Ganske vist er der nært Slægtskab og mange Berørings- 
punkter mellem de to Tilstande; og hvad man i dem 
begge maa holde fast, er, at Individet vel aldrig nogen- 
sinde tør siges at staa paa et virkeligt normalt Stand- 
punkt, saaledes som Tilfældet er i de frie Mellemrum 
i den recidiverende Psychose, men at Sygdomspro- 
cessen til enhver Tid maa betragtes som bestaaende; 
men alligevel ere Billederne, som de i Realiteten tegne 
sig, saa indbyrdes forskellige, den ene Patient er i saa 
langt højere Grad i Stand til at hævde sin Stilling til 
Livet og dets Krav, selv om han f. Ex. i nogle Foraars- 
maaneder maa finde sig i at leve som Patient, end den anden, 
der paa Grund af sit stærkt fremtrædende uligevægtige An- 
læg næsten i ethvert Øjeblik kan siges at staa i Misforhold 
til Tilværelsen ; og det, der har givet Anledning til Be- 
tegnelsen det »cirkulære«, er i denne Form saa absolut 
fremtrædende i Modsætning til, hvad Tilfældet er i den 
anden, — den man i saa Henseende snarere maatte 
betegne som den elliptiske eller et lignende Udtryk — 
at det forekommer mig urigtigt ikke at bevare de to 

sondrende Betegnelser for de lo Tilstande; jeg beholder 
derfor de to Navne, der nu engang, og vist med 
Grund, have vundet Borgerret i den psychiatriske 
Nomenklatur. 

I den Form, jeg har betegnet som Prototypen for 
den periodiske Psychose, finder man som Regel begge 
Faser, saavel den melankolske som den maniakalske, 
skarpt og stærkt udtalte, saaledes som Tilfældet f. Ex, 
var i den ovenfor meddelte Sygehistorie. Melankolien 
forløber som en dyb passiv Stemningsanomali, under 
hvilken den Syge sidder taus og bunden hen, uden at 
de sjælelige Bevægelser ere istand til at røre sig paa 
fri og naturlig Maade; og den paafølgende Mani er 
ofte af meget stærkt udpræget Natur, saavel med et 
Overmaal af psychisk Tankeflugt som med en vold- 
somt udtalt Bevægelsesirang. — I den periodiske Sinds- 
sygdom i snævrere Betydning af Ordet, hvor altsaa 
kun en enkelt, med Mellemrum tilbagevendende Syg- 
domsfase, enten af melankolsk eller maniakalsk Art, 
betegner Sygdomsbilledet, synes selve Processen at 
være af ganske samme Beskaffenhed, som i den ovenfor 
anførte Sygehistorie, kun at den som Regel optræder 
med betydeligt ringere Voldsomhed; forløber den under 
Skikkelse af en Melankoli, er det den samme passive 
Form, hvori den optræder; er den af maniakaisk Art, 
tegner den sig i Reglen ogsaa ved en ikke ubetydelig 
Excitation over hele Linien; men der er sora sagt en 
Gradsforskel tilstede i Sygdommens Vehemens. I 
Sindssygeanstalten betegnes det i Almindelighed ved, 
at medens den prototypiske Form som oftest, i al 

Fald under en Del at sit Forløb, med Nødvendighed 
er henvist til Isolation i en Celle, saa tvinger den 
periodiske Psychose i Reglen ikke til Anvendelsen af 
denne Behandling; men Patienten er dog paa Højde- 
punktet af sin Sygdom gerne' henvist til at leve i An- 
staltens mindre rolige, mere beskærmede Afdelinger. 
Om den periodiske Sindssygdom, der i sig selv ikke 
€r nogen hyppigt forekommende Lidelse, skal jeg kun 
tilføje, at den — efter en ikke meget betydelig Statistik 
— forekommer mig at have en vis Tilbøjelighed til at 
optræde i Foraarsmaanederne , og gennemsnitligt i 
Reglen at være af tre eller fire Maaneders Varighed. 
Tidsrummet April — August synes mig at være det 
særligt udsatte, uden at jeg dog tør lægge for megen 
Vægt derpaa. Sygdommen kan optræde i en længere 
gentagen Række Anfald uden i paafaldende Grad at 
forandre Individets psychiske Fysiognomi ; men i Tidens 
Løb svækkes dog dette lidt efter lidt, og det ender 
undertiden med, at Patienten efter mange gentagne 
Sygdomsanfald slutter sit Liv som fast Beboer i Sinds- 
sygeanstalten, noget, der er saa meget forstaaeligere, 
som en Proces, der paa den Maade giver sig stadige 
og regelmæssigt tilbagevendende Udslag, jo maa be- 
tragtes som permanent bestaaende, selv om den under 
€n Del af sit Forløb holder sig i latent Tilstand. — Jeg 
har kendt en kvindelig Patient af meget stærkt dispo- 
neret Slægt, og som allerede i sin ganske tidlige Ung- 
dom led af let svingende og skiftende Stemningstilstande ; 
i fem og tyve Aars Alderen fik hun en udtalt Me- 
lankoli, fremkaldt ved Sorgen over en Slægtnings Død; 



men fra den Tid opstod der en bestandigt tilbage- 
vendende periodisk Lidelse, som i Form af en Depres- 
sion Aar ud og Aar ind i over tyve Aar beherskede 
hende hvert Foraar i Løbet at nogle Maaneder. Under- 
tiden vare Anfaldene saa lette, at de kunde forløbe ude 
i Livet, men i andre Tilfælde vare de af den Natur, 
at hun maatte indlægges i en Anstalt. Efterhaanden 
svækkedes hendes psychiske Personlighed mere og mere, 
og efter en Række gentagne Ophold havnede hun endelig 
i syvogfyrretyve Aars Alderen som fast Beboer i An- 
stalten, hvor hendes Sygdom efterhaanden antog 
Karakteren af en meget urolig Demens. Hendes 
Moder skal efter Sigende i fem og tyve Aar have lidt 
af aldeles lignende periodiske Depression sanfald, der 
ogsaa optraadte en Gang om Aaret. 

Kommer man endelig til den mest typiske og 
regelmæssige Form af de periodiske Psychoser, den 
cirkulære Sindssygdom (Folie circulaire, Falret; Folie 
h double forme, Baillarger), saa ser man atter her, at 
det enkelte Anfalds Styrke aftager med den større 
Regelmæssighed i Sygdommens Forløb. Lidelsen op- 
træder kun i en brudt og afdæmpet Skikkelse; 
Melankolien er den stillestaaende, passive Tilstand uden 
Vrangforestillinger og Hallucinationer; og for Maniens 
Vedkommende gjør det sig saa absolut gældende, at 
man i Reglen kan betegne den som en submaniakalsk 
Tilstand. I lettere Tilfælde forløber en saadan Sinds- 
sygdom gerne ude i Livet; adskillige Mennesker gaa 
omkring med en evigt vexlende Stemningslidelse af 
denne Art; og stiger Anfaldenes Heftighed til en saadan 

Højde, at Indlæggelsen i en Anstalt bliver en Nød- 
vendighed — enten fordi den passive Melankoli stikker 
altfor grelt af mod det almindelige Livs Forhold og 
Vaner, eller fordi den maniakalske Excitation fører 
Individet ind i altfor mange Extravagancer af forskellig 
Art — saa er det dog i Reglen i Sindssygeanstaltens 
roligere og bedre Afdelinger, at Sygdommen kan 
forløbe. 

Som Regel tegner Sygdomsprocessen sig baade 
først og stærkest paa det psychiske Omraade; Tanke- 
hæmningen paa den ene Side, Tankeflugten paa den 
anden, ere de mest iøjnefaldende Symptomer. Egent- 
lige motoriske Abnormtilstande ere derimod som Regel 
ikke tilstede. Overgrebet paa de motoriske Centrer 
viser sig dog bestandigt tydeligt ved den højst forskel- 
lige Lethed, hvormed de naturlige og i og for sig 
logiske Bevægelser udløses under de forskellige Syg- 
domsfaser. Medens i det melankolske Stadium den 
Syge foretrækker at sidde stille hen, eller endnu hellere 
ligge i en Seng, medens enhver Bevægelse er ham til 
Byrde og Besvær, medens Ansigtsmuskulaturen — og 
derigennem Ansigtsudtrykket — er stiv og uden Liv, 
medens Øjets Blik er mat og tilsløret — for den Syge 
selv tegner det sig ofte, som om han saa Alting graat i 
graat — , medens Talens Lyd er monoton og klangløs, 
og medens, for at gaa over til den vasamotoriske 
Sfære, Hudens Farve er graa og gusten, og den er tør 
og kold at føle paa, medens heftige Palpitationer og 
den deraf betingede Angstfølelse kuer og knuger den 
den Syge, og medens en overdreven Sensibilitet for 



alle ydre Indtryk gjør ham Tilværelsen tU en Pine og 
Plage, saa forandres BiUedet i alle sine Nuancer, naar 
Bedringen og den deraf følgende Overgang i det ma- 
niakalske Stadium indtræder. Det er, som om den 
Syge atter vaagnede op af en lang og tung Søvn for 
paany at kunne tage Del i Dagens og Livets Gerning. 
Den opadgaaende Udvikling synes mig i Reglen at 
tegne sig ved den samme Orden og Rækkefølge i 
Symptomernes Fremtræden, som den nedadgaaende; 
det er fra den psychiske Sfære, man gerne sporer de 
første Tegn paa nyt Liv og nye Interesser. Patienten 
lægger Mærke til, hvad der foregaar omkring ham, han 
blander sig i Sannalen, Alt anslaar snarest for stærke 
Strænge hos ham, og alle Vanskeligheder besejres med 
den store Lethed, som Selvfølelsen og Selvtilliden 
giver, Saa blive Bevægelserne friere. Gangen let og 
elastisk; han faar en stærk og uimodstaaelig Tilbøjelig- 
hed til at færdes ude paa lange Toure i den frie 
Natur; han glæder sig over Naturens Skønhed som en, 
der er sluppet ud af et langvarigt Fængsel; han ser 
Fænomenerne i deres naturlige Skikkelse og Farve- 
glands; hvad der under det melankolske Stadium ofte 
var ham pinligt og imod, just fordi han ikke kunde 
se det paa naturlig Maade, det fylder ham nu med 
et Overmaal af Glæde, der kan stige til Henrykkelse; 
hans Sandser blive fint mærkende og overskærpede, 
samtidigt med at den pinlige og stærke Hyperæsthesi 
af den almindelige Sensibilitet atter taber sig. Han 
har ikke ret Fornemmelsen af at gaa paa Jorden, hans 
Muskelsystem faar en Lethed og Elastiticitet i alle 



i87 

Bevægelser, der bibringer ham en Følelse af halvvejs 
at bæres hen derover. Endelig forandrer hans Udseende 
sig; Huden faar sin sædvanlige Varme og Fugtighed, 
de underliggende Væv deres normale Turgor og Spænd- 
kraft; Farven vender atter tilbage i Ansigtet, Mine- 
spillet bliver paany levende og udtryksfuldt; Stemmen 
faar sin naturlige Blødhed og Friskhed, undertiden 
med en lille Tilsætning af noget altfor bøjeligt i Modula- 
tionerne; Øjet faar sin Fugtighed og Glands, ofte med 
et Liv og et Spil, der er ud over, hvad der tilkommer 
Individet i den Tilstand, der maa betegnes som hans 
normale. Ved at iagttage en saadan Patient i hans to 
forskellige Sygdomsfaser kan man ofte ikke værge sig 
imod det uvilkaarlige Indtryk af, at det ligesom er to 
ganske forskellige Mennesker, man har for sig til de 
forskellige Tider. 

Og hvad der er særligt paafaldende at lægge 
Mærke til, er, at ogsaa det aandelige Indhold under de 
forskellige Faser i Sygdommen snarere synes ligesom 
at tilhøre to Mennesker, mere end et enkelt. De 
Tankekredse, som under den melankolske Periode ude- 
lukkende lægge Beslag paa den Syges hele Opmærk- 
somhed, ere i den maniakalske* Periode ligesom fuld- 
stændigt blæste bort. Det er ikke det, at de samme 
Spørgsmaal ses i forskellig Belysning, farvede af de 
forskellige Stemninger; men det er gennemgaaende 
helt andre Tankegange, der ere oppe. Leder man 
Patientens Opmærksomhed hen paa Emner, man i et 
tidligere Stadium — men af anden Art end det, hvori 
han nu befinder sig — har talt med ham om, saa kan 



del være, som om de vare ham ganske fremmede; han 
slaar dem hen som Noget, der aldeles ingen Interesse 
har for ham, selv om det Iton Tid i Forvejen har 
forekommet ham, at hele hans Tilværelses Velfærd var 
afhængig af disse Themaer og deres Behandling; nu, 
under den forandrede Proces, synes de at have tabt 
al levende Værdi for ham; de ere som gamle skimlede 
Dokumenter, han først maa lede op paa en eller anden 
Hylde, inden han ret ved, hvad der er Tale om, og 
som ikke formaa at afvinde ham nogen Interesse, naar 
han endelig har fundet dem. Men lad saa Cirklen 
dreje sig engang endnu ; lad ham atter vende tilbage 
til den samme Periode — strax ligge alle de gamle 
Emner og Themaer fra den tidligere Tid lige for Haanden 
for ham; med fuldstændig Overspringen af, hvad han har 
oplevet og interesseret sig for i Mellemtiden, vender 
han strax tilbage til de samme Spørgsmaal og Interesser 
som forrige Gang og tager Traadene op der, hvor han 
slap dem sidst. — Paa Højdepunktet af en af Fasetne 
— enten det nu er den melankolske eller den mania- 
kalske — er Individet ligesom aldeles upaavirkeligt for 
alle ydre Indtryk eller Incitamenter af psychisk Art, 
Verden kunde forgaa, uden at han vilde røbe synderlig 
Interesse for Begivenheden, i den Grad er ban fuld- 
stændigt behersket af sin Stemning og absolut reduceret 
til kun at leve indenfor sin egen lille Cirkels snævre 
Periferi; i Overgangsstadierne derimod fra den ene 
Fase til den anden, er han overordentligt let paavirkeltg 
for et ydre Indtryk; men vel at mærke, det Udslag, 
der følger paa Indtrykket, er absolut forud givet ved 

Sygdommens uafvendelige, lovbestemte Gang. Det, 
som det alene kommer an paa, er Chokket i og for 
sig; af hvad Natur, dette Chok er, hvad BeskaflFenhed 
dets Indhold har, er ikke blot forholdsvis men absolut 
ganske ligegyldigt. Jeg har set en Patientinde, der i 
flere Maaneder havde levet i en særdeles livlig mania- 
kalsk Excitationstilstand, blive revet ud af den i et 
eneste Øjeblik, blot fordi hun »var nær ved at tabe sit 
Uhr paa Gulvet«; blot den pludselige Overraskelse, 
saa ubetydeligt dens Indhold var, og den deraf resul- 
terende hastige Legemsbevægelse for at hindre Uhret i 
at falde, vare tilstrækkelige til at bevirke Overgangen 
— »i samme Øjeblik følte jeg, at jeg var syg igen,« 
sagde hun Dagen efter til mig. Og hos den samme 
Patient har jeg set den modsatte Overgang ske under 
det pludselige Indtryk af den aldeles uventede og ufor- 
beredte Efterretning om en Søns Død; skjøndt hun 
holdt særligt meget af denne Søn og havde al Grund 
til at tage sig hans Død nær, saa fulgte Sygdommen 
dog sin uafviselige Lov; fra det Øjeblik, hun hørte 
Efterretningen, drev Chokket hende med uimodstaaelig 
Magt over i »den muntre Forstemning«, og Intet i 
Verden kunde fra da af — for en Tid — hindre 
hende i at se hele Verden i et rosenfarvet Lys. Men 
naturligvis betinges dette absolut af, at Chokket 
kommer i det rette Øjeblik; lidt før vilde det have 
været virkningsløst, lidt senere, overflødigt. 

Den forholdsvis frie og naturlige Mellemtilstand, 
der falder som det tredie Led i Cirklen, er som Regel 
ikke særligt kendetegnet ved nogen psychisk Ejen- 



dommelighed. Medens den melankolske og den mania- 
kaiske Periode som oftest ere af temmelig lang Varig- 
hed — fire Maaneder indtil et halvt Aar forekommer 
mig at være det almindelige Tidsmaal for hvert 
dem, i adskillige Tilfælde, men dog ikke altid, gen- 
tagende sig med stor Regelmæssighed — saa tror jeg, 
at man som Regel vil finde det »frie Mellemi 
noget kortere Udstrækning; men maaske kommer det, 
i al Fald for en Del af, at man — især naar man 
iagttager saadanne Patienter daglig under et Ophold i 
en Sindssygeanstalt — er tilbøjelig til at lægge Mærke 
lil enhver Udløber af det tilbagelagte Stadium og en- 
hver lille Forløber for det forestaaende. Det Sete af- 
hænger maaske i saa Fald vel meget af Øjnene, der 
se, og Lægen kan under saadanne Forhold vanskeligt 
undgaa at anvende en vis anspændt Opmærksomhed 
for at iagttage, om det nu ogsaa gaar ganske saaledes, 
som han har ment at have Grund lil at vente og 
forudsige det. En Forfatter (Kirn) har om disse Til- 
stande sagt, al de enkelte Anfald gentage sig, del ene 
efter del andel, »med fotografisk Nøjagtighed«; men 
der ligger nu maaske i den menneskelige Natur en 
vis Tilbøjelighed til at søge og finde den Slags Lig- 
heder, selvom man ved at give efter derfor undertiden 
vanskeliggjør sig det, at have et lige saa aabent BUk 
for de muligt tilstedeværende Forskelligheder og 
Nuancer. I ethvert Fald kan det vistnok siges, at et 
Udtryk som (fotografisk Nøjagtighed« først finder sin 
berettigede Anvendelse, hvor Sygdomsprocessen 

bestaaet en længere Tid og ligesom underkastet sig 
Jordbunden fuldstændigt. 

Komplikationer fra de andre Radikalers Side spille 
ved de periodiske Psychoser ikke nogen fremtrædende 
Rolle. I invetererede Tilfælde skimter man undertiden 
Træk af det Tvangsmæssige, hvorunder man i de 
melankolske Perioder maa henføre en — dog ikke 
hyppigt forekommende — Selvmordstilbøjelighed. As- 
sociationsapparatets psychiatriske Radikaler — Svækkelsen 
(Forvirring) og Vrangforestillingen — forekomme næppe. 
Hvad Hallucinationer angaar, da finder man dem vel 
som Regel i de med større Voldsomhed optrædende 
Former — den periodiske Psychose og det Sygdoms- 
billede, som jeg har betegnet som Prototypen for de 
egentligt periodiske Psychoser. I de mere typiske 
Former og særligt i den cirkulære Sindssygdom høre 
de derimod ikke hjemme. 

I prognostisk Henseende stille de typiske Former 
af periodiske Psychoser sig uheldigt, og desto mere, jo 
større Regelmæssighed Forløbet frembyder; de cirku- 
lære Former altsaa værst. Der findes Tilfælde, hvor 
Anfaldene synes at svinde eller dog at mildnes be- 
t5^deligt i den fremskredne Alder; men paa tidligere 
Stadier har man næppe synderligt at vente. Den 
cirkulære Sindssygdom kan bestaa i en lang Aarrække 
uden i altfor høj Grad at omdanne Individets psychiske 
Personlighed og derigennem forrykke dets Position i 
Livet; den viser deri sit nære Sammenhæng med de 
hereditært-degenerative Former; Sygdomsprocessen i og 
for sig er af ringere Intensitet, det stærke Udslag 



skyldes mindre denne end den usikre Ligevægt i 
Jordbunden, hvori den udvikler sig; men det er altid 
selve Processens Styrke, der beiegner Faren for de 
stærkere Ødelæggelser i Organet. Jo fjernere man 
derfor kommer fra det egentlig degenerative Anlæg, jo 
mere man rykker over paa det, man i Almindelighed 
i Modsætning dertil betegner som den disponerede 
Jordbund, desto mere gjør selve Sygdomsprocessen sin be- 
stemte Indflydelse gældende. I den mere uregelmæssigt 
tilbagevendende Psychose slides Organet hurtigere end 
i den cirkulære Form, og efterlader gerne Individet 
efter en kortere eller længere Række Gentagelser i en 
mere eller mindre aandeligt svækket Tilstand. Og hvad 
den prototypiske, af en enkelt Cirkelbevægelse be- 
staaende, Form angaar, da kan den i uheldige Tilfælde 
hurtigt føre til Patientens psychiske Ruin; men den 
kan ogsaa, som allerede bemærket, som en Tilstand, 
der endnu kun staar paa Grændsen af de periodiske 
Psychoser, ende med Helbredelse eller gaa over i en 
kronisk Tilstand, der da udformer sig efter den typisk 
cirkulære Sindssygdoms Forbillede. 

Om nogen egentlig kurativ BehandHng kan der 
næppe være Tale her, saa lidt som ved de andre Til- 
stande, der væsentligt bunde i de arvelige Sygdoms- 
anlæg. For den symptomariske Behandling kan der 
derimod under de vexlende Perioder findes en aaben 
Mark; den frembyder dog Intet af speciel Beskaffenhed, 
men retter sig væsentligt efter det Radikals Natur, der 
i Øjeblikket spiller Mester i Sygdomsbilledet, og som 
oftest er den kun af ringe Indflydelse paa Lidelsens 

Forløb. I det Hele staar man saa temmelig hjælpeløs 
overfor et Grundfænomen som Periodiciteten, der 
fra én Side set netop paatrykker Psychosen et Stempel 
af det Maligne, af Kroniciteten. 



Jeg er nu naaet et godt Stykke frem i Individernes 
Liv, hvad Faren for Sindssygdom angaar; Pubertets- 
sygdommene, den impulsive Sindssygdom og de 
periodiske Psychoser tage alle deres Begyndelse inden 
— lad mig med et rundt Tal sige — fem og tyve 
Aars Alderen; kun Moral insanity strækker undertiden 
sine Fangarme længere frem i Tiden; men Spiren til 
den og de første Antydninger af den, ikke blot som 
Anlæg, men ogsaa som Sygdom, vil dog sikkert altid 
kunne spores længere tilbage. Det er det medfødte, 
nedarvede Sygdomsanlæg, der behersker Individets 
Tilværelse og betegner Farerne i dette første Afsnit af 
Livet. Nu stævner det ud fra den fædrene Kyst og 
gaar sine egne selvstændige Veje. Den modne Mand- 
domsalder fører sine mangfoldige og forskelligartede 
Farer med sig ; ogsaa den retrograde Overgangsperiode 
frembyder sine ejendommelige og ofte skæbnesvangre 
Skær, forinden Individet havner i Alderdommens mere 
fredlyste Enemærker. Og selv der hænder det ofte at 
lide Skibbrud midt i Havnen. 

Under denne Ramme kunde selvfølgeligt alle 
Aarsager til Sindssygdomme i Livets Manddomsalder 

og Slutningsperiode føjes ind; det er dog foreløbig: 
i dette Afsnit ikke min Meniiig at omtale andet end 
de Sygdomsaarsager, der udgaa fra selve Livets fysio- 
logiske Forhold, de uundgaaelige Grundforhold, som 
Menneskeheden ikke kan unddrage sig. Jeg skal da, 
som sagt, senere komme til de mere tilfældige Aar- 
sager, der kunne gjøre sig gældende for det enkelte 
Menneske, men ikke gælder Slægten i dens Helhed. 
Hvad jeg da her skal omtale er: ^ 



3) Sindssygdommene , betingede af Livets 
fysiologislte Udviklingsproces. 

Disse dele sig atter i a) Fødselsprocessens, b) Kli- 
makteriets og c) Senilitetens Psychoser. 

Naar jeg ovenfor har udtalt, at man med deiie 
Afsnit forlod Arvelighedens skæbnesvangre Omraade, 
saa er det naturligvis kun saaledes at forstaa, at man 
er ude over de Tilstande, hvor selve Arveligheden er 
Aarsagsmomentet og bestemmende Faktor; men baade 
i de Sygdomstilstande, der her nærmest skulle be- 
handles, og paa ethvert andet Punkt paa Sindssyg- 
dommenes Omraade, øver Arveligheden sin Indflydelse 
dels som prædisponerende Element overfor Sygdommens 
Opstaaen, dels som nuancerende Element i dens Form 
og Forløb. Men ud i alle den Slags — saa at sige utal- 
lige — Kombinationer og Nuancer af Sygdomsbillederne 
er det selvfølgeligt ikke muligt at føre en Beskrivelse; 
dem lærer man kun at kende ved et stadigt og lang- 

varigt Samliv med de Syge i en Anstalt. Her gælder 
det kun om at drage de større Hovedlinier. 



a). Fødselslivets Sindssygdomme 

falde naturligt i tre Grupper, «) Graviditetens, |9) Puer- 
periets og y) Laktationens Psychoser, idet alle disse 
Processer i en særlig Grad synes egnede til at frem- 
kalde Abnormtilstande paa det psychiske Omraade. 

Vil man spørge, over hvilke Radikaler disse 
Sygdomsbilleder udforme sig, da er dette Spørgsmaal 
ikke saa ganske let at besvare under ét; Hæmningen 
og Flugten spille en meget betydelig Rolle, men paa 
den anden Side er Svækkelsen med sit Sygdoms- 
billede, Forvirringen,, ogsaa et meget fremtrædende 
Element. Grunden til, at Forholdene paa dette Punkt 
synes mindre klare og tydelige end sædvanligt, er 
vistnok at søge deri, at disse Psychoser snart maa 
siges at opstaa som en direkte og umiddelbar Følge 
af de ^til Fødselsprocessen og dens Annexer knyttede 
ejendommelige Tilstande, medens disse Tilstande i 
andre Tilfælde kun danne den Baggrund, der forbereder 
og begunstiger Udviklingen af en Psychose, som i og 
for sig skylder en eller anden mere tilfældig Lejligheds- 
aarsag sin Opstaaen. Var man i Stand til at sondre 
skarpt imellem disse direkte fremkaldende Aarsager, 
vilde man muligvis kunne komme til en Forstaaelse 
af Forskelligheden i Formerne; men — i alt Fald for 
Sindssygeanstalternes Vedkommende — er Sagen ikke 
saa let at undersøge, da Materialet for de i saa Hen- 

seende vigtigste Former, Graviditetens og Puerpericts 
Psychoser, kun forekommer temmelig sjeldent og spar- 
somt og Spørgsmaalet kan derfor, endnu i alt Fald, 
ikke siges at være løst; for Laktationspsychosernes 
Vedkommende er Spørgsmaalet, som man snart vil se, 
af langt mindre Vanskelighed, men ogsaa af langt 
mindre Interesse og Betydning. 

n) Graviditetens Sindssygdomme. Medens hos 
adskillige Individer Graviditeten synes at spille en lettende 
og befriende Rolle i hele deres psychiske Tilværelse, 
saa ae de ikke sjeldent angive, at de aldrig befinde sig 
saa vel, som under en saadan Tilstand, — hvilket jo 
imidlertid ingenlunde behøver at tages som et Bevis 
paa, at de derunder ere i deres mest normale Ligevægt, 
men lige saa vel kan opfattes som en let Exaltation 
med Paaskyndelse af alle Processer og den deraf føl- 
gende »muntre Forstemning« med dens friere Afløb 
af alle saa vel psychiske som motoriske Funktioner, 
— saa finder man hos andre, at Graviditetsperioden 
tegner sig tung og besværlig, med et hæmmet Forløb 
af Processerne, et tungt og mørkt Syn paa alle For- 
hold og en i motorisk Henseende fremtrædende Be- 
sværlighed og Ugidelighed. Disse Tilstande, der an- 
tyde en Indflydelse af Radikalerne Flugt og Hæmning, 
ere dog i Reglen af en mere let og forbigaaende 
Karakter og naa i all Fald kun højst undtagelsesvis til 
Behandhng i en Sindssygeanstalt. — Man har villet 
hævde paa den ene Side, at det i særlig Grad skulde 
være Individets første Graviditet, der begunstigede Ud- 

viklingen af en Sindssygdom, ligesom man paa den 
anden Side har sondret imellem de Psychoser, der op- 
staa i Svangerskabets første Halvdel i Modsætning til 
dem, der udvikle sig i dets sidste Maaneder; medens 
de første i Almindelighed - betragtes som værende at 
lettere Natur og siges at forløbe som rene Psychoneu- 
roser, der tabe sig under Forløbet af Graviditeten, saa 
har man gennemgaaende tillagt de sidste en langt 
større Betydning, betragtet dem som værende af 
mere indgribende Natur og tilbøjelige til at fortsætte 
sig ud over Graviditetens Afslutning. Sagen finder 
vist sin Forklaring i, at der er Tale om to i deres 
Væsen meget forskellige Rækker af Tilstande, forskel- 
lige baade ved deres fremkaldende Lejlighedsaarsager 
og ved Sygdomsprocessens Art og Forløb. Som alle- 
rede ovenfor antydet, synes selve Graviditetstilstanden 
ved sine særegne fysiologiske Betingelser at kunne 
foranledige en Stemningslidelse af lettere Art ; i andre 
Tilfælde betinger denne Tilstand det somatiske Grund- 
lag, paa hvis Baggrund en psychisk Lejlighedsaarsag 
let finder Forudsætninger til at udvikle sig med patho- 
logisk Styrke; og just i saa Tilfælde er Individets 
første Graviditet i særlig Grad udsat; for de aller fleste 
Kvinder er denne Begivenhed, den første Gang den 
møder dem, vel let en Kilde til stærkere Sindsbe- 
vægelser af en eller anden Art; for de ugifte iblandt 
dem ligger Foranledningen til saadanne Bevægelser 
særligt nær for Haanden; virkelig ser man ogsaa Ex- 
empler paa, at den hele ulykkelige Situation, hvori en 



saadan Kvinde befinder sig, og ilcke mindst, naar hun 
føler sig skuffet og svigtet af Barnefaderen eller andre, 
hun særligt har ment at kunne støtte sig til, kan 
fremkalde et Anfald af Sindssygdom; dette forløber da 
i Reglen som en Psychoneurose af lettere eller sværere 
Art; det hører særligt Graviditetens første Stadier til 
og slutter sig altsaa, som sagt, med speciel Hyppighed 
til Individets første Svangerskab. — Af en helt anden 
Natur træffer man derimod Lidelsen under andre For- 
hold. Det drejer sig her just om Kvinder, der have 
gennemgaaet en større Række gentagne Svangerskabs- 
og Fødselsprocesser, som i Aarenes Løb ere blevne 
mere og mere svækkede og medtagne deraf, og hos 
hvem en almindelig anæmisk Tilstand har udviklet sig 
som Følge af de tidt overdrevent stærke Krav, der ere 
stillede til deres Kræfter. Sygdommen optræder her 
under Skikkelse af det for anæmiske Lidelser ejendom- 
melige Forvir ringsbillede — Radikalet; Svækkelsen — 
snart forløbende i en depressiv, snart i en maniakalstc 
exciteret Nuance, er ofte af en dybt indgribende 
Karakter og paavirkes ingenlunde altid ved Svanger- 
skabets Afslutning med Fødslen; den kan endog blive 
Udgangspunktet for en stadigt bestaaende, uhelbredelig 
Sindssygdom; men man kan ogsaa i andre Tilfælde 
have Lejlighed til at iagttage den gunstige Indflydelse, 
som Roligheden og Hvilen i en Sindssygeanstalt i 
Forbindelse med en energisk gennemført styrkende 
Behandling kan have paa en saadan Tilstand. Jeg 
skal her anføre et Exempel: 

N. N., 4oaarig Styrmandskone. En Søster har været 
forbigaaende sindssyg; iøvrigt kun psychiske Abnormiteter 
i fjernere Slægt. Selv skal hun altid have været meget 
heftig og i høj Grad loqvax. Tidligere led hun meget af 
Hovedpine, men efter at hun blev gift, skal det have tabt 
sig meget. I det tiaarige Ægteskab har hun født sex 
Gange, aborteret tre Gange. Hun har efterhaanden maattet 
ophøre at laktere af Mangel paa Kræfter. — Ca. fem Fjer- 
dingaar efter den sidste Fødsel fik hun i Januar Maaned 
1892 en stærk Blødning pr. vaginam; »der afgik store 
Blodklumper, og jeg fik kold Sved paa Panden«, beskrev 
hun selv senere; om det har været en Abort, kan ikke 
med Bestemthed siges. Foraaret derefter følte hun sig vel 
tilpas, men i Juni Maaned viste hun sig let exciteret, mere 
snaksom og livlig end sædvanligt. Den 6te Juli blev hun 
pludseligt meget forstyrret, løb fra Hjemmet med sit 
mindste Barn, smed det hensynsløst ind i en Nabogaard, 
løb atter hjem, var først klagende og jamrende, men be- 
gyndte saa at raabe op og grine, bande og synge og viste 
sig stærkt hallucineret. — Kort Tid efter indlagdes hun i 
Sindssygeanstalten. Hun varmager; anæmisk af Udseende; 
stille og forknyt; men et Par Dage efter blev hun vold- 
somt urolig, leende, pjanket og aldeles forvirret; hun kunde 
samles til at svare rigtigt paa et enkelt Spørgsmaal, men 
vrøvlede saa ustandseligt videre. Stemningen ganske tom 
og indiferent ; ingen Vrangforestillinger men livlige Hallu- 
cinationer paa Syn og Hørelse. Hendes Opførsel i høj 
Grad forstyrret; altid urenlig. — Tre å fire Maaneder efter 
Indlæggelsen, medens hun endnu var i den livligste Uro, 
erklærede hun en Dag, at hun kunde mærke, at hun var 
gravid. Undersøgelsen viste ogsaa i Virkeligheden Tegn 
paa en Graviditet i fjerde eller femte Maaned. Uroen 
vedvarede endnu en Tid, men lagde sig saa lidt efter lidt 
til Ro; samtidigt bedredes hendes legemlige Tilstand; 
Vægten steg fra ca. 40 Kgr. ved Indlæggelsen til ca. 58 



Kgr. ved Udskrivningen. — To å tre Maaneder efter sin 
Udskrivning fødte hun et sundt Barn ; Laktalionen maatie 
hurtigt opgives. Etter Fødslen holdt hun sig rask i ca. 
otte Maaneder, da et nyt Sindssygdomsanfald pludseligt 
brød ud, ganske i samme Form som forrige Gang. Hun 
maatte hurtigt indlægges i Anstalten, hvor hun snart viste 
sig atter at være gravid. 

Graviditetspsychoserne høre, i alt Fald i Anstalterne, 
til de forholdsvis sjeldne Sygdomme. I prognostisk 
Henseende maa de vistnok i det Hele siges at stille 
sig gunstigt, særligt for de rene Psychoneurosers Ved- 
kommende; men ogsaa de amentiske Former synes 
gennemgaaende at frembyde gode Chancer overfor en 
hensigtsmæssig Behandling, Denne bestaar, som alle- 
rede ovenfor anført, i Ro og Hvile i Forbindelse 
en omhyggeligt gennemført roborerende Behandlinj 



§) Puerperieis Sindssygdomme i snævrere 
Forstand — hvis Opstaaen i Reglen regnes fra faa 
Dage indtil sex Uger efter Fødslen — spille, eller 
rettere sagt, synes i tidligere Tid at have spillet en 
langt mere fremrrædende Rolle end Graviditetspsycho- 
serne; men det synes mig at være en utvivlsom Kends- 
gerning, at medens man hos Forfattere af ældre Dato 
finder Betegnelsen; en »Puerperalmani* som et meget 
hyppigt forekommende Begreb, saa træffer man dem 
nutildags forholdsvis sjeldent i Sindssygeanstalterne 
hertillands; og deres Form er dog i Reglen af den 
Beskaffenhed, at den med en vis Nødvendighed hen- 
viser dem til Anstaltsbehandling. For Aaret 1892 er 
der saaledes fra de tre af Statens Sindssygeanstalter, 




201 

der optage friske Sygdomstilfælde, kun anmeldt i Alt 
tre Tilfælde af Puerperalpsychoser. *) — Men ikke en- 
hver Sindssygdom, der opstaar indenfor den anførte 
Tidsgrændse, er at betragte som en Puerperalpsychose 
i strængere Forstand. Stærke Efterblødninger, Betæn- 
delsesprocesser af mere perifer Art, som f. Ex. Mastiter, 
kunne ogsaa være fremkaldende Lejlighedsaarsager; og 
dertil kan Puerperiets hele ejendommelige fysiologiske 
Abnormtilstand ofte virke i høj Grad begunstigende 
for Indflydelsen af psychiske Aarsagsmomenter. 

Man har i de senere Aar, specielt fra dansk Side 
{Th. B. Hansen) f villet hævde de egentlige Puerperal- 
psychosers infektiøse Natur og Oprindelse. Hypothesen 
er i visse Maader meget tiltalende og har ogsaa vakt 
Opmærksomhed og fundet Tilslutning i Udlandet; 
men mere end en Hypothese kan den endnu ikke siges 
at være. Hvad der særligt forekommer mig at tale 
til Gunst for den, er at den vilde stille Puerperalpsy- 
choserne lige med de Sindssygdomme, der opstaa som 
Følge af akute febrile Sygdomme; de egentlige Puer- 
peralpsychoser vilde da svare til de i det febrile Sta- 
dium udviklede Sindssygdomme, medens Laktations- 
psychoserne vilde blive en Paralel til de anæmiske 
Eftertilstande, noget der i sig selv forekommer mig 
højst rimeligt. Hvad der maaske ogsaa kunde opfattes 
som et Fingerpeg i samme Retning, er den ovenfor 
omtalte sjeldnere og sjeldnere Forekomst af de egent- 



*) For 'Landets største Sindssygeanstalt, St. Hans Hospital, 
kunne Angivelserne ikke benyttes, da her Svangerskab, 
Fødsel og Diegivning anføres under Et som Aarsagsmoment. 



lige Puerperalpsychoser. hvad der ve! nok turde staa 
i en logisk Sammenhæng med de forbedrede Forhold, 
Antiseptiken har indført paa Fødselsvidenskabens Om- 
raade. I Praxis er Theorien vanskelig at undersøge, 
ialt Fald paa Sindssygeanstalterne; dels er Materialet 
sparsomt, dels ere Patienter af denne An meget van- 
skehge Objekter for en saadan indgaaende Undersøgelse, 
dels naa de ofte først til Optagelse paa et Tidspunkt, 
hvor Undersøgelsen næppe turde haabes at give noget 
positivt Resultat længer. — Ogsaa i Udlandet har man, 
med al Anerkendelse af Theoriens Betydning, hævdet 
det bestemte og nøje Hensyn, der bør tages til de 
muligt tilstedeværende forskeUigartede Aarsagsmomenter 
(Idanoff: Annales med. psych. 1893). 

Ser man bort fra alle Sygdomstilfælde, der — 
under Puerperiet — kunne skyldes medindgribende Ind- 
flydelser af anden Art og holder sig udelukkende til 
dem, der maa antages at fremkaldes ved selve Barsel- 
sengens fysiologiske Tilstande, saa drejer Spørgsmaalet 
sig om, under hvilken Sygdomsforni disse Lidelser 
optræde. Hansen opfatter dem som amentiske Til- 
stande — akut hallucinatorisk Forvirring. Jeg er — 
af Mangel paa Materiale, der er indsamlet med dette 
Spørgsmaal udtrykkeligt for Øje — ikke i Stand til 
at modbevise denne Opfattelse. Men jeg er ikke til- 
bøjelig til at dele den. Jeg tror, efter min Erfaring, 
at der er Tale om en stærkt delirerende Sygdomstil- 
stand af væsentlig maniakalsk Grundkarakter, — i 
sjældnere Tilfælde ogsaa af melankolsk Form -^ og 
hvor i det Højeste Komplikationer ai amentisk Art 

kunne siges at nuancere Billedet; men hvad der gjør 
Undersøgelsen vanskelig, er, at man paa dette Omraade 
ganske vist ofte møder rene Forvirringsbilleder; men 
de skyldes da Indflydelser af anden Art, Patientens 
almindelige Svækkelse, Blodtab osv., ere ikke et Pro- 
dukt af selve Puerperiet og dets Processer men af 
Tilstande, der kun staa i en eller anden, snævrere eller 
løsere, Forbindelse dermed. 

I prognostisk Henseende er det et gammelt Ud- 
tryk om Puerperalpsychoserne at sige, at de ere heldigt 
stillede, naar de i hele deres Forløb slutte sig til den 
puerperale Tilstand og finde deres Afslutning sammen 
med denne eller inden for dens Grændser; uheldigt 
derimod, naar de fortsætte sig ud over dette Tidspunkt. 
Jeg for min Del tror, at den Sandhed, der — i alt 
Fald delvis — ligger i denne Sætning, i Virkeligheden 
er at tyde saaledes, at lettere psychoneurotiske Lidelser 
i Puerperiet, fremkaldte ved psychiske Lejlighedsaarsager, 
muligvis ogsaa Lidelser af infektiøs Natur, der give 
sig Udslag i en melankolsk eller maniakalsk Sygdoms- 
form, have et ret hurtigt Forløb og en forholdsvis god 
Prognose, medens Forvirringstilstande, der bunde i en 
almindelig Svækkelse, Blodtab o. dsl., kunne være af 
en langt større Varighed og i prognostisk Henseende 
forløbe langt mere langsomt. — Behandlingen er for 
de renere psychoneurotiske Former Ro, understøttet af 
beroligende Midler, navnlig Opiater og Chloral; for 
de anæmiske Forvirringsformer først og fremmest en 
stærkt roborerende Behandling. 



204 

}■) Laktationens Sindssygdomme. Medens 
Graviditetens og Puerperiets Psychoser som beskrevet 
ere af mere usikre og varierede Former, og bestemmes 
af flere forskellige Aarsagsrækkers Indflydelse, saa 
gælder dette ikke paa samme Maade om Laktations- 
psychoserne, der efter hele deres Natur ere at hetiføre 
under de anæmiske Sindssygdomme og optræde under 
Sygdomsbilledet Forvirring, ja endog kunne fremhæves 
som nogle af de reneste og mest typisk forløbende 
Former af denne Art. — Laktationspsy c hoserne høre 
til de forholdsvis hyppigst forekommende Sygdomme, 
i det mindste i en Anstalt, der er beregnet paa en 
dansk Landbefolkning, ja jeg tror endogsaa, at man 
kan sige, at de høre til de Former, der allermest bi- 
drage til at give en saadan dens Karakter; mangen en 
Sygdom, der indlægges under en anden Aarsagsan- 
givelse, viser sig i Virkeligheden at bunde i Lakta- 
tionen. 

En saadan Lidelse kan selvføigehgt opstaa allerede 
under Diegivningen efter den første Fødsel; dog ud- 
kræves dertil vistnok, at Individet i Forvejen dels er 
tilbøjeligt til anæmiske Tilstande, dels er af en i nervøs 
Henseende uligevægtig Konstitution. For mangfoldige 
Individers Vedkommende, der leve under mere civili- 
serede Forhold og have forholdsvis let Adgang til at 
faa et sagkyndigt Raad, afbrydes Laktationen jo i 
Reglen, naar noget faretruende Tegn viser sig i Hori- 
zonten, og paa den Maade undgaas sikkert en stor 
Mængde Sygdomstilfælde. En Kendsgerning er det 
jo ubestrideligt, at i vore Dage kun en forholdsvis 

ringe Mængde Mødre i de dannede Klasser er i Stand 
til at amme deres Børn selv, eller i alt Fald gennem- 
føre Processen indtil dens Slutning. Ganske anderledes 
forholder det sig derimod i Almueklassen, navnlig paa 
Landet; her betragtes dette Forhold, om jeg saa maa 
sige, endnu som en selvfølgelig Sag, der desuden har 
sin stærkt fremtrædende økonomiske Side, dels fordi 
Modermælken er det billigste Næringsmiddel, dels og- 
saa fordi Diegivningen, saa længe den staar paa, be- 
tragtes som et garanterende Middel imod en altfor 
hurtig Indtræden af en ny Graviditet. Man finder 
derfor i Bondestanden, og da mest i dens uheldigst 
stillede Klasser, ganske almindeligt Laktationer, som 
protraheres over et Tidsrum af femten, atten Maaneder, 
ja indtil et Par Aar. Jeg skal her paa maa og faa 
anføre et Par Exempler: En Bondekone havde i et 
trettenaarigt Ægteskab født syv Gange; de sex første 
Børn ammede hun i sexten Maaneder hvert ; den 
syvende Laktation maatte hun afbryde efter syv Maa- 
neders Forløb paa Grund af Psychosens Indtræden. — 
En Skomagerkone paa Landet havde i Løbet af ti Aar 
født fire Gange; tre Laktationer paa henimod to Aar 
hver; den fjerde tidligere afbrudt paa Grund af Sinds- 
sygdommen. — En Husmandskone har født syv Gange 
og aborteret tre Gange i en halv Snes Aar; Laktatio- 
nerne vare oprindeligt langvarige, men have i Tidens 
Løb maattet indskrænkes af Mangel paa Evne. — Hos 
en fattig Kone fra en lille Provindsby er angivet 
femten Fødsler og tretten Laktationer paa over et Aar 
hver. — Hos Individer af disse Samfundsklasser, og 

det er især dem, der levere det store Kontingent 
denne Sygdomsform, opstaar Psychosen kun sjeldem 
ved den første Foranledning; tvertiniod er Regien den, 
at der gerne ligger en længere Række Fødsler raed 
ilhørende Laktationer forud; og da Individer af denne 
Art jo sjeldent ere i Stand til at skaane sig synderligt 
i nogen Retning, saa slutter der sig meget ofte under- 
støttende Aarsager til i Form af strengt legemligt 
Arbejde, daarlig Kost osv. , foruden hvad den enkelte 
saa jævnligt kan have at kæmpe med af individuelle 
Vanskeligheder, slette huslige Forhold, Sygdom af 
anden Slags hos sig selv eller Omgivelserne, Bekymriaj 
af økonomisk Art osv. osv. 

Laktationspsychosernes Sygdomsbillede er da, 
iovenfor angivet. Forvirringen, der under disse Forhold 
som gennemgaaende Regel optræder i en depressiv 
Form. Skulde man i ét Ord samle Totalbilledet af 
en saadan Patients hele Væsen, vilde det biive i Ordet 
Træthed, saavel legemlig som aandeiig; en tung og 
uoverkommelig Umulighed af at samle sig til Energi 
af nogensomhelst Art karakteriserer det hele Billede- 
Den Syge føler sig magtesløs og evneløs overfor 
enhver Opgave, og giver saa uforstaaendeogmodstandsløs 
Evret op. Man har fra gamle Dage fremhævet det 
som et ejendommeligt og uforklarligt Karaktermærke for 
denne Tilstand, at Moderen i paafaldende Grad viste 
Ligegyldighed ja endog positiv Uvilje og Ukærlighed 
imod sit nylig fødte Barn; dette kan jeg ikke opfatte 
som andet end en af de mange kunstige og skruei 
Forklaringer, man i Tidens Løb saa ofte har 

Fænomenerne paa Sindssygdommenes Omraade. Sagen 
i sig selv forekommer mig ikke vanskelig at forstaa. 
Paa Grund af Svækkelsen i Associationsapparatet er 
Moderen ikke i Stand til at reflektere over Forholdet 
til sit eget Barn; hun forstaar det slet ikke; og selv 
om hun i lettere Tilfælde endda maaske kan opstille 
et Ræsonnement, eller i alt Fald kan opfatte det, naar 
det fremstilles hende udefra, saa er Reflexionens Styrke 
dog for ringe til, at den kan faa noget virkeligt 
Herredømme over hendes Stemninger og Handlinger; 
men just fra det spæde Barn selv og fra hendes 
Forhold til dette — og som Regel kun herfra — 
stilles alle de væsentlige Krav til hendes Evner og 
Kræfter, som hun umuligt er i Stand til at opfylde; 
først skyder hun dem passivt fra sig som noget, hun 
slet ikke kan forstaa eller erkende vedkommer hende; 
gentages de da om igjen og om igjen, bliver hun 
utaalmodig, maaske heftig i at afvise dem; men det, 
der fra hendes Side kun er Nødværge, opfattes da let 
af Omgivelserne som Udslaget af en positiv pervers 
Følelse; man vilde finde det ganske rimeligt, om hun 
var ligegyldig for alt andet i Verden, kun ikke for sit 
Barn; men i det Øjeblik er Barnet just den eneste 
Genstand, der knytter hende til Tilværelsen og overfor 
hvilken hendes ligegyldige og afvisende Stemning har 
Lejlighed til at komme frem. 

Det tunge, trætte, halv forknytte, halv gnavne 
Præg er da det, der betegner Patientens hele Habitus; 
Udtryk og Blik har et slapt og fatuidt Anstrøg, der i 
alt Fald kun for en aldeles overfladisk Betragtning har 

noget tilfælles med Melankoliens dystre, indadvendte 
Stemning. Patienten sidder ledig og ligegyldig hen 
uden al Interesse og uden at kunne overvinde sin 
apathiske passive Modstand mod enhver Anstrengelse. 
Som i alle Former af Forvirringsbilledet ledsages Syg- 
dommen i Reglen af livlige Hallucinationer og Illusioner, 
og naar man ikke sjeldent ser saadanne Patienter be- 
herskede af en mørk Angstfølelse, saa tror jeg sikken, 
at dette er at henføre til en direkte Indflydelse af et 
saadant Moment. 

Jeg skal her anføre et Exempel: 

N. N. 3 5 aarig Husmandskone. Ingen arvelig Disposition 
til Sindssygdom. Tunghør fra tidlig Alder, maaske efter 
Scarlatina. Altid nervøs, med Tilbøjelighed til Hovedpine; 
blødt og noget tungt Sind. Gift i godt og vel fem Aar. 
I den Tid to Fødsler med efterfølgende Laktationer, den 
første i to Aar, den anden i et Aar og ni Maaneder, da 
den afbrødes ved Sindssygdommens Indtræden. Hun 
mener selv, at Diegivningen altid har anstrængt hende 
meget. Hun har bestandigt levet i smaa, fattige og ikke 
lykkelige Forhold. Under den sidste Laktation forskellige 
smaa huslige Rivninger, der have afficeret hende en Del; 
desuden en stor Forskrækkelse, da hendes ældste Barn en 
Dag paa Landevejen blev overredet af en Rytter og kom 
ret alvorligt til Skade derved. Fra den Tid synes hun at 
have været noget svækket og forvirret i aandelig Henseende, 
gik ofte i Taaget , men kunde dog passe sit Arbejde og 
regnedes ikke for syg. Men c. sex Uger efter vaagnede 
hun en Nat pludseligt i stor Angst og paastod, at der var 
Nogen, som bankede paa Ruderne — hvilket utvivlsomt 
skrev sig fra en Hallucination. Fra det Øjeblik brød Syg- 
dommen tydeligt frem; hun sad tung og sløv hen, kunde 

ikke overkomme sit Arbejde i Huset og var stærkt be- 
hersket af de Stemmer, hun hørte. Først kunde hun ikke 
forstaa, hvad de sagde; men senere blev de tydeligere. 
En Nat stod hun op og gav en kunstig Forestilling midt 
paa Gulvet: »Stemmerne havde befalet hende at spille en 
Komedie«, hun engang havde set i den nærmeste Købstad, 
og »det maatte hun jo saa gjøre, saa syg hun var«. Hun 
spejdede ængsteligt om sig, hvor hun gik ; paa Loftet turde 
hun ikke komme, »der lugtede af Lig«. Hun laa ofte 
paa Knæ paa Gulvet og bad, opfyldt af ængstelige Fore- 
stillinger. — I Sindssygeanstalten var hun slap, bleg, af 
anæmisk Udseende; hun laa hen med et tomt, stirrende, 
fatuidt Blik; Hukommelsen var usikker, det kostede hende 
aabenbart stor Anstrængelse at samle Tankerne selv til det 
simpleste Svar. Stemningen temmelig slap og indiferent, 
med Undtagelse af den Angst, Hallucinationerne vakte hos 
hende; hun hørte bestandigt allehaande Lyde, hvis Mening 
hun ikke kunde forstaa, men som ængstede hende i høj 
Grad, især om Natten. Medens hun paa Grund af sin 
Tunghørighed i Reglen ikke opfattede de virkelige Lyde, 
var hun meget skarpt hørende overfor sine Hallucinationer. — 
Under rolige Forhold og en roborerende Behandling bedredes 
Tilstanden lidt efter lidt ganske jævnt. Legemsvægten 
tiltog i Løbet af c. to Maaneder fra 49 Kilogr. til 5 6 Kilogr. ; 
Søvnen blev regelmæssig og god; Livligheden og Arbejds- 
lysten vendte tilbage. Syv Uger efter Indlæggelsen i An- 
stalten erklærede hun Hallucinationerne for ftildstændigt op- 
hørte, og efter et Ophold paa godt fire Maaneder kunde 
hun udskrives som helbredet. 

Undertiden kunne Hallucinationer og Illusioner 

imidlertid antage saa stærke Former, og Individet kan 

i sin taagede og forvirrede Tilstand være saa aldeles 

ude af Stand til at klare sig ud af deres Herredømme 

Dr. F. Lange : Sindssygdomme. I4 



gennem en Reflexion, saa at de kunne antage Skikk« 
af virkelige, stabile Vrangforestillinger, dog at de 
ganske mangle det systematiserede Præg, der er ejen- 
dommeligt for dette Fænomen i dets typiske Form. 
Med Hensyn til en saadan »Forvirring med Vrang- 
forestillinger« henviser jeg til den paa et tidligere 
Sted meddelte Sygehistorie (Side 53). 

I prognostisk Henseende kunne Laktation; 
choseme vel i det Hele siges at være heldigt stilli 
vel at mærke under Forudsætning af. at de paa et til- 
strækkeligt tidligt Standpunkt komme under en hensigts- 
mæssig Behandling; ja det forekommer mig næsten, 
at man næppe finder nogen anden Form af Sinds- 
sygdom, hvor en Behandling kan føre til saa sikre 
Resultater som her. Den tidligere Opfattelse af disse 
Lidelser som hørende under Melankolien har affødt en 
højst uheldig Tilbøjelighed til at lægge Hovedvægten 
paa en Opiumsbehandling, hvorved deres Fordøjelses- 
processer jævnligt bringes i større Uorden , end de 
siundum ere i Forvejen. Skjøndt en saadan Behandling 
med Narkotika ikke altid er helt ti! at undgaa, er det 
dog absolut — selvfølgeligt næst efter hurtigst muligt at 
ophøre med Diegivningen , — den roborerende Be- 
handling, der bliver Hovedsagen ; let fordøjelig og 
kraftig Kost i Forbindelse med hensigtsmæssige Jern- 
præparater — Album in maltose med Jern f. Ex, — 
kan her være af gennemgribende Virkning; man ser 
da iidt efter lidt Individet styrkes i alle dets Organer 
og Funktioner, indtil Raden endelige paa et forholdsvis 
sent Stadium — kommer til Hjernen, Men stundum 

naaes dette Stadium ikke; er Sygdommen af for ind- 
gribende Natur, eller — og navnlig dette — er den 
blevet for invetereret, saa er der ikke mere nogen 
Redning for den svækkede Hjerne. Individet kan da 
naa en blomstrende Udvikling i legemlig Henseende, 
men hvad de psychiske Funktioner angaar, er Skaden 
ubodelig. Saadanne Patienter kunne i heldige Tilfælde 
være rolige, de kunne beskæftiges med Arbejde, og 
de kunne vise Sands og Opmærksomhed for det 
daglige Livs smaaKrav; men de staa bestandigt slappe 
og ligegyldige overfor Livets virkelige Forhold. Og 
ofte holde sig i denne Tilstand Efterladenskaber af 
Mistydninger og Misforstaaelser , som de ere blevne 
Genstand for under deres Sygdom, Restindtryk af 
gamle Hallucinationer, — undertiden ogsaa afblegede 
Skikkelser af Hallucinationen selv — kort sagt et helt 
Forraad af abnorme Indtryk, der som et tæt Slør har 
lagt sig over deres Hjerne, og som den ikke mere i 
sin svækkede og energiløse Tilstand er mægtig at 
arbejde sig igennem og klare for sin Bevidsthed. 

Hermed ender jeg Omtalen af de Sindssygdomme, 
der slutte sig omkring Fødselsprocessen, og gaar over 
til det næste Mærkepunkt i Individernes Liv, der synes 
at staa i særligt Forhold til Sindssygdommenes Ud- 
vikling : Klimakteriet. 

b). Klimakteriets Sindssygdomme. 

De genitale Funkponers Ophør hos Kvinden mar- 
keres ligesaa vel som deres Indtråeden i Pubertetsperioden 

ved en stærk og ejendommelig Tilbøjeligl 
psychiske Lidelser. Hyppigst finder man den ve! 
knyttet til forudgaaende forberedende Momenter, enten 
i Form af en medfødt Disposition eller i Skikkelse af 
svækkende Potenser af anden Art; men den tør dog 
sikken ikke siges at være absolut bundet dl nogen 
saadan Forudsætning af bestemt Art, Undeniden kan 
den kliniakteriske Proces — ligesom Tilfældet var ved 
Psychoserne, der slutte sig til Fødselslivet — ind- 
skrænke sig til at danne den begunstigende Baggrund 
for Udviklingen af en Sindssygdom af anden Art; 
men det er ikke det Forhold, som her foreligger. 
Klimakteriet har, om end ikke sin egen Sygdomsform, 
saa dog sin egen, ret skarpt udprægede Nuance af en 
saadan, og det er den, der her er Tale om. 

Hvad Tiden for Sygdommens Opstaaen angaar, 
da strækker den sig jo kun over et ret snævert be- 
grændset Afsnit af det kvindelige Liv. Det Materiale, 
hvorpaa jeg her i strængeste Forstand bygger min 
Fremstilling, spænder over et Tidsrum, der naar fra 
det 43de til det ;ide Aar, et Tidsrum, der vel i det 
Væsentlige udtrykker det virkeUge Forhold; hvad der 
falder før eller — navnlig — efter disse Grændser, 
maa nærmest gaa ind under Undtagelsernes Omraade. 
Som det centrale, mest regelmæssige Tidspunkt kan 
vel i al Almindelighed det otte og fyrretyvende Aar 
ansættes. — Sygdommen indledes gerne ved forud- 
gaaende, ofte meget langvarige. Uregelmæssigheder i 
Menstruationens Optræden; som oftest gaa Angivelserne 
til Sindssygeanstalten ud paa en forøget Hyppighed 

og Rigelighed i Processen, der kan strække sig gennem 
et længere Tidsrum — ofte et Par Aar, i et enkelt 
Tilfælde er endog anført et saadant uregelmæssigt 
Forløb af fem til sex Aars Varighed — og som saa 
afløses af en pludselig Standsning eller — hyppigere — 
af en gradvis men hurtig Aftagen saa vel i Hyppighed 
som Styrke i Løbet af nogle Maaneder, et halvt eller 
undertiden endog et helt Aar. Som Regel optræder 
den egentlige Klimakteriepsychose først paa dette 
Standpunkt, om end ofte indledet og forberedt af 
mangfoldige og mangeartede Symptomer fra Nerve- 
systemets Side. 

Psychosen torløber gennemgaaende i Form af en 
Melankoli, og Lidelsen er helt igennem karakteriseret 
ved de samme Kendetegn, man regelmæssigt finder 
ved denne Sygdomsform: den stillestaaende , i ens- 
formige Kredse drejende Tankegang, den deprimerede 
Stemning, de depressive Vrangforestillinger, der i Form 
af Skyldbevidsthed og Selvbebrejdelser rettes imod 
Individet selv. Tvivlen og Angstfølelsen osv.; dertil, 
som en stadig Komplikation, Hallucinationer, der, i 
Forhold til, hvad Tilfældet ellers er ved Melankolien, 
her synes at optræde med en usædvanlig Voldsomhed 
og Styrke. Medens Klimakteriepsychosen saaledes kan 
siges i sin Form at give et godt og typisk Billede af 
den melankolske Proces, saa har den dog paa den 
anden Side ogsaa en Nuance for sig selv, der giver 
dens hele Fremtræden et ejendommeligt Særpræg. 
Skjøndt Sygdommen omfatter et meget rummeligt 
Spand af Gradsforskelligheder, lige fra de letteste Tilfælde, 



der kunne forløbe under de vante Forhold ude i 
Livet, og op til Lidelser , der kunne høre til de 
voldsomste, en Sindssygeanstalt har at fremvise, saa 
er der dog et fælles Præg af smertefuld AggitatJon, 
af mørk, aktiv Fonvivlelse af en egen An, der ikke, 
eller da i alt Fald kua mere undtagelsesvis, kan fore- 
komme under andre Forhold; selv i tie lette Tilfælde, 
hvor Beherskelsen endnu ingenlunde er tabt. kan et 
ttvet Øre høre denne Grundtone klinge igennem; i de 
sværere Former kan den føre til saa voldsomme Udslag, 
at det ubetinget synes mig at kunne regnes mellem 
de uhyggeligste Fænomener, man overhovedet træffer 
paa. Man faar ligesom en uvilkaarlig Fornemmelse af 
den uhyre Smertefølelse, det for Organismen kan være 
forbundet med at rive sig løs fra en af sine centrale 
og væsentligste Funktioner ; i denne Smerte fornemmelse 
er der maaske ofte er rent psychisk Moment indblandet; 
man kan i alt Fald ikke altid værge sig imod denne 
Forestilling, naar man iagttager den Syges hele Tanke- 
indhold og Tankeretninger under Forløbet af en saadan 
Proces; og for mangen en Kvinde kan vel ogsaa en 
saadan retrograd Overgangsalder, der i mange Tilfælde 
markerer hendes StiHing i Livet paa en ny og forskellig- 
artet Maade, være naturligt forbundet med Tvivl, Angst 
og psychisk Smerte; men i det Hele og Store tror jeg 
dog, at det er selve den sygelige Proces, der fremkalder 
den stærkt aggitterede Smertefølelse; i de sværeste 
Tilfælde, naar Fortvivlelsen stiger til sine højeste 
Grader, er den logiske Tankegang forlængst sluppet - 

kan i al Fald aldeles ikke mere følges af det udenfor 
staaende og iagttagende Øje. 

Klimakteriepsychosen udvikler sig som oftest — 
saaledes som Tilfældet gerne er med Sygdomme af 
melankolsk Type — gradvist og temmeligt langsomt. 
Det første Stadium betegnes psychisk ved en Tilstand 
af urolig Tvivl og Angst, hvor der over den Syges 
hele Væsen hviler et Præg af ubehersket Rastløshed, 
der hindrer hende i at finde Hvile, hverken legemligt 
eller psychisk; Tankerne jage hende i ustandselig Fart 
og bestandigt i de samme Baner; og disse Tankers 
Indhold staar meget ofte i et logisk Forhold til Patientens 
hele Situation. Det er endnu paa dette Standpunkt 
ikke saa meget den egentlige melankolske Vrang- 
forestilling, der behersker Billedet; det er meget mere 
Følelsen af Individets Elendighed og Utryghed, end 
af dets Skyld, der opfylder den Syge. Efter min Er- 
faring er det langt hyppigere mellem gifte Kvinder, 
eller i alt Fald mellem Kvinder, der have levet et i 
genital Henseende produktivt Liv, at man finder 
Oflfrene for disse Sygdomme, end blandt Kvinder, der 
have været uberørte af disse Forhold, skjøndt der 
ogsaa forekommer Tilfælde iblandt dem; særligt blandt 
de gifte Kvinder er det da hyppigt at lægge Mærke 
til, at deres Forestillingsliv farves af et Indhold, der 
staar i en vis Relation til de virkelige Forhold og 
navnlig faar sit Udslag i Frygt for Utroskab fra 
Mandens Side, af heftig og meningsløs Skinsyge, hvis 
Mangel paa Begrundelse og Berettigelse de selv kunne 
være villige til at indrømme, uden at de dog ere i 



Stand til al værge sig imod den beherskende Magt. 
Ved Siden af disse psychiske Fænomener lider Patienten 
paa dette Stadium af Sygdommen ofte af en talrig 
Mængde nervøse Sensationer af et vist — i al Al- 
mindeJighijd — hysterisk Anstrøg, som i Forbindelse 
med en ihærdig Søvnløshed bidrage deres til at give 
Tilstanden dens hele kvalfulde , forpinte Præg. Paa 
dette Standpunkt kan Sygdommen i de lettere Tilfælde 
blive staaende , for efter kortere eller længere Tids 
Forløb at gaa over i Bedring og Helbredelse, i Reglen 
samtidigt med, at Mensiruationsprocessen definitivt 
ophører. — Men i andre Tilfælde antager Lidelsen en 
langt alvorligere Karakter; Depressionen bliver dybere 
og dybere; den Syge isolerer sig, psychisk talt, mere 
og mere absolut fra sine Omgivelser og sidder hen 
som et Bytte for en dump og sort Fortvivlelse, der 
ligesom hele denne Lidelse er af en ejendommelig 
aggitieret og forpint Karakter; Uværdighedsfølelsen og 
Syndsbevidstheden behersker dem tidt med en over- 
ordentlig Intensitet; den første avler stundum en højst 
energisk Spisevægring — de fortjene ikke den Mad, 
de faa; Alting er for godt til dem o. dsl. — et 
Fænomen, som det i deres heftigt bevægede Tilstand 
kan have sine Vanskeligheder at overvinde; den sidste 
fremkalder voldsomme Udbrud af Fortvivlelse; det er 
ikke saa meget Melankoliens almindelige, dumpe, 
stillestaaende Klynken og Jamren, ogsaa Skyldfølelsen 
faar et eget heftigt bevæget Anstrøg; det er, som om 
de i den største Hjælpeløshed bad for Livet. Der 
staar for mig Billedet af en Bondepige, som i en 

saadan Tilstand kastede sig paa Knæ og med oprakte 
Arme raabte: »Aa jeg maa til de Kongelige og faa 
dem til at tilgive mig mine Synder« , medens hendes 
hele Udtryk og Tonefald tydede paa den mest forpinte 
Angstfuldhed. Suicidaltilbøjeligheden kan under disse 
Forhold være stærkt fremtrædende; det gælder ofte om 
med den største Paapasselighed og Omhu at imødegaa 
de Syges energiske og intensive Bestræbelser i saa 
Henseende. Slutter sig saa endelig en talrig Skare af 
truende og ængstende Hallucinationer til, særligt ofte 
Hørelseshallucinationer , og — saaledes som Reglen 
altid er — i deres Indhold aabenbart refererende sig 
til den Syges hele mørke Stemningsliv , selv om det 
kun lykkes at faa sparsomme Oplysninger derom, saa 
bidrager det stærkt til at give Tilstanden dens uhyggelige 
og dystre Præg. Og midt i al denne Uhygge møder 
man saa undertiden et fænomen, der synes mig ene- 
staaende for den klimakterielle Psychose, og som ikke 
mindst bidrager til at give den dens særegne Karakter. 
Det er en tydeligt og ofte stærkt fremtrædende erotisk 
Excitation, som løber samtidigt og ved Siden af den 
dybe melankolske Forstemning og kombinerer den 
paa en højst ejendommelig Maade. Jeg har kendt en 
Patient, en otteogfyrretyveaarig Kvinde, hos hvem 
Klimakteriet allerede i nogle Aar havde røbet sin 
Tilværelse ved en langsomt og jævnt fremskridende 
Depression, under hvilken hun samtidigt havde været 
Genstand for en aldeles meningsløs og ubesvaret 
erotisk Lidenskab for en langt yngre Mand, en 
Lidenskab hun aldeles ikke formaaede at beherske men 

ofte lod iræde frem paa hensynsløs Maade. Tildels 
af denne Grund maaite hun endelig indlægges i 
Sindssygeanstalten; her sreg den melankolske Proces 
ret hurtigt til høje Grader; hun laa taus hen med et 
mørkt og forpint Ansigtsudtryk, var energisk spise- 
vægrende og syslede aabenbart bestandigt med suicidale 
Forestillinger. Men midt under denne mørke Stemning 
kunde hun saa pludselig, drevet af en uimodsiaaeiig 
Magt, kaste sig om Halsen paa Lægen, omfavne og 
kysse ham med en stormende Lidenskabelighed, men 
samtidigt med et saadant Udtryk af Skamfølelse og 
Fortvivlelse over ikke at kunne beherske sig. at der i 
Virkeligheden hørte til de pinefuldeste Fænomener, 
man kan se. I andre Tilfælde kan denne erotiske 
Excitation optræde under andre Nuancer. Hos en 
Bondepige har jeg saaledes under en Klimakterie- 
psychose fundet den i Form af en heftig og aldeies 
meningsløs Opblussen af iidenskabelig Følelse for Gen- 
standen for hendes første Kærlighedsforhold , en Be- 
givenhed, der laa mange Aar tilbage i Tiden, og som 
i og for sig kun syntes ai have spillet en ret forbi- 
gaaende Rolle i hendes Tilværelse og senere havde 
været afløst af i det Mindste et vel konstateret Forhold af 
samme Art. — Hos en syvogfyrretyveaarig Gaardmands- 
kone, der var midt i Klimakteriet, antog det nærmest 
Skikkelse af en komplicerende Vrangforestillingsproces, 
aldeles ikke af nogen systematisk Beskaffenhed, men 
udelukkende indskrænket ti! dette enkelte Fænomen. 
Hun havde kastet en stærk Kærlighed paa en Fri- 
menighedspræsi af langt yngre Alder, tii hvem hun 

ogsaa i aandelig Henseende havde sluttet sig; hun 
bombarderede ham med Breve, hvori hun stadigt 
refererede sig til det — aldeles indbildte — Forhold, 
der bestod imellem dem; men hun var sig samtidigt 
selv sin Mistydning saa klart bevidst, at hun overfor 
alle andre søgte at fragaa dette og afværge al Omtale 
af denne Sag. Ogsaa det Tvangsmæssige synes under- 
tiden at blive sat i Bevægelse; hos en otteogfyrretyve- 
aarig Enke, der virkelig i denne Tilstand havde begaaet 
en erotisk Extravagance , har jeg saaledes fundet en 
aldeles tvangsmæssig Angst for Graviditet, skjøndt der 
i Mellemtiden var gaaet over Aar og Dag, og hun 
selv som en erfaren Kone, der tidligere havde født 
flere Børn, maatte indrømme det fuldstændigt absurde 
i denne Tanke. — Depressionen og Exaltationen staa 
under disse Sygdomstilstande i et eget intimt og nøje 
sammenvævet Forhold til hinanden, idet de optræde 
ikke alternerende, som man ellers saa ofte ser det, 
men samtidigt, og indbyrdes paavirkende og nuancerende 
hinanden paa en Maade, man iøvrigt paa Psychiatriens 
Omraade ikke ser noget fuldkomment Sidestykke til. 
De under de lettere Former omtalte mere almindelige 
og vage Symptomer fra Nervesystemets Side iagttages, 
som det saa ofte er Tilfældet, sjeldent under Forløbet 
af den fuldt udviklede Psychose, mellem hvis storm- 
fulde Fænomener de tabe sig og forsvinde. Det 
samme gælder derimod ikke om Søvnløsheden, der, 
ofte i en meget haardnakket Form, kan være en højst 
besværlig Faktor i Tilstanden. 

Men heller ikke den her beskrevne Tilstand betegner 
endnu den klimakteriske Psychoses Højdepunkt. I en- 
kelte Tilfælde kan Sygdomsprocessen stige til en saadan 
Voldsomhed og give sig et saa stormende Udslag, at 
enhver mere indgaaende Forstaaelse af de enkelte 
Traade og Motiver maa siges at høre op. Man staar 
her over for Anfald af det mest furibunde Raseri, der 
optræde paa mere eller mindre forbigaaende Maade, 
snart kun varende i Timevis, snart fortsættende sig 
flere Døgn igennem. Den Syge tumler om i aldeles 
ubehersket, om ikke ganske ubevidst. Desperation; hun 
jamrer og klager sig højrøstet, og alle hendes Hand- 
linger drives som oftest kun af det ene Motiv, at gjøre 
Ende paa sin kvalfulde Tilværelse eller dog efter Evne, 
naar hun hindres deri, at molestere sig selv paa en 
eller anden Maade. Jeg har set en saadan Patient, der 
bragtes til Anstalten med flere friske Saar efter gentagne 
Teniamina; Gang efter Gang var hun Genstand for 
Anfald, som de ovenfor omtalte; hun styrtede da i 
blindt Raseri om i sin Celle, søgte at rive Forbindin- 
gerne af sine Saar, rendte Hovedet mod Væggene, saa 
at det snart var Sædet for store misdannende og mis- 
farvede Sugillationer, og dannede i det Hele et af de 
mest fortvivlede Syn, man kunde tænke sig, Anfaldene 
varede i Reglen kun i Timevis, og i de roligere Mellem- 
rum frembød hun Billedet af en typisk Klimakterie- 
melankoli. I andre Tilfælde har jeg set et enkelt saa- 
dant Anfald, sædvanligt da af noget længere Varighed, 
betegne Sygdommens Akme. Man kan ofte opfatte 
disse Anfald som blotte Udslag af den deprimerede 

Stemning, man kan kalde dem Angstanfald i Alminde- 
lighed, man kan formode, at der muligvis bagved dem 
ligger voldsomme Udslag af Hallucinationer; men det 
bliver dog Alt kun Gaetninger. Ingen kender endnu 
med Sikkerhed den Proces, der maa tænkes at ligge 
bagved et saadant furibundt Anfald. 

Men ovenpaa den stormfulde Periode, som den 
klimakteriske Proces vel i det Hele maa siges at be- 
tegne i Kvindens Liv, følger der jo gerne rolige Til- 
stande; ogsaa i saa Henseende slutter Psychosen sig 
gerne til Naturens Gang. Den klimakteriske Sindssygdom 
maa gennemgaaende siges at have en god Prognose og 
følger i sin Helbredelse som oftest med den til Grund 
liggende Proces. Jeg for min Del har kun mere und- 
tagelsesvis set en Klimakteriepsychose gaa over i Uhel- 
bredelighed; den kan i alvorlige Tilfælde være lang- 
varig nok, vare et Aars Tid eller mere; men naar Bed- 
ringen først indtræder, skrider den i Almindelighed ret 
raskt og hurtigt frem. 

Hvad Behandlingen angaar, da ligger det — som 
ved enhver melankolsk Lidelse — nær, først og frem- 
mest at tænke paa Opiaterne. Jeg tror dog i disse 
Tilfælde at maatte fraraade Brugen. Som saa ofte, 
hvor Hallucinationer spille en fremtrædende Rolle i en 
Sindssygdom, forværres disse upaatvivleligt ved Anven- 
delsen af Opiater; ogsaa bliver Fordøjelsen let hindret 
og træg, hvad der overfor disse Patienter synes af 
særligt uheldig Virkning. I lettere Tilfælde af Klimak- 
teriepsychoser har jeg anvendt et let Regimen, livlig 
Bevægelse i frisk Luft og, i et enkelt Tilfælde, en mild 



Brøndkur (Marienbader), og jeg tror med Held. I de 
sværere Tilfælde forbyder en saadan gennemført Kur 
sig i Reglen af sig selv paa Grund af Sygdommens 
hele voldsomme og faretruende Karakter; men en saa 
vidt muligt rolig og skærmet Tilværelse i Forbindelse 
med del lette Regimen og et nøje Hensyn til Patientens 
Afføring kan en Anstalt nok skaffe tilveje. Det er det 
theoreiiske Hensyn til, at den Syge er ved at gaa over 
i en Tilstand, hvor der stilles ringere Fordringer til 
hendes Kræfter og Produktionsevne, der har ledet mig 
ind paa denne Behandlingsmaade; men jeg tror, at den 
vil vise sig praktisk holdbar. 

Gennem Klimakteriepsychosen ere vi naaede over 
paa det nedadgaaende Skraaplan af de Sygdomme, der 
slutte sig til Livets fysiologiske Udviklingsprocesser, 

Jeg kommer nu til det afsluttende Kapitel i denne 

Sammenhæng, til: 

c) Senilitetens Sindssygdomme, 

Der har været deite Meninger om , hvor vidt 
Senilitetsprocessens retrograde Metamorfose i og for 
sig kunde betragtes som en gyldig Aarsag til de i dette 
Livsafsnit ret hyppige Sindssygdomme; fra tydsk Side 
har man i den senere Tid med en vis Iver villet be- 
stride denne Opfattelse og hævde, at der nødvendigvis 
udkrævedes en mere bestemt Lejlighedsaarsag, medens 
Seniliteten kun dannede den disponerende og begunsti- 
gende Baggrund for Sygdommens Udvikling. Det fore- 
kommer mig dog, at der findes en Form — den rene 

senile Demens, den Tilstand, man med et populært 
Navn betegner ved »at gaa i Barndom« — der ude- 
lukkende synes at skylde selve den senile Omdannelse 
sin Opstaaen. Naar Arterierne i Tidens Løb blive 
rigide og forkalke, naar Blodtilførselen til Organet og 
dets enkelte Dele som Følge deraf bliver mere energi- 
løs og uregelmæssig, saa svækkes Ernæringen, og Funk- 
tionerne — de psychiske iberegnet — blive mindre 
præcise, mindre kraftigt virkende. Men det er jo 
maaske et Spørgsmaal, om man skal regne denne Til- 
stand til de egentlige Psychosers Række, om ikke denne 
»anden Barndom« med mere Ret er at henføre under 
de fysiologiske end under de pathologiske Tilstande. 
Dog rammer den jo ingenlunde alle Individer i lige 
Grad eller paa samme Maade; selv om den ikke kan 
kaldes nogen egentlig Sygdom, men kun er at betragte 
som en Svækkelsestilstand, saa staar denne dog vel i 
en vis Relation til Individets hele tidligere Tilværelse, dels 
maaske til dets medfødte Anlæg, dels til de forskellig- 
artede Potenser, der have gjort deres Indflydelse gæl- 
dende Livets Løb igennem. I ethvert Fald maa denne 
Svækkelsestilstand vel kun siges at staa paa Grændsen 
af de egentlige Psychosers Gebet. 

Men foruden denne senile Degeneration i snevreste 
Betydning findes der en hel Række andre Sindssyg- 
domme — snart sagt byggede paa alle de forskellige 
psychiatriske Radikaler — , der kunne opstaa i Seniet, 
lige saa vel som i enhver anden Livsperiode, og som 
derfor i og for sig ikke frembyde noget absolut Egen- 
artet, medens de dog helt igennem modtage en ejen- 

doramelig følles Kolorit af den Baggrund, Senilitcl 
danner for dem. Disse Lidelser kunne fremkaldes ved 
mangfoldige forskellige Lejlighedsaarsager, i det Hele 
de samme, som i Livets andre Perioder, selvfølgeligt 
med Undtagelse af enkelte, der aldeles ikke gjøre sig 
gældende i dette Tidsrum , men paa den anden Side 
med stærkere Fremhæven af andre, der tidligere i Livet 
ingen fremtrædende Rolle have spillet, Blandt de 
sidste skal jeg saaledes fremhæve den apoplektiske In- 
sult, der ofte i høj Grad paavirker hele Senilitets- 
processens Udvikling og Forløb, og danner Udgangs- 
punktet for mangen en Sindssygdom; akute Sygdomme 
af anden Art — Influenzaen f. Ex. i de senere Aar — 
kunne undertiden give Anledning ti! Udviklingen af en 
Senilitas præcox og dermed følgende psychiske Abnorm- 
tilstande. Excesser af forskellig Art høre vel i deres 
Oprindelse snarere hjenmie paa et tidligere Stadium; 
men undertiden ser man dem dog, naar de i Tidens 
Lob støde sammen med Senilitetens svækkede Mod- 
standskraft, at blive Udgangspunktet for psychiske 
Lidelser, I det Hele og Store forekommer det mig 
dog, at de somatiske Momenter, naar man maaske 
undtager de fra Hjernen selv udgaaende, have mindre 
Betydning i dette Livsafsnit end tidligere. En mere 
fremtrædende Rolle spille efter min Erfaring de psy- 
chiske Lejlighedsaarsager. De ere gennemgaaende de 
samme, som tidligere 1 Livet, men de optræde under 
andre Nuancer; det er nu ikke saa meget Kampen for 
Tilværelsen med dens Anstrængelser og Skuffelser, der 
er Tale om; det er mere Resignationens Strænge, der 

spilles paa; Opløsning af bestaaende Forhold, Foran- 
dring i de vante Omgivelser, nødtvungent Ophør af 
tidligere Beskæftigelser og Interesser, ensomt og trist 
Liv, knappere og sparsommere Livsvilkaar — kort sagt 
de utallige Momenter, der for saa mangfoldige Individer 
gjøre Livets Aften til en trist og langsom Overgangs- 
tilstand til den endelige Opløsning og Afslutning; saa- 
ledes er vel den almindelige Regel; men der findes jo 
paa den anden Side ogsaa Individer, som endnu i en 
fremrykket Alder med alle deres svindende Evner og 
Kræfter tage Del i Livets Kamp og Glæde, og for 
hvem det da ikke sjeldent er de uundgaaelige Skuffelser 
og Nederlag, der kunne blive en Kilde til Sinds- 
sygdom. 

Seniets Tidsgrændser er det ikke let at fastslaa 
med altfor stor Bestemthed; hvor der, som ovenfor 
berørt, er Tale om en Senilitas præcox, kan man alle- 
rede i Tidsrummet mellem det halvtredsindstyvende og 
tredsindstyvende Aar finde Psychoser med et utvivl- 
somt senilt Præg; de fleste Bidrag yde vel Tiden om- 
kring de halvtjersindstyve Aar; men endnu senere kan 
man ogsaa træffe paa friskt opstaaede Tilfælde, om end 
vel kun undtagelsesvis. 

Det fælles Karaktermærke, som da forbinder disse 
Psychoser til en ejendommelig Gruppe for sig, er et 
eget Præg af Træghed ogTorpiditet i alle Livsyttringer, 
som ogsaa strækker sig til de pathologiske Omraader, 
og som vel bunder i og betegner de svækkede, energi- 
løse Hjerneprocesser, som i det Hele karakterisere dette 
Afsnit af Livet. — Den melankolske Form udmærker 

Dr. F. Lange : Sindssygdomme, 1 5 

sig ved sin træge og tunge Tvivlen og NegationsIJ 
sin halv forpinte, halv sejge og stædige Vedhsengen ved 
sil mørke Syn paa alle Forhold og sin vrantne og 
gnavne Ulystenhed til at lade sig drive ud af de under 
Sygdommen udviklede Synsmaader — Alt forbundet 
med det for alle Senilitetspsychoser fælles Anstrøg af 
Fatuitet. Jeg skal i kone Træk antyde en saadan 
Tilstand. 

N. N., fiyaarig Forretningsmand; temmeligt stærkt 
disponeret til Sindssygdom og har selv tidligere været sinds- 
syg. Som Lejlighedsaarsag angives mislykkede »konomiske 
Transaktioner. Depression med Selvbebrejdelser, — »rui- 
neret ved sin egen Skyld« — og Angst for Straf; meget 
faiuidt Præg, Forsøger man at tale ham til Rette, svarer 
han med intensiv Gnavenhed : "Hvad saal Det er vel ingen 
Forbrydelse at stifte mere Gæld, end man kan betale?« 
Tror, han er bragt til Anstalten for at bringes »til at gaa 
til Bekendelse«; da han første Gang hurte Madklokken ringe, 
udbrød han: »Naa, kommer Vognen nu? For det er vel 
den, de ringer efter for at køre En bon, der har bekendt.* 
Han var stærkt hallucineret baade paa Syn og Hørelse; en 
Dag paastod han at have set Slanger — "jeg skal sige 
Dem, jeg har en stor Modbydehghed for Slanger, og ikke 
sandt. Politiet bruger jo at putte dem i Sengen til Folk for 
at faa dem til at bekende.« Til Tider var han energisk 
spise vægrende, vistnok behersket af en depressiv Forestilling 
om ikke at kunne betale; hans Fordøjelse kom da i Uordea, 
og haji klagede i høje Toner, men bestandigt med det 
samme gnavne Præg: »Kan aldrig nogensinde faa Aabning, 
de andre Patienter ville ikke tillade mig at gaa paa Klosettet; 
jeg kommer til at gaa ud paa Glaciet med det;« til andre 
Tider jamrede han over, at du havde han »saa megen 
Aabning, saa der ikke var Plads i Huset til det.« En 

Slægtning, der besøgte ham, modtog han med et højst for- 
tvivlet Ansigt: »Tør jeg nu ogsaa slutte Dig i mine djæ- 
velske Arme?« — Det samme Præg af fatuid og gnaven 
Depression med træge Selvbebrejdelser betegnede hans 
Væsen under hele Opholdet i Sindssygeanstalten. 

Ogsaa i den maniakalske Form møder man det 
fatuide Anstrøg, men her forbundet med den exciterede 
Stemning til et Billede af snart yderst gemytlig og 
jovial Elskværdighed, ledsaget af en overdreven Loqva- 
citet, snart af en meningsløs Heftighed og Opfarenhed. 
En erotisk Opstemning er det ikke ualmindeligt at finde 
i denne Tilstand. Hallucinationer komplicere ofte i 
rigelig Mængde Lidelsen og forvikle i høj Grad den 
Syges Forestillingsliv, da han ikke er i Stand til at 
skelne imellem de virkelige og indbildte Oplevelser. 
Jeg kender saaledes en gammel Mand, der, skøndt klar 
paa de virkelige Omgivelser, samtidigt lever i en fuld- 
stændigt indbildt Sfære, der fylder ham med den højeste 
Interesse: han ser alle Europas kronede Hoveder for- 
samlede i Gaarden under sine Vinduer, »de to Kejsere 
kom nyligt op at disputere om en køn Pige«; han om- 
gaas livligt med »Brødrene Ørsted — navnlig Anders 
Sandøe« og andre Celebriteter fra sine Velmagts Dage ; 
pludselig afbryder han en Samtale: »sæt Dem ned 
Grev F. (og nævner en af Landets bekendteste Adels- 
navne), Grev A. maa vente.« »For lidt siden kom 
der en smuk Pige dumpende ind til mig med en Rosen- 
knop — naa,« tilføjer han med et uhyre tilfredst Smil, 
»man tager jo, hvad man kan faa«. Til andre Tider 
er han i overordentlig heftig Stemning, skælder og 

smælder til alle Sider, ja er ikke bange for at gaa til 
Haandgribeligheder. ^_ 

Mest ejendotnmelig synes mig dog næsten d^^l 
senile Forrykthedsform at være. Jeg skal til Sammen- 
ligning minde om den Sygdom, man har betegnet som 
den •originære Forrykthed«, og som er ejendommelig 
for Pubertetsperioden (Se Side 139), hvor Opfattelsen 
griber de vildeste og barokkeste Skikkelser, hurtigt og 
uden regelmæssig Systematisering omformer dem og 
efter i forholdsvis kon Tid at have gennemløbet Foi*- 
følgelsesstadiet havner ud i de mest fantastiske og 
ufattelige Storhedsforestillinger. Ganske modsat for- 
holder denne Sygdom sig i Seniliteten. Her tager den 
sædvanligt sit Udspring fra bestemt paaviseiige, virkelige 
Forhold, som den da gennem træge og langsomme 
Tankegange mistyder og omformer, indtil den har 
spundet sine mistroiske Vrangforestillinger ud deraf 
Saadanne Individer blive gerne stikkende i Forfølgelses- 
forestiUingernes Væv, men mangle den Smidighed og 
Energi i Processerne, der hører til for at forlægge 
Scenen ud i Storhedsforestiliingernes friere Fantasiland, 
hvis Tilværelse i alt Fald kun antydes ved den over- 
drevne Selvfølelse og Selvtillid, hvormed de hævde 
Vederheftigheden af deres ForfølgelsesforestilHnger. Man 
har da her Billedet af de seige, mistænksomme Gammel- 
mænd, der indspinde enhver Begivenhed, enhver Hand- 
ling af deres Omgivelser i deres mistroiske Edderkoppe- 
væv for med den smaaligste og sendrægtigste Udholden- 
hed at kunne sidde og krydse de skøre Traade, indtil 
de endelig have faaet et Resultat frem, der kan tilfreds- 

Stille deres Lyst til at føle sig som uretfærdigt behand- 
lede Offre. Hallucinationer synes ikke at spille nogen 
fremtrædende Rolle i denne Tilstand; derfor udvikle 
Tankegangene sig saa tørt og med en vis formel logisk 
Korekthed, men arbejdende med lige saa uvirkelige 
Faktorer, som den typiske »primære Forrykthed«; i 
Modsætning til denne kan man betegne den paa senil 
Svækkelse beroende Form som den »sekundære For- 
rykthed«. — Exempelvis skal jeg anføre en Patient, 
der i Alderen henimod de halvfjerdsindstyve Aar var 
bleven sindssyg efter en forudgaaet apoplektisk Insult; 
under en forbigaaende Øjenlidelse af lettere Art for- 
bausede han sig først i høj Grad over den rigelige 
Slimafsondring fra Conjunktiva; men ved at spekulere 
nøjere over Sagen kom han til det bestemte Resultat, 
at det ikke var Slim men Smør, der udsondredes, et 
Stof, mod hvilket han havde en udtalt Aversion; han 
kombinerede nu Kendsgerningerne saaledes, at det var 
den Opsynskarl, der passede ham, som, for at chikanere 
ham og ødelægge hans Helbred, søgte at bibringe ham 
det mest mulige skadelige Stof. For at opnaa denne 
sin Hensigt havde han — naturligvis — forlovet sig 
med en af Pigerne i Anstaltens Køkken og ved hendes 
Bistand under Madlavningen lykkedes det ham nu kun 
altfor godt at paavirke Patienten med Smør paa den 
skammeligste Maade. Da denne Sammenhæng først 
var gaaet op for ham, kunde ingen menneskelig Bevis- 
førelse eller Forsikring rokke ham i Troen derpaa. 

Senilitetspsychoserne , der jo i Følge deres Natur 
først opstaa i Livets Dekadenceperiode, kunne alligevel 

ofte strække sig gennem en længere Aarrække. De 
frembyde, som det ligger i Sagens Natur, ingen Ud- 
sigt til Helbredelse; men under heldige Forhold og en 
nøje Hensynstagen til den svækkede Organismes Krav 
og Trang kan det undertiden lykkes ligesom at faa dem 
lil at pausere for en Tid, forbigaaende at standse og 
opholde dem paa deres Vej imod den definitive Un< 
gang- 

jeg har nu sluttet det Afsnit, man kunde give 
Betegnelsen: Sindssygdommen som Livsmagt, det vil 
sige, hvor Sygdommen som en mørk og truende Skygge 
følger med selve Livets uundgaaelige, fysiologiske Pro- 
cesser, saa vel i dets Opgang som paa dets Middags- 
højde og i dets Nedgang. Jeg gaar nu over til at 
omtale de Sindssygdomme, der skyldes mere tilfældige 
Aarsagsmomenter. Disse kunne deis staa i Relation til 
helt udenfra kommende Lejlighedsaarsager, Kontusioner 
af Hovedet f. Ex., dels udvikle sig af andre sygelige 
Processer i Organismen selv, den epileptiske Psychose 
f. Ex., og under flere andre Forhold; men de forenes 
til en samlet Gruppe ved det Fællesmærke, at de ikke 
ere af almengyldig Betydning for hele Slægten, men 
mere personligt referere sig til det enkelte Individ med 
dets eiendommeiige, individuelle Forhold og Forudsæt- 
ninger, Medens de i det forrige Afsnit skildrede Psy- 
choser i overvejende Grad sluttede sig til Livets Opgangs- 
og Nedgangsperioder, saa gælder det modsatte gennem- 

gaaende for de Lidelser, vi her have for Øje; jo mere 
frit Individet staar, jo mere levende og selvstændig Del 
•det tager i Kampen for Tilværelsen, des flere indivi- 
•duelle Fristelser og Farer — baade af psychisk og af 
somatisk Art — er det ogsaa udsat for. Selvfølgeligt 
strækker det medfødte, arvelige Anlæg ogsaa sin Ind- 
flydelse ind over dette Afsnit af Menneskelivet; men 
-det er ikke mere i Skikkelse af den skæbnesvangre 
Magt, der fælder Individet ved sin egen Styrke ; det er 
kun som et begunstigende Moment, der bereder Syg- 
dommen Vejen og muliggør eller dog letter dens 
Invasion. — Jeg skal først med et Par Ord dvæle ved 
-den talrige Klasse af 

3) Sindssygdomme, fremkaldte ved psychiske 

Aarsager. 

Jeg har allerede ved en tidligere Lejlighed (Side 
103 AF.) udtalt det som min bestemte Overbevisning, at en 
psychisk Lejlighedsaarsag ikke formaar at fremkalde en 
egentlig Psychose, uden hvor den træder i Forbindelse 
med en i Forvejen bestaaende Svækkelsestilstand at 
somatisk Beskaffenhed, denne være nu, som i de abso- 
lut hyppigste Tilfælde, af medfødt, nedarvet Art eller 
ogsaa Resultatet af en i Livets Løb opstaaet Sygdoms- 
proces. Men under en saadan Forudsætning høre de 
psychiske Aarsager til de hyppigt forekommende. — De 
psychiske Aarsager ere dels af akut, dels af kronisk 
virkende Art. Til de første høre de pludselige Sinds- 
bevægelser, der i Form af Sorg, Angst, Skuffelser o. 



dsl., i ganske undiagelsesvise Tilfælde maaske ogsaa 
igennem Indtryk af glædelig Art, ere i Stand til at 
rive Individet ud af dets psychiske Ligevægt og føre 
det over paa Paihologiens Omraade; til de sidste høre 
Indflydelsen af de gennem lange Tider virkende Mo- 
tiver, det stadige Tryk, hvorunder et Menneske kan 
leve som Følge af ulykkelige huslige Tiisrande , splid- 
agtige Familieforhold, økonomiske Bekymringer o, dsl. 
I enkelte Tilfælde er det vanskeligt at henføre en Aarsag 
helt ud til den ene eller anden Gruppe; den i vore 
Dage saa hyppigt omtalte »religiøse Sindssygdom t kan 
saaledes snan være et Udslag af en langvarig Paavirk- 
ning af trykkende og knugende Art, snart en Explosion 
af pludselig og voldsom Form efter et enkelt, stærkt 
markeret Indtryk. — Som en gennemgaaende Regel 
tror jeg, at man tør sige, at der til et akut Indtryk 
svarer et akut Udslag; de pludselige Sindsbevægelser, 
tagne under Et, give sig paihologisk Udtryk i en akut 
Stemningslidelse af melankolsk eller mantakalsk Art — 
de Sygdomme, man har betegnet som de rene »Psy- 
choneuroser«. Optræder Sygdommen under Skikkelse 
af et Forvirringsbillede, vi! der i Reglen allerede være 
Tale om en dybere indgribende Proces; dette forekommer 
saaledes meget hyppigt, hvor en akut psychisk støder 
sammen med en akut somatisk Lejlighedsaarsag, hvor 
en anæmisk Tilstand f. Ex. gjør sin Indflydelse gæl- 
dende i nøje Forbindelse med det psychiske Chok, en 
Kombination, det ingenlunde er sjeldent at træffe paa, 
og som jo ogsaa har sin let forstaaelige Motivering. 
— Overfor de kronisk virkende psychiske Aarsager 

endelig staa de kronisk forløbende Former af Psycho- 
serne. Naar et Menneske Aar igennem er blevet sejg- 
pint af knugende og forknyttende Forhold, det være i 
Form af Ængstelser, Nød eller Sorger, saa forbereder 
dette ofte, gennem en dyb Nedsættelse af alle Orga- 
nismens baade legemlige og sjælelige Evner og Kræfter, 
den snigende Udvikling af en kronisk forløbende Psy- 
chose; her træffer man da paa de dybt indgribende 
deletære Processer: Vrangforestillingen med dens Syg- 
domsform : Forryktheden , Tvangsforestillingsmekanis- 
men og Stupiditeten. Disse Lidelser ere paa den anden 
Side i Reglen nøje knyttede til den Baggrund, det 
arvelige Anlæg danner for de psychiske Lejligheds- 
aarsagers Indflydelse, og kunne til en vis Grad siges 
at forudsætte denne Faktor som en Betingelse for deres 
Opstaaen. Jeg anfører ingen Exempler, idet jeg for 
Sygehistoriers Vedkommende henviser til dem, der paa 
et tidligere Sted paradigmatisk ere anførte ved Frem- 
stillingen af de, enkelte Radikaler, og hvor jeg just for 
en Del har benyttet Tilfælde, der ere fremkaldte ved 
psychisk virkende Aarsager. 

Hvad Sygdomsformen angaar, da kan den i ingen 
Henseende siges at staa i noget bestemt Forhold til 
den fremkaldende Lejlighedsaarsags Art og Beskaffenhed; 
dette viser sig navnlig tydeligt paa de rene Psycho- 
neurosers Omraade; et psychisk Chok af — som det 
oftest er Tilfældet — mørk og depressiv Natur kan 
lige saa vel fremkalde en maniakalsk Excitation af den 
i sin Udtryksform muntreste Art, som det i andre Til- 
fælde kan indlede en dyb og intensiv melankolsk For- 



stemning, der. rent psychisk ser. synes at svare tangi 
bedre til den fremkaldende Aarsag end Maniens >muntre 
Forstemning«; hvor Grunden hertil er at søge, hvorfor 
man under tilsyneladende aldeles lige Forudsætninger 
snart ser en Melankoli, snart en Mani opstaa, er endnu 
ganske uopklaret; men det er et Fænomen, man under 
forskellige Nuancer støder paa rundt om i Sindssyg- 
dommenes Verden, og som endnu hører til dens uløste 
Gaader. 

I prognostisk Henseende stille de akute Psycho- 
neuroser sig gennemgaaende særdeles heldigt, ja det 
kan vel siges, at næppe nogen anden Sindssygdoms- 
form frembyder Exempler paa et saa hurtigt og gunstigt 
Forløb som disse. Hvad de kronisk forlobende Til- 
stande derimod angaar, da stiller Sagen sig anderledes; 
og hvor man ad den Vej kommer til Lidelser som 
den typiske Forrykthed eller TvangsforestiUingssyg- 
dommen, da staar man jo overfor Fænomener, der i og 
for sig give liden eller ingen Udsigt til Helbredelse, 



4) Sindssygdomme, fremkaldte ved Kon-^ 
tusioner af Kraniet. 

I en blot nogenlunde omhyggeligt redigeret Anai 
nese for en Sindssygdom vil man meget ofte støde 
paa Angivelser af, at den Syge en eller flere Gange i 
sit Liv har faaet Kontusioner af Hovedet, et af de mere 
haandgribelige Fænomener, som det falder Patienten 
hans Omgivelser lettest at huske og give 
nogenlunde bestemte Oplysninger om. At Meddelelsen 

er korrekt, kan i mange Tilfælde — men ingenlunde 
altid — konstateres ved endnu tilbageværende Cika- 
triser. Sindssygelægen kan ofte være i Forlegenhed 
med, hvor stor eller hvor ringe Betydning han skal 
tillægge et saadant Aarsagsmoment. Der gives utvivl- 
somme om end kun sjeldnere forekommende Exempler 
paa, at en Sindssygdom kan opstaa som en umiddelbar 
Følge af en saadan Læsion, eller maaske bestemtere 
sagt, hvor en pludselig opstaaet Kommotion bliver 
Udgangspunktet for en Hjernelidelse, der ogsaa om- 
fatter de psychiske Gebeter; men i de langt overvejende 
hyppigere Tilfælde kan der ikke paavises nogen saadan 
direkte Relation imellem Kontusionen og Sindssyg- 
dommen; tvertimod gaa Oplysningerne ofte ud paa, 
at Kontusionen ingensomhelst Følger har efterladt sig 
for Patientens Befindende, hverken i somatisk eller 
psychisk Henseende. Forholdet kan saaledes ofte vække 
Tvivl og maa tidt bedømmes med stor Varsomhed; 
men i det Hele og Store har min Erfaring lært mig, 
at man snarere er tilbøjelig til at lægge for liden end 
for stor Vægt paa dette Aarsagsmoment. 

Hvad der vanskeliggør Bedømmelsen af Sagen er 
nemlig den Kendsgerning, at der ofte ligger et ikke 
ganske kort Spand af Tid imellem Læsionen og Sinds- 
sygdommens Udbrud. Et Tidsrum af et eller to Aar 
hører ingenlunde til Sjeldenhederne, synes mig snarere 
at kunne betegnes som Reglen; i adskillige Tilfælde 
finder man et saadant Mellemrum af endnu langt større 
Udstrækning. Stundum kommer der da ganske vist 
en lille Lejlighedsaarsag til, som giver Stødet til Psy- 

chosens Frembrud; men den er ofte af saa lei og ube- 
tydelig Art, at den ingenlunde staar i Forhold til den 
gerne meget voldsomme Sindssygdoms Karakter og 
Værdi. Læsionen og dens umiddelbare Falger kan 
maaske derfor i nogle Tilfælde snarest betragtes som 
det Motiv, der, ved at paavirke Hjerneorganismen i 
dens Helhed, forbereder Sindssygdommens Udbrud, 
hvad enten dette nu sker som en direkte Konsekvens 
af den forberedende Proces eller gennem en mere til- 
fældig Lejlighedsaarsag som Mellemled. Til denne 
Opfattelse ledes man ogsaa mere bestemt ved at lægge 
Mærke til de positive Oplysninger, det dog undertiden 
lykkes En at indhente om Stadiet imellem Læsionen 
og Sindssygdommens Udbrud. Det karakteriseres nemlig 
ofte ved Fænomener, der, om end kun paa en vag og 
antydningsmæssig Maade, betegner dets pathologiske 
Beskaffenhed. Det meddeles saaledes ikke sjeldent, at 
Patienten i dette Tidsrum har lidt af Hovedpine, har 
følt sig tung i Hovedet, har været mindre oplagt og 
dygtig ti! sit Arbejde eller, som det undertiden udtrykkes, 
har været mere » dybttænkende « end tidligere ; i et 
Tilfælde, hvor der forløb et Mellemrum af ikke mindre 
end fire Aar imellem den ret alvorlige Læsion og 
Sindssygdommen, der fremkaldtes ved en ganske 
ubetydelig Lejlighedsaarsag af psychisk Art, er det 
meddelt, at Patienten, to Aar før Sygdommens Udbrud, 
led af »Talelamhed«, som dog »efter nogen Tids For- 
løb atter fortog sig«. Jeg kender en hel Række Til- 
fælde, hvor en Kontusion i Barnealderen har fremlu 
lettere Cerebralsymptomer af mere almindelig , 

Hovedpine, Svimmelhed, Fortumlethed o. dsL, — men 
af længere bestaaende Varighed, og hvor der da i tidlig 
Pubertetsalder, uden paaviselig Lejlighedsaarsag, har 
udviklet sig en Psychose af alvorlig Beskaffenhed. — 
En Patient fik i sin Barndom en meget betydelig Kon- 
tusion i Frontalregionen, der efterlod sig en særdeles 
dyb Cikatrise; tyve Aar gammel, medens han laa i 
Militærtjenesten, fik han et — første — epileptisk An- 
fald; disse gentog sig senere et Par Gange om Maa- 
neden, og i fem og tyve Aars Alderen blev han, uden 
paaviselig Lejlighedsaarsag, sindssyg med et udtalt 
epileptisk Anstrøg. — Men ogsaa i Form af lettere 
Symptomer paa de psychiske Omraader kan den patho- 
logiske Tilstand røbe sig, længe før det falder Omgi- 
velserne ind, at der er Tale om en Sindssygdom ; jeg har 
saaledes fundet ikke ganske faa Exempler paa, at saa- 
danne Individer ere blevne betegnede som »mere 
alvorlige end før«, at Sandsen for religiøse Tankegange 
er bleven mere vakt og fremtrædende, at de ere blevne 
»tunge« og »grublende« ; og paa den anden Side hændes 
det vistnok langt oftere, end man i Almindelighed har 
Lejlighed til at bemærke — skjøndt det er vel bekendt 
i Literaturen — at en saadan Aarsag forandrer Individet 
i modsat Retning, at den fremkalder en usikker Lige- 
vægtstilstand af exciteret Art, der kan blive stationær 
hos Patienten og give hele hans Handel og Vandel et 
Anstrøg af det ubeherskede og letbevægelige, en Til- 
stand, der i væsentlige Henseender frembyder Ligheder 
med Billedet af en arvelig overført Moral insanity. 
Naar Excitationen da først er tilstede, giver den sig let 

Udslag i Excesser af forskellig An, der atter med 
tilbagevirkende Kraft blive stadigt nye Udgangspunkter 
for Vedligeholdelsen af Tilstanden. Man har derfor 
ogsaa — og med Rette — betragte! Kontusioner af 
Kraniet som Aarsagsmoment til Morai insanity, til 
pathologiske Forandringer af Karakteren, af Personlig- 
heden. Jeg skal anføre et Exempel: 



N. N., 39aarig Husmand. Ingen Disposition til Sint 
sygdom. 1 Ungdommen ska! han have været af et godt 
Helbred og skildres i psychisk Henseende som »opvakt, 
flink, livlig og omgængelig'. Ved tyve Aars Alderen fik 
han et Spark af en Hest i den højre Tinding, og siden den 
Tid har han meget jævnhgt klaget over Hovedpine, der 
først i de senere Aar synes at have tabt sig noget. Men 
samtidigt har der udviklet sig en meget paafaldende For- 
andring af hans hele Personlighed, en Forandring, hvis Be- 
gyndelse hans i saa Henseende aldeles naivt iagttagende 
Familie ganske bestemt mener al kunne føre tilbage lige til 
Tiden efter Kontusionen, om den end først langsomt og i 
Aarenes Løb har udviklet sig til sin fulde Højde. Han 
blev mørk , indesluttet og vredladen ; i de senere Aar 
betegnes han endog som ondskabsfuld og farlig; sin gamle 
Fader skal han en Gang have banket ret alvorHgt. Om- 
givelserne regnede ham dog ikke for egentlig sindssyg; han 
overtog Ejendommen efter Faderens Død og giftede sig fem 
Aar før Indlæggelsen i Anstalten. Mod Konen har han 
altid opført sig heftigt og brutalt; en Gang forsøgte han at 
kvæle hende , medens hun sov. Han indlagdes da i et 
Sygehus, hvor han snart faldt til Ro, saa Familien atter 
tog ham hjem. Men snart var det lige galt; han mis- 
handlede Konen, kastede sit Had paa Børnene — især det 
ene af dem — , som han ved enhver Lejlighed slog og 
bankede; sin Ejendom forsømte han. Hans hele Opførsel 

fik et stærkt Præg af det umotiverede og tilfældige; plud- 
seligt forlod han sit Hjem midt om Natten og strejfede 
om i Egnen uden Maal og Med; af og til extravagerede 
han i Retning af Spiritus uden dog at kunne betegnes som 
fordrukken. Tilfældige Folk, han traf i en Butik eller 
andetsteds, kunde han ved den ringeste Foranledning true 
med at ville kvæle eller skyde. Tilsidst maatte Autoriteterne 
lægge sig imellem og faa ham indlagt i Sindssygeanstalten. 
Her viste hans Tilstand sig som en allerede ret vidt frem- 
skreden aandelig Svækkelse af temmelig prægløs Karakter; 
den stærkt exciterede Stemning, han ved Indlæggelsen var 
i, tabte sig for en Del ret hurtigt, og han har nu i en 
Aarrække gaaet om som et sløvet, uarbejdsdygtigt Individ, 
stadigt med et let exciteret, rastløst og uroligt Præg over 
hele sit Væsen. 

Og det samme langsomme og snigende Forløb, 
der saaledes synes at gjøre sig gældende under Sinds- 
sygdommens Opstaaen og Udvikling, kan man ogsaa 

— undertiden i alt Fald — forfølge i dens videre 
Fremadskriden ; den kan i sin hærjende Gang skifte 
Karakter fra Tid til Tid, liste sig fremad fra det ene 
Gebet til det andet. Jeg har kendt en Patient, der ved 
sin Indlæggelse i Sindssygeanstalten frembød et Billede, 
der af alle opfattedes — og jeg mener ogsaa maatte 
opfattes — som et Tilfælde af almindelig fremskridende 
Paralyse i frodig Udvikling; saavel Antydningen af de 
for denne Tilstand karakteristiske somatiske Symptomer 
som ogsaa det hele psychiske Billede — Forbindelsen 
af et stærkt fremtrædende Anstrøg af Imbecilletet med 
en kaotisk Masse af højst forvirrede Storhedsforestillinger 

— tydede afgjort i den Retning. Men i Tidens Løb 



nuanceredes Billedet; det imbecille Præg tabte sig mere 
og mere, samtidigt med de somatiske Symptomer; 
Vrangforestillingerne antog fastere konsoliderede For- 
mer af mere formel logisk Art, og efter nogle Maa- 
neders Forløb kunde man næppe karakterisere Patientens 
Sygdom anderledes end som en Forrykthed i Storheds- 
stadiet; medens han tidligere i en vis taabelig Almin- 
delighed havde vævet om at være en Kongesøn, saa 
antog Forestilhngerne nu fastere Skikkelser; han be- 
grundede sin Paastand; det var ham aabenbaret ved 
Frederik den Syvendes Statue paa Slotspladsen i Kø- 
benhavn, at dette var hans Fader. Forfølge! ses forestil- 
linger stak Hovedet frem bagved Storhedsforestillingerne ; 
han mente sig forskudt og fortrængt fra sin Stilling; 
og medens hans Stemningsliv tidligere havde havt det 
for Imbecillereten ejendommelige, godmodige men 
labile og slappe Præg, saa karakteriseredes det nu ved 
en meget stor, ofte voldsom Heftighed af næsten im- 
pulsiv Natur; den mindste Tvivl eller Modsigelse over- 
for hans Vrangforestillinger kunde bringe ham i fuld- 
stændigt Raseri. Efterhaanden delte hans Sygdom dog 
Skæbne med alle andre Sindssygdomme; den hele 
Tilstand afslappedes og antog mere dæmpede Former, 
sanledes som Loven er, naar den gaar over i et stilie- 
staaende, sekundært Svækkelsesstadium ; kun var det 
paafaldende, med hvor stor Hurtighed denne Overgang 
skete; medens den i Almindelighed hos en, om jeg 
saa maa sige, regulært forrykt Patient kan tage en for- 
holdsvis ikke ganske kon Aarrække, saa varede del 
hos den her omtalte kun imellem et og to Aar. Han 

faldt hen i en fuldstændigt rolig og fredelig Tilstand, 
producerede sjeldnere og sjeldnere sine Vrangforestil- 
linger, der efterhaanden ganske syntes at tabe deres 
Nydannelsesevne, og saaledes gik han gradvist over i et 
Stadium af stille Sløvhed, under hvilket han snart 
kunde indordnes i Anstaltens store Arbejdsafdeling, 
hvor han i et Tidsrum af c. tre Aar roligt og under 
Tilsyn kunde tage Del i forskellige Beskæftigelser; 
han var af de næsten ganske tause Patienter, og man 
lod ham gaa i Fred og Ro og skjøtte sin Dont, glad 
ved at Udfaldet, om end tarveligt nok, endda var 
blevet saa taaleligt. Saa yttrede han en Dag ved 
Lægens Besøg — det var fem, sex Aar efter, at han 
var kommet til Anstalten — i en fuldstændigt rolig og 
behersket Tone, at nu troede han nok, at han var 
fuldkomment helbredet; og ved at indlade sig nærmere 
med ham fik man ogsaa Indtrykket af, at han virkelig 
havde genvundet sin Sundhed, maaske med Efterladelse 
af en let Grad af Sløvethed, som man saa ofte finder 
hos helbredede Sindssyge, i alt Fald naar man med 
Opmærksomhed leder derefter. Paa Spørgsmaal angav 
han nu aldeles ligefrem og bestemt, at hans Sygdom 
skyldtes en stærk Kontusion af Hovedet, som han 
havde paadraget sig under sit Arbejde paa et Skibs- 
byggeri; at det ikke var oplyst ved hans Indlæggelse, 
kunde meget vel forklares af ydre Omstændigheder, og 
selv havde han den Gang været altfor uklar til at give 
nogensomhelst Oplysning derom. Efter kort Tids For- 
løb blev han udskrevet og synes i alt Fald i en Aar- 
række at have holdt sig rask. 

Dr. F. Lange: Sindssygdomme. l6 

Denne langsomt snigende Fremadskriden fra Gebet 
til Gebei, fra Radikal tii Radikal, synes mig ejendom- 
melig for Sindssygdommene efter Komusioner af Kra- 
niet, og jeg tror ikke, at man ser den udviklet pai 
den Maade i nogen anden Gruppe af disse Sygdomme. 
En saadan, gennem en lang Aarrække, Trin for Trin 
paaviselig Bevægelse som i det ovenanføne Tilfælde 
lykkes det dog vist kun sjeldent at følge; sædvanligvis 
skrider Processen frem med noget større Hurtighed, 
inddrager bestandigt større og større Omraader under 
sit Herredømme og ender snan i Tilstande af den 
højeste Voldsomhed, hvor det synes, som om alle 
Organets Strenge i Fællesskab vare anslaaede, snart i 
et lorholdsvis hurtigt Sammenfald med definitiv Op- 
løsning over hele Linien. Jeg ska! anføre et Par 
Exempler: 



N. N. } 5aarig Tømrer. Faderen begik Suicidium ; 
Faster død sindssyg. En godmodig, ret vel begavet Person 
af godt Helbred. Giit i ti Aar; lykkelige Forhold; fire 
raske Børn. Fem Maaneder før sin Indlæggelse i Anstalten 
var han en Aften gaaet op i Kirkelaarnet for al 'ringe 
Solen ned" ; men ved Ubehændighed under det ham uvante 
Arbejde, fik han et Slag af Kneblen, der fremkaldte et ret 
betydeligt Vulnus eontusum paa venstre Side af Hovedet. 
Saaret lægtes ret hurtigt, men han vedblev al klage over 
vage Smerter i Hovedel. En Maanedstid derefter begyndte 
han al blive mere taus og forknjt, vilde ikke arbejde, be- 
skyldte sig selv for al være en stor Synder, ventede be- 
standigt paa at skulle lide sin Straf; da han engang i 
Fortiden havde arbejdet paa ea Herregaard, havde han en 
Dag taget en Haandfuld Ærter og givet sin lille San at 

lege med; dette betragtede han nu som en stor Forsyndelse, 
det var jo »det samme som at lære Barnet at stjæle« , og 
»naar I forarge en af disse Smaa« osv. ; nu »skulde han 
miste sit Hoved derfor«. Dag og Nat laa han i den 
mørkeste Stemning og grublede over deslige Forestillinger, 
der dels vare af melankolsk, dels af tvangsmæssig Art, idet 
han, til Tider i alt Fald, kunde erkende det Uberettigede 
deri, men paa den anden Side dog var ude af Stand til at 
løsrive sig fra deres Herredømme. — I Anstalten frembød 
han i Begyndelsen ganske det samme Billede som i 
Hjemmet, kun at der tillige over hele hans Væsen var et 
Anstrøg af halvsløvet Fortumlethed , der gjorde hans Op- 
fattelse og Fremstilling af Kendsgerningerne, dem han 
iøvrigt huskede ret godt, noget uklar og upaalidelig. Han 
var overbevist om, at hans Kone og Børn vare døde, han 
selv skulde straffes, fordi han »havde sagt saa mange 
upassende Ting om andre Mennesker«. Snart kom der 
Hallucinationer til; det var som oftest Stemmer og Syner 
af ret ligegyldig Art, men som han refererede tilbage til 
sine egne Forhold ; han hørte saaledes sin egen Kone sige : 
»hvor kunde Du gjøre det. Fatter?« og det betød naturligvis, 
at hun og Børnene den Dag blev henrettede; paa Loftet 
hørte han dem save Bræderne til sin Ligkiste. En stærk 
angstfuld Aggitation udviklede sig bestandigt mere og mere. 
Der kom Spisevægring til, som det synes grundet paa 
mistroiske Forestillinger: »Gift i Maden«, »Noget i Øllet« 
o. dsl. Efterhaanden steg det til en aldeles ubehersket 
Tumlen og Uro; han sprang ud af Sengen, kastede sig 
langs ad Gulvet, rev Tøjet af sig, jamrede og klynkede, 
tiggede og bad, om han »dog maatte beholde sit Hoved« 
o. dsl. Det taagede og fortumlede Præg tiltog mere og 
mere; han turde hverken sidde eller ligge i Sengen, 
gemte sig enten inde under denne eller tumlede i den 
vildeste Angst rundt i Stuen uden at være i Stand til at 

forklare sig med et Ord. I de sidste Dage af sit Liv fik 

1 6* 



han en aiileles uimodstaaelig Trang til at staa paa Hovcdei; 
saa snart han kunde se sit Snit dertil, kastede han øje- 
blikkelig Hovedet imod Gulvet og stillede sig med Benene 
langs op ad Muren , eller han indtog en højsl besværlig 
Stilling med Hovedet mod Væggen og Kroppen t en stærkt 
anspændt opisthotooisk Bue ud derfra. Midt under denoe 
rastløse og ustyrlige, angstfulde Bevægelsestrang i fuld- 
stændig Taushed, kollaberede han en Dag pludselig og 
døde, siddende paa Gulvet, med Ryg og Hoved støttet op 
mod Væggen, — Ved Sektionen fandtes en cirkumskripi 
Pachy meningitis med smaa forbenede Partier over højre 
Lobus frontaLs; Meninges i hele deres Udstrækning !ei 
uklare; Hiememasscn gcnnemgaaende stærkt anæmisk. 



næmisk. -^^^h 
ispositiaij^^^H 



N. N. aiaarig Tjenestepige. Ingen Dispc 
Betydning. Altid godt Helbred. Noget tungnem, men 
godmodig og flittig. Halvandet Aar før Indlæ^tlsen i 
Anstalten faldt hun ned fra Loftet i en Lo og slog Hovedet 
mod eu Sten. ingen ydre Lasion. Hun kunde strai 
staa op og fortsætte sit Arbejde. Men fra den Tid 
yttrede hun selv af og til, at hun følte, »hun havde taget 
Skade paa Hjernen«. Hun klagede ofte over Hovedpine; 
blev vanskelig, gnaven, pirrelig; undertiden heftig og 
truende overfor Omgivelserne ; undertiden talte hun ogsaa 
om at gjøre en Ulykke paa sig selv, Arbejdsevnen var 
nedsat; hun blev strax træt af Alting. — 1 Anstalten viste 
hun sig som en noget plump og robust Skikkelse med et 
temmelig dvaskt og sløvt Ansigtsudtrj'k. Hun var ret 
godt orienteret, kunde give ganske tilfredsstillende Op- 
lysninger om sit tidligere Liv, ogsaa om selve Faldet mod 
Stengulvet, og var selv klar paa, at der siden den Tid var 
foregaaet en Forandring med hendes Tilstand. Men der 
var tillige over hele hendes Væsen et Præg af torpid 
Slflvhed, som aldrig senere har forladt hende. I Begyndelsen 
synes de nye Forhold vel at virke gunstigt paa hende, der 

kom lidt mere Liv og Naturlighed over hendes Væsen, 
hun kunde beskæftige sig med Haandgeming o. dsl. ; men 
efter en let og forbigaaende Excitationstilstand, der navnlig 
røbede sig ved en meget ubehersket Erotisme overfor 
Lægerne, sank hun atter dybere ned i sin torpide Tilstand. 
En Dag erklærede hun bestemt, at hun nu ikke mere 
kunde arbejde, da hun ikke kunde taale at »holde Hovedet 
nedad« o: bøjet. Fra den Dag saa det ud, som om hun 
betragtede det som sin Livsopgave at holde Hovedet i den 
stiveste og ubevægeligste Stilling; hun sad hen som en 
Voxfigur med spændte, opspilede Træk, vidt aabne Øjne, 
dikterede Pupiller; Ansigtet oppustet og med cyanotisk 
Farvning af Huden ; Halsmusklerne stærkt spændte ; Kroppen 
holdt hun i stive og ubekvemme Stillinger, som for ikke 
at risikere nogen Bevægelse af Hovedet ; der syntes at være 
en let Rigiditet af hele Muskulaturen, der gav sig tilkende 
ved en ringe Grad af passiv Modstand. Hun blev da lagt 
tilsengs og har nu i mange Maaneder ligget hen i væsentligt 
uforandret Stilling. Hovedet kan eller tør hun ikke hvile 
mod Puden, men holder det i en let løftet Stilling stift 
støttet mod den lodrette Flade af Sengens Hovedstykke; 
Kroppen holdes som Følge deraf i et bestandigt og meget 
ubekvemt Rygleje, med Albuerne fast trykkede mod Ma- 
dratsen; let Rigiditet af hele Muskulaturen. Hun er i 
Reglen aldeles taus; en enkelt Gang kan hun sige »Goddag« 
med en underlig kvækkende eller gøende Stemmelyd, men 
dertil indskrænker hun sig. Hun maa hjælpes med Alt; 
er i Reglen hensynsløst urenlig i Sengen. Aabningen meget 
træg. Enhver nærmere Undersøgelse afværger hun ved 
sin ftildstændige Umedgørlighed. — I det Hele frembyder 
hun nærmest Billedet af en Stupor i et allerede ret vidt 
fremskredet Stadium af aandelig Svækkelse. 

N. N. 5 3 aarig Tækkemand. Ingen Disposition. Nogen 
Tilbøjelighed til Drik. Gift i mange Aar; sex raske Børn. 



Den igde Maj 1889 faldl han under sit Arbejde ned fra 
el Tag og paadrog sig et ret betydeligt Vulnus i Bag- 
hovedet. Der var nogen Blødning fra venstre Øre og 
Næsehor; han henlaa bevidstløs med snorkende Respiration. 
I Løbet af de første Døgn stærke Opkastninger, Urin og 
Fieces afgik involoutært. »I Begyndelsen af Juni« , med- 
dele de indsendte Oplysninger videre, »vaagnede han atter 
til Bevidsthed og kom paa Forlangende op af Sengen. 
Den Sde Juni skal han være faldet over sine egne Ben og 
sfog paany Hovedet mod Jorden ; efter en forbigaaende 
Bevidstløshed rettede han sig dog atter snart. Han røbede 
dog straiL en stærk Svækkelse af de aandelige Evner; Op- 
fattelsen var i høj Grad uklar; hvadsomhelst han fik fat 
paa, puttede han det strax i Munden; Hukommelsen var 
i højeste Grad usikker; han forlangte Brændevin, men var 
lige glad, naar man gav ham Vand af et Snapseglas, 
Kone og Børn kendte han kun højst usikkert. Talen vir 
utydelig; han brugte forkerte Ord. Gangen usikker og 
stolprende. Han løb ubehersket omkring paa forvirret og 
planløs Maade. Stemningen var snart heftig og vredagtig, 
saa truede han Folk med Prygl; snart blød og forknyt, 
saa græd han og talte om at tage sig selv af Dage. 
Hallucinationer eller Vrangforestillinger bemærkedes ikke.« — 
Under et snart femaarigt Ophold i- Anstalten har Tilstanden 
fortsat sig i det samme Spor. Sløvheden har udviklet sig 
til en overordentlig høj Grad; Ansigts mus kukturen stærkt 
forvisket med et aldeles maskeagtigt, stift og still estaaende 
Præg; Blikket opspilet, tomt, med et ganske fjollet Udtryk. 
Gangen stolprende og usikker med et let ataktisk Anstrøg. 
Hukommelsen saa usikker, at den næppe mere kan kontrol- 
leres; Talen saa sløjfet og udvisket, at Ordene næsten 
ere fuldstændigt uforstaaelige. Der har været afatiske 
Symptomer, et Uhr betegnede han som en Tobaksdaase, 
men kunde dog bruge det efter dets Bestemmelse; en 
Nøgle kaldte han en Sax o, dsl. Stemningen er stadigt 

meget f joUetglad og venlig, han vil gerne beskæftiges med 
lidt simpelt Arbejde, slibe Knive o. dsl. , der gaar fra 
Haanden paa en ganske automatisk Maade. 

I det første af disse Tilfælde er der altsaa Tale om 
en Melankoli med stærk Syndsbevidsthed, men som 
senere afløstes af de mest furibunde Anfald, nærmest 
af amentisk Natur ; i det andet Tilfælde indlededes Til- 
standen af en Exaltation, ud af hvilken der udviklede 
sig en dyb Stupor; i det tredie endelig forelaa der en 
utvivlsom, stærkt udformet Kommotion, gennem hvilken 
Overgangen skete direkte og hurtigt i en dyb og defini- 
tiv Svækkelsestilstand. 

Jeg har forsynet dette Afsnit med en rigeligere 
Mængde Sygehistorier, end jeg plejer, fordi jeg har 
troet ikke at kunne udtrykke min Mening i større 
Korthed. Spørgsmaalet om Sindssygdomsformen efter 
Kontusioner af Kraniet tør endnu neppe betragtes som 
fuldt ud klaret. Jeg tror, det er en Regel, at hvor 
Sygdommen, som i det sidst anførte Tilfælde, udvikler 
sig direkte efter en dybt indgribende Læsion med 
Kommotionssymptomer osv., antager den strax Formen 
af en stærkt fremtrædende psychisk Svækkelsestilstand, 
der dog kun optræder som et Led i Helhedsbilledet, 
der tillige omfatter cerebrale og spinale Symptomer af 
anden Art. — Er Læsionen derimod af mindre ind- 
gribende Natur, og udvikler Psychosen sig først efter 
en længere Tids Mellemrum, da ser det tilsyneladende 
meget tilfældigt og vilkaarligt ud, hvilken Skikkelse 
Sindssygdommen iklæder sig. I de anførte Sygehistorier 
vil man, snart sagt, finde de fleste psychiatriske Radikaler 

repræsenterede , dels i lette Antydnioger , dels 
skarpere markeret Fremtræden. Stundum virke de sam- 
tidigt og i Forbindelse med hinanden; til andre Tider 
synes de under Sygdommens Forløb at kunne afløse 
hinanden, idet det ene drages stærkere frem i Billedet, 
medens det andet træder mere tilbige. For en Del 
kan dette vel tænkes afhængigt af Læsionens Styrke 
og af Stedet, hvor den rammer Kraniet; delvist vel 
ogsaa af, hvilke Forudsætninger af pathoiogisk Art, 
Organet i Forvejen frembyder. I et enkelt af de anførte 
Tilfælde (Side 242 ff.) synes Kontusionen at have givet 
Anledning til en begrændset pachymeningitisk Proces, 
og denne kan da vel tænkes som del lokale Udgangs- 
punkt og dec bestemmende Moment for Sygdoms- 
billedets Form; i andre Tilfælde kan den lokale Læsion 
ramme andetsteds og fremkalde andre direkte Virk- 
ninger, der atter udøve deres bestemmende Indflydelse 
paa Psychosens Skikkelse og Forløb; deraf det proteus- 
agtige Billede, der karakteriserer Sygdomsgruppen som 
Helhed betragtet. — Naar man særligt har anført Kontu- 
sionen som Aarsagsmoment for den almindelige fremad- 
skridende Paralyse, saa maa dette Spørgsmaal vistnok be^ 
handles med stor Varsomhed; jeg har saaledes i et Til- 
fælde set et Trauma capiiis anføn som Lejlighedsaarsagen 
til Sygdommens Frembrud; men i Anamnesen fandtes 
tillige Syfilis sex Aar før Sygdommens Udbrud, og 
umiddelbart før dette, samtidigt med Kontusionen, tillige 
et stærkt økonomisk Tryk, et Moment, der i Almindelig- 
hed betragtes som et tilstrækkeligt gyldigt Lejligheds- 
motiv. I og for sig forekommer det mig dog højst 
sandsynligt, at en Aarsag, der som Kontusionen utvivl- 

somt kan give Anledning til meningitiske Processer at 
forskellig Art, ogsaa kan tænkes at virke som Lejlig- 
hedsaarsag i denne Sammenhæng; om det kan ske 
uden Syfilis som medvirkende Faktor, er derimod endnu 
at betragte som et aabent Spørgsmaal*). 

Men gælder det saaledes om Sindssygdommene 
efter Kontusioner af Kraniet, at de ikke kunne hen- 
føres til nogen bestemt Sygdomsform, men derimod, 
paa en tilsyneladende ret tilfældig Maade, snart kunne 
optræde under et, snart under et andet Billede, saa 
mangler der dog ikke, naar de tages under ét, et for 
hele Gruppen ejendommeligt Karaktermærke, der ogsaa 
bidrager sit til at kaste et Lys over Forholdenes Be- 
skaffenhed. Det er det Præg af Ørhed og Fortumlet- 
hed, i adskillige Tilfælde skarpere udformet som virkelig 
Svimmelhed, man gennemgaaende finder hos Patienter 
af denne Slags; deres psychiske Processer have, selv 
om de yttre sig i en baade reelt og formelt rigtig Form, 
et eget Anstrøg af zittrende eller dirrende Usikkerhed 
— om man maa kalde det saa, af psychisk Svimmel- 



*) D. E. Jacobson har (Nord. med. Ark. 1893) meddelt en Række 
Tilfælde af Psychoser efter Kontusioner og gennemgaaende 
bestemt dem som utvivlsomme Forvirringsbilleder. Hans 
Tilfælde ere af en langt lettere Art end de ovenfor anførte; 
de have for største Delen kunnet dimitteres fra Hospitalet 
efi^r nogle Dages eller nogle Ugers Forløb, i Reglen som 
helbredede eller dog væsentl-gt bedrede. Om en Del af dem 
vides det dog, at der senere udviklede sig en alvorligere 
Sindssygdom, eller dog, at der kom Tilbagefald; og man kan 
saaledes ikke helt værge sig mod den Opfattelse, at der i de 
fleste Tilfælde mere var Tale om et forbigaaende Stadium i 
en Sygdom end om et fuldstændigt Sygdomsforløb. 

hed — der svarer godt til den Mangel paa fast og 
præcist Herredømme, der kan spores i deres motoriske 
Sfære; saadanne Patienter kunne, selv om de i psychisk 
Henseende ikke ere dybere sunkne end saa mange 
andre, stundum frembyde et ganske ejendommeligt, 
stærkt iøjnefaldende Billede af Hjælpeløshed, baadc i 
psychisk og somatisk Henseende; de kunne knap gaa 
over et Gulv eller op af en Trappe uden at skulle 
ledes eller støttes, saa sior er den famlende Usikkerhed, 
der præger enhver af deres Bevægelser; og den samme, 
om Barnets Ubehjælpsomhed mindende, Vanskelighed 
have de ofte ved at samle og udforme deres Tanker, 
stundum ogsaa ved at beherske deres holdningsløse 
Stemningsliv. Gaar Sygdommen da efterhaanden over 
i et stillestaaende, uhelbredeligt Terminalstadium, tabe 
disse Fænomener sig atter mere og mere. Disse Symp- 
tomer, der hos nogle Patienter kunne være skarpest 
iøjnefaldende paa det psychiske Omraade, medens de 
hos andre tegne sig stærkest i Bevægelsessfæren, tilhøre 
vel ikke selve Psychosen i snevrere Forstand, men tyde 
paa, at andre, dybere liggende Led i den cerebrale 
Organisme ere medinddragne i Lidelsen, at den cere- 
brale Undergrund i sin Helhed er usikker og vaklende. 
Hvor en tydeligt udtalt Kommotionstilstand har indledet 
Sygdommen, blive disse Fænomener i høj Grad frem- 
trædende i Billedet; men ogsaa i de lettere Tilfælde, 
hvor Usikkerheden og Svimmelheden kun ere tilstede i 
svagere Afskygninger, er der vel i Virkeligheden nær- 
mest Tale om Kommotionstilstande af lettere, 
latent Art. 

I prognostisk Henseende maa Sindssygdommene 
efter Kontusioner af Kraniet vistnok siges at stille sig 
i høj Grad usikkert, hvilket jo er forstaaeligt nok efter 
de højst forskellige Forhold, hvorunder de opstaa og 
forløbe. Læsionens Styrke og Stedet, hvor den rammer, 
ere vel af stor Betydning i saa Henseende; men disse 
Forhold ere, især paa Forhaand, saa særdeles vanske- 
lige at bedømme. I de lettere Tilfælde, der forløbe 
ude i Livet eller paa Hospitaler af almindelig Art, 
synes man jo meget ofte at se Helbredelse eller be- 
tydelig Bedring indtræde; om den tør betragtes som 
ligesaa absolut og varig som hurtig, bliver maaske, 
som ovenfor berørt, et andet Spørgsmaal. I de sværere 
Tilfælde med et mere kronisk Forløb, Saaledes som de 
især forekomme i Sindssygeanstalterne, maa Prognosen 
sikkert gennemgaaende betegnes som daarlig. Dog kan 
det utvivlsomt, saaledes som det fremgaar af den oven- 
for, i Texten meddelte. Sygehistorie, hændes, at Pro- 
cessen efter et langvarigt, snigende Forløb af tilsyne- 
ladende kun lidet lovende Art, lidt efter lidt falder til 
Ro, at Læsionen cikatriserer og efterlader Patienten i 
en i alt Fald væsentligt bedret Tilstand. Man bør der- 
for overfor disse Tilfælde være endog mere varsom 
end overfor Sindssygdommene i Almindelighed med 
at stille deres Horoskop. 

Behandlingen af selve Psychosen i dens Helhed 
maa vistnok udelukkende siges at være af expektativ 
Beskaflenhed, selv om naturligvis snart et, snart et 
andet fremtrædende Sygdomstegn kan tvinge til et Ind- 
greb af mere symptomatisk Natur. 

En Sygdomsgruppe, der i forskellige Retninger 
synes mig at staa den sidst omtalte nær, skal jeg, da 
den i vort Klima kun spiller en aldeles underordnet 
Rolle, men dog i sjeldne Tilfælde kan forekomme i 
vore Sindssygeanstalter, som et Appendix til den fore- 
gaaende Gruppe omtale med nogle faa Ord. Det er 



Sindssygdomme efter Insolation. 

Atter her er der Tale om en bestemt, lokalt 
virkende, ydre Insult af Hovedet. Ogsaa med Hensyn 
til Sygdomsbilledets Skikkelse frembyder det Ligheds- 
punkter med Sindssygdommene efter Kontusioner: det 
samme Præg af akut opstaaende Svækkelse med et i alt 
Fald meget lignende Anstrøg af Ørhed og Fortumlet- 
hed. Fremdeles er Forløbet af samme langsomme og 
snigende Art. — Jeg har kun havt Lejlighed til 
at iagttage to Tilfælde, det ene opstaaet i Danmark, 
det andet under et Ophold i Amerika; de frembød 
i de væsentlige Henseender megen indbyrdes Over- 
ensstemmelse. Jeg skal i al Korthed referere det sidst 
nævnte. 

N. N. 27aarig Gaardmandssøn. Faderen Potator. Ret 
livlig og opvakt, men altid noget sær og aparte af Væsen; 
i tyve Aars Alderen et Par Gange lettere »nervøse« 
Anfald; i Soldatertiden skal han have sviret en Del. Sex 
og tyve Aar gammel rejste han til Amerika. Kort efter 
sin Ankomst dertil fik han under Arbejdet ved Træfældning 
et Anfald af Solstik, der skal have yttret sig ved heftigt 
skærende Smærter i Panderegionen, stærk Mathed og profils 

Sved. Da Tilstanden holdt sig under Form af en stærkt 
fremtrædende Ørhed, Døsighed og Tunghed, saa han ingen 
Ting kunde bestille, blev han kort efter sendt hjem til 
Danmark; paa Rejsen var han saa forplumret, at han i 
Kristiania rent glemte, at han skulde sejle videre, men 
blev drivende planløst om i Byen. I Hjemmet gik han 
bestandigt som i en Døs; hans Handlinger havde ofte et 
meget umotiveret Præg; han klagede jævnligt over Øre- 
susen, kunde stadigt »høre Dampskibsfløjten pibe«. Under- 
tiden forbigaaende Anfald af ganske forvirret Tale. — 
Omtrent tre Fjerdingaar efter Insolationen kom han til 
Sindssygeanstalten. Han var rolig og orienteret med 
Hensyn til sit tidligere Liv; men alt hvad der angik Syg- 
dommens Oprindelse og Forløb, stod for ham i et over- 
ordentligt taaget og uklart Lys. Hans Stemning var let 
exciteret; han pralede af sine Evner og sin store Erfaring 
og talte medlidende om de »Tosser, der ikke havde set 
noget af Verden« , »der ikke kom udenfor deres egen By 
og ikke kendte anden Ret end Næveretten«. Men over 
hele hans Væsen hvilede der et stærkt Anstrøg af dvask 
Sløvethed; hans Udtryk og Blik vare ligesom tilslørede, 
hans Tale langsom og slæbende, hans Bevægelser træge og 
tunge; en fatuid Smidsken var hans sædvanlige Udtryk 
under en Samtale. Endnu efter Aar og Dags Ophold var 
han saa taaget, at han slet ikke kendte hverken Stedets 
eller de daglige Omgivelsers Navne; men saa kom han 
efterhaanden i Gang med et simpelt og let Arbejde, som 
han, i Trop med andre, saa nogenlunde kunde passe, og 
lidt efter lidt klarede Tilstanden saa meget op, at han 
efter tre Aars Ophold i Anstalten kunde forlade denne som 
en ganske flink Arbejder, om end med et konstant Præg 
af lettere Fatuitet. 



5. Sindssygdomme efter HjemeS] 
og Nervelidelser. 

Meningitis kan ve] betragtes som en Lideise, der 
nærmere end nogen anden udenfor de egentlige Psy- 
chosers Række berører de psychiske Centrer; derfor er 
den jo ogsaa i sit akute Forløb som Regel saa stærkt 
kompliceret med Symptomer fra disses Side. Paa dene 
Stadium hører den dog ikke hjemme paa det egentlige 
psychotiske Omraade, og det maa kun betragtes som 
et meget sjeldent forekommende Undtagelsestilfælde, at 
en akut Meningitis, som oftest under et trægt og pro- 
traheret Udviklingsstadium med forholdsvis stærk Frem- 
træden af de psychiske Symptomer, kommer til Op- 
tagelse i en Sindssygeanstalt. Psychoser efter forløbne 
Meningiier ere derimod ikke saa sjældent forekommende 
Fænomener. Ved adskillige Pubertetspsychoser finder 
man blandt Motiverne anført »Meningitis i Barne- 
alderen«, og om det end maaske ikke i alle Tilfælde 
tør betragtes som nogen absolut fastslaaei Diagnose, 
idet Begrebet »Hjernebetændelse, som Bornesygdom 
betragtet, falder den jævnere Befolkning meget let i 
Munden, saa er der dog vist næppe Grund til at tvivle 
om, at Forholdet i ikke faa Tilfælde har sin Rigtighed. 
Her er en Meningitis da vel nærmest at betragte som 
prædisponerende Aarsag, der forbereder Jordbunden for 
en senere Invasion af anden Art. — Ogsaa i den voxne 
Alder kan en akut Meningitis efterlade en psychisk 
Abnormtilstand som Resultat; men denne yttrer sig da 
som en direkte udviklet Svækkelsestilstand, mere end 

som en virkelig Sindssygdom. Den kan opstaa som 
en umiddelbar Fortsættelse af den akute Proces; men 
i alt Fald for de Tilfældes Vedkommende, der slutteligt 
havne i en Sindssygeanstalt, synes det mig nok saa 
hyppigt, at Svækkelsestilstanden først udvikler sig lang- 
somt og gradvist, saa at der endog kan gaa en kortere 
Aarrække hen, inden Individet af Omgivelserne erkendes 
for psychisk abnormt; dog vil det vel altid kunne 
lykkes at efterspore og paapege Symptomer af lettere 
Art, der knytte den definitive til den akute Tilstand. 
— Svækkelsestilstanden kan i adskillige Tilfælde yttre 
sig som en almindelig Sløvhed uden særligt frem- 
trædende Ejendommelighed; men hyppigere forekommer 
den mig dog at være forbunden med en undertiden 
endog meget betydelig Aggitation, hvorunder den Syge 
Aar igennem tumler om paa den mest forstyrrede og 
forvirrede Maade; ikke ganske sjeldent er Lidelsen 
kompliceret med Krampetilstande. 

Prognosen er selvfølgelig daarlig. Behandlingen 
indskrænker sig til at anbringe Patienten under de for 
hans Tilstand hensigtsmæssigste Forhold, hvad der 
undertiden kan vise en gavnlig Indflydelse overfor 
Aggitationen, om end selvfølgelig ikke overfor Sløv- 
heden. 

Hvad Hysterien og Hypochondrien angaar — og 
jeg vil i denne Sammenhæng medtage visse Former af 
det i vore Dage saa almindeligt omtalte Sygdomsbegreb : 
Neurasthenien — da har jeg allerede paa et tidligere 
Sted udtalt, at jeg ikke tror, at der tilkommer dem den 
Rolle som Aarsagsmomenter til Sindssygdom , man 



undeniden har villet tildele dem. I og for sig kunne 
de maaske betegnes som staaende paa Overgangsgebetet 
ti! Psychoserne; men det er nu engang ikke Skik og 
Brug, og vel med Rette, at drage dem ind under dette 
Oraraade. I Psychiatrien spille Hysterien og Hypo- 
chondrien ganske vist en ret fremtrædende Rolle, for 
saa vidt som de i adskillige Tilfælde træde til og give 
Sygdomsbilledet en ejendommelig Kolorit; i den For- 
stand kan man saaledes tale om en hysterisk eller 
hypochonder Psychose; men som lil Grund liggende 
Aarsager, der gennem en Omdannelsesproces gaa over 
i de egentlige Sindssygdomme, tror jeg ikke, de kunne 
anerkendes, og jeg har paa er tidligere Standpunkt 
udviklet mine Grunde, hvorfor. 

I en mere bestemt Relation til Sindssygdommene 
staar Epilepsien. Selv om denne Neurose gennem- 
gaaende i Tidens Løb giver Anledning lil en vis Grad 
af psychisk Svækkelse, saa vilde det dog i mangfoldige 
Tilfælde være unaturligt alene af den Grund at drage 
Lidelsen ind under Sindssygdommenes Oniraade. Men 
i andre Tilfælde omfatter Epilepsien en Række 
Fænomener, der utvivlsomt antyde, at de psychiske 
Centrer ere med inddragne i Lidelsen. Det er dem, 
man har betegnet som »de psychiske Æqvivalenter", 
idet man har tillagt dem den Rolle, at de skulde kunne 
optræde vikarierende for andre Symptomer, særligt de 
for Epilepsien ejendommelige Kramper. Der er utvivl- 
somt i Aarenes Løb drevet et overordentligt Misbrug 
med dette Æqvivalentbegreb ; der har været Tider, hvor 
det næsten kunde siges at være Mode at henføre al 

Verdens Sindssygdomme, naar de blot optraadte med 
en vis forbigaaende og anfaldsmæssig Karakter, under 
Betegnelsen latent eller larveret Epilepsi, uden væsent- 
ligt Hensyn til, om der paa anden Maade var nogen 
Sikkerhed for, at denne Neurose overhovedet var til- 
stede. Denne Opfattelse synes nu ogsaa mere og mere 
at tabe Terræn, og man maa sikkert fastholde det 
Uberettigede i at tale om epileptiske Psychoser, hvor 
der ikke foreligger en ad andre Veje konstateret 
Epilepsi. Det er vistnok Læren om Forvirringssyg- 
dommen, der har bidraget væsentligt til at oplyse disse 
Forhold, og man maa sikkert give Meynert Ret i hans 
Paastand, at mangfoldige Tilfælde af forbigaaende, 
transitorisk Forvirring ere blevne fejlagtigt opfattede og 
beskrevne som Anfald af petit mal. Men denne Mis- 
brug af Begrebet »psychisk Ækvivalent« udelukker 
selvfølgeligt ikke, at det, under tilbørlig Indskrænkning, 
er af stor og utvivlsom Betydning. Det yttrer sig dels 
ved impulsive Anfald, undertiden af den voldsomste 
Art, dels ved dybt komatøse Tilstande, men kan ogsaa 
— om end sjeldnere — optræde under Skikkelse af 
lettere Stemningsanomalier, saavel af depressiv som af 
exalteret Art. De impulsive Anfald, for hvilke, i de 
stærkest udtalte Tilfælde, navnlig homicide og andre 
Voldshandlinger ere ejendommelige, medens den suici- 
dale Drift ikke synes karakteristisk for dem, skælne sig 
skarpt og bestemt fra de tidligere, under Arveligheds- 
kapitlet omtalte, typiske impulsive Tilstande ved, at 
den impulsive Epileptiker handler i et fuldstændigt 
blindt Raseri og uden bagefter at bevare nogensomhelst 

Dr. F. Lange : Sindssygdomme, I*] 

Erindring om, hvad han har foretaget sig, medens 
Patienten, der lider under en ikke-epileptisk Impulsivitet, 
som tidligere beskrevet, er sig sin Handlemaade klart 
bevidst og bevarer en fuldstændig, ofte meget minutiøs 
Erindring derom, men kun i Gerningsøjeblikket handler 
under en fuldstændigt uimodstaaelig, tvangsmæssig Drift. 

— Hvorledes disse psychiske Æqvivalenter forholde sig 
til Epilepsiens øvrige Fænomener — om de ere at 
betragte som indledende Symptomer, der afsluttes med 
Sygdommens karakteristiske Krampeanfald, eller om de, 
som andre have villet hævde, kun ere at opfatte som 
afsluttende Fænomener, postepileptiske Anfald (Hallager) 

— er et Spørgsmaal, der endnu ikke kan betragtes som 
løst, og som det her ikke er Stedet ti! at komme ind paa; 
en Løsning ad erfaringsmæssig Vej frembyder ogsaa 
store Vanskeligheder, for saa vidt som lettere epilepti- 
forme Anfald, især naar de, som saa hyppigt, optræde 
om Natten, sikkert meget ofte unddrage sig Opmærksom- 
heden. Utvivlsomt er det, at saadanne Lidelser i den 
psychiske Sfære i væsentlig Grad bidrage tii at fremme 
Udviklingen af den Sløvhedslilstand, der er ejen- 
dommelig for Epilepsien paa et videre fremskredent 
Standpunkt, ligesom de ogsaa give deres betydnings- 
fulde Bidrag til Udformingen af det Helhedsbillede, 
man kan betegne som det ^epileptiske Naturel«, og 
som, ved Siden af Sløvheden, er karakteriseret ved en 
høj Grad af Heftighed og Pirrelighed. — De psychiske 
Æqvivalentanfald kunne ikke sjeldentvære komplicerede 
med Hallucinationer, navnlig Synshallucinationer af en 
egen Nuance, idet den Syge bilder sig ind at se Dd, 

Flammer, rødt Lys eller blot rød Farve. Ogsaa kan 
man i Sløvhedsstadiet undertiden finde svage, ligesom 
abortive Antydninger af Vrangforestillinger, der kunne 
komme frem saavel i Form af Forurettelsesfølelse som 
af en taabelig og kritikløs Selvovervurdering, et Fænomen, 
der i og for sig ikke er væsentligt forskelligt fra, hvad 
man træffer i andre svækkede Hjerner, om det end her 
ikke sjeldent optræder med en Heftighed og Brutalitet, 
der er ejendommelig for det »epileptiske Naturel« i 
dets Helhed. 

Prognostisk stille disse Psychoser sig selvfølgeligt 
kun daarligt; dog kunne rolige og skærmede Forhold 
i Tidens Løb vise en mildnende og dæmpende Ind- 
flydelse paa dem, som paa Epilepsiens Symptomer i 
det Hele taget. — Behandlingen afviger ikke fra, hvad 
der gælder for den til Grund liggende Neurose. 

Jeg skal endnu paa dette Sted blot nævne den i 
de senere Aar saa ofte omtalte Sindssygdom, der op- 
træder som Komplikation i den perifere Neuritis hos 
Alkoholikere, muligvis dog ogsaa efter andre svækkende 
Potenser, f. Ex. typhoid Feber. Den synes i Reglen at 
forløbe under Skikkelse af en med psychisk Svækkelse 
forbunden hallucinatorisk Forvirring, men kan ogsaa 
antage Formen af Delirium tremens, ledsaget af meget 
stærke Hallucinationer. Opfattelsen af den staar dog 
endnu noget usikkert hen; dens Stilling som Kom- 
plikation i en Sygdom af anden Art bidrager ogsaa til, 
at den ikke spiller nogen fremtrædende Rolle i Sinds- 
sygeanstalten. 

17* 

Naar man i tidligere Tid har anført den neuralgiske 
Proces som direkte pathogenetisk Moment for Sindssyg- 
dommene , saa synes denne Optanelse efterhaanden 
mere og mere forladt. Derimod tilkommer der utvivl- 
somt Neiiralgien en ikke ubetydelig og ret hypp'^ 
forekommende Rolle som understøttende Faktor af 
kausal Natur, snart ved at fremkalde langvarig Søvn- 
løshed, snart ved at virke knugende og tyngende gennem 
varige Smertefornemmeiser, og endelig ved, gennem 
Mistydninger og falske Forklaringsforsøg at gaa over i 
Forrykthedens Vrangforestillinger, 

Fra denne Sygdomsgruppe, hvor Psychosen bunder 
i en pathologisk Tilstand i selve Nervesystemet og der- 
for væsentligt kun optræder og forløber som Led i en 
større Helhed, vender jeg mig nu til en anden Gruppe, 
hvor den atter træder mere frit og selvstændigt frem ; det er 



6. Sindssygdomme, sekundært opstaaede; 
efter andre Sygdomme. 

Denne Sygdomsaarsag har forlængst været erkei 
allerede i Aarhundredets Begyndelse hævede JoÆodifl 
vægtige Stemme for den Opfattelse, at al Sindssygt 
skyldtes en sekundær Hjernelidelse efier pathologi&E 
Processer i Legemets andre Organer. Medens denne 
Theori i og for sig forlængst er gaaet i Forglemmelse, 
har Erkendelsen af de sekundære Sindssygdomme 
bestandigt holdt sig; men medens man tidligere har 
indordnet dem snart under Melankolien, snart under 
Manien, alt efter deres ydre Form og Habitus, saa er 

i den senere Tid Forvirringslæren, som paa saa mange 
andre Punkter, ogsaa her kommet Forstaaelsen til Hjælp 
og har bidraget til at gjøre denne Sygdomsgruppe til 
en af de klarest og bedst erkendte. 

Skøndt disse Sygdomsformer maa siges til enhver 
Tid at spille en ret fremtrædende Rolle i en Sinds- 
sygeanstalts Annaler — i de sidste Aar have de endog 
paa Grund af den stærkt udbredte Influenzapandemi 
hørt til de aller hyppigst forekommende Fænomener — 
saa skal jeg dog paa dette Sted fatte mig i den største 
Korthed om denne Gruppe. I de store Træk gentager 
sig nemlig ganske, hvad ovenfor er sagt om Puerperal- 
og Laktationspsychoserne, sammenfattede under ét 
Billede. — De somatiske Lidelser, om hvilke det især 
gælder, at de kunne virke som Aarsagsmomenter for 
en Sindssygdom, ere i første Linie de akute febrile 
Sygdomme; som de, der efter min Erfaring her til 
Lands spille den i saa Henseende mest fremtrædende 
Rolle, skal jeg nævne: Bronchitis, Pneumoni, Febr. 
,typhoidea, Febr. rheumatica, Erysipelas faciei, Morbilli 
l'Og endelig Influenza. Psychosen kan da optræde under 
forskellige Skikkelser, idet den enten — analogt med, 
fcvad Tilfældet kan være med Puerperalpsychosen — 
lutter sig til det febrile Stadium i Sygdommens Be- 
idelse, eller — paa en til Laktationssygdommene 
rende Maade — først kommer til Udbrud i den 
Febrile Periode, altsaa som en Rekonvalescens- 
;hose. I første Tilfælde — hvor vidt der her er 
om en Infektion, skal jeg lade staa hen — yttrer 
ig væsentligt i Form af stærke Feberdelirier og 

kommer, praktisk talt i alt Fald, kun til at staa paa 
Grændsen af de egentlige Sindssygdomme i snævrere 
Forstand. Men ske kan det, at en saadan Psychose 
under sit Forløb løsner sig fra den febrile Baggrund 
og fonsætter sin Tilværelse paa en mere selvstændig 
Maade efter Feberens Ophør. Den antager da en noget 
anden Skikkelse — ganske den samme, man som Regel 
fii^der i den postfebrile Rekonvalescenspsychose — og 
Fænomenet forklares da vel simpelt ved, at den fra et 
febrilt Delirium glider over i en afebril Svækkelses- 
psychose. En saadan forløber — ligesom den analoge 
Laktationssygdom — under Formen af en akut hallu- 
cinatorisk Forvirring — Radikalet: Svækkelse — og 
bunder som Regel i en universel anæmisk Tilstand. 
Denne afebrile Rekonvalescenspsychose maa, i Sinds- 
sygeanstalterne i alt Faid, betragtes som et langt hyppigere 
forekommende og betydningsfuldere Fænomen end den 
febrile Sindssygdom paa det tidligere Stadium. Den 
kan, som Tilfældet jo altid er med Forvirringens, i og 
for sig paa et negativt Grundforhold beroende Tilstand, 
antage forskellige nuancerede Skikkelser; den optræder 
snart under en mere depressiv, melankolsk, snart under 
en mere exciteret, maniakalsk Nuance, er som oftest led- 
saget af Hallucinationer i rigelig, ja undertiden over- 
vældende Mængde, og kan ogsaa være kompliceret med 
Antydninger fra andre Radikalers Side, Tvangstorc- 
stiUinger, Vrangforestillinger — Alt ganske som beskre« 
ved Laktationspsychoserne. 

Hvad jeg her har sagt, gælder for Sygdomsgrupper 
i dens Helhed. Hvad de enkelte akute febrile Syg- 

domme angaar, da kan Spørgsmaalet, om der til hver 
især svarer en ejendommelig Afart af Sindssygdom, 
trods indgaaende Undersøgelser (Krdpelin) endnu ikke 
betragtes som løst. Efter et dog ikke særdeles rigeligt 
Materiale forekommer det mig, at Pneumoniens og 
Bronchitens. Psychoser gennemgaaende maa siges at 
være af en mørkere, mere depressiv, ofte med suicidale 
Tilbøjeligheder forbunden, Karakter, end Tilfældet er 
med den typhoide Febers, medens Grundformen iøvrigt 
er den samme. For Influenzaens Vedkommende har 
man jo hævdet, at den, i Modsætning til de andre 
nævnte Sygdomme, ikke skulde være i Stand til at 
fremkalde en Sindssygdom, uden hvor Forudsætningerne 
for en saadan i Forvejen, — bygget paa andre Aar- 
sager — latent vare tilsted?. *) 

I prognostisk Henseende have Psychoserne af denne 
Gruppe fra gammel Tid havt et godt Ry og vel heller 
ikke uden Grund. Dog gælder her den samme Ind- 
skrænkning som ved Fødselslivets Sindssygdomme. 
Retter det febrile Delirium sig ikke samtidigt med 
Feberens Ophør, men glider over i den paa Svækkelse 
grundede Forvirringstilstand, da bliver Prognosen allerede 
betænkeligere; og falder Forvirringen ikke til Ro sam- 
tidigt med, at hele Organismen genvinder sine Kræfter 
og sin legemlige Ligevægt, da kan den blive af fare- 
truende Karakter og gennem en ret hurtig Udvikling 
føre Individet over i en uhelbredelig Demens; men 
som sagt, i det Hele maa Prognosen dog betegnes som 

♦) For Middelfartanstaltens Vedkommende: Fe/ir: Influenza som 
Aarsag til Sindssygdom. Hp. Td. 1890. 

ret gunstig. — Behandlingen er gennemgaaende den 
samme som i tilsvarende Lidelser af andre Aarsager; i 
det febrile Stadium maa man søge at bekæmpe Feberen; 
i det anæmiske Stadium ved Ro og hensigtsmæssige 
Roborantia at styrke Organismen i dens Helhed. 
Jeg skal anføre et Exempel: 

N. N. 36aang Gaardmandskone. Fader, Broder og^ 
Farbroder led af Paralysis agitans; i Faderens Familie des- 
uden flere Tilfælde saavel af Sindssygdom som Aandss vaghed. 
Ftisis i Slægten. Hendes tidligere Liv havde ikke frembudt 
noget af Betydning for Sygdommen; hun levede under 
lykkelige Forhold; havde aldrig født. I Januar 1892 
Influenza og faa Dage efter en Bronchopneumoni. Hun 
begyndte at delirere, og da Tilstanden, efter faa Dages 
Forløb, steg til en ftildstændigt maniakalsk Excitation, ind- 
lagdes kun strax i Sindssygeanstalten. Hun var da i en 
meget urolig Tilstand, tumlede og boltrede sig om i 
Cellen, hamrede og dundrede, raabte og sang; de letteste 
Ord- eller Lydligheder var nok til at bestemme Talens 
Flugt: »Jesu Naade, det er nok; Naade, det er nok; det 
er nok for mig ; det er nok for Naade — Naade — Naade — 
Naade; Nøglerne — og Nøgleknippet — Sølvet — Guldet« 
osv. osv. Tp. holdt sig omkring 3 9 ® ; en nøjere stethoskopisk 
Undersøgelse var umulig paa Grund af hendes aldeles 
ustyrlige Uro. — Efter c. fjorten Dages Forløb var 
Feberen ophørt, Tp. normal, men Psychosen fortsatte sig. 
Den antog dog lidt efter lidt et andet Præg. Den stormende 
maniakalske Uro afløstes af en udtalt Forvirring; hun laa 
stille hen, kunde til Tider ogsaa være oven Senge og an- 
bringes paa en Stue mellem andre Patienter, hvor hun 
undertiden endog kunde beskæftiges med lidt simpelt 
Haandarbejde ; men der var bestandigt et dybt Præg af 
taaget og uklar Forvirring over hele hendes Væsen. Hun 



265 

var til Tider energisk spisevægrende, uden at kunne angive 
anden Grund dertil, end at hun »blev sort i Ansigtet, 
fordi Maden sejlede lige derop« ; Forestillingen om at være 
sort i Ansigtet plagede hende i det Hele meget; hun laa 
ofte hen med Ansigtet dækket af Haaret eller Hænderne, 
fordi Ingen maatte se det. Der kom stærke Hallucinationer 
baade paa Syn og Hørelse; hun hørte ængstende Stemmer, 
der sagde, at hendes Hjem var brændt; hun saa mørke 
Skikkelser og sorte Slør; hun paastod, at der »var smaa 
Englebørn inden i Madratserne« ; til Tider kunde hendes 
Tale være ganske forvirret: »Tanker med Rullepølse paa«, 
»gaa under Paraply med det højeste Væsen« o. dsl. Fore- 
stillingen om Døden var ofte fremme hos hende, især 
under den Form, at hun paastod allerede at være død; en 
Gang gjorde hun dog ogsaa et temmeligt intetsigende 
Tentamen suspensionis. Ofte var hun urenlig. Adskillige 
Gange syntes der at være Tilløb til god Bedring; hun 
kunde da være rolig og nogenlunde samlet, tale ret klart 
og venligt med sin Familie, naar den besøgte hende; men 
bestandigt vandt Sygdommen paany Magt over hende. Efter 
et Aars Ophold i Anstalten begyndte der at vise sig utvivl- 
somme Tegn paa en Ftisis pulmonum; denne Lidelse ud- 
viklede sig med forholdsvis stor Rapiditet og lagde hende 
efter c. et Fjerdingaars Forløb i Graven. 

Denne Sygehistorie omfatter i sig begge de for- 
skellige Maader, hvorpaa en akut febril Sygdom kan 
virke pathogenetisk for en Sindssygdom. I Slutningen 
af sit Forløb antyder den tillige Indflydelsen af en sam- 
tidigt bestaaende kronisk Lidelse. 

Man har tillagt forskellige kroniske Sygdomme, 
Ftisis pulmonum, Hjertesygdomme, Underlivslidelser, 
Cancer osv. Evnen til at fremkalde en Psychose, der 
da skulde forløbe som en Svækkelsessygdom under 



266 



Billedet af en amentisk Lidelse, og man har i den set 
Tid villet hævde disse Sygdomme Betydningen af 
Autointoxikationspsychoser*); uden at komme nærmere 
ind paa dette Spørgsmaal, der endnu maa siges at være 
i sin Barndom, skal jeg kun udtale, at jeg selvfølgeligt 
ikke tør benægte Sagen ; men jeg tror i alt Fat d, at det 
hører til de forholdsvis sjeldne Fænomener. Ftisis 
pulmonum er det ingenlunde ualmindeligt at finde i 
Forbindeise med Sindssygdom, og der er vel al Rime- 
lighed for at betragte dens Tilstedeværelse som et 
begunstigende Moment for Psychosens Udvikling; men 
blandt det store Antal af ftisiske Sindssyge, jeg har 
havt Lejlighed til at iagttage, mindes jeg ikke en eneste, 
hvor Sindssygdommens Oprindelse ikke med større 
Sikkerhed eller dog overvejende Sandsynlighed var at 
henføre til et andet Aarsagsmoment. Og ligesaa med 
det meget begrændsede Antal af kankrøse Patienter, jeg 
har kende i Sindssygeanstalterne. Jeg har set en saa- 
dan Patientinde med en ret alvorlig Melankoli efter 
en mislykket Operation; men Sygdommen, der forløb 
som en ren Psychoneurose, hævedes efter forholdsvis 
kort Tids Forløb, medens den kankrøse Lidelse selv- 
følgeligt fortsatte sin ødelæggende Udvikling; Chokei 
og Skuffelsen forekommer mig derfor langt rimeligere 
at maatte opfattes som Aarsagsmomenter. Jeg tror ikke, 



der tilkommer de kronisk afkræftende Sygdi 
samme Evne som de akute til at fremkalde en 

sygdom; men derimod kan Tilstedeværelsen af en 
Ftisis eller en Cancer upaatvivleligt i prognostisk Hen- 
seende være af skæbnesvanger Betydning overfor en 
saadan Sygdom. Man ser hos saadanne Individer ikke 
sjeldent Psychoser af amentisk Karakter, for hvilke en 
energisk gennemført roborerende Behandling maa be- 
tragtes som det væsentligste Helbredelsesmiddel; Syg- 
dommen synes i og for sig — som i den ovenfor 
anførte Sygehistorie — at røbe Tilbøjelighed til at 
komme sig; Gang efter Gang gjør den ligesom Tilløb 
til Fremskridt, men lige saa hyppigt kastes den atter 
tilbage og ender slutteligt med at glide ned ad det 
ominøse Skraaplan. Det er, som om den ftisiske Proces 
lagde Beslag paa al Næringstilførselen og derved umulig- 
gjorde det for Hjerneorganismen at genvinde de tabte 
Kræfter. 



Jeg gaar nu over til at omtale den sidste Aarsags- 
gruppe til Sindssygdommene, en Gruppe, der i Mod- 
sætning til de tidligere omtalte ikke finder sin Grund 
i Tilværelsens almengyldige fysiologiske eller patho- 
logiske Forhold, men i Form af en Række Fristelser 
og Farer, som det vel er givet ethvert Menneske at 
kunne besejre og unddrage sig ved Viljens Magt, men 
som mangfoldige dog falde som Offre for. Det er 
Kapitlet om 



7. Sindssygdomme, opstaåSOi 
Intoxikationer. 

Man kender vel en hel lille Række af Stoffer, der 
ved deres toxiske Virkning ere i Stand lil at fremkalde 
en Psychose; jeg skal dog her indskrænke mig til at 
omtale de enkelte, der her til Lands kunne siges at 
have vundet Borgerret i saa Henseende; Sindssygdom, 
fremkaldt ved Nydelsen af Haschich eller den for visse 
sydlandske Egne speciiike Sygdomsform, Pellagra, der 
fremkaldes ved Brugen af fordærvet Majs, er absolut 
uden Betydning for os. Men der er to Stoffer, jeg 
særligt skal dvæle ved; det ene. Alkohol, synes jo at 
have en speciel Interesse for vort Land; det andet, 
Morfin, har som bekendt tildraget sig en særlig Inter- 
esse i vor Tid. 



a). De potatoriske Sindssygdomme. ^H 

Hvad Alkoholforgiftningen angaar, da er det en 
lige saa ubestridelig som sørgelig Kendsgerning, at den 
— i de danske Sindssygeanstalter i alt Fald ■ — hører 
til de hyppigst forekommende Sygdomsaarsager, saa 
meget sørgeligere, som de Sygdom sformer, der udvikle 
sig paa denne Baggrund, i det Hele taget ere af meget 
alvorlig Natur, og som oftest føre til dybt indgribende 
og nedbrydende Resultater; og selv hvor det lykkes Ht 
standse en saadan Sygdom i dens Udvikhng og føre 
den til en relativt nogenlunde heldig Udgang, der 
bliver selvfølgeligt altid Faren for et Recidiv i speciel 

høj Grad truende overfor et Sygdomsmotiv af denne 
Art. — Alkohols Indflydelse paa Hjerneorganismen kan 
tegne sig paa forskellig Maade ; forskellige psychiatriske 
Radikaler kunne blive sat i Bevægelse og give Sygdoms- 
billedet dets Karakter, uden at det endnu her, saa lidt 
som paa mange andre af Psychiatriens Omraader, er 
muligt at bestemme, hvorfor Sygdommen i det ene 
Tilfælde forløber under én Skikkelse, i det andet under 
en anden; man kunde tænke sig Muligheden af for- 
skellige Kombinationer med andre Aarsager; men endnu 
i alt Fald er den røde Traad ikke fundet, der giver 
Forklaring paa Sagen. Men for de potatoriske Sinds- 
sygdomme i det Hele gælder det som et fælles Karakter- 
mærke, at de i paafaldende kort Tid føre Individet ned 
] en vis, ikke ringe Grad af Sløvhed, der dog ingen- 
lunde er lige stærkt udviklet i de forskellige Former. 
De potatoriske Sindssygdomme falde i to Hoved- 
grupper: i) De Tilfælde, hvor Giftstoffet direkte og 
uden anden Virksomhed end sin egen Kraft paavirker 
Organismen — i numerisk Henseende langt den over- 
vejende af de to Grupper. 2) De Tilfælde, hvor der 
i Forvejen bestaar en sygelig Tilstand af Organet, og 
hvor Alkoholen snarere gaar ind som en Faktor, der 
betinges af Sygdommen end som betingende denne. 
Det er særligt i de arveligt anlagte, periodisk forløbende 
Sindssygdomme, at dette forekommer, idet navnlig de 
depressive Perioder ofte udmærke sig ved en stærk 
Trang til Stimulationsmidler, som da, af let forstaaelige 
Grunde, i de hyppigste Tilfælde blive Alkohol, som 



det lettest tilgængelige. Det er de saakaldte Kvartals- 
drankere, der her er Tale om. 

Gaar jeg da først til Betragtningen af de Syg- 
domme, hvis Opstaaen direkte skyldes Ind6ydelsen af 
det alkoholiske Giftstof, da er Delirium tremens den 
første og almindeligste Form, man træffer paa. Jeg 
skal dog her indskrænke mig til kun at nævne denne 
Lidelse uden at komme nærmere ind paa dens Be- 
skrivelse, idet den nu engang, af praktisk let forstaaelige 
Grunde, som Regel er unddraget Sindssygeanstalternes 
Omraade, hvor kun et enkelt protraheret Tilfælde und- 
tagelsesvis kan forvilde sig hen, medens den i Alminde- 
lighed kommer til Observation og Behandling paa 
Hospitaler af mere almindelig Art. Sygdomsbilledet 
maa vel — efter Meynert — nærmest bestemmes som 
en Form af akut forløbende, hallucinatorisk Forvirring. 
Hvor et Deliriumsanfald har været tilstede, synes In- 
toxikationen ligesom at have udladet sin Virkning der- 
igennem; det hører efter min Erfaring endog til de 
store Sjeldenheder at finde saadanne Anfald omtalte i 
Anamneserne til de andre Former af potatoriske Psy- 
choser. Undertiden kan en lang Række af gentagne 
Anfald — jeg har hos en Patient saaledes fundet anført 
sexten i Løbet af syv Aar — reducere Individet til et 
Standpunkt af dyb aandelig Svækkelse, der fører ham 
indenfor Sindssygeanstaltens Enemærker; men imod 
Udviklingen af de egentlige potatoriske Psychoser i 
snævrere Forstand synes Delirium tremens mig nærmest 
at maatte opfattes som et Præservativ, 

Jeg har ovenfor sagt, at de potatoriske Sindssyg- 
domme kunne forløbe under højst forskellige Former: 
man finder en melankolsk Form saa vel som en 
maniakalsk, en Forvirringsiilstand saa vel som en For- 
rykthed. Om Alkoholmisbrug som Aarsag til den 
almindelige fremadskridende Paralyse vil jeg hellere 
komme tilbage ved Beskrivelsen af denne Sygdom. 
Endelig kan denne Intoxikation utvivlsomt give An- 
ledning til en Epilepsi og saaledes, igennem denne, 
blive Udgangspunktet for en Psychose af epileptisk 
Natur. 

Hvad den i) melankolske Form angaar, da skal 
jeg fatte mig i Korthed derom; den forekommer for- 
holdsvis sjeldent, forløber efter min Erfaring i Reglen 
under Skikkelse af en lettere Depressionstilstand, der 
dog som alle potatoriske Psychoser ikke er uden et 
vist Præg af almindelig psychisk Svækkelse. Den kan 
utvivlsomt opstaa som en direkte Følge af Alkohol- 
misbrug; men dens Motiver ere dog ofte af mere 
blandet Art. Man finder saaledes ikke sjeldent et 
psychisk Moment medvirkende til Sygdommens Ud- 
vikling i Form af Sorg eller Skam over at være bukket 
under for en Fristelse, som Individet nu ikke længer 
føler sig i Stand til at beherske. Ogsaa de Psychoser, 
der undertiden opstaa kortere eller længere Tid efter, 
at en Afvænning har fundet Sted, og som vel nærmest 
maa henregnes under de potatoriske Sindssygdomme, 
selv om det altsaa snarere er Savnet af det tilvante 
Stimulationsmiddel end Misbrugen deraf, der virker 
som pathogenetisk Moment, forløbe i Reglen under en 

melankolsk Form, siundum med ei ret stærkt udd| 
ængsteligt hypochondert Anstrog, der vel røber hele 
Organismens Trang til det bedøvende Stimulans. Jeg 
har saaledes kendt en Patient, som efter i en lang Aar- 
raskke at have vasret stærkt forfalden til Drik, blev 
afvænnet derfra; nogen Tid efter udviklede der sig en 
ret alvorlig Depression; han sad laus og tung hen, 
kunde slet ikke beskæftige sig med noget Arbejde, var 
opfyldt af hypochondre Forestillinger: »Hjernen og 
Synet flod ud gennem Øjne og Næse* paa ham o. dsl. 
I sin ret fortvivlede Tilstand gjorde han et Par Gange 
alvorlige Selvmordsforsøg, 1 Anstalten viste hans depres- 
sive Stemning sig blandet med en ikke ringe Grad af 
aandelig Svækkelse, som det i Reglen er Tilfældet med 
de potatoriske Tilstande; efter at have holdt sig temmelig 
uforandret i nogle Maaneder, bedredes Depressionen 
rask, han fik atter Mod og Lyst til at arbejde, og efter 
et halvt Aars Forløb kunde han som helbredet sendes 
hjem igjen; en let Sløvhed holdt sig dog fremdeles. 

Heller ikke den 2) maniakalske Form frembyder i 
sin Skikkelse eller sit Forløb noget særligt ejendomme- 
ligt; jeg har set den gentagne Gange opstaa hos samme 
Patient med fiere Aars Mellemrum; den havde stadigt 
Karakteren af en lettere Exaltationstilstand med løftet 
Stemning og forvrøvlede — om en vis Grad af psy- 
chisk Svækkelse vidnende — maniakalske Storhedsfore- 
stillinger, men uden Ledsagelse af Hallucinationer. 
Under gunstige Forhold faldt den ret hurtigt til Ro, 

Større Ejendommelighed frembyder den 3) : 
tiske Form. Den forekommer saavel i 

en kronisk Skikkelse. Jeg skal strax meddele et Ex- 
empel paa den første. 

N. N. 49aarig Forretningsmand. Faderen død af en 
Hjernesygdom. Godt Helbred; jævnt gode Evner; altid 
noget vankelmodig og ubestemt. Strængt aandeligt Arbejde 
og har under dette vænnet sig til Drik som Stimulans. 
Siden den Tid endel Cardialgi og Fordøjelsesbesværligheder ; 
ogsaa hypochonder Ængstlighed for sit Helbred, som han 
da atter søgte at bekæmpe ved mere Drik. Han indlagdes 
til Afvænning paa en Kuranstalt; men umiddelbart før han, 
efter nogle Maaneders Forløb, atter skulde forlade denne, 
fik han pludselig et Anfald af stærk Forvirring med 
Suicidaltilbøjelighed , forstyrret Tale om Gift i Maden 
o. dsl. Hallucinationer mærkedes ikke. — Han indlagdes 
da i Sindssygeanstalten. — Ved Ankomsten her var han 
fed, af potatorisk Habitus, let Tremor af Tunge og Hænder. 
Hele hans Væsen noget agilt og uroligt. Han var temmelig 
loqvax; stødte Ordene lidt ubehersket og stammende frem. 
Fuldstændigt orienteret ; men baade Hukommelse og Dømme- 
kraft usikker og slap. Ingen Vrangforestillinger eller 
Hallucinationer; Stemningen temmelig tom og indiferent. 
Saaledes gik han omtrent uforandret omkring i de første 
fire Maaneder af sit Ophold ; han var venlig og omgængelig, 
men bestandigt med et noget sløvet Anstrøg; af og til 
klagede han over »nervøse Anfald« , som »fra Hjertekulen 
steg op i Hovedet« og andre lignende Fornemmelser; men 
det hindrede ham dog aldrig i at færdes mellem de andre 
Patienter, spadsere i Luften osv. Saa læste han tilfældigvis 
en Dag i Begyndelsen af den femte Maaned i en Avis en 
Historie om en Morder, hvis Forbrydelse var bleven op- 
daget, og som havde faaet sin Straf Det gjorde et stærkt 
Indtryk paa ham ; han yttrede strax, at det ovenfor omtalte 
»Anfald«, han havde havt ved Slutningen af Afvænningen, 
bestandigt stod for ham som et fuldstændigt »dødt Punkt«, 

Dr. F. Lange : Sindssygdomme. \% 

som han aldeles ingen Erindring havde om, men kun 
kendte af andres Omtale; det kunde jo godt være, at han 
havde begaaet en Forbrydelse i en saadan Tilstand; han 
»troede det egentlig ikke« , men han kunde dog ikke fri- 
gjøre sig for den pinlige Tanke herom. Natten derpaa 
sov han kun daarligt og blev den næste Dag liggende i 
Sengen; han var meget aggitteret — »det gaar rent 
galt — det suser og bruser i Hovedet — hele Hovedet er 
lige ved at sprænges — det er ligesom Maven staar helt 
stille — kan ikke forme mine Tanker — er saa angst«. 
Han paastod, hverken at kunne staa eller gaa, men kunde 
godt begge Dele. Om Aftenen var han atter rolig og 
klar; men ud paa Natten blev han pludselig aldeles for- 
styrret, raabte og skreg højt op, syntes at være plaget af 
suicidale Forestillinger: »Nej, jeg vil ikke, jeg vil ikke, om 
jeg saa skal leve Tusinde — to Tusinde — Millioner — 
Billioner Aar«. Han var fuldstændigt uklar og syntes 
stærkt behersket af Hallucinationer. Han isoleredes i en 
CeUe og tilbragte nu en Tid lang i en aldeles forvirret og 
stærkt haUucineret Tilstand. Undertiden kunde han med 
stor Anstrængelse arbejde sig igennem det tætte Slør af 
Uklarhed, der hvilede over ham og kende en eller anden 
af de omgivende Personer ved Navn; men som oftest 
bestod hans Tale ved Besøgene kun i at gentage en eller 
anden tilfældig Sætning om og om igen i det Uendelige: 
»det er ganske modsat, det er ganske modsat« — »maa 
jeg komme i et andet Lokale, maa jeg komme i et andet 
Lokale« — »de kan komme herned og se mig allesammen 
i den Forfatning; det er jo forfærdeligt, det er jo for- 
færdeligt, det er jo forfærdeligt« osv. Ofte tumlede han 
forvirret om paa Gulvet, vilde trænge sig ud af Døren, 
men var aldrig voldsom. Maden sp5^ede han som oftest 
ud lige saa hurtigt, som han havde faaet den i Munden; 
han var hensynsløst urenlig. Efter en Dag at have spist 
forholdsvis godt udbrød han: »Saa! Det er Gas altsammen; 

om lidt, saa kommer den elektriske Gnist; bum! Saa 
springer jeg«. Ofte laa han og passiarede med sine 
Hallucinationer. Efter en Uges Tids Forløb begyndte han 
at blive mere rolig og samlet, kendte Omgivelserne, spiste 
bedre, men var endnu længe stærkt ængstet af uhyggelige 
Hallucinationer — »jeg er saa bange; de raabe og skrige 
jo rundt om mig om at myrde og røve, og det skal gaa 
ud over mig« ; senere blev Hallucinationerne fra Sætninger 
til »Ord uden Mening« og efterhaanden kun til »Spektakler« 
i al Almindelighed. Saa kom en Periode, hvor han kun 
klagede over Ørhed og Fortumlethed, men forøvrigt følte 
sig ret vel tilpas, og efter tre til fire Ugers Forløb kunde 
hele Anfaldet siges at være forbi. Han erindrede sig bag- 
efter kun ganske svagt Indledningsstadierne ; fra Flytningen 
til Cellen, der endnu stod som en svag Skygge for hans 
Hukommelse, og til han atter vaagnede op til Bevidsthed, 
var alt sporløst forsvundet af hans Erindring. Han be- 
gyndte nu at komme sig godt, og efter flere Maaneders 
jævn og gradvis Fremgang kunde han udskrives af An- 
stalten som helbredet, om end bestandigt med et, dog 
meget let. Anstrøg af psychisk Svækkelse. 

Disse pludseligt udbrydende Anfald af akut hallu- 
cinatorisk Forvirring synes ret karakteristiske for de 
potatoriske Lidelser; en gammel, sløvet Patient, der 
længe har gaaet stilfærdig og rolig omkring, kan 
pludselig overraske ved et aldeles umotiveret Udbrud 
af Voldsomhed mod Omgivelserne; det kan være af 
ganske forbigaaende Betydning, varer undertiden kun i 
Minutvis; men bagefter er Patienten ganske uklar paa, 
hvad han har gjort, eller hvorfor han har handlet som 
han har, eller har i alt Fald kun en dunkel Forestilling 

derom. En saadan Patient foer saaledes en Morgen 

løs paa en Opsynskarl, der gjorde Stuen ren, rev 
Kosten fra ham og tilføjede ham med Kosteskaftet et 
ret anseligt Vulnus capitis; som Forklaring anførte han 
bagefter kun, at han tidligere havde været paa et andet 
Sygehus, hvor han ogsaa havde fejet Gulv; men, til- 
føjede han, »for Resten troede han nok, at han var 
forlovet med en Pige, der hed Margrethe; han havde 
rigtignok aldrig talt med hende derom, men nu ønskede 
h^n at gjøre det, hvis hun, som han bestemt troede, 
opholdt sig her paa Stedet«.*) Det var al den Motivering, 
han var i Stand til at give. 

De akute Forvirringsanfald hos Alkoholister have 
i sig selv en god Prognose. De synes, som i den 
udførligt meddelte Sygehistorie, at kunne have samme 
Virkning som det typisk forløbende Delirium tremens, 



*) Herunder tror jeg sikkert ogsaa, at de af Pontoppidan (Psychi- 
atriske Forelæsninger og Studier. II.) beskrevne »atypiske 
Former af akut Alkoholisme« finde deres Plads og Forklaring. 
Naar Forf. deler sine Tilfælde i »alkoholisk Automatisme« og 
»alkoholisk Furor«, saa er jeg tilbøjelig til at tro, at der i 
den første Gruppe nærmest er Tale om forbigaaende Anfald 
af akut hallucinatorisk Forvirring, opstaaede i forholdsvis 
friske og intakte Organismer, medens den anden Gruppe 
refererer sig til det samme Fænomen, saaledes som det tegner 
sig hos Individer, der gennem en langvarig Misbrug af Alkohol 
ere sunkne ned i den for kroniske Alkoholister ejendommelige 
abrutiserede Sløvhedstilstand med voldsomme og impulsive 
Tilbøjeligheder, saaledes som jeg ret strax skal omtale den 
noget nærmere. Adskilligt i Forf. 's Kasuistik synes mig ogsaa 
at tale positivt for denne Opfattelse; paa adskillige andre 
Punkter mangle imidlertid Forudsætoingeme for at drage en 
bestemt Slutning af Materialet. De af Forf. saa stærkt frem- 
hævede, forbigaaende amnestiske Tilstande synes mig ikke 
væsentligt forskellige fra, hvad man paa mange Punkter i 
Sindssygelæren finder under akute, explosive Forvirringsanfald. 

at betegne en Udladning, efter hvilken Organismen 
atter falder til Ro — for denne Gang — om end ikke 
uden at Lidelsen efterlader sig kendelige Spor. Naar 
de optræde forbigaaende hos den sløvede Potator, kunne 
de forsvinde lige saa hurtigt, som de ere komne, uden 
tilsyneladende at paavirke Patientens almindelige Til- 
stand. — Om nogen anden Behandling end en rent 
symptomatisk er der næppe Tale. 

Men som allerede ovenfor berørt, kan den 
amentiske Form af den potatoriske Psychose ogsaa for- 
løbe i en kronisk Skikkelse; skjøndt denne Lidelse kun 
mere undtagelsesvis kommer til Undersøgelse i en 
Sindssygeanstalt, skal jeg dog omtale den i Korthed. 
— Ude i Livet, hvor en saadan Tilstand oftest forløber, 
unddrager den sig let Opmærksomheden, fordi dens 
karakteristiske Kendetegn her gerne skjules under selve 
Drikfældigheden og dens direkte Konsekvenser. An- 
bringes saadanne Patienter derimod stundum i en Sinds- 
sygeanstalt og unddrages Brugen af de tilvante Stimula- 
tionsmidler, frembyde de et ganske særegent og ejen- 
dommeligt Sygdoms- eller rettere Svækkelsesbillede; 
dog staar deres aandelige Evner endnu paa et Stand- 
punkt, der gjør, at man ikke kan forlægge deres Stade 
til Gebetet af den virkelige, terminale Sløvhedstilstand 
(Demensen), der paa en potatorisk Baggrund frembyder 
et ganske andet abruiiseret og formløst Billede. Deres 
Plads bliver derfor under Forvirringsformerne — Radi- 
kalet: Svækkelse — og de frembyde ogsaa Træk af 
denne Lidelses baade positive og negative Sider. Grund- 
trækket i Sygdommen bliver altsaa Svækkelsen af 

Reflexionsevnen, Dømmekrafien. De kunne endnu lai 
ned i deres degraderede Tilstand bevare en forholdsvis 
frisk Opfattelse, de kunne meget vel tilegne sig nye 
Forestillinger, de have ofte en god og sikker Ha- 
kommeise for, hvad de vide fra tidligere Tid, 
kunne endnu paa et fremrykket Standpunkt af Syg- 
dommen bevare en vis, ofte ikke ringe Arbejdskraft 
Dygtighed, udføre de engang tillærte Færdigheder paa 
en engang tillært og tilvant Maade, hvorimod de vist- 
nok vanskeligt ere i Stand til at gjøre sig til Hei 
over noget egenthgt nyt Stof. Men naar det kom; 
til Bedømmelsen, og fremfor Alt til Bedømmelsen af 
dem selv og deres Gerninger, da brister det i en 
væsentlig Grad for dem. Som man saa ofte ser det 
hos aandeligt svækkede Individer, tabe de Blikket for 
Relationen, for Forholdene i Livet; det rent individuelle 
Hensyn til deres egen Person træder med absolut Magt 
frem i Forgrunden og dominerer hele deres Opfattelse 
af Tilværelsen; Personen og ikke Sagen bliver det 
Centrale for dem. Deres Excesser, de brutale, ja under- 
tiden strafbare Handlinger, de have begaaet under Ind- 
flydelse af disse, Alt forsvinder, om ikke for deres 
Hukommelse, saa dog for deres Dom; de kunne, selv 
hvor der hviler tunge og selvforskyldte Skygger over 
deres Fortid, med den største Naivetet og Troskyldig- 
hed omtale sig selv som fuldstændigt sagesløse Mennesker, 
og de betragte det som den mest uberettigede 
ubillige Inhumanitet, naar man stundutn af en elll 
anden Grund nødes til at bringe dem deres tidligere 
Liv i Erindring. De udtale med den fyldigste og bredeste 

Overbevisning de urokkeligste Forsætter om aldrig mere 
at ville bukke under for nogen Fristelse; og de møde 
enhver Tvivl om Resultatet med den mest naivt 
indignerede Tilbagevisning. Heri møde vi allerede For- 
virringsbilledets Hovedlinie, den svækkede Dom; og 
ved Siden deraf finder man uafbrudt, som overalt, 
hvor Regulatoren mangler, de andre psychiatriske 
Radikaler stikke Hovedet frem og komplicere Billedet: 
Stemningsanomalierne — i Form af Excitation og 
Depression — skifte i en evindelig Vexel af kortere 
eller længere Perioder; det Individ, der i det ene Øje- 
blik kan være haabefuldt og livsglad, fuldt af Munter- 
hed og Elasticitet, finder man i det næste Øjeblik taust 
og tungt, klagende sig med Taarer i Øjnene eller 
trækkende sig tilbage i trykket Isolationslyst; Labili- 
teten i Stemningerne kan hos disse Patienter være saa 
fremtrædende og stærk, at den kun overgaas af det til- 
svarende Fænomen i den almindelige, fremskridende 
Paralyse; Forrykt hedsprocessen tegner sig højst karakter- 
istisk i sine abortive Former, der ikke antage Skikkelsen 
af egentlige udviklede eller systematiserede Vrangfore- 
stillinger, men yttre sig som et stille Martyrium, hvor- 
under Individet paa en højst ejendommelig Maade 
stadigt tror sig Genstand for krænkende Miskendelse og 
uretfærdig Mangel paa Tillid, og som ofte giver sig et 
Sideudslag i en overordentligt stærkt udviklet Misundelse 
og Skinsyge overfor Omgivelserne, medens, som et 
Komplement hertil, Storhedsforestillingerne optræde i 
Form af en overdreven personlig Selvfølelse, en naiv 
og kritikløs Selvtillid, der om muligt paa en endnu 

mere iøjnespringende Maade end Miskendelsesfølelsen 
aabenbarer deres svækkede Dømmekraft og dybt sunkne 
Selvkritik. Explosive Heftighedsudbrud udløses let ved 
Kombinationen af deres svækkede Reflexion med det 
ubeherskede Stemningsliv ; men det er kun Straaild, der 
hurtigt blusser op for strax at slukkes af Mangel paa 
Næring. Det kan — i Øjeblikket — være et let og 
taknemmeligt Arbejde at manøvrere den Slags Patienter 
til Ro; i de ikke alt for dybt staaende Former i alt 
Fald kunne de endnu være tilgængelige for et Ræsonne- 
ment, der, afpasset efter deres Evner, gives dem ind i 
en fuldt færdig Skikkelse, og det kan da — stundum 
for en Tid — øve en regulerende og beroligende Virk- 
ning paa deres psychiske Liv; men det maa i Reglen 
gives dem jævnligt i refrakte Doser, hvis det skal holde 
sin Indflydelse vedlige. — Man kunde maaske synes, 
at disse Skikkelser i det Hele og Store tegne sig under 
det samme Grundsyn som de arveligt anlagte Individer, 
der ere skildrede under Degenerationstilstandene; og 
tilvisse have de ogsaa fremtrædende Lighedspunkter 
med disse, der jo ogsaa ere at opfatte under Syns- 
punktet: Forvirring. Men jeg kan paa dette Sted 
ikke noksom fremhæve den store Forskel, der alligevel 
er imellem den medfødte Sygdomsmulighed og den 
gennem en pathologisk Proces erhvervede Svækkelse. 
Den sidste er — og ikke mindst naar den bygges paa 
et saa ødelæggende Giftstof som Alkohol — af en 
langt voldsommere og mere destruerende Karakter end 
den første. — I prognostisk Henseende tegner denne 
Sygdomsform sig kun slet, særligt under Hensynet til 

den bestandige Fare for Tilbagefald i Excesserne. — 
Som Behandlingsmaade er man vel indskrænket til at 
instituere en rolig Levemaade og et roborerende Regimen, 
der muligvis — gennemført i en længere Tid — kan 
give Organismen i dens Helhed en bedre Chance til 
at modstaa en fremtidig Trang til Stimulationsmidler. 

Ogsaa den potatoriske 4) Forrykthed frembyder 
sine ejendommelige Karaktermærker. I Hovedtrækkene 
forløber den efter samme Grundlinier som den typiske 
Forrykthed — Forfølgelsesforestillinger , Storhedsfore- 
stillinger — ; men dens Udvikling er gennemgaaende 
langt hurtigere end dennes; Grunden synes paa en 
langt pludseligere Maade at svigte under Individets 
Fødder; og den hele psychiske Opløsningstilstand, 
hvortil den fører sit Offer, er af en meget mere akut 
indgribende og destruerende Natur, end Tilfældet er 
ved den paa arvelig Jordbund langsomt og gradvist ud- 
viklede Proces, der jo som Regel endnu dybt ned i 
sit Forløb lader et vist formelt logisk Hensyn til 
Livets virkelige Kendsgerninger skinne igennem. Medens 
i den typiske Forrykthed det ene Stadium i Syg- 
dommen med en vis gradvis Udvikling afløser det 
andet, og medens Sygdommen endog, som tidligere 
bemærket, for bestandigt kan blive staaende paa For- 
følgelsesstadiet alene, saa tegner det potatoriske For- 
rykthedsbillede sig paa en langt mere uregelmæssig 
Maade. Med Stormskridt, om man saa maa sige, 
haster det sin Opløsning imøde ; Storhedsforestillingerne, 
der jo betegne Lidelsens Overgang i et sekundært 
Stadium, møde op paa et uvant tidligt Tidspunkt, og 

under en tumultuarisk Vexlen af Storheds- og For- 
følgelsesforestillinger med en stærk Tilsætning af den 
for alle potatoriske Psychoser akut udviklede aandelige 
Svækkelsestilstand iler Processen sit definitive Terminal- 
stadium imøde. Jeg skal anføre et Exempel. 

N. N. 43aarig gift Arbejdsmand. Fader Potator, begik 
Suicidium. Altid noget letsindig og upaalidelig. I mange 
Aar forfalden til Drik. Hans Sindssygdom formentes kun 
at have varet c. 2 Maaneder. — Indlagt i Sindssyge- 
anstalten røbede han strax forvirrede Vrangforestillinger, 
der navnlig koncentrerede sig om at blive forfulgt af »en 
stor Hugorm, der kørte paa Velocipede«, og led tillige 
meget af Hallucinationer, baade paa Syn og Hørelse. Han 
var iøvrigt ret rolig og medgørlig og kunde beskæftiges i 
Snedkerværkstedet. Efter i nogen Tid at have talt for- 
blommet om nogle »smaa Væsner«, erklærede han en Dag 
uopfordret, at nu vilde han hellere sige Lægen den »hele 
Sandhed om de smaa Dyr«. »De ere fem i Tallet, og 
han kender nu deres Hjemstavn og Oprindelse; de have 
først været hos en Jordemoder, og der antager man, at de 
ere udklækkede; derfra kom de til en Maskinmester, men 
blev ikke plejede saa godt, som de syntes, de burde, da 
de ere godt begavede med Talegaver og Forstand; den 
ene havde sin Frihed, men de fire andre var indespærrede ; 
den frie gik saa tilbage til Jordemoderen og besørgede 
Ærinder for hende og hendes Mand; saa syntes de andre 
ikke om at blive, hvor de var, men arbejdede sig ud af 
Buret og forsvandt til Odense, og den femte — Rasmus — 
gik saa ogsaa med. De boede først under en Trappesten, 
men da der var daarligt, fl5^ede de hen i en Vognport 
under et Dækken, der gav dem Ly og Varme. Derfra gik 
de til den sydfynske Banegaard og fik en Forfriskning åf 
de Rejsendes Levninger, Ølslatter og Brødkrummer, men 

saa blev de berusede og faldt i Søvn i Krogen bag 
Kakkelovnen; ved Rengøring blev de fejet ud, men tog 
dog først atter en Forfriskning; saa blev de bange for 
Politiet, og da de havde hørt Tale om Sindssygeanstalten, 
tog de derned, hvor de ankom en Maaned efter Patienten. « 
Han mærker dem nu alle Vegne; de plage ham ved at 
gaa ind i Øret og, gennnem »det fine Hul«, ud ad Næsen; 
de samle smaa Stykker Børster og Staaltraad i Børsten- 
binderværkstedet og stikke ham med; de suge Saften af 
gule Blomster i Haven og bore ind under Huden paa ham. 
»Udmærket begavede ere de, men de ere oplærte i det 
Onde«. Han kan baade se og høre dem; »den lille 
Rasmus er den netteste af dem« ; men Pt. »er engang 
kommet til at klemme Benene af ham, saa nu gaar han 
ikke saa godt«. »De synge ganske dejligt, især om Natten.« 
Paa Lægens Spørgsmaal om, hvad der er at gjøre ved 
den Sag, svarer han ganske roligt og bestemt, at »Lægen 
skal sætte dem i et Bur, saa kan han se paa dem i en 
Kikkert«. — De samme Forestillingsrækker have nu uaf- 
brudt beskæftiget ham i flere Aar. Hans Breve ere fyldte 
med Beskrivelser af de smaa Plageaander, der snart be- 
skrives som Fluer, snart som »Orme med Vinger paa«. 
Samtidigt udtaler han jævnligt de meningsløseste Storheds- 
forestillinger; han er »en af Landets største Videnskabs- 
mænd«, fordi han har opdaget det med de smaa Dyr; 
hele den fyenske Adel har, kridtet i Ansigterne, ledsaget 
ham til Sindssygeanstalten, »for at han skulde gaa en 
Salvekur igennem«, og ved Afskeden tilsagt ham deres 
Bistand i Fremtiden ; men navnlig gjør han bestandigt Krav 
paa den mystiske Rang som »Fluekonge« , en Værdighed, 
der fylder ham med stor Tilfredshed, medens han dog 
samtidigt med Beklagelse maa indrømme, at han »endnu 
ikke har havt den Fornøjelse at se Moneterne, der følge 
med Fluekongerangen«. — Hans Stemning er meget 
vexlende; snart er han opfyldt af sin Mission og er da 

yderst venlig og samtidigt flink til at arbejde; til andre 
Tider gnaven og forurettet og vil da ingen Ting tage sig 
for. Hallucinationer i rigt Maal tilstede. 

Som man vil se, følge Sygdommens Linier ganske 
det typiske Forrykthedsbillede ; men Forestillingernes 
Indhold er af en egen opløst, barnagtigt fantastisk Art, 
der hos det i Reglen fuldt voxne og udviklede Individ 
nærmest minder om de tilsvarende Fænomener i den 
»originære Forrykthed«, det vil sige i den endnu 
umodne og ubefæstede Organisme i Pubertetsperioden. 
Jeg tror imidlertid, at hvad der ogsaa bidrager til at 
give den potatoriske Forryktheds Vrangforestillinger et 
langt mere tilfældigt og forvirret Præg end Tilfældet 
er i den typiske Form, er Hallucinationernes Art; thi 
over disse bygges og udformes for en ikke ringe Del 
Forestillingernes Indhold. Medens de i den typiske 
Forrykthed overvejende referere sig til Høresandsen 
og have den for Hørelseshallucinationer overhovedet 
ejendommelige Karakter, delvis i alt Fald at maatte op- 
fattes som en excentrisk Projektion af de Tanker og 
Forestillinger, Individet gaar inde med, — hvad der 
bidrager til at bevare en vis Grad af logisk Konsekvens 
i Hallucinationernes Indhold, — saa spiller ved den 
potatoriske Forrykthed, som i det Hele taget ved de 
alkoholiske Psychoser, Synshallucinationerne en langt 
mere ftemtrædende Rolle. Og at disse ere af en 
mere tilfældig og forvirrende Beskaffenhed, synes mig 
utvivlsomt; et Syn, der f. Ex. i ét Øjeblik viser den 
Syge »alle de fire Verdensdele« aabenbarede udenfor 
hans Vindue, eller paa en Spadseretour i Haven 

foregøgler ham »alle Patriarkerne hængende i Buskene«, 
bidrager utvivlsomt mere til at konfundere hans for- 
virrede Tankeliv, end en mere sammenhængende Kjæde 
af hans eget perverterede Forestillingsliv. Medens den 
typisk Forrykte derfor ender med at blive Konge eller 
Kejser i et af Verdens virkelige Riger, havner den 
potatorisk Forrykte i det fantastiske Fluekongedømme. — 
Men selvfølgeligt udelukker Synshallucinationerne ikke 
den samtidige Indflydelse af andre Hallucinationer, 
baade fra Hørelsens og de øvrige Sandsers Side. — 
Prognosen for denne Sygdomsform er selvfølgeligt 
meget daarlig. Behandlingen indskrænker sig til at 
indordne den Syge under Forhold, hvor han bliver 
saa lidt skadelig som muligt, og hvor de svage Rester 
af Evner og Kræfter saa længe som muligt kunne 
komme til deres Ret. 

Ved de andre Arter af potatoriske Psychoser skal 
jeg ikke her opholde mig nærmere; den epileptiske 
Form frembyder ikke noget særligt, der sondrer den 
fra andre paa Epilepsien byggede Sindssygdomme. 
Hvad den paralytiske Form angaar, tror jeg det 
hensigtsmæssigere at omtale den i en anden Sammen- 
hæng. 

Men for den potatoriske Sindssygdomsgruppe i 
dens Helhed gælder det, at den i en forholdsvis kort 
Tid reducerer sine Offre til et dybt sunket Stadium af 
aandelig Svækkelse. I enhver Sindssygeanstalt finder 
man en Række af gamle Potatorer, der gaa omkring 
med et stærkt fremtrædende og ejendommeligt Præg 
af brutaliseret Afstumpethed. Aldeles bestemte Kende- 

mærker paa denne Tilstand, der kunde sondre den fra 
alle andre Svækkelsestilstande, gives der vel næppe; de 
ydre Stigmata — væsentligt fra det vasamotoriske 
Systems Side — der ellers saa ofte betegne den gamle 
Dranker, ere her i Reglen kun forholdsvis lidet iøjne- 
faldende. Hvad der nærmest samler dem til en sluttet 
Gruppe, er et ejendommeligt Fællespræg af Brutalitet, 
af Trang ti! eller maaske snarere Modsiandsløshed imod 
voldsmæssige Drifter overfor deres Omgivelser. Denne 
Brutalitet udelukker dog ikke i alle Tilfælde, at der 
samtidigt kan findes en vis grovkornet Godmodighed 
og Gemytlighed. Dette psychiske Fællesmærke er vel 
dels at opfatte som en direkte Konsekvens af deres 
Sygdoms Beskaffenhed, — en Svækkelsestilstand, for- 
bunden med en fremherskende Tilbøjelighed til stærke 
og pludselige Hjernekongestioner — dels vel ogsaa 
som et Efterladenskab af tilvante Livsformer og Vaner, 
der saa ofte udvikle sig hos Individer af denne Kaliber 
under deres stormfulde Tilværelse, ofte i Ordets bog- 
stavelige Forstand en Krig paa Kniven mod Samtundets 
ordnede Forhold, Ser man de rigtigt udtalte Vagabond- 
naturer, hvoraf en Del attid havne i Sindssygeanstalterne, 
og hos hvem Drik i Reglen spiller en fremtrædende 
om end ingenlunde altid den betydeligste Rolle i Til- 
standens Udviklingshistorie, saa finder man dette Bru- 
talitetspræg i høj Grad iøjnefaldende; men man kom- 
mer herigennem let ind paa det Spørgsmaal, der paa 
Sindssygelærens Omraade overalt stikker Hovedet frem: 
er Vagabonden ikke en af de Skabninger, der fra An- 
læget af er bestemt til at fare sin sørgelige og hjælpe- 

løse Kamp mod Tilværelsen og dens Vanskeligheder? 
Det Medfødte og det Erhvervede stille deres ejendom- 
melige Fysionomier overfor hinanden og vanskeliggøre 
ofte Bedømmelsen af det enkelte Forhold — og det 
ikke mindst paa Alkoholens Omraade. — Jeg skal i 
korte Træk anføre et Exempel paa en saadan potatorisk 
svækket Vagabondtilværelse. 

N. N. 42aarig Arbejdsmand. — Faderen skal have 
været psychisk abnorm; en Søster sindssyg. — Kraftigt 
Helbred, ringe Evner; daarlig Opdragelse i et meget fattigt 
Hjem; Skoleundervisningen skal, efter hans eget Sigende, 
have indskrænket sig til, at han under Læretimerne maatte 
passe Skolelærerens Køer. Tolv Aar gammel kom han ud 
at tjene som Vogterdreng. Meget tidligt begyndte han at 
forfalde til Drik; senere kom dertil Excesser in Venere. I 
sin tidlige Ungdom kunde han dog have nogenlunde 
varige Tjenester, men snart blev det til en evindelig Om- 
flakken fra den ene Plads til den anden. I toogtyve Aars 
Alderen synes han at have havt et forbigaaende Anfald af 
Sindssygdom (?) , særligt karakteriseret ved Hallucinationer. 
Femogtyve Aar gammel fik han under et Slagsmaal en ret 
alvorlig Contusio capitis og mener selv fra den Tid at have 
været mere pirrelig og heftig end før. Fra det otteog- 
tyvende Aar opgav han ganske at tjene og førte nu en 
fuldstændig Vagabondtilværelse, strejfende om fra Sted til 
Sted, og kun ernærende sig ved tilfældigt Arbejde. Mang- 
foldige Gange blev han straffet for Løsgængeri og Betleri, 
og indespærret i den ene Tvangsarbejdsanstalt efter den 
anden ; men efter kort Tids Forløb fortsatte han sit tidligere 
Levnet. Kontusioner regnede under hyppige Slagsmaal ned 
over Hovedet paa ham; jævnligt brugte han ved saadanne 
Lejligheder Kniven. En Tid lang indlagdes han til Observa- 
tion paa en Sindssygeanstalt, hvor han dog kun frembød 

Tegn paa en almindelig psychisk Svækkelsestilstand. 
Drikkeriet steg efterhaanden til høje Grader; to Potter 
Brændevin daglig er under en af hans mange Retssager 
angivet som hans almindelige Ration. I de senere Aar 
har han været interneret i en Arbejdsanstalt, hvor han dog 
ogsaa jævnligt skal have vidst at skaffe sig stærke Drikke. 
En Dag kritiserede en af hans Kammerater hans Arbejde; 
han blev derover saa forbittret, at han kastede en Bænk i 
Hovedet paa ham. Han blev da isoleret i en Celle, hvor 
han barikaderede sig ved at anbringe Sengen for Døren 
og udholdt en formelig Belejringstilstand; da man endelig 
trængte ind til ham, modtog han den først indtrædende 
med en Kniv, han havde havt gemt i sin Strømpe, men 
som han før Kampen havde bundet forsvarligt fast til sit 
højre Haandled, og tilføjede ham et ret betydeligt Saar i 
Hovedet. I Forhørene benægtede han Alt: den først 
saarede var selv løbet med Hovedet mod Bænken, den 
anden med Ansigtet mod Kniven, som han kun tilfældigvis 
havde havt fremme for at skære sig en Skraa af; senere 
gjorde han dog nogle flere Indrømmelser. — Han indlagdes 
da til Observation i Sindssygeanstalten, hvor han i nogle 
Maaneder gik ganske roligt omkring, men med et frem- 
trædende Præg af aandelig Svækkelse baade med Hensyn 
til Opfattelse, Hukommelse og Dømmekraft; hans Væsen 
var halv godmodigt dvask, halv brutalt gnavent; ingen 
Tegn paa nogen akut Sindssygdom. 

Gaar man nu fra de ved direkte Alkoholmisbrug 
fremkaldte Psychoser over til den ejendommeligt stillede 
Sygdomsform, man har betegnet med Navnet Dipso- 
mani, da er man i Virkeligheden inde paa et helt 
andet Omraade. Hvad der her er Tale om, er, som 
tidligere berørt, ikke saa meget en Psychose, fremkaldt 
ved overdreven Brug af Alkohol, som om Alkohol- 

misbrug, fremkaldt ved en forud bestaaende Sindssyg- 
dom. Det er hos Individer, der lide af periodiske 
Sygdomsformer , den opstaar, og hvor den under den 
ene eller den anden af Periodens Faser behersker 
Sygdomsbilledet; deraf den gamle Betegnelse af saa- 
danne Individer: »Kvartalsdrankere«. Korrektest vilde 
det maaske være at omtale Lidelsen under de periodiske 
Sindssygdomme ; men Alkoholens Virkninger gjøre dog 
paa den anden Side saa bestemt deres Ret og Ind- 
flydelse gældende, at jeg har fundet det hensigtsmæssigst 
at omtale Sygdommen under ét med denne Gruppe. — 
I sine potatoriske Perioder, der jo kun undtagelsesvis 
komme til fuld Iagttagelse for Sindssygelægens Ved- 
kommende, synes Patienten væsentligt at frembyde 
Billedet af en almindelig Dranker; i sine frie Mellem- 
rum derimod er han gerne behersket af en eller anden 
abnorm Stemningstilstand, snart depressiv, snart exci- 
teret, alt efter det enkelte Sygdomstilfældes Forløb. 
Som oftest, tør man vel sige, falder Alkoholtrangen 
sammen med den depressive Fase i Perioden; Patienten 
føler sig tung og trykket uden at finde nogen bestemt 
Grund til sin abnorme Tilstand; han søger da et Sti- 
mulationsmiddel , der kan hjælpe ham ud over det 
uudholdelige Tryk og finder i Reglen Alkohol som 
det nærmest liggende. Kommer han da, hvad forholds- 
vis sjeldent sker, til Observation og Afvænning i en 
Sindssygeanstalt, saa mærker man som oftest snart, 
naar han unddrages det tilvante Stimulationsmiddels 
dækkende Indflydelse, hans Lidelses periodiske Karakter. 
Tungere Tider vexle i større eller mindre Regel- 

Dr. F. Lange : Sindssygdomme. ^^ 

mæssighed med exciterede Perioder; medens 
flyve let og uden Vanskelighed for ham, saa føler han 
under den deprimerede Fase i hø} Grad Trangen til 
det vante Stimulationsmiddel ; og da han ved Omstændig- 
hedernes Magt er afskaaret fra dette, søger han for 
enhver Pris Surrogater, der kunne bøde paa Savnet. 
Alt, hvad der kan pirre hans Nerver, er ham en Veder- 
kvægelse; jeg har kendt en Patient af denne Art, det 
under en saadan Afvænning tog sin Tilflugt lil en 
overdreven Brug af stærkt lugtenJe Parfumer og Kos- 
metika, til pirrende og krydrede Spiser, mest i Form 
af stærkt smagende Konfekt , Ting , han tU andre 
Tider slet ikke var forfalden til at bruge; en anden 
Patient har fortalt mig, at han under saadanne Perioder, 
naar de forløb ude i Livet, og han af al Magt søgte 
at bekæmpe sin Trang ti! Alkohol, til Gengæld havde 
hengivet sig til overdrevne Excesser in Venere; i en 
Sindssygeanstalt, hvor den Slags Pirringsmidler und- 
drages dem, søge de undertiden Tilfredsstillelse i en 
forceret Overanspændelse af deres legemhge Kræfter; 
de gaa milelange Toure og trænere i det Hele deres 
Legeme paa en Maade, der aldeles ikke er dem tilvant 
eller naturlig. I deres mørke Perioder er der altsaa 
ikke saa meget Tale om de egentlige dybt melankolske 
Tilstande, saaledes som de forekomme i de typiske 
periodiske Psychoser, hvor Individet i Reglen sidder 
aldeles passivt og betaget hen uden nogensom helst 
Trang eller Drift i nogen Retning; her er det mere 
en rastløs og urolig, men forpint Tilstand, der er Tale 
om; men det maa erindres, at disse Patienters hele 

Organisme altid, inden de komme til Forstaaelse og 
Behandling, har gennemgaaet den svækkende og op- 
løsende Indflydelse, som den overdrevne Nydelse af 
Spiritus under alle Omstændigheder fører med sig, og 
at de derfor frembyde mindre faste Linier, mere slap- 
pede og forvirrede Billeder, baade hvad Kontur og 
Kolorit angaar, end de typisk forløbende periodiske 
Psychoser. — I andre Tilfælde kan Sygdommen for- 
løbe under en anden Type, idet Trangen til Excesser 
i Alkohol slutter sig til den maniakalsk — exciterede 
Periode. Det er da Individer, som under den depres- 
sive Fase af Sygdommen sidde tause og tunge hen, 
men som, naar Excitationen indtræder, skifte Karakter, 
blive livlige og snaksomme, i Reglen færdes meget 
ude fra Hjemmet, svire og sværme, hengive sig til 
Excesser saavel in Baccho, som i andre Retninger, ofte 
vise sig brutale og voldsomme mod Omgivelserne, 
begaa uoverlagte Handlinger, som at sælge deres Ejen- 
dele for at kunne faa Midler til at fortsætte deres ud- 
skejende Liv osv., og som saa atter, efter en kortere 
eller længere Tids Forløb synke sammen i den tidligere 
stillestaaende og forknytte Tilstand, hvori de, som saa 
ofte under de periodiske Psychoser — ganske synes at 
have tabt al Erindring og Bevidsthed om, hvordan de 
have baaret sig ad under den nys forløbne Excitation, 
saa at de med en i alt Fald forholdsvis god Samvittig- 
hed fralægge sig deres forkerte Handlinger eller dog 
Ansvaret derfor. 

Iblandt de potatoriske Sindssygdomme er den 
dipsomane Form utvivlsomt den, der langsomst og 

mest gradvist undergraver Organismens Modstandskraft; 
gennem en længere Aarrækkes Paavirkning svækkes de 
aandelige Evner ikke i nogen paafaidende Grad. Dette 
skyldes vel tildels den Kendsgerning, at der paa Grund 
af det periodisk afbrudte Forløb i Virkeligheden tilføres 
Organismen et absolut taget mindre Kvantum Giftstof 
end ved de rene potatoriske Psychoser; muligvis kan 
man dog ogsaa finde et forklarende Moment i det For- 
hold, at Patienternes aandelige Standpunkt i Reglen 
bedømmes og maa bedømmes efter deres Tilstand i de 
frie Mellemrum ; men i de overvejende hyppige Til- 
fælde — hvor de potatoriske Excesser falde sammen 
med de deprimerede Perioder — farves disse frie Mellem- 
rum just af Excitationens smigrende Belysning, hvor- 
under Individet let kommer til at tage sig mere ud til 
sin Fordel, end det maaske egentlig stemmer med Vir- 
keligheden. — En konsekvent gennemført Afvænning 
kan u paa tvivleligt bidrage til at styrke Patientens Mod- 
standskraft imod et nyt Anfald af de dipsomane Til- 
bøjeligheder; men under Hensyn til den stadigt be- 
siaaende periodiske Psy c hose som Baggrund for Lidelsen 
maa Situationen vel altid betragtes som usikker og 
truende. 

b) Morfinisme. 
Jeg har ovenfor udtalt, at jeg mellem Forgiftnings- 
psychoseme vilde omtale Morfinens Indvirkninger; 
men selvfølgeligt er det ikke min Hensigt at behandle 
dette Spørgsmaal i dets Helhed. Jeg vil kun berøre 
det, saaledes som det efter min Erfaring i Reglen viser 
sig, naar det tangerer Sindssygeanstaltens Enemærker; 

og min Bevæggrund til overhovedet at medtage denne 
Lidelse, der jo kun kan siges at staa paa Grændsen af 
det egentlige psychiatriske Gebet, er nærmest den, at 
jeg i Kapitlet om Behandling vil fremsætte en Anskuelse, 
for hvilken disse Linier kun skulle danne Tilknytnings- 
punktet. — Naar Morfinisten kommer til Anstalten, er 
det som oftest jo kun for gennem en Afvænning at 
komme ud af sin ulykkelige Uvane; selve Afvænnings- 
processen er paa en Maade, strængt taget. Sindssyge- 
anstaltens Opgave uvedkommende og forlægges ogsaa 
kun dertil af ydre, praktiske Hensigtsmæssighedshensyn. 
Jeg skal derfor her ikke komme nærmere ind paa den. 
Men hvad jeg vil gjøre opmærksom paa, og hvad man 
ingenlunde altid synes mig at lægge tilstrækkelig Vægt 
paa, er, at der som Regel efter Afvænningen altid 
følger et Exaltationsstadium, der i alle væsentlige Hen- 
seender frembyder den største Overensstemmelse med 
det under Dipsomanien umiddelbart ovenfor skildrede; 
der er den samme baade aandelige og legemlige Be- 
vægelsestrang , den samme overdrevne Tilbøjelighed 
til Pirringsmidler af alle Slags, der kunne tjene som 
Erstatning for den forbudte Gift. Ligheden mellem 
Tilstanden hos Dipsomanen og Morfinisten er, i alt 
Fald i mange Tilfælde, ikke saa uforstaaelig, for saa 
vidt som begge disse Lidelser saa ofte bunde i den 
samme Undergrund, det hereditære Anlæg, den perio- 
diske Psychose. Det er væsentligt kun gennem denne 
Exaltationstilstand , at Morfinismen knyttes til Psychia- 
trien i snævrere Forstand, og det er imod den, at Be- 
handlingen særligt er at rette. 

c) Den urinsure Diathese*). 

Endnu skal jeg paa dette Sted omtale en lille 
Sindssygdomsgruppe, der maaske kun delvist kan siges 
at have sin Plads paa Intoxikationernes Omraade, men 
som jeg ikke véd at anbringe hensigtsmæssigere paa 
noget andet Sted. Det er Psychoserne, der skyldes 
den urinsure Diathese, altsaa en Art Autointoxikation 
fra selve Organismen. Jeg skal selvfølgeligt ikke komme 
ind paa det i vore Dage saa stærkt omstridte Spørgs- 
maal i dets Helhed, men kun pege paa Fænomenet, 
saaledes som det tegner sig i Sindssygeanstalten, hvor 
det, om det end ingenlunde hører til de hyppigst fore- 
kommende Fænomener, dog heller ikke er at regne 
blandt de rene Undtagelser. Medens man ved Sinds- 
sygdommene i Almindelighed saa at sige altid er i 
Stand til at paavise et eller andet indvortes eller ud- 
vortes fra kommende Aarsagsmoment , der som for- 
klarende Motiv har trængt sig ind i Individets Tilværelse, 
saa staar man ofte ved disse Patienters Lidelse som 
overfor noget, der er skudt op af en mystisk og dunkel 
Undergrund, der for den første Opfattelse intet rime- 
ligt Motiv har. Sygdomsbilledet tegner sig i Reglen 
som en lettere depressiv Tilstand, der dog ikke har 
synderlig Lighed med Melankoliens indadvendte, selv- 
ransagende og selvbebrejdende Karakter, men væsentligt 
betegnes ved en høj Grad af smertefuld Ømtaalighed 



*) C. Lange: Om periodiske Depressionstilstande og deres 
Pathogenese. Kbh. 1886. 

for Indtryk saa vel fra Sandseorganernes som fra de 
psychiske Sfærers Side, der atter giver sig Udslag i en 
for den Syge selv bemærkelig mørk og gnaven Pirre- 
lighed overfor Omverdenen, undertiden i Forbindelse 
med en, navnlig anfaldsvis og stundum ret explosivt 
optrædende Angstfølelse, der ligesom behersker Patienten 
ved en direkte Magt, uden at han er i Stand til at 
angive nogensomhelst Aarsag eller Motiv dertil. I en 
lille Række Tilfælde af denne Art er det lykkedes at 
paavise Tilstedeværelsen af den urinsure Diathese, og 
en Kontraprøve for Sammenhængen imellem de to 
Lidelser tør man vel se i den paafaldende prompte og 
bestemte Indflydelse, en Behandling, der er rettet imod 
den urinsure Diathese, har havt overfor Psychosen. 
Jeg skal anføre et Exempel. 

N. N. 49aarig Indsidder. Al Disposition til Sinds- 
sygdom benægtes. Altid godt Helbred. I treogtyve Aars 
Alder tungsindig i et halvt Aars Tid; senere rask. Gift i 
mange Aar; flere Børn, som leve og ere raske. Gode 
økonomiske og ægteskabelige Forhold. I Foraaret 1888 
kom han i nogle Nætter til at vaage over en meget urolig 
sindssyg Patient, hvilket mentes at afiicere hans noget 
bløde og modtagelige Sind endel; selv vil han dog slet 
ikke tillægge det nogen Betydning for Sindssygdommen, 
der udviklede sig i den paafølgende Tid, og viste sig i 
Form af en tung, uoplagt Stemning, der dog ikke for- 
hindrede ham i at passe sit vante Arbejde. En Sommerdag, 
da han var beskæftiget i Marken, blev han ganske pludselig 
overfaldet af et saa voldsomt Anfald af Smerter over 
Lænderne, at han maatte kaste alle sine Redskaber fra sig 
og smide sig ned paa Jorden, hvor han efter sin egen 
senere Beskrivelse laa og vred sig i de heftigste Kvaler; 

han maatte følges til sit Hjem, men naaede det kun med 
Anstrængelse og maatte undervejs ofte sætte sig ned og 
hvile. Da han var bleven varm i sin Seng, mildnedes 
Anfaldet, men gentog sig samme Aften og atter næste Dag, 
denne Gang dog i mildere Grad. I den paafølgende Tid 
bemærkede han jævnligt Grus i Urinen, hvad han aldrig 
før havde tænkt paa at se efter. Hans hele Tilstand 
bedredes fra den Tid af, Humøret blev lysere og Arbejds- 
lysten vendte tilbage ; ved Begyndelsen af Efteraaret mentes 
han at være ganske rask. Denne gode Periode holdt sig 
til Juletid. Da begyndte Stemningen atter at blive mørk 
og tung, og han røbede en høj Grad af aldeles umotiveret 
Pirrelighed og Gnavenhed imod Omgivelserne, navnlig sin 
Kone; han rippede op i gamle, længst forglemte Tvistig- 
heder med hende, brugte under sin Misstemning undertiden 
Vold imod hende og skal endog en Gang have ladet sig 
forlyde med, at han kunde tage Livet af hende, uden at 
han dog i sin Opførsel egentlig synes at have været at 
betragte som farlig. Tillige var der et Præg af urolig og 
rastløs Ængstlighed over hans hele Væsen, han var mis- 
fornøjet med sig selv og alle Omgivelserne; en Dag greb 
Konen ham i et Hængningsforsøg , men fik ham skaaret 
ned i Tide. Tilstanden var ham selv paafaldende som 
urimelig og meningsløs; han skal selv have )^ttret, at han 
vist maatte være »forgjort« , siden han kunde bære sig 
saaledes ad; men han var ikke i Stand til at beherske sin 
Opførsel. Under hele Sygdomsperioden klagede han over 
Smertefornemmelse i Hovedet. — Han indlagdes da i 
Sindssygeanstalten den 20de Marts 1889. Han var ganske 
rolig og fiildstændigt orienteret, men laa hen i en tung, 
ligesom træt og forpint Misstemning; klagede mest over, 
at han havde havt saa mange Smerter og Fornemmelser i 
Hovedet; det havde gjort ham saa »kiv i det«, og naar 
Konen da — som det syntes — havde villet tale ham til 
Fornuft, var han blevet heftig og pirrelig imod hende. 

Der var ingen Vrangforestillinger af nogen Slags. Hallucina- 
tioner svagt antydede, han hørte »ligesom Fløjtetoner eller 
Fuglesang for Ørene«. Søvn og Appetit sparsomme. En 
ret rigelig Mængde Calculi i Urinen. — Den 24de Marts 
institueredes en Behandling med Carbonas lithicus , og 
allerede den 28de angav han selv, at han følte sig bedre 
tilpas. Den 30te Marts var Stemningen atter mere 
trykket; men fra de første Dage i April bedredes Til- 
standen jævnt og hurtigt. Han »følte sig saa let« , Søvn 
og Appetit kom efterhaanden i Orden, Humøret klaredes, 
og han kunde nu selv ikke rigtigt forstaa, hvordan han 
tidligere havde kunnet være saa misstemt. Calculi svandt 
samtidigt af Urinen. Tre Uger efter Indlæggelsen kunde 
han betragtes som helbredet, men han blev endnu en Tid 
lang gaaende i Anstalten for at fortsætte Kuren og viste 
sig i den Tid som en flink og livlig Arbejder, fra hvem 
al Misstemning var som blæst bort. — Omtrent et Aars Tid 
efter Udskrivningen søgtes han atter optaget i Anstalten, 
og Tilstanden angaves da væsentligt at være af samme 
BeskaflFenhed som ovenfor beskrevet; det tilraadedes ham 
da fra Anstaltens Side at gennemgaa en lignende Kur som 
forrige Gang, og kort efter afrneldtes han som helbredet. 
Senere har han ikke ladet høre fra sig. 

Det er jo ingenlunde alle de mange Individer, der 
lide af urinsur Diathese, som mærke Lidelsens Ind- 
flydelse paa Nervesystemet. Hos mangfoldige synes 
den kun at yttre sig som en mere lokal Proces gennem 
Konkrementdannelsen og dens deraf direkte følgende 
mekaniske Konsekventser. Naar Nervesystemet afficeres, 
synes det mig — set fra Sindssygeanstaltens Syns- 
punkt — at ske under to Symptomrækker, dels det 
deprimerede, ømtaalige, pirrelige og angstfulde Stem- 
ningsliv, dels talrigt varierede, snart flygtigt vexlende, 

snart mere stabile Sensationer af mange forskellige 
Former og Nuancer; som et Par enkelte Exempler paa 
de hyppigst forekommende af disse skal jeg nævne: en 
trykkende Fornemmelse som af en fast Haand paa 
Issen; en ejendommelig tør Kuldefornemmelse, som 
udgaaende fra Lænderegionen, med en svøbende Be- 
vægelse snoer sig op om Ryg og Bryst, og som i 
Reglen optræder kort Tid efter de større Maaltider; 
Hedefornemmelse i Haandfladerne, ofte forbundet med 
kriblende Sensationer i Fingrene, ligesom ogsaa i 
Tæerne osv. Af disse to Symptomgrupper synes den 
sidste mig overvejende at staa i Relation til Konkre- 
mentdannelsen , og navnlig at optræde samtidigt og i 
Forbindelse med de typiske Anfald af Nyrekolik, der 
betegne Konkrementernes stærke Ophobning i og Ud- 
stødning af Organismen, medens de psychiske Symp- 
tomer snarere synes at slutte sig til det forberedende 
Stadium, hvor Giftstoffet langsomt og gradvist samler 
sig i Organismen. Det synes mig derfor rimeligt og 
naturligt at opfatte denne sidste Symptomgruppe som 
en Intoxikationsproces, medens de omtalte Sensationer, 
for en stor Del i alt Fald, ere at forklare som Reflex- 
fornemmelser, fremkaldte ad mekanisk Vej. — De vage 
nervøse Sensationer kunne undertiden indgaa en nøjere 
Forbindelse med de psychiske Abnormtilstande, idet de 
tilføre dem et Materiale, der under den bestaaende 
Misstemning bliver Udgangspunktet for Mistydning og 
Misforstaaelse, der giver hele Sygdomsbilledet et hypo- 
chondert Anstrøg; ja de kunne, parrede med det pirre- 
lige og abnorme Stemningsliv, stundum fremkalde 

Fænomener, der i alt Fald frembyde Lighedspunkter 
med den egentlige Forfølgelsesforestilling. Hallucina- 
tioner ere sjeldent tilstede uden i abortive Skikkelser 
som Klingen, Susen eller Fløjten for Ørerne. — 
Naar Organismen da under en hensigtsmæssig Be- 
handling er befriet for den ophobede Urinsyre, baade 
i dens Egenskab af Giftstof og som Konkrementer, 
indtræder der atter Velbefindende, baade i psychisk og 
somatisk Henseende; men i Følge Sagens Natur er 
denne Helbredelse kun forbigaaende. Sikkert er det 
imidlertid, at Erfaringen ofte virker beroligende paa 
saadanne Patienter; naar de under et Sygdomsan fald 
have lært Grunden til deres Lidelse at kende — om 
end i en højst ufuldkommen Forstaaelse — kan det 
undertiden bidrage til, at de se mere roligt paa et 
senere tilbagevendende Anfald og ikke saa let lade sig 
overmande af deres sygelige Misstemning som første 
Gang. I den mere fremrykkede Alder synes Anfaldene 
stundum at tabe sig af sig selv. 

Jeg har her talt om Psychosen, fremkaldt ved 
den urinsure Diathese, saaledes som den optræder i 
sin selvstændige og ejendommelige Form. Langt 
hyppigere møder man imidlertid Diathesen med dens 
forskellige ydre Udslag som Komplikation i Sinds- 
sygdomme af forskellig Art. Den betinger da under- 
tiden forbigaaende Forværrelse i Tilstanden, medens 
den i andre Tilfælde kun giver sig tilkende ved mere 
eller mindre rigelige Udtømmelser af Konkrementer. 

Den urinsure Diathese hører som bekendt til de 
Fænomener, der synes stærkt knyttede til Arveligheden; 

i mange Slægter finder man den, Generation efter 
Generation, stærkt fremtrædende. Dens Forløb ud- 
mærker sig ved en ret skarpt udpræget Periodicitet, 
der skyldes de bestandigt vexlende Forhold af Gift- 
stoffet til Organismen. Der synes mig her at kunne 
tænkes, nndertiden endog ai kunne skimtes, forbindende 
Traade mellem tre Faktorer som Arvelighed, Periodicitet 
og urinsur Diathese, dette vel saa overordentligt be- 
tydningsfulde Moment i hele Menneskeslægtens Lidelses- 
historie; men Spørgsmaalei er saa omfangsrigt, at det 
vilde kræve en særlig Bearbejdelse paa et stort og 
omfattende Materiale. 

Jeg har nu sluttet min Omtale af de egentlige 
Psychoser i snævrere Forstand, Lidelser, der, saaledes 
som vi endnu opfatte dem, væsentligt ere at forstaa 
som funktionelle Forstyrrelser paa det psychiske 
Omraade, Tilbage staar endnu at omtale et Sygdoms- 
billede, der, hvilende paa et fast og palpabelt organisk 
Grundlag, kun for en Del søger sin Plads paa Psychia- 
triens Gebet; men denne Del er saa stærkt frem- 
trædende og behersker i saa høj Grad det hele Billede, 
at det væsentligt bliver den , der markerer dets Plads 
i Systemet og absolut henviser det til Behandling i 
Sindssygeanstalten, til hvis mest iøjnefaldende og bedst 
kendte Fænomener det hører. Det er den saakaldte 

8) Dementia paralytica, 

den »almindelige, fremadskridende Paralyse«, hvorom 
der her er Tale. Jeg skal ikke komme ind paa det 
endnu fuldstændigt uafgjorte Spørgsmaal om, hvor 
Sygdommens dybeste Grunde ere at søge, om i Pro- 
cesser i Karsystemet eller andet Steds; sikkert er det, 
at den konstant medfører en Række af organiske For- 
andringer af betændelsesagtig Natur, af hvilke den 
mest fremtrædende vel er den, der har sit Sæde i 
Cortikalsubstansen og Meninges, og som i større eller 
mindre Udstrækning tilintetgjør den organiske Jordbund 
for de psychiske Funktioner. Deraf den gamle Be- 
tegnelse for Lidelsen som »Periencephalitis chronica 
diflfusa«. — Og ligesom Sygdommen saaledes i patho- 
logisk-anatomisk Henseende har en ejendommelig og 
fastere Basis end de egentlige Sindssygdomme, saaledes 
skælner den sig ogsaa i klinisk Henseende fra disse, 
dels ved sin konstante Forbindelse af psychiske og 
somatiske Symptomer, dels ved sin lethale Udgang, et 
Forhold man ikke træflfer ved nogen Form af Psychoser 
i snævrere Forstand. 

Hvad Sygdommens psychiske Symptomer angaar, 
da ere de, hvert for sig taget, ikke andre end de fra 
de øvrige Sindssygdomme vel bekendte; derfor op- 
fattede man ogsaa i tidligere Tid det enkelte Tilfælde 
under Belysning af det ene eller det andet Radikal, 
indtil Bayle og Calmeil i Aarhundredets første Halvdel 
samlede Sygdomsbilledet til en sluttet Helhed og paa- 
viste den konstante Kombination af de enkelte psychiske 



302 

Fænomener indbyrdes og disses uadskillelige 
bindelse med den somatiske Symptomrække. Længe 
stod det af disse Forskere udformede kliniske Billede 
som et af de skarpest præciserede paa hele Psychiatriens 
Omraade; en senere Tid har vel fra forskellige Udgangs- 
punkter atter taget opløsende og omdannende fat der- 
paa; klinisk har man paavist en Række Varieteter og 
Nuancer, der have forviskel de engang saa fast dragne 
diagnostiske Linier; ætiologisk har man som bekendt 
i den senere Tid arbejdet særligt stærkt med dette 
Spørgsmaal for Øje; man har søgt at bringe de 
kliniske Kendsgerninger i Overensstemmelse med de 
forskellige ætiologiske Grundforhold; men endnu er 
Løsningen ikke funden, endnu staar Spørgsmaalet i 
mange Henseender aabent hen. 

Grundtrækket i denne Lidelses psychiske Fænomener 
er Undergangen, Tilintetgj øreisen af Elementerne; 
gennem en betændelsesagtig Proces i Conikalsubstansen 
gaa de Vævdele til Grunde, der maa betragtes som 
Bærerne af og Betingelserne for de psychiske Funk- 
tioner. Hovedsymptomet for Sygdommen bliver derfor 
Sløvheden, og der findes Tilfælde af Dementia para- 
lytica, som i psychisk Henseende under hele deres 
Forløb udelukkende frembyde dette ene Fænomen, om 
de end ere at betragte som Undtagelser, særligt hos 
det mandlige Kjøn , medens Paralysen hos Kvinden 
synes at have en afgjon større Tilbøjelighed til dette 
rent demente Forløb. Denne »paralytiske« Sløvhed, 
der — som definitiv — staa de sekundære Svækkelses- 
tilstande, Demensen og Fatuiteten, nær, skælner sig 

dog i visse Henseender bestemt ud fra disse; jeg fore- 
trækker derfor at betegne den med Ordet Imbecilletet, 
der synes mig bedst at præcisere dens Ejendommelighed. 
Hvad der giver den dens Særpræg, er, at den hviler 
paa en stadigt bevægelig, som oftest endog ret rapidt 
fremadskridende Proces; den faar derved selv et eget 
levende og springende, ligesom lunefuldt og tilfældigt 
Præg. Det mest iøjnefaldende Fænomen er den hurtige 
og stærke Svækkelse af Hukommelsen; men denne 
Hukommelsessvækkelse viser sig her paa en ganske 
anden Maade end i den typiske sekundære Demens. 
I begge Tilfælde beror den paa en Omdannelse og 
Undergang af den cortikale Hjernecelle som Bærer for 
det psychiske Erindringsbillede; men medens denne 
Omdannelse i den sekundære Demens sker langsomt 
og gradvist, ofte i Løbet af en lang Aarrække, for 
slutteligt at ende i en retrograd Metamorfose , saa 
foregaar den i den paralytiske Demens under det 
forholdsvis hurtige Forløb af en akut Proces, vel 
nærmest af betændelsesagtig Art. I den sekundære 
Demens svinder Hukommelsen derfor først lidt efter 
lidt; langsomt og gradvist tabe Erindringsbillederne 
over hele Linien deres Friskhed og Energi, og Individet 
synker sukcessivt hen i en Tilstand af aandelig Tomhed 
og Øde, som det i Reglen er fuldstændigt umuligt at 
lodde Dybden og Udstrækningen af. I den paralytiske 
Demens derimod udvikler Hukommelsessvækkelsen sig 
hurtigt og springende; den ene Gang, man taler med 
en Patient, kan hans Hukommelse selv for meget nær- 
liggende Genstande — hans eget Navn, hans Alder 



L 



304 

og des]. — være som en tabula rasa; det er, som < 
hele Grupper af Erindringsbilleder i Kraft af Sygdoms- 
processen fuldstændigt vare unddragne hans Bevidstheds- 
liv, medens samtidigt andre Grupper kunne staa i et 
i alt Fald noget klarere Lys for ham; den næste Gang, 
man saa kommer til ham, kan Forholdet være for- 
andret; de samme Genstande, han i den første Samtale 
syntes at have mistet al Hukommelse for, kunne nu 
staa i et undertiden overraskende klart Lys for ham, 
medens andre Grupper af kendte og bevidste Erindringer 
ere traadte tilbage i en tilsyneladende fuldstændig For- 
glemmelse. Et Analogon hertil kan man for øvrigt 
ogsaa finde i den sekundære Demens, naarda Svækkelsen 
i alt Fald ikke er skreden altfor langt frem; en forøget 
Cirkulation under en akut febril Sygdom, der inter- 
kurrerende rammer Patienten, kan stundum føre en 
frisk Strømning af fornyet Liv til de henvisnende Væv 
og for et kort Øjeblik give det Udseende af, at 
Evnerne og Energien atter vaagnede til ny Virksomhed ; 
men hvad der her sker som en sjelden og tilfældig 
Undtagelse — men da synes at række over Cortikal- 
substansen i hele dens Udstrækning — det er under 
den paralytiske Demens Sygdommens stadige og regel- 
mæssige Udviklingsgang. Den bærer i boj Grad 
Præget af den diffuse Udbredning; snart raser den 
stærkest i én Region, snart i en anden; snart skrider 
den frem med Stormskridt, snart lister den sig fra 
Gebet ti! Gebet, og næppe nogen anden Sindssygdom 
frembyder vel saa mangfoldige smaa Nuancer og 
Variationer som denne paa dens forøvrigt 1 sin Helhed 

saa faste og lovbestemte Vej, Undergangen imøde. 
Thi Svækkelsen og Sløvheden skrider under alle disse 
vexlende Mellemtilstande uvægerligt frem , udvisker 
lidt efter lidt definitivt større og større Partier af den 
Syges Bevidsthedsliv og ender i de senere Stadier, før 
Døden indtræder, med at efterlade ham i et saa 
relationsløst Forhold til hele Omverdenen, at man vel 
næppe paa hele Psychiatriens Omraade — end ikke i 
Pubertetspsychosernes dybest sunkne Terminalstadier — 
finder noget fuldt Sidestykke dertil. Paa Mellem- 
stadierne har man Lejlighed til at iagttage et Fænomen, 
<ier vistnok er gennemgaaende paa hele Sindssyg- 
dommenes Omraade, men næppe nogetsteds træder 
saa klart frem som her under det hurtige og akute 
Sammenfald af det psychiske Liv; længe efter at Ind- 
holdet er gaaet under, først i haabløs Forvirring, 
senere i tilsyneladende fuldstændig Opløsning og 
Glemsel, beholder Individet endnu sin tilvante Form 
tilbage; dette yttrer sig baade i de medfødte Egen- 
skaber — den Godmodige vedbliver at røbe sit god- 
modige Sindelag, medens den Vrantne og Gnavne 
bevarer sit Naturel — og i de erhvervede: den fine 
og dannede Mand fastholder sit humane og civiliserede 
Præg, der paa en stundum ganske maskeagtig Maade 
dækker hen over den bagved liggende fuldstændige 
nandelige Tomhed ; tilvante Former bevares : jeg kender 
saaledes en Underofficer, der lider af Dementia para- 
lytica, og som midt ned i sin næsten fuldstændige 
psychiske Opløsningstilstand uvilkaarligt besvarer enhver 
pludselig Tiltale med at gjøre militær Honnør. Ogsaa 

Dr. F. Lange : Sindssygdomme. ^q 

Patientens hele Udtryk og Blik karakteriseres ved 
denne overfladiske, paa hul Grund hvilende Livlighed; 
Øjet har ikke det tunge og dvaske Blik, der karakteriserer 
den sekundære Demens, men bevarer dybt ned i 
Sygdommen en glasagtig spillende Klarhed, der giver 
det hele Sløvhedsbillede et aktivt, man kunde fristes 
til at sige udfordrende Præg, der kun tjener til endnu 
stærkere at markere den fuldkomne Intetsigenhed. Paa 
samme Maade gaar det med den Syges Stemningsliv ; 
selv den stærkeste Appel til et virkeligt og betydnings- 
fuldt Forhold, der kræver hans Forstaaelse, lader ham 
aldeles uberørt, medens han samtidigt er i højeste 
Grad impressionabel for selv det letteste Indtryk, der 
henvender sig direkte til hans Stemningsliv; man ser 
blot paa ham med et alvorligt Blik eller man giver 
sin Stemme en mørk og blød Klang, ligegyldigt hvad 
man for Resten taler om, og Taarerne staar ham i 
Øjnene; man skifter Tonefald og Udtryk, og i det 
næste Øjeblik smiler han over hele Ansigtet; denne 
LabiHtet i Stemningslivet er hos Paralytikeren saa 
stærkt fremtrædende, at den næppe finder sit Side- 
stykke i nogen anden Tilstand. — Men alle disse 
Fænomener høre endnu Mellemstadierne til; dybere 
og dybere synker Patienten i en Tilstand, hvor alle 
Evner briste, hvor Hukommelsen synes ganske ud- 
slukt, og hvor de paa denne fundamentale Undergrund 
beroende Fakulteter, Reflexion og Dømmekraft, ikke 
længere kunne spores, medens — længst i alt Fald — 
den uvilkaarlige Sands for de rent vegetative Funktioner 
er bevaret; den Syge spiser med Fingrene eller søber 

Maden i sig af Tallerkenen direkte med Munden; 
hans Renligheds- og Sømmelighedssands er fuldstændigt 
ophævet, hans Upaavirkelighed for ethvert psychisk 
Indtryk saa at sige absolut. 

Men som ovenfor berørt, det er kun undtagelsesvis, 
at Sygdommens psychiske Fænomener indskrænke sig 
til denne ejendommelige Sløvhedstilstand; i Reglen 
spille andre Faktorer ind med som Kombinationer i 
Sygdomsbilledet , og det er da de almindelige psychi- 
atriske Radikaler, vi atter støde paa i denne Sammen- 
hæng. Fremfor alt er det da »Flugten«, her bliver 
Tale om, naar den i Form af en maniakalsk Excitation 
slutter sig til Processen og giver den Liv og Fart. 
Denne Kombination er saa hyppig, at man i tidligere 
Tid — efter Bayles og Calmeils Fremstilling — be- 
tragtede den som en nødvendig og integrerende Del 
af selve Sygdomsbilledet; og naar man i vore Dage 
taler om en »typisk eller klassisk Paralyse«, er det 
just den med maniakalsk Excitation forbundne, man 
tænker paa. I Sygdommens tidligere Stadier røber 
Forholdet sig gerne ved en løftet og munter, under- 
tiden dog ogsaa heftig og pirrelig Stemning, og ved 
en talrig Mængde af flygtige og forbigaaende Storheds- 
forestillinger, der vexle fra Dag til Dag, som det 
stemmer med Maniens Væsen. Disse Storhedsfore- 
stillinger, der vel navnlig for den almindelige Be- 
vidsthed have givet Sygdommen dens ret vel bekendte 
Fysiognomi, referere sig i Begyndelsen — om end 
paa en meningsløs Maade — til Livets virkelige 

Forhold; den Syge tror sig i Besiddelse af ejendommelige 

Evner og Begavelser, eller han fatter Planer om store 
Handels- eller Byggeforetagender, vidtløftige Penge- 
spekulationer og dsl., og da han i Følge Sygdoms- 
processens Natur gaar rask fremad fra Tanke til 
Handling, indvikler han sig otte i Forhold, der ved 
deres hele taabelige og planløse Karakter blive det 
første Udgangspunkt for Erkendelsen af hans Sygdom. 
Efterhaanden som den uundgaaelige Sløvhed da ud- 
vikler sig gradvist fremadskridende, og Jordbunden 
ligesom udhules under den Syge, antage saavel 
Stemningen som Forestillingerne et dertil svarende 
Præg; den første fæstner sig som et tomt og maske- 
agtigt, evigt smilende Væsen; de sidste tabe lidt efter 
lidt al Relation til de virkelige Forhold, blive kun 
tomme Ord og Udtryk for Storhedsforestillinger , der 
meningsløst dynges paa hinanden som »Pelion paa 
Ossa«. Ofte bestaar det kun i at sætte Ord som 
Guld eller Sølv, Millioner eller Billioner foran de for- 
skellige Begrebsbetegnelser; jeg har kendt en Paralytiker, 
der pralede af, at han skulde giftes, men han skulde 
»have Guldbryllup«, »ligge i en Guldbrudeseng« og 
Traktementet skulde bestaa i »en Million Flødekager«. 
Til andre Tider antager det Formen af de mest 
exorbitante og meningsløse Forestillinger: »Jeg er 
Gud, Himlen og Skyerne«, »Himlen staar stille, naar 
jeg vil det«, »er Solguden i Lysets Hjem«, »er et af 
Himlens Underværker«, »i min Forretning ere Ud- 
gifterne Indtægter«, »jeg ejer en Formue paa fjorten 
Aar«, »min Overfrakke har kostet halvf jersinds- 
tyve Millioner Kroner«, — Alt fremført med det 

samme monotone, sløve og stemningsløse Tonefald, 
der er ejendommeligt for denne Svækkelsestilstand; 
thi hvor yppig og luxurierende en Paralytikers 
Fantasi end paa Overfladen kan være, altid skimter 
dog den golde og fordærvede Jordbund igennem i 
Modsætning til den friske Manis ofte frodige og frugt- 
bare Undergrund. Hvori ligger Forstaaelsen af dette 
aldeles løsslupne og exorbitante Præg, som Forestillings- 
dannelsen har hos deslige Individer? Somatisk talt 
antager jeg, at den maniakalske Proces finder et særligt 
gunstigt Virkefelt og en forringet Modstandskraft i 
den i Forvejen svækkede Cortikalsubstans; psychisk 
forstaar jeg Forestillingsdannelsens aldeles ubændige 
Skikkelse som et Tegn paa, at Individets Relationer 
til de virkelige Forhold efterhaanden ere mere og 
mere svækkede eller opløste; paa Grund af den over- 
haandtagende Hukommelsessvækkelse har han intet 
Materiale ved Haanden til at regulere sine Forestillingers 
Art og Omfang, lige saa lidt som han længer er i 
Stand til at tilegne sig saadanne Regulativer fra nyt 
af; vanemæssigt benytter han sig af de gamle kendte 
Udtryk, Million, Billion o. dsl., for at imødekomme 
sine Storhedsforestillingers Behov; saa kommer der en 
Tid, hvor Hukommelsen for disse Udtryk ogsaa svigter 
ham, hvor enhver Forestillingsdannelse synes at op- 
høre, hvor han, frigjort fra al Tilværelsens tyngende 
Ballast, men endnu baaret af den maniakalske Excita- 
tions løftede Stemning, sidder sløv og tom hen med 
et evigt Smil paa Læberne og et mildt og venligt 
Udtryk i Øjet — en Tilstand, der har givet Anledning 

til den gamle barokke Sætning, at en Paralytiker i 
Slutningsstadiet er det eneste fuldstændigt lykkelige 
Individ under Solen. Endelig slukkes ogsaa dette 
sidste Lys, og han synker ned i den rene, uudgrundelige 
Tomhed. 

Denne Form af Dementia paralytica — Sløvheden 
forbunden med Storhedsforestiilinger — betragtedes, 
som anført, tidligere som Sygdommens almengyldige 
Skikkelse; Typen hørte absolut til Sindssygeanstalternes 
mest fremtrædende, man kunde sige dramatiske Fæno- 
mener, og Sygdomsbilledet er maaske af alle Psychoser 
det, der stærkest er gaaet over i Folkebevidstheden. 
Men ogsaa denne Sygdom synes i Tidernes Løb at 
have antaget mildere Former, og nutildags lister mangen 
en stille og taus Paralytiker sig om i Anstalten uden 
at tiltrække sig synderlig Opmærksomhed, medens det 
snarest maa siges at høre til de endog ret store 
Sjældenheder at træffe paa en fuldt udviklet »typisk« 
Paralyse, om end vel nok jævnligt paa Tilfælde, der i 
mildere Afskygninger bære det typiske Præg; ja disse 
Former kunne endog siges at være de overvejende 
hyppigst forekommende. Hvad enten det nu er, at 
Lidelsen virkelig i Tidens Løb har forandret sin 
Karakter, eller det ligger i, at Blikket for den efter- 
haanden er blevet stærkere skærpet, i vore Dage kender 
man langt flere Nuancer af Sygdommen, end man 
tidligere synes at have havt Øje for; og disse Nuancer 
bero simpelthen paa Kombinationen af den altid til 
Grund liggende Sløvhed med de forskellige psychiatriske 
Radikaler. Man finder en depressiv Form, hvor Pa- 

tienten gaar om i tung og trykket Taushed og med 
meningsløse Selvbebrejdelser: — »det er skidt; det er 
Døden; det Hele er en Kjæde af Raahed. Jeg har 
været et Uhyre fra Barndommen af; jeg har sat et 
Skafot op og skudt med Kanoner i Kongens Have« — 
og som ogsaa ofte er farvet af en hypochonder Mis- 
stemning, der utvivlsomt refererer sig til abnorme 
Sensationer og Smertefornemmelser, men som paa 
Basis af den dybe aandelige Svækkelsestilstand kan 
give sig Udslag i de mest barokke Forklaringsforsøg, 
som naar en Patient angiver, at han kan mærke, at 
»alle hans indvendige Dele ere tagne ud af ham, men 
der er sat en stor Sprøjte ind i Stedet for« ; han »har 
Slanger i Maven«, »der sidder en Falk i hans Ryg; 
den har siddet der i tretten Døgn og hakker ham 
hver Dag i det blodige Kjød« o. dsl. — Ogsaa med 
Anfald af akut hallucinatorisk Forvirring kan Tilstanden 
være kombineret; en Pt. fik saaledes en Dag en i sig 
selv glædelig Meddelelse fra sit Hjem, og som dog 
endnu formaaede at vække hans Opmærksomhed; han 
blev aldeles taus og sad hele Dagen fuldstændigt stiv 
og upaavirkelig hen; men den næste Dag brød et 
Anfald af Forvirring frem, ledsaget af livlige Hallucina- 
tioner; han sad i Sengen og samlede alt Sengetøjet 
tæt om sig; det var hans »Sølv«, sagde han; »en 
Dronning sad i hans Hovedpude, hun var kommet til 
»Kongestaben i Middelfart«, ved hvilken han selv var 
Ridder; mange andre Riddere vare gemte i de andre 
Sengklæder«. Slog man paa Hovedpuden, skreg han 
højt af Frygt for, at man skulde gjøre Dronningen 

Fortræd; han laa med lukkede Øjne for ikke »at blive 
bestjærnet af al den Ild, en Mand kastede ind ad 
Vinduet til ham«; Stemmerne sagde, at han havde 
dræbt en lille Pige ved at sætte sin Seng paa Hovedet 
af hende osv. Efter en kortere Tids Forløb tabte 
Anfaldet sig atter. — Heller ikke Vrangforestillings- 
mekanismen er ukendt i denne Sammenhæng, baade i 
Form af Forfølgelses- og Storhedsforestillinger af fix 
og konstant, om end ikke egentlig systematiseret 
Natur. Aldeles overvejende er det dog Storhedsfore- 
stillingerne, der beherske Billedet; men disse kunne, i 
Modsætning til de flygtige maniakalske Delirier, holde 
sig i uforandret Form Aar igennem og til en vis Grad 
danne Udgangspunktet for en fortsat Udformning af 
dertil svarende videre Forestillingsrækker. En Paralytiker, 
der i Virkeligheden aldrig har havt noget med Sø- 
væsenet at gjøre, hævder saaledes med stor Bestemthed 
og stadig Fastholden, at han er Tordenskjold; han er 
efterhaanden steget til »General- Admiral«, taler over- 
vejende om maritime Forhold, om sine aldeles utrolige 
Bedrifter tilsøes og tilføjer saa i en spydig Tone: »jo 
det er en net Stilling for en Admiral, dette; jeg tager 
Fanden tordne mig min Afsked«. Sin Hustru omtaler 
han som »Fru Tordenskjold«; sine Sødskende 
derimod kalder han kun »Vessel«; dette sidste Træk 
synes mig et absolut Bevis for, at der her er Tale om 
virkelige Forrykthedsforestillinger, ikke om mania- 
kalske Delirier. — En anden Patient lever tre Aar 
igennem Dag ud og Dag ind i den sikre Overbevisning 
om, at han ved Giftermaal med en bestemt, navngiven 

Dame har erhvervet sig et Grevskab »paa ti Kvadrat- 
mil« og en »uhyre Privatformue«; han vil til København 
for at »hæve fem Hundrede Milliarder i National- 
banken«; om sin egen Person yttrer han, at han »er 
meget større end sig selv«. Under et vist ret tidligt 
Stadium i Sygdommen følte han sig meget forurettet, 
hans Forhold og Vilkaar svarede aldeles ikke til de 
Krav, han har Lov til at stille; det er aldeles imod al 
Ret og Billighed, at han, der just udmærker sig ved 
en glimrende Legemskraft, hvis »Hoved er saa stort, 
at han ikke kan naa at vadske det«, føres rundt fra 
det ene Hospital til det andet og endog anbringes i 
den tarveligste Forpie jningsklasse; og disse Forestillinger 
kunde til Tider fremkalde Anfald af heftig Forbittrelse; 
men med Imbecilletetens fuldkomne Inkonsekvens finder 
han sig samtidigt meget vel tilrette i de tarvelige 
Forhold. I denne Sygdomsnuance spiller Hallucina- 
tioner ikke sjeldent en fremtrædende Rolle, som det 
jo stemmer godt med Forrykthedens Væsen, medens 
de i den »typiske«, med maniakalske Delirier kombi- 
nerede. Paralyse kun forekomme forholdsvis sjældnere. — 
Ogsaa en stuporøs Varietet kan sikkert forekomme, 
men er vistnok meget sjelden; dog ser man under- 
tiden Anfald af hallucinatorisk Forvirring indledes 
med kortvarige og forbigaaende Tilstande af stupor- 
lignende Natur. 

Haand i Haand med dette psychiske Symptom- 
komplex udvikler sig da en Række somatiske Sygdoms- 
fænomener, de Fænomener, der have givet den hele 
Lidelse dens Betegnelse som »fremadskridende Paralyse«. 



314 

Det er, som Navnet antyder, navnlig Processer af 
paralytisk Natur, der er Tale om. Forholdene staa 
endnu i adskillige Henseender usikre for Forstaaelsen ; 
jeg skal derfor indskrænke mig til at fremhæve de 
væsentligste Fænomener, der bidrage til at give 
Sygdomsbilledet dets typiske Præg. — Mere eller 
mindre stærkt fremtrædende Lamheder i Facialisgebetet 
give Ansigtsmuskulaturen det overordentligt stærkt 
fremtrædende Abnormpræg, der vel i højere Grad end 
noget andet af de somatiske Symptomer bidrager til 
at karakterisere Paraly tikerens ydre Habitus; paa 
Sygdommens tidligere Stadier er det navnlig Uoverens- 
stemmelser imellem de to Ansigtshalvdele indbyrdes, 
der blive saa stærkt iøjnefaldende; medens den ene 
Halvdel undertiden kan bevare et, forholdsvis i alt Fald, 
normalt Udseende, finder man paa den modsatte Side 
Kindens Muskulatur slap og formløs, Sulcus naso- 
labialis ofte stærkt forvisket eller næsten udslettet og 
Mundvigen hængende og ubevægelig, medens fine, 
fibrillære Trækninger, især fremtrædende i Partiet 
omkring Munden, sætter Muskulaturen i en stadigt 
zittrende Bevægelse, der især bliver iøjnefaldende, naar 
den Syge anstrænger sig for at faa Ordene frem. 
Skrider Sygdommen videre frem, breder den paretiske 
Tilstand sig slutteligt over begge Ansigtshalvdele; det 
hele Fysiognomi faar et fuldstændigt forvisket, stivnet 
og maskeagtigt Præg, hvor Minespillet kun fra Tid til 
Tid vexler ved en eller anden Forandring eller Om- 
skiftelse i Paresernes indbyrdes Forhold. — For Øjnenes 
Vedkommende er det, næst det for alle Sløvheds- 

tilstande fælles Præg af Udtryksløshed, Pupillernes 
Forhold, der saa bestemt bidrager til at give det 
paralytiske Fysiognomi dets Særpræg; medens man i 
Sygdommens Begyndelse ofte finder begge Pupiller 
meget stærkt kontraherede, af et Knappenaalshoveds 
Størrelse efter den almindelige Betegnelse — et Forhold, 
der iøvrigt undertiden kan holde sig under hele Syg- 
dommens Forløb — saa er det Reglen, at man paa 
senere Stadier finder en udtalt Differens imellem de to 
Pupiller indbyrdes; medens den ene saaledes ofte er 
dikteret langt ud over det Normale, finder man den 
anden af naturlig Størrelse eller stundum endog ret 
betydeligt kontraheret. Ogsaa Pupillernes Reaktionsevne 
paa Lysindtryk svækkes eller taber sig fuldstændigt, 
medens Akkomodationsevnen bevares. Dybe Retina- 
lidelser kunne ledsage Sygdommen og stundum føre 
til en fuldstændig Amaurose, der endog i enkelte, 
sjeldne Tilfælde kan optræde som indledende Symptom 
i Sygdommens Begyndelse. — Tungen bliver bred og 
formløs, kan ikke spidses til; de slappe Rande mod- 
tage varige Impressioner af Tandrækkerne; den ud- 
rækkes usikkert og skælvende. Spidsen ofte pegende 
til den ene eller anden Side ; i Sygdommens Slutnings- 
stadier mister Patienten undertiden ganske Evnen til 
at række den frem. — Ogsaa Stemmedannelsen bliver 
springende og ujævn; midt i en rolig og ensformig 
Tale kan pludselig en enkelt Tone slaa over i et helt 
andet Regisier med en skarp, undertiden næsten 
skrigende Lyd. — Talen bliver usikker og mister sin 
Rythme; de enkelte Stavelser udtales ofte stødvist og 

med Besvær, medens de til andre Tider forsvinde og 
blive bone under Anstrengelserne; det er især Læbe- 
bogstaverne, der i saa Henseende volde Vanskeligheder, 
og som det til Gengæld gaar ud over. Lange og 
vanskelige Ord forkludres og mislykkes ofte fuld- 
stændigt; men det er ikke altid til at sondre imellem, 
hvad der skyldes virkelige Talevanskeligheder, og hvad 
der falder paa den psychiske Sløvelses, Hukommelses- 
svækkelsens, Part; naar en Patient opfordres til at sige 
Ord som »Konstantinopolitanerinde« eller »sjette 
ridende Artilleribrigade« o. dsl., medens hans psychiske 
Tilstand gjør ham det umuligt samtidigt at forbinde 
nogen virkelig Forestilling med Ordene, der kun staa 
som en vanskelig Opgave for hans svækkede Hu- 
kommelse, saa er det maaske ikke saa uforklarligt, at 
denne Evne brister undervejs gennem de lange og 
sammensatte Ord; i Virkeligheden ser man ogsaa, at 
den Syge i Reglen klarer Vanskelighederne ret godt 
under den første Halvpart af Prøven, medens de 
senere Stavelser gaa under i en haabløs Forvirring. 
Men medens dette gælder om Forholdene i Syg- 
dommens tidligere Stadier, saa optræder paa et senere 
Standpunkt den mekaniske Hindring for Orddannelsen 
paa utvivlsom Maade; den Syge snubler da ofte over 
det enkelte Enstavelsesord, som han af egen Drift 
ønsker at sige. Egentlige afatiske Fænomener ere 
ikke karakteristiske for Tilstanden, om man end kan 
træffe dem under enkelte særligt markerede Forhold, 
som kort efter Forløbet af de saakaldte »paralytiske 
Anfald«, der strax nærmere skulle blive omtalte.« — 

Synkebevægelserne blive i Sygdommens senere Stadier 
ofte ubeherskede og kunne undertiden volde Besværlig- 
heder, naar Patienten faar Alimenterne i »den gale 
Hals«. — Ogsaa Kroppens og Extremiteternes Holdning 
stemples af den pathologiske Proces under dens jævne 
Fremskriden. Hele den ene Legemshalvdel staar dis- 
harmonisk til den anden; den ene Skulder holdes 
lavere, har et slapt og hængende Præg ; den tilsvarende 
Arm beherskes med større Vanskelighed og Usikkerhed 
end den anden; Haandtrykket bliver af højst forskellig 
Sikkerhed og Styrke paa de to Sider; navnlig de 
finere Fingerbevægelser falder det den Syge svært at 
beherske; derfor bliver f. Ex. hans Skrift saa usikker 
og zittrende. Ogsaa Underextremiteterne vise tilsvarende 
Forhold; Paralytikerens Gang hører til de mest ejen- 
dommelige og iøjnefaldende Karaktermærker; Benene 
holdes i Reglen vidt fjernede fra hinanden, som for 
at give den Syge en bred Basis at staa paa; Gangen 
er snart træt og slæbende, let snublende over enhver, 
selv den ringeste Ujævnhed, han støder paa (den 
»paralytiske Gang«), snart er den stiv og stolprende, 
med ukoordinerede, stødvise Bevægelser (den »ataktiske 
Gang«). — Reflexerne, der i Sygdommens Begyndelse 
gerne ere forøgede, blive senere stærkt nedsatte. 

Hvad der giver alle disse somatiske Symptomer 
uden Undtagelse et stærkt og ejendommeligt Fælles- 
præg, er den store Ujævnhed og Vexlen, hvormed de 
— i Sygdommens tidligere Stadier — altid optræde. 
Fra Dag til Dag, ja stundum med faa Timers Mellemrum, 
kunne de indbyrdes Forhold forandre sig i en aldeles 

paafaldende Grad. Medens de paretiske SymptofflB 
ved det ene Sygebesøg ere i høj Grad fremtrædende, 
kunne de ved det næste være langt mindre iøjnefaldende; 
medens de den ene Dag særligt have deres Sæde i 
Hovedets og Ansigtets Muskler, finder man dem den 
næste Dag ulige stærkere markerede paa Trunkus og 
i Extremiteterne ; medens man om Morgenen finder 
Symptomerne stærkest udtalte i højre Legemshalvdel, 
saa kan inden Aften Forholdet have forandret sig, saa 
at det ubetinget er den venstre Side, der frembyder 
de mest paafaldende Fænomener i saa Henseende. 
Hele dette vexlende og springende Præg i Sygdommens 
Gang, der, som ovenfor beskrevet, har sit ganske til- 
svarende i Udviklingen af de psychiske Symptomer, 
vidner om hele Processens flygtige og diffuse Op- 
trædelsesmaade. Derfor forklarer man vel ogsaa med 
Rette Sygdomsprocessens første Stadier ud af 
periencephalitiske Proces, der snart inddrager det ( 
snart det andet cerebrale Centrum stærkere under s 
ødelæggende Herredømme. Først senere, under Syg- 
dommens videre Udvikling, udformes gradvist de 
stabilere Lokaliidelser, f. Ex. i Medulla spinalis (Meri 
og dertil svarer Sygdommens mindre flygtigt vexle 
mere konstante og uforanderlige Symptomkomplex * 
de senere Stadier. — Medens Sensibiliteten, i Mod- 
sætning til Moiiiitetsforstyrrelserne, kun spiller en for- 
holdsvis underordnet Rolle i denne Sammenhæng, i 
dog kan Smertefornemmelsen undertiden være 
dybt nedsat, at man ser Patienter gaa omkring i 
Frakturer f. Ex. af Costæ eller Humerus uden : 

den mindste Fornemmelse deraf — saa træde slutteligt 
de vasamotoriske Abnormforhold til og farve Syg- 
dommens Terminalstadier med deres stærkt markerede 
Præg, Stasedannelser med Opsvulmning af Vævene og 
cyanotisk Farvning af Huden, medens de trophiske 
Forstyrrelser fremkalde Decubitus, ofte af den vold- 
somste og mest indgribende Beskaffenhed, og som 
gerne blive en medvirkende Anledning til Patientens Død. 
Sygdommens jævne og gradvise, fremad skridende 
UdvikHng afbrydes jævnligt ved akute Anfald af 
apoplektiform og epileptiform Natur; de skyldes for- 
mentlig pludselige Kongestioner, der »som en Storm- 
vind« {Schroder v. d. Kolh) fare hen over Hjernens 
Overflade. Den Syge synker bevidstløs sammen; der 
opstaar som oftest en hemiplegisk Lamhed i den ene 
eller den anden af Legemets Halvdele; stundum kan 
den dog ogsaa være ligelig udtalt i begge Sider. 
Kloniske Kramper af fuldstændigt epileptisk Form op- 
træde i de lammede Partier, ofte med stor Energi c^ 
Voldsomhed, men skælne sig fra den virkelige Epilepsi 
ved deres ofte langt større Varighed, idet de ofte 
kunne fortsætte sig Timer, ja Døgn igennem. — 
Disse Anfald ere af den samme ustadige og vexlende 
Natur, som overhovedet er karakteristisk for Syg- 
dommens Symptomer. Medens de hos nogle Patienter 
kun optræde enkelte Gange og i let udtalt Skikkelse 
under Forløbet af en langvarig Sygdom, gentage de 
sig hos andre med langt større Hyppighed og i stærkt 
udtalte Former. Stundum møder man dem allerede i 
Sygdommens første Stadier; i andre Tilfælde ere de 



ikke tilstede før paa et iangt fremrykket Tit 
I enkelte Tilfælde kan det første — i alt Fald nogen- 
lunde stærkt udtalte — Anfald medføre Døden; i 
andre gentage de sig Gang efter Gang uden tilsyne- 
ladende at medføre nogen Fare, Ogsaa Anfaldenes 
Varighed er betydelige AfvexHnger underkastet; snart 
gaar det forbi som en flygtig Antydning, der slet ikke 
bemærkes, hvis man ikke i Øjeblikket har sin Op- 
mærksomhed rettet paa Patienten ; snart er det af 
nogle Timers Varighed, snart strækker det sig over et 
elier flere Døgn; som en Regel kan det dog siges, at 
Intensiteten og Varigheden gennemgaaende er i 
jo længere Sygdommen i dens Helhed er skredet 
Og konstant er ogsaa det Forhold, at et saad: 
apoplektiformt-epilepiiformt Anfald altid, naar det er 
svundet, efterlader Patienten paa et, baade i psychisk 
og i somatisk Henseende noget mere svækket Sti 
punkt end før dets Optræden. 

Sygdommen er i sin første Begyndelse særdrft 
vanskelig at erkende og vurdere; i de aldeles over- 
vejende hyppige Tilfælde naaer den først til Behandling 
paa et forholdsvis ret vidt fremskredet Standpunkt, og 
det hører efter min Erfaring til de alier største 
Sjeldenheder, at en Paralytiker forvilder sig ind i en 
Anstalt paa et saa tidligt Tidspunkt, at hans Sygdom 
først lidt efter lidt afslører sin Natur under Opholdet 
der. Franske Sindssygelæger hævde undertiden Mulig- 
tieden af med Sikkerhed at kunne diagnosticere Para- 
lysen i meget tidlige Stadier ( VbiswJ og bygge derpaa 
Læren om dens Helbredelighed , naar den i Tide 

kommer under Behandling; men deres Statistik er i 
alt Fald ikke let at bedømme for andre; man ser ikke 
altid Berettigelsen af at stille denne Diagnose i de paa 
et tidligt Standpunkt helbredede Tilfælde. Som For- 
holdene stille sig her tillands, synes Paralysen — 
saaledes som det stemmer godt med dens, indenfor 
visse Grændser variable og proteusagtige Natur — at 
kunne antyde sin Tilstedeværelse paa mangfoldige 
højst forskellige Maader; men man maa huske, at det 
i mange Tilfælde hændes, at disse Vink udelukkende 
komme til Omgivelsernes Kundskab uden at naa frem 
til Lægens Iagttagelse. En vis almindelig Tunghed 
og Træthed, der tegner sig baade paa det legemlige 
og aandelige Omraade, angives ikke sjeldent som det 
først iagttagne Tegn paa Sygdommens Udvikling; 
langvarige og kontinuerlige Hovedpiner, som det synes 
uden særlige Ejendommeligheder, anføres undertiden 
som et forudgaaende Symptom; bestemtere Nerve- 
lidelser, — i Nervus opticus f. Ex., førende til komplet 
Amaurose, ere i sjeldne Tilfælde iagttagne som 
umiddelbare Forløbere for Sygdommen. — Medens 
disse Sygdomstegn endnu ikke synes at have noget 
for Paralysen ejendommeligt Særpræg, møder man 
paa et noget videre fremrykket Standpunkt Antydninger 
af et saadant; lette Excitationstilstande kunne gaa 
flygtigt hen over Individets Hoved, men kunne utvivl- 
somt for et kyndigt og opmærksomt Øje allerede røbe 
den første Antydning af en forvirret og opløst Under- 
grund, der ikke er ejendommelig for Excitationen i 
og for sig. Lette Spor af Hukommelsessvækkelse af 

Dr. F. Lange : Sindssygdomme. 21 

en egen imbecil Art tildrage sig stundum Omgivelsernes 
Opmærksomhed; jeg har saaledes i en Sygehistorie 
over en Matros paa en Pæreskude fundet anført, at 
det første Tegn, Skibsføreren havde lagt Maerke til^ 
var at han, der iøvrigt endnu særdeles godt var i 
Stand til at forrette sit simple Arbejde ombord, hver 
Gang han passerede et vist bestemt Sted paa Dækket^ 
hvor der var en lille Ujævnhed i Plankerne, snublede 
og jævnlig faldt omkuld; skjøndt det hændte ham 
mangfoldige Gange, kunde han aldrig huske at undgaa 
det fra den ene Gang til den anden, men vedblev be- 
standigt at gaa i Taaget. — Naar Processen da skrider 
længere og længere frem, bliver den selvfølgeligt lettere 
og lettere at kende og tegner sig baade i Patientens 
ydre Habitus, hans Væsen og hans Haitdlinger. De 
somatiske Symptomer antyde saa smaat deres Ud- 
vikling; en PupildifFerens, en let Deviation af Tungen, 
et fint Spil af fibrillære Trækninger i Ansigtsmuskula- 
turen eller en let Slæben af den ene Underextremitet 
under Gangen ere forskellige Vink, der strax kunne 
lede Opmærksomheden i den rigtige Retning. Det 
paa en Gang slappe og springende Præg i Patientens 
hele psychiske Holdning bliver mere og mere iøjne- 
faldende; han er ikke i Stand til at holde en Fore- 
stilling fast ud over et kort ØjebHk, men taber let og 
hurtigt Traaden; de mere eller mindre forbigaaende 
Lakuner i hans Bevidsthedsliv blive mere og mere 
iøjnefaldende; hans Domme blive vilkaarlige og relations- 
løse, hans Stemning slap og labil; men som ved de 
somatiske Symptomer er det endnu kun snart det ene, 

snart det andet Svækkelsestegn, der farer flygtigt forbi 
for atter tilsyneladende at svinde hen og maaske give 
Plads i Forgrunden for et andet. — Som jeg allerede 
tidligere har antydet det, ere den Syges Handlinger 
ofte det Moment, der giver det første faste og sikre 
Haldepunkt for Omgivelsernes Opfattelse og For- 
staaelse af Tilstanden; navnlig hvor den til Grund 
liggende Sløvhedstilstand er kombineret med en Exci- 
tation, resulterer der gerne en Række af, hvad man 
kunde kalde »Storhedshandlinger« , som hyppigt ere 
af en saadan Beskaffenhed og lede Individet ind i saa- 
danne Konflikter, at en ordnende og regulerende Haands 
Indgriben med Nødvendighed maa paakaldes. Men 
ikke blot saadanne større og mere iøjnefaldende Be- 
givenheder formaa at antyde Tilstandens Natur; under- 
tiden behøves kun et enkelt lille Træk for at vække 
Opmærksomheden. Man har Exempler paa, at Af- 
fattelsen af et Brev har været det første Fingerpeg; og 
i Virkeligheden giver den Anstrængelse, denne Handling 
koster den Syge, ved sine mangfoldige Forglemmelser 
af Bogstaver, Stavelser og hele Ord, sine hyppige Gen- 
tagelser og sin hele imbecille Grundtone ofte et meget 
karakteristisk Billede af hans hele psychiske Tilstand, 
ligesom det i sin ydre Form kan være et meget 
talende Vidnesbyrd om hans ubeherskede og uko- 
ordinerede Bevægelser. Jeg skal her anføre et Exempel, 
som dog er taget paa et videre fremskredet Standpunkt 
i Sygdommen; Brevskriveren var en Haandværksmand 
fra en Provindsby og maatte formodes i rask Tilstand 
at kunne skrive nogenlunde ordentligt for sig: »Sinds- 

2I» 

geanstaten d. 22 Seteper. Kjære Kone og min lille 
Søn. Da du rejste erfra med mit Tøg kom jeg i et 
Bad, saa fik jeg noget Tøg paa saa var der i en 
lengere Tid men fik ingen Medisin soede i Værse- 
foneden (o : sov i et Værelse forneden) var Sengesteder 
til 6 Medelemer. Da jeg hadeværder (havde været 
der) en (Tid) kom jeg paa en anden Anstalt vor 3 
Gange om Dagen fik Medisid men faar jeg ikke mere 
men vi faat en Føde her om Dagen. Om Morgenen 
naar der kalt paa os saar (staar) vi op reder selv vor 
Seng naar det er færig gaar til og vasker der baade 
haandkeder (baade Haandklæder) og Sæbe og Kame 
samt Kame Haarbøste naar er færdig komer forneden 
for Kafe og Brød«. Det temmelig lange Brev, der 
slutter med Ordene »En hjertelig min Kone fra din 
Mand«, blev med stor Anstrengelse skrevet i Løbet af 
tre Dage og afleveret med den Bemærkning, at »nu 
er det, som det skal være«. 

Naar Sygdommen er udviklet til et videre frem- 
skredet Stadium — og det er den som sagt i Reglen, 
inden den søges optaget i Sindssygeanstalten — er 
Diagnosen simpel og let at stille; som oftest genkender 
et blot nogenlunde øvet Øje den saa at sige ved det 
første Blik. Det psychiske Præg af Sløvhed og hold- 
ningsløs Usikkerhed, parret med de forskellige paralytiske 
Symptomer, røber strax Sygdommens ejendommelige 
Natur. 

Forløbet er i det Hele og Store kontinuerligt; 
jævnt og gradvist skrider Lidelsen i og for sig frem, 
de psychiske og somatiske Symptomer Haand i Haand, 

bemægtiger sig større og større Omraader og paa- 
trykker dem dybere og dybere den pathologiske Proces's 
Stempel. Men indenfor dette i Hovedtrækkene kon- 
tinuerlige Forløb kan der atter findes Afvigelser. 
Medens nogle Tilfælde forløbe paa en jævnt og ens- 
formigt fremskridende Maade, kun af og til afbrudte 
og paaskyndede i deres Udvikling ved et af de ovenfor om- 
talte apoplektiform-epileptiforme Anfald, saa finder man 
andre, der forløbe paa en mere ujævn og uregelmæssig 
Maade. Undertiden antager Forløbet en remitterende 
Karakter, idet Sygdommen efter en forholdsvis storm- 
fuld og voldsom Periode for lange Tider kan føre en 
stille og rolig Tilværelse, under hvilken Individet vel 
tegner sig som mere eller mindre reduceret i Forhold 
til sin normale Tilstand, men dog endnu saa nogen- 
lunde kan hævde sig en Plads imellem andre Mennesker, 
indtil en ny Opbrusning af Sygdommen atter giver 
denne fornyet Flugt og Fart. En saadan Remission 
kan undertiden være af saa lang Varighed, at den 
Syge naar til at forlade Sindssygeanstalten og, om end 
kun for en begrændset Tid, at vende tilbage til det 
normale Livs Enemærker, en Kendsgerning, der vel 
har bidraget sit til at holde den aldrig helt udryddede 
Forestilling om Sygdommens Helbredelighed i Live. 
Medens disse Remissioner have en ganske uregel- 
mæssig Karakter i Styrke og Varighed, saa kan For- 
løbet i andre Tilfælde være af en meget mere regel- 
mæssig, udtalt periodisk Natur, hvor rolige og urolige 
Tider vexle med i alt Fald tilnærmelsesvis faste og 
bestemte Mellemrum; ja i enkelte Tilfælde synes man 

endogsaa at kunne spore en cirkulær Type deri, idet 
depressive og exciterede Faser vexle, medens friere 
Mellemtilstande slutte Cirklen. Men man kommer vel 
herved nærmest til at tænke paa krydsende Indflydelser 
af hereditær Natur. 

Denne Variabilitet i Sygdommens Optræden og 
Forløb har gjort, at man, for ikke ganske at bryde 
med Begrebet af den typiske Paralyse, har valgt den 
Udvej at opstille en hel Række af forskellige Nuancer 
af Lidelsen, som skulde hjælpe ud over den Vanske- 
lighed, de forskellige Afarter frembyde. Paa ét Punkt 
har man vistnok truffet det Rette, naar man (Westphai) 
har hævdet Sondringen mellem en spinal og en 
cerebral — en opadstigende og en nedadstigende — 
Paralyse, idet man med det første Udtryk betegner de 
Tilfælde, hvor Spinalaffektionerne ere de primære, 
medens Lidelsen først i anden Instans breder sig til 
den psychiske Sfære, og omvendt. Men hermed har 
man ikke ladet sig nøje. Da man endnu intet fuld- 
komment Kendskab har til de varierede Formers og 
Afarters Forhold til den typiske Grundform og til 
hinanden indbyrdes, saa har man ved en Række 
Hjælpebetegnelser søgt at omgaa Vanskelighederne; 
man har — væsentligt undet Et — betegnet de mere 
uregelmæssige Former som Pseudoparalyser, Paralysoidcr 
o. dsl. , uden at jeg dog indser, at man derved har 
opnaaet andet Resultat end i al Almindelighed at be- 
tegne, at disse Former paa forskellige Maader afvige 
fra den oprindeligt fastslaaede typiske Hovedform. 
Sprænger man denne, saaledes som man vistnok skal 

blive nødt til at gjøre det, saa blive disse Betegnelser 
overflødige; men Sygdomsbilledet i sin Helhed maa 
-da omskrives med andre og mere bevægelige Linier 
-end hidtil , saaledes som det i Tidernes Løb er gaaet 
med saa mange andre af vore Sindssygdomsformer. 
Ved Opstillingen af denne Række forskelligt betegnede 
Afarter har man imidlertid i Virkeligheden delvist ar- 
bejdet med et fjernere Hensyn til et andet Formaal 
for Øje, idet man har søgt at sætte dem i Forbindelse 
med Sygdommens Aarsagsforhold, et Spørgsmaal, der 
i de senere Tider har hørt til de mest omstridte og 
hyppigst behandlede paa hele Psychiatriens Omraade. 

I Frankrig, der gerne betegner sig selv og vel 
ogsaa med en vis Ret kan betegnes som Paralysens 
Hjemstavn, har man fra først af hævdet dens over- 
vejende, ja næsten absolute Opstaaen som Følge af 
aandelig og legemlig Overanstrængelse , Mangel paa 
Søvn i Forbindelse med anspændende og ansvarsfulde 
Forretninger, fortsatte igennem lange Tider; man har 
f. Ex. som et særligt udsat Folkefærd nævnet Grændse- 
toldbetjentene, der Nat og Dag skulde røgte deres be- 
sværlige og farefulde Gjerning overfor Smuglerne , og 
man har fremhævet Livet i de store Verdensbyer med 
dets oprivende Konkurrence og dets hele forcerede 
og urolige Præg som særligt disponerende og fare- 
truende i saa Henseende i Modsætning til Landlivets 
stillere og fredeligere Forhold. Hvad der for øvrigt 
forelaa af Aarsagsmomenter, der muligvis kunde tages 
til Indtægt som Forklaring for Sygdommens Opstaaen, 
f. Ex. Syfilis, Drik osv., tillagde man kun en Lidelsens 

Udvikling begunstigende og understøttende Værdi. — 
For at springe direkte herfra til den mest divergerende 
Opfattelse, skal jeg strax nævne den, der med særlig 
Energi er blevet hævdet fra de skandinaviske Lande 
(Steenberg, Jespersen, KjeWerg), at Paralysen ude- 
lukkende og ubetinget skulde være af luetisk Op- 
rindelse, en Paastand, som det har vist sig vanskeligere, 
end man skulde tro, at faa godtgjort ad Erfaringens 
Vej, og som det, naar man vil tage den hereditære 
Syfilis med ind i Beregningen, forekommer mig næsten 
lige saa umuligt at konstatere som at afvise. Men at 
den Tanke, at sætte Paralysen i et nært Slægtskabs- 
forhold til Syfilis i ethvert Tilfælde har meget paa sig, 
maa sikkert betragtes som hævet over al Tvivl, og 
man kan ikke nægte, at dens Fremførelse betegner et 
Vendepunkt i Spørgsmaalets Historie. Selv om Lues 
endnu i alt Fald ikke har vundet almindelig Aner- 
kendelse som Sygdommens eneste og absolute Udgangs- 
punkt, saa indrømmes det dog nu almindeligt, at der 
synes at bestaa et nært Forhold mellem de to Lidelsen 
At Syfilis spiller en meget fremtrædende Rolle i Para- 
lysens Anamnese er utvivlsomt; enten man nu vil 
opfatte det paa den ene eller paa den anden Maade, 
enten man vil gjøre Syfilis til den absolut pathogenetiske 
Faktor for Sygdommens Opstaaen og betragte alle 
andre skadelige Momenter, hvoraf der i dens Ætiologi 
hyppigt vil findes forskellige, som kun disponerende og 
hjælpende Biaarsager, eller om man omvendt vil* be- 
tragte Syfilis som det disponerende Baggrundsmoment 
og en anden, psychisk eller somatisk Faktor som den 

fremkaldende Lejlighedsaarsag — og imellem disse to 
Synsmaader maa Spørgsmaalet endnu siges at være 
aabent — saa kan Forholdet ikke benægtes. For mit 
eget Vedkommende føler jeg mig mere og mere tvungen 
til at slutte mig til Troen paa Lidelsens syfilitiske 
Natur; da jeg for c. en halv Snes Aar siden under- 
søgte Spørgsmaalet paa en Række Tilfælde i Sindssyge- 
anstalten ved Vordingborg, Tilfælde, der endnu for en 
meget stor Del vare iagttagne og beskrevne uden 
Hensyn til Stridsspørgsmaalet om Paralysens Forhold 
til Syfilis, fandt jeg, at denne Lidelse kunde konstateres 
i godt og vel Halvdelen af Tilfældene, et Resultat, der 
fuldstændigt svarer til, hvad Pontoppidan kort i For- 
vejen var kommet til ved en tilsvarende Undersøgelse 
under lignende Forhold i »Jydske Asyl«; men ved 
senere Iagttagelser i Sindssygeanstalten ved Middelfan, 
hvor Undersøgelserne selvfølgeligt bestandigt have havt 
det nutildags saa omdisputerede Forhold for Øje, har 
det vist sig, at Syfilis har kunnet konstateres i c. 75 Pet. 
af Tilfældene, — hvilket omtrent svarer til, hvad Rohmell 
har oplyst for St. Hans Hospitals Vedkommende — 
medens af Resten endnu en Del staar usikkert og 
mangelfuldt oplyst; dette Forhold synes mig for 
slaaende til at tillade nogen anden Tolkning. 

Ganske at underkende andre Aarsagsmomenters 
Indflydelse lader sig imidlertid ikke gjøre; Spørgs- 
maalet stiller sig nærmest, om der kan tilkendes dem 
en absolut selvstændig Rolle som pathogenetisk Faktor 
overfor Paralysen, eller om de kun indtage den mere 
sekundære Stilling som samvirkende med Syfilis. For 

Alkohols Vedkommende har man saaledes hævdet en 
ejendommelig Form, den »potatoriske Pseudoparalyse«, 
der i hele sin Optræden væsentligt stemmer overens 
med den typiske Paralyse, kun at den røber den for 
alle potatoriske Sindssygdomme karakteristiske Til- 
bøjelighed til Hallucinationer, især paa Synet, men 
som paa den anden Side skiller sig fra denne Lidelse 
ved sin Helbredelighed; Gang efter Gang kan en 
Patient angribes af denne Sygdom — Ball vil saaledes 
have truffet den sexten Gange hos det samme Individ — 
og bestandigt komme sig, om end Helbredelsen ikke 
er uden Defekt. En saadan Lidelse maa vistnok staa 
hen som en Kendsgerning; dens nøjere Slægtskabs- 
forhold til »Dementia paralytica« i snævrere Forstand 
maa det være Fremtiden forbeholdt at bestemme*). 
En langt mere fremtrædende Rolle tilkommer imidlertid 
Alkohol som understøttende Aarsagsmoment ved Siden 
af Syfilis; ja det kan uden Overdrivelse siges, at 
Kombinationen af disse to Faktorer hører til de alier 
hyppigst forekommende Fænomener i denne Sammen- 
hæng. — Hvad Arveligheden angaar, da have enkelte 



•) Nu afdøde Dr. Ingels, som i en længere Aarrække styrede 
det højt ansete »Maison Guislain« i Gent, har for mig 
mundtligt udtalt, at han betragtede Alkohol som den be- 
tydningsfuldeste Faktor i Paralysens Ætiologi; han støttede 
sin Mening paa den Kendsgerning, at den omtalte Anstalt, 
saa vidt ham bekendt, var den eneste, hvor Paralysen i de 
senere Aar var aftaget i Hyppighed, medens samtidigt Be- 
folkningen i dens Opland mere og mere havde erstattet Brugen 
af Brændevin med en lettere, hjemmedyrket Vin. Iagttagelsen 
synes mig ikke uden Interesse, og da jeg ikke véd, at den er 
opbevaret andetsteds, hensætter jeg den her. 

Forskere villet tillægge den en stor Betydning for 
Paralysens Ætiologi; ja endnu for ganske nylig er det 
fra engelsk Side blevet hævdet, at Sygdommen væsentligt 
var at betragte som en videre Udvikling af en ned- 
arvet, fra Fødselen bestaaende »paralytisk Konstitution«, 
der navnlig syntes karakteriseret ved et fuldblodigt, til 
ypp^e og hyppige Debaucher anlagt Viveur-Tempera- 
ment; hvis der overhovedet er noget i denne Iagt- 
tagelse, vilde den vel finde sin naturligste Forklaring 
i et saadant Temperaments større Udsathed for Ex- 
cessernes Følger i Form af Lues, Alkoholisme osv. 
Direkte Indvirkninger paa Kraniet, Traumata, Insolation, 
stærke Ophedninger under Arbejde ved opvarmede 
Ovne o. dsl. alt Faktorer, der kunne bevirke Konges- 
tioner til Hovedet, har man nævnet som ætiologiske 
Momenter; jeg har ovenfor anført et Exempel (Side 239 AF.) 
paa en forbigaaende paralyselignende Tilstand efter en 
Kontusion af Hovedet; nogen selvstændig pathogenetisk 
Betydning vil man dog vel i vore Dage næppe være 
tilbøjelig til at tillægge disse Momenter, ligesaa lidt 
som de i tidligere Tid angivne Excesser in Venere, 
sekundære Indflydelser fra andre febrile eller organiske 
Lidelsers Side osv. osv. Mere Vægt er der vistnok 
bestandigt at lægge paa det af Franskmændene op- 
rindeligt hævdede Aarsagsmoment , de langvarige og 
pinlige Overanspændelser af Hjernen, dels i Form af 
Nattevaagen, dels i Skikkelse af anstrængende og 
ansvarsfulde Forretninger eller af Bekymringer af huslig 
eller økonomisk Natur; i vore Dage vil der jo vel 
altid være en stærk Tilbøjelighed til at kombinere 

disse Aarsager med andre af ren somatisk Natur, 
navnlig Lues; men hvorledes det indbyrdes Sammenhæng 
mellem de forskellige Faktorer nærmest maa tænkes, 
kan endnu ikke siges at være fuldt fastslaaet. 

Paralysen er en Sygdom, der tilhører den modne 
Manddomsalder; før henimod Slutningen af Tyverne 
forekommer den saa at sige aldrig; det absolut største 
Kontingent yder Tidsrummet imellem det tredivte og 
det halvtredsindstyvende Aar; derefter forekommer den 
sjeldnere og sjeldnere, og i Livets mere fremrykkede 
Perioder hører den til Undtagelserne. — Den fore- 
kommer ulige hyppigere i Byerne, og da navnlig de 
større, end paa Landet; blandt den egentlige Land- 
almue i Danmark er den endnu i alt Fald vistnok en 
meget stor Sjeldenhed; hyppigere derimod at træffe i 
de tilsvarende Klasser af Sømandsstanden. — Den op- 
træder langt oftere hos Mænd end hos Kvinder; i 
Sindssygeanstalten ved Middelfart har der saaledes i et 
Tidsrum af c. fem Aar været behandlet syvogtyve 
mandlige imod fire kvindelige Paralytikere, et Forhold 
der dog næppe er et korrekt Udtryk for, hvad man 
finder i de større Byers Befolkning. Alle disse Mo- 
menter har man, og vel med Rette, taget til Indtægt for 
Læren om Sygdommens nære Slægtskabsforhold til Syfilis. 

Sygdommens Varighed er højst forskellig. Fra 
ældre Tid staar et Tidsrum af tre Aar som det al- 
mindelige; men i alt Fald under en rutineret og om- 
hyggelig Anstaltsbehandling , der véd at tage tilbørligt 
Hensyn til alle de mange praktiske Vanskeligheder, 
Sygdommen kan frembyde, især i de senere Stadier, 

kan Varigheden være langt større; sex, syv Aar fore- 
kommer mig ingenlunde at høre til Sjeldenhederne. 

Prognosen maa absolut kaldes slet, Døden den, 
saa at sige, visse Udgang, i alt Fald saaledes som Syg- 
dommen almindeligt opfattes og kommer til Behandling 
her i Landet. Derimod kan man, om end sjeldent, 
som allerede omtalt, finde Remissioner af ret betydelig, 
undertiden endog flere Aars Varighed. Døden ind- 
træder i de hyppigste Tilfælde som en direkte Følge 
af Sygdommen selv, oftest med vidt udbredte og dybt- 
gaaende Dekubitussaar som Gennemgangsled. Kun 
sjeldnere hidføres den ved en interkurrerendeLejligheds- 
aarsag. 

Behandlingen indskrænker sig i det Hele taget til 
det rent symptomatiske, en nøjagtig Imødekommen 
mod alle de mangfoldige detaljerede Hensyn, en saadan 
indgribende Svækkelsestilstand gjør Krav paa. Efterat 
Lidelsen i de senere Tider er bleven sat i saa nøje 
Forbindelse med Syfilis, vil man vel ofte finde An- 
ledning til at forsøge Virkningen af en imod denne 
Sygdom rettet Behandling; men noget egentligt kurativt 
Resultat synes man i alt Fald næppe at turde vente sig. 



Behandling. 



JNaar jeg til Slutning under Et vil omtale Sinds- 
sygdommenes Behandling, saa er det lige saa lidt i dette 
som i noget af de tidligere Afsnit min Hensigt at give nogen 
fuldt udtømmende Redegørelse for dette Spørgsmaal med 
Angivelse af alle de forskellige Principer og StojflFer, man 
i Tidernes Løb har anvendt og tildels endnu anvender 
med dette Maal for Øje; jeg vil kun, ligesom paa de 
andre Omraader, drage nogle større Grundlinier, idet 
jeg tegner Forholdene saaledes, som de gennem en 
længere Aarrække have udformet sig for mig. Sinds- 
sygeanstalterne ere efterhaanden kommet til at spille 
en saa betydningsfuld Rolle i den moderne Samfunds- 
orden, Befolkningen har med stedse større Beredvillig- 
hed sluttet sig til dem og overladt dem Omsorgen for 
sine Syge, og man kan derfor vistnok med Rette tage 
Principerne i disse Anstalter til Udgangspunkt for en 
Skildring af Sindssygebehandlingens Standpunkt i Nu- 
tiden. Selvfølgeligt forekommer der ude i Livet en 

talrig Mængde Sygdomstilfælde af lettere Art, der 
aldrig naa indenfor Anstaltens Enemærker; men Be- 
handlingen maa dog væsentligt ledes efter de samme 
Hovedlinier her som der, om end individuelle og 
tilfældige Omstændigheder ofte gjøre sig gældende i 
Hjemmene og nøde til relative Indrømmelser og Af- 
vigelser. — Naar jeg da lægger Forholdene, saaledes 
som de stille sig i Sindssygeanstalten, til Grund for 
min Fremstilling, ser jeg i alt Væsentligt bort fra den 
Hjælp, en saadan Institution yder baade Individet og 
hele Samfundet ved at danne et Opholdssted og Hjem 
for gamle uhelbredelige Sindssyge, for hvem ingen 
Behandling i Ordets snævrere Forstand kan siges mere 
at være af Betydning, men som under ordnede og 
hensigtsmæssige Livsforhold kunne bæres oppe og 
holdes vedlige i endog forholdsvis meget lang Tid, 
saa at den Brøkdel af Ævner og Kræfter, Sygdommen 
har levnet dem, kan komme baade dem selv og 
Arbejdet til Nytte. I de senere Aar har man rundt i 
alle Lande beskæftiget sig stærkt med Spørgsmaalet om, 
hvorvidt denne Opgave bør løses gennem det nu- 
værende Anstaltsliv, eller om man, efterhaanden som 
Sygdommene i Tidens Løb synes at antage mildere 
Former, skal stille de Syge under friere og naturligere 
Livsvilkaar end hidtil; men Behandlingen af hele denne 
Sag hører endnu nærmest hjemme paa Psychiatriens 
specielle Omraade. — Hvad jeg da paa dette Sted vil 
tale om, er de Patienter, der komme til Anstalten for 
— muligvis — gennem Behandlingen at finde Hel- 
bredelse for deres Sygdom. En saadan Behandling 

virker — efter Opgavens Natur — ad to Veje, en 
psychisk og en somatisk; jeg skal først dvæle ved den 
psychiske. 

I tidligere Tid var man mere tilbøjelig til at op- 
fatte Sindssygdommene som et rent psychisk Fænomen, 
til hvilket der i alt Fald kun svarede sekundært udviklede 
somatiske Sygdomstegn. Korrekt gav denne. Opfattelse 
sig Udslag i en stærkere Anvendelse af den psychiske 
Behandling; ved en aandeligt stimulerende Paavirkning, 
ved Beskæftigelser, ved Adspredelser o. desl. søgte man 
ligesom at overdøve og neutralisere den skadelige Ind- 
flydelse af et eller andet pathogenetisk Moment af 
psychisk Art; og, anvendt i. Tide, kan der vel heller 
ikke være Tvivl om, at nye og friske Forhold, der 
fjerne Individet fra denne skadelige Indflydelse, ofte 
kunne virke afværgende, profylaktisk imod Tilstandens 
Overgang til en egentlig pathologisk Proces. Er en 
saadan derimod allerede tilstede, bliver Sagen en anden, 
og Nutiden med sin afgjorte Opfattelse af Sindssyg- 
dommene som bestemte Organlidelser har i Tidens 
Løb nødvendigvis maattet indtage en anden Stilling 
til Spørgsmaalet om den psychiske Behandling og i 
første Linie fremhæve Betydningen af Ro, Ro og Hvile 
for det syge Organ; thi af dette føles enhver Be- 
vægelse, den være, psychisk set, af nok saa glædelig 
Art, kun som Anstrengelse og Smerte. Hvis denne 
Ro var identisk med Stilhed, vilde Sagen baade være 
lettere at beskrive og at gennemføre i Praxis; men 
hvad det gælder om, er noget andet; det er den Syges 
egen subjektive Fornemmelse af Ro, med et andet 

Ord: Beroligelsen, det gælder om at fremkalde. I 
Hjemmet er dette vanskeligt; de mangfoldige Pligter, 
der her paahvile ham, og som gjøre deres Krav 
gældende hver Time paa Dagen, uden at Patienten er 
i Stand til at gjøre Fyldest derfor, blive ham en 
uafbrudt Kilde til Næring for hans selvplagende og 
smertefulde Uro i Sindet; jeg taler selvfølgeligt her 
kun om de depressive Sygdomsformer, ikke om de 
exalterede, hvis opstemte, urolige, larmende Væsen af 
andre Grunde gjør Opholdet i Hjemmet til en Umulig- 
hed. Men overfor begge Former træder da Sindssyge- 
anstalten hjælpende til. Blot det at blive fjernet fra 
de vante Omgivelser, fra de daglige uopfyldte Krav, 
fra de personlige Forhold, der i Følge deres Natur 
sætte Stemningslivet i de stærkeste Svingninger, kan 
virke velgjørende og beroligende. Den Syge tror ofte 
selv, at en saadan Fjernelse vil være ham endnu 
vanskeligere, at Fritagelsen for de mange smaa Irrita- 
menter i Dagens Løb paa den anden Side vil bevirke, 
at de alle ligesom samle sig i en stor fælles Sum, som 
det vil være ham umuligt at bære. Dette er dog 
væsentligt en Misforstaaelse ; Savnet og Længslen kan 
vel være pinefuld; men Fritagelsen for de mang- 
foldige smaa Pirringer, der ude i Livet fra Time til 
Time sætte Sindet i Bevægelse, men som paa den 
anden Side saa let glemmes, naar de ikke med Uvil- 
kaarlighedens Magt trænge sig paa af sig selv, er som 
Regel altid velgjørende. Ogsaa i Sindssygeanstalten 
kan det selvfølgeligt have sin Vanskelighed at skaffe 
den fornødne og gavnlige Ro; ja man skulde maaske 

Dr. F. Lange : Sindssygdomme. 22 

formode, at det kunde være endnu vanskeligere paa 
et Sted, hvor saa mange Individer ere samlede i et 
forholdsvis snævert Rum, hvert med sine ejendomme- 
lige Krav og Fordringer, dels bestemte af Sygdommenes, 
dels af de personlige Forholds og Vaners Art og Ind- 
flydelse. Derfor gælder det ogsaa for Sindssyge- 
anstalten, at den maa være en paa mangfoldige Maader 
leddelt Organisme, og at Leddelingen er bygget paa 
virkelige og naturlige Grundforhoid, saaledes at enhver 
sygelig Afvigelse fra det Normale just kan finde den 
Støtte og det Korrektiv, som den efter sin Beskaffen- 
hed trænger til. Som ovenfor sagt, det første Maal 
er Beroligelsen; men hvad der for den Ene virker 
beroligende, gjør ingenlunde den samme Virkning paa 
den Anden; hvis dette simpelthen rettede sig efter 
Sygdommens forskellige Former og Nuancer, saa var 
Forholdet lettere og simplere, end det i Virkeligheden 
er; men den Syges individuelle Ejendommeligheder^ 
hans Vaner, hans tilvante Livsforhold, hans uvilkaar- 
lige, forudfattede Meninger o. desl., alt dette kompli- 
cerer Sagen paa en ofte stærkt indgribende Maade. 
For den ene Patient kan det fuldstændigt isolerede 
Liv i en Sindssygeanstalts Celler være af en afgjort 
beroligende og velgjørende Indflydelse; for en anden, 
der maaske synes syg paa ganske samme Maade, staar 
dette Opholdssted med en saadan Rædsel, at man kun 
opnaar at volde pinefuld Angst derved; medens mange 
Syge føle den største Beroligelse ved et langvarigt og 
stille Sengeleje paa en Sygestue, hvor de kun se 
Livet bevæge sig om dem i de mest afdæmpede og 

stilfærdige Afskygninger, saa er der andre, hvis psy- 
chiske Uro er saa stærk, at den føles med dobbelt 
Magt i denne afklarede Atmosfære, og som derfor finde 
sig langt bedre tilpas under noget friere Forhold, hvor 
deres Utryghedsfølelse kan finde et, om end selv- 
følgeligt stærkt begrændset. Udslag i en rastløs Be- 
vægelsestrang eller en næsten krampagtig Flid; ja, saa 
underligt det maaske kan lyde, der gives mangen en 
Patient, der i Virkeligheden synes at føle sig roligst 
og tryggest midt i en Flok af larmende og 
støjende Patienter, hvor Forholdene, for en Tid i alt 
Fald, uvilkaarligt synes at kunne aflede hans Tanker 
fra deres sygelige Kredsgange; for mangen en anden 
vilde et saadant Opholdssted være den rene Gru. 

Har man saa fundet det Milieu, der egner sig 
bedst for den Syge, Noget, der undertiden kun lykkes 
efter gentagne Forsøg frem og tilbage, saa gælder det 
om at gjøre dette saa virkeligt beroligende for ham 
som muligt; og Vejen hertil maa i det Væsentlige 
søges i, at man saa vidt muligt undgaar at appellere 
til de psychiske Evner og Kræfter hos ham, der 
ifølge Sygdommens Natur for Øjeblikket ikke staa til 
hans frie Raadighed ; hans Opfattelsesevne er formørket, 
hans Reflexionsevne er svækket, hans Følelsesliv er 
afstumpet; vil man, enten det nu sker i Troen paa 
ved direkte Paavirkning at kunne lede Sygdommens 
Gang, eller Motivet er Trangen til • bestandigt at an- 
stille nye og nøjagtigere Undersøgelser, til enhver Tid 
byde disse Evner nye Opgaver, som de dog ikke ere 
i Stand til at løse, saa gjør man kun Fortræd derved; 

22* 

en Hjerne hos en sindssyg Patient taaler lige saa lidt 
som en Lunge under en Pneumoni den evindeligt 
gentagne Undersøgelse og Foruroligelse. Paa dette 
Standpunkt af Sygdommen maa man lade de ydre 
Forhold virke ved deres egen uvilkaarlige Magt; Dag 
og Nat igennem trænge de sig ad hundrede forskellige 
stille og upaaviselige Veje ind i den Syges uklare Be- 
vidsthedsliv, og Lægens Opgave er her væsentligt den, 
medens han efter bedste Evne ordner og nuancerer disse 
ydre Forhold efter den Syges Tarv, selv kun at 
gjøre sig til et Led i disse, et Redskab mere, og det 
ikke noget uvæsentligt, til at bevare hans uvilkaarlige 
Følelse af Ro og Tryghed overfor Anstalten og dens • 
Forhold, og til at holde al ængstende og opskræmmende 
Uro bgrte fra ham; enhver direkte psychisk Paavirk- 
ning er derimod paa Sygdommens akute Stadium uden 
Betydning, fordi der just er slaaet Bom for de Veje, 
ad hvilke den skulde trænge sig ind i den Syges Be- 
vidsthedsliv. — Har Beroligelsen da naaet sit Maal, er 
man ligesom igennem en stræng Diæt naaet til at lade 
Organet arbejde jævnt og stille, saa begynder med de 
fornyede Kræfter den naturlige Trang til en stærkere 
og mere nærende aandelig Stoftilførsel at gjøre sig 
gældende, ganske som Forholdet paa forskellig Maade 
er ved ethvert andet Organ; og her gælder det som 
altid med Varsomhed at undgaa enhver Diætfejl. De 
to Faktorer, hvormed man i en Sindssygeanstalt 
nærmest virker med dette Maal for Øje, er Frihed og 
Arbejde; den forsigtigt og langsomt forøgede Frihed 
tjener fra først af til at lade et større og større Maal 

af friske og naturlige Virkelighedsindtryk trænge ind i 
den Syges Bevidsthedsliv, hvor de, anvendte i rette Tid 
og paa rette Maade, kunne udøve en i høj Grad 
rensende og regulerende Indflydelse paa de abnorme 
Tankegange og pathologiske Mistydninger, Sygdommen 
har fremkaldt og efterladt sig; Arbejdet paa sin Side, 
der selvfølgeligt maa begynde med de mindste og 
letteste Opgaver, tjener, bedst af Alt, til at lægge 
Beslag paa og tøjle den paany opvaagnende Virk- 
somhedstrang i Hjernen. Gradvist gælder det om at 
lade Opgaverne voxe, saa at der altid bliver Balance 
imellem Kravene og Evnerne: er Arbejdet for ringe, 
tynges Individet under Byrden af de overflødige og 
uanvendte Kræfter; er det for stort, trykkes han af 
Følelsen af sin Uformuenhed. Denne psychiske Diæt 
er ikke altid let at bestemme i det enkelte Tilfælde, 
fordi det ikke alene er Sygdommens Krav men ligesaa 
vel Individets medfødte, individuelle Evner og Kræfter, 
der skal tages Hensyn til. Forhold, der jo i Almindelig- 
hed ere Lægen forud ubekendte; man maa derfor ofte 
arbejde forsøgsvis og er ikke sjeldent udsat for, at en ny 
Opblussen af Sygdommen, en Uforsigtighed med at 
tiltro den Syge flere Kræfter, end han har, en Efter- 
givenhed i at føje hans undertiden stærkt utaalmodige 
Trang til at gjøre hurtigere Fremskridt fører til, at 
man — delvis i al Fald — maa begynde Arbejdet 
forfra; men ethvert saadant mislykket Forsøg lærer En 
da den Syge bedre at kende og forøger Chancerne for, 
at man den næste Gang griber sikrere og rigtigere. — 
Et Spørgsmaal, der staar nær i Forbindelse med disse. 

er det, hvor langt man overhovedet skal gaa i at ind- 
rømme den sindssyge Anstaltspatient Frihed. Mangen 
Læge i Fortiden har besvaret dette saaledes, at man 
burde indskrænke sig til det ringeste Maal, den Syge 
overhovedet kunde nøjes med, idet man gik ud fra 
den Tankegang, at enhver overskydende Del kun blev 
ham til Byrde og Besvær, en Opgave, han ikke 
absolut bestemt behøvede at løse. Nutidens hele 
Frihedsbestræbelse ude i den store Verden har dog 
ogsaa gjort sin Ret gældende indenfor Sindssyge- 
anstaltens Mure; Løsenet kan nu snarest betegnes ved, 
at der tilkommer den Sindssyge det største Maal af 
Frihed, som han er i Stand til at bære, idet man gaar 
ud fra, at den dermed forbundne Ansvarsfølelse virker 
ansporende og vækkende paa hans hele aandelige Til- 
værelse. For mit Vedkommende tror jeg, at Sand- 
heden ligger midt imellem disse to Yderpunkter; Frihed 
i en Sindssygeanstalt er god, naar den samtidigt, 
ligesom uvilkaarligt, lovbindes af Arbejde; slet, naar 
den luxurierer frit paa egen Haand. Jo mere man 
formaar at fængsle den Syges udskejende og vildt- 
voxende Tankeliv under den rigtige og sunde Be- 
herskelse, som Arbejdet giver, jo mere man gennem 
en naturlig Afløbsproces for de aandelige Funktioner 
kan holde Sindet i en jævn Ligevægtstilstand, desto 
rundeligere et Maal af Frihed kan man utvivlsomt 
tillade ham. Overalt gælder det kun om ved de ydre 
Forholds Magt at kontrabalancere den pathologiske 
Mangel paa Ligevægt i de psychiske Funktioner, hvor- 
under den Sindssyge lider. 

Et Vidnesbyrd om den mildere Form, Sindssyg- 
dommene i Tidens Løb have antaget, hvad enten det 
nu ligger i en Forandring i hele Slægtens Konstitution 
-eller skyldes den større Omhu, der anvendes overfor 
-det enkelte Sygdomstilfælde, er den ringe Rolle, de 
saakaldte Tvangsmidler nutildags spille i Sindssyge- 
behandlingen. Medens det tidligere ansaas som nød- 
vendigt, og vel ogsaa virkeligt var det, at sikre saavel 
•den Syge selv som Omgivelserne overfor ham ved et 
^tort og ret mangfoldigt Apparat af Tvangstrøjer, 
Tvangsstole osv., saa er sligt i vore Dage i de danske 
Sindssygeanstalter i alt Fald næsten ganske forladt som 
overflødigt og derfor inhumant. En Lærredskjole med 
lukkede Ærmer, der hindre den Syge i forskellige 
skadelige Manipulationer, medens den samtidigt tillader 
ham en fuldstændigt fri Brug af Extremiteternes Be- 
vægelser, er i vore Dage saa at sige det højeste Maal 
af Tvangsmiddel, der anvendes overfor de uroligste 
og vanskeligste Patienter. 

Ved Siden af de væsentligt psychisk virkende 
Midler, Ro, regelbundet Arbejde og den Tilfredshed, 
som kan frembringes ved det rette Maal af Frihed, 
maa jeg dernæst i første Linie nævne en kraftig og 
livlig Ernæring. Det gælder vistnok gennemgaaende 
for alle Hovedgrupperne af Sindssygdommene, at en 
stærk og frisk Tilførsel af Næringsstof er af den 
gavnligste Betydning. Saavel i Melankoliens hæmmede 
Processer som under Maniens Overforbrug af Stof og, 
maaske mest af Alt, i Forvirringens svækkede Tilstand, 
hvor de anæmiske Fænomener spille en saa stærkt 



344 

fremtrædende Rolle, ligesom ogsaa i Stupiditetens 
dybe Sammenfald, giver en kraftig Ernæring vistnok 
en af de bedste Chancer for Helbredelsen; overfor 
Forryktheden eller Tvangsforestillingssygdommen er 
Virkningen maaske mindre iøjnefaldende, men For- 
holdet dog sikkert ikke uden Betydning. Kun i et 
ganske enkelt Tilfælde, Klimakteriepsychoseme, (se 
Side 221) har, som ovenfor anført, et theoretisk Ræsonne- 
ment ført mig ind paa en anden Synsmaade, og jeg 
mener at have set gunstige Resultater deraf. — En 
Vanskelighed kan i mange Tilfælde rejse sig fra den 
haardnakkede Modstand, den Syge sætter imod Til- 
førslen af Næring, en Modstand, der kan være af den 
mest energiske og pinlige Art, hvad enten den i de 
forskellige Tilfælde skriver sig fra en virkelig Ulyst i 
Organismen til at optage Næring, eller fra en eller 
anden almindelig Angstfølelse, eller fra en Vrang- 
forestilling osv. Man bør i saa Tilfælde hurtigt gribe 
til en regelmæssigt gennemført Sondemadning, en 
Proces, der, varsomt udført, ikke er af synderlig Besvær 
for den Syge, og som byder den store Fordel, at man 
med Bestemthed véd, hvor meget han faar i sig, noget 
der vanskeligt lader sig paavise ved de saakaldte 
lempeligere Methoder, hvor man dels ved Overtalelser 
dels ved let Tvang søger at tylle saa meget som 
muligt i Patienten ved Hjælp af en Ske eller en Kop^ 
medens en Del spildes under selve Indhældningen, en 
anden Del hurtigt opgylpes og spyttes ud igen. — 
Som et Næringsstof, der under disse Omstændigheder 
har vist sig af særdeles gavnlig Virkning, skal jeg 

nævne Albuminmaltose, opløst i Mælk; man formaar 
ved dette, aarevis igennem, at holde den Syge i en 
særdeles tilfredsstillende Ernæringstilstand. — Hvad 
Alkohol angaar, der, navnlig i tidligere Tid, ofte er 
anbefalet imod forskellige Sindssygdomsformer af de- 
pressiv Art, da kan jeg kun udtale mig bestemt der- 
imod ; som Regel bevirker den kun stærke Kongestioner 
til Hjernen af uheldig Art. Som Lægemiddel er den 
absolut undværlig. En anden Sag er det naturligvis, 
naar den kun benyttes som Stimulans i forbigaaende 
Afkræftelsestilstande af ængstende Karakter. 

Endnu kun et Par Ord om den mere specielle 
Behandling af de enkelte Sygdomsformer. — Hvad 
Melankolien angaar, da har, ved Siden af Ro og en 
saa vidt muligt kraftig Ernæring, fra gammel Tid af 
Opiaterne havt et stort og godt Ry paa sig; og det 
maa vel endnu bestandigt siges, at vi intet andet 
Middel have, der i denne Sammenhæng fortjener at 
nævnes ved Siden af dette. Jeg griber her Lejligheden 
til bestemt at advare imod den — efter de til An- 
stalterne indsendte Sygehistorier at dømme — ude i 
Verden saa hyppige Anvendelse af Bromkalium i denne 
Sygdomsform. Dette Stof har, paa rette Sted, sin 
absolut berettigede Plads i Sindssygdommenes Therapi ; 
men anvendt, saaledes som det ofte bliver det, som 
blot beroligende Middel i al Almindelighed, og stundum 
i ikke ringe Doser, kan det utvivlsomt være af bestemt 
skadelig Virkning, idet det i høj Grad slapper Individets 
hele Konstitution og, om det end i adskillige Tilfælde 
fremkalder en vis ydre Ro, dog kun gjør dette paa 

Bekostning af noget vigtigere ; jeg har set Bromkalium 
i visse Former af Melankoli frembringe en saadan 
Afslappelse, at Patienterne uden tilsyneladende at 
mærke det kunde falde ud af Sengene og efterhaanden 
sank sammen i en næsten imbecil Tilstand, hvoraf de 
dog atter langsomt hævede sig efter Ophøret af 
Brugen. — Hvad Opiaterne angaar, da anvendes de 
sikrest og bedst i Form af Opium i dens rene 
Skikkelse. Det staar fra gammel Tid som en Regel, 
at dette Stof overfor Sindssygdommene skal anvendes 
i jævnt og regelmæssigt stigende Doser; men denne 
Regel er det vanskeligt at gennemføre i Praxis. En 
Melankoli er ofte en Sygdom af saa lang Varighed, 
at det kan være af den største Betydning saa vidt 
muligt at spare paa Krudtet, om jeg saa maa udtrykke 
mig. Ganske vist maa man som Regel anvende StoflFet 
i stigende Dosis; men jeg lader i Reglen denne 
Stigning være afhængig af det enkelte Sygdomstilfældes 
Gang og Udvikling, idet jeg, uden at offre Noget paa 
det theoretiske Princip, aldrig anvender en større Dosis, 
end den, der synes mig nødvendigvis at udkræves af 
Sygdommens Tilstand i Øjeblikket. — En Ulæmpe 
har Brugen af Opium overfor Melankolien utvivlsomt, 
idet den ikke er uden Tilbøjelighed til at fremkalde 
Hallucinationer, eller i alt Fald til at give dem en 
større Kraft og Energi, hvor de i Forvejen ere til- 
stede; og denne Ulempe kan undertiden være saa stor, 
at den tvinger til at ophøre med Anvendelsen. En 
anden Vanskelighed skriver sig selvfølgeligt fra StoflFets 
Timende Virkning paa Fordøjelsesprocesserne; men 

denne overvindes dog gerne dels ved et ganske forbi- 
gaaende Ophør af Brugen, dels ved Kombination med 
passende Afføringsmidler. — Adskillige Mennesker have 
som bekendt Idiosynkrasi imod Opium, og dette gjør 
sig ogsaa undertiden gældende hos Melankolikere; 
Forholdet lader sig dog som oftest overvinde ved at 
sætte Begyndelsesdosis meget lav — fem Centigram en 
Gang daglig — og lade Stigningen ske langsomt. 
Hos andre Patienter begynder man gerne med ti 
Centigram to eller tre Gange daglig; den højeste 
Dosis, jeg gennem gradvis Stigning har fundet An- 
ledning til at benytte, er tredive Centigram tre Gange 
daglig« hvilket af adskillige Patienter taales særdeles 
godt, endog igennem et længere Tidsrum. 

Medens man saaledes overfor Melankolien har et 
om end ingenlunde ufejlbart saa dog meget betydnings- 
fuldt Middel, saa kan det samme desværre ingenlunde 
siges om Manien. Man har selvfølgeligt i Tidernes 
Løb anvendt en stor Mængde forskellige Lægemidler 
i dette Øjemed; men intet af dem kan paa nogen 
Maade siges at have hævdet sig en saadan fast og 
sikker Stilling som Opiummets overfor Melankolien. 
De fleste Midler synes kun at virke ved at bedøve 
Patienten, ved ligesom at slaa den ydre Uro ned, uden 
at man kan spore nogen egentlig Indflydelse paa 
selve den mania|falske Proces. — Opiater kunne saa- 
ledes i enkelte Tilfælde have en vis udvortes beroligende 
Virkning, men maa da anvendes i temmeligt store 
Doser. — Et gammelt Middel, der tidligere har nydt 
en betydelig Anseelse overfor Manien, er Digitalis, 

men, baade anvendt alene eller i Forbindelse med 
Opium, saaledes som man ogsaa har brugt det, synes 
det først at udfolde sin i adskillige Tilfælde ube- 
stridelige Virkning, naar det er anvendt i saa stor 
Mængde, at Forgiftningssymptomerne samtidigt ind- 
træde i Form af Kvalme, Opkastning og en stærk 
almindelig Afslappelse; heller ikke er Midlet farefrit, 
idet der i sjeldne Tilfælde kan forekomme pludselige 
Kollapstilstande med dødelig Udgang. Standser man 
forsigtigt og i Tide med Anvendelsen, hæver Syg- 
dommen sig i Reglen hurtigt til sin gamle Højde. — 
Blandt de mangfoldige nye Lægemidler fra de senere 
Aar, har Sulfonalet, navnlig anvendt i refrakt Dosis, 
faaet et ikke ringe Ry som Dæmpningsmiddel overfor 
den maniakalske Uro, og vel næppe heller uden 
Grund; men Farerne ved Anvendelsen af dette Middel 
have i Sindssygeanstalten ved Middelfart*), ligesom 
ogsaa andre Steder, vist sig saa store, at det vistnok 
kun bør anvendes med den allerstørste Varsomhed og 
absolut bør fraraades, hvor Lægen ikke stadigt kan 
have den Syge for Øje og tage Hensyn til ethvert 
Symptom af betænkelig Art. — Ogsaa Hyoscinet har 
i de senere Aar faaet et vist Ry paa sig og er særligt 
blevet anbefalet overfor ældre, invetererede Tilfælde, især 
af periodisk Natur; uden Virkning synes det heller 
ikke at være; men dels maa denne dog kaldes meget 
usikker, dels nedsætter det ved længere Anvendelse 



•) Fehr: et Par Tilfælde af Sulfonalforgiftning. Hosp. .Tidn. 
3. R. IX. 44. 



349 

Individets hele Ernæringstilstand i saa høj Grad, at 
man derved for en stor Del hæmmes i dets Anvendelse. — 
Et gammelt Middel, der til Tider har havt et betydeligt 
Ry paa sig, til andre Tider synes at have været forsømt 
eller næsten glemt, er de saakaldte »prolongerede 
Bade«, 3: lunkne Bade paa c. 28^ Gr. R., hvori Pa- 
tienten anbringes i en Tid af sex til tolv Timer ad 
Gangen under samtidig Anvendelse af kolde Epithemer 
paa Hovedet. Efter min Erfaring ere de ikke uden 
Virkning; og navnlig synes de i enkelte Tilfælde, i 
Modsætning til de ovenfor anførte Midler, ved en 
længere Tids . Anvendelse at kunne have en virkelig 
Indflydelse paa selve den maniakalske Proces; men 
Virkningen er ganske vist ingenlunde den samme i 
alle Tilfælde. — Isolation giver sig som oftest af sig 
selv som en bydende Nødvendighed overfor Syg- 
dommens ydre Optræden, men bør ikke fortsættes 
længere end strengt nødvendigt. — En stærk og 
nærende Kost er af stor Betydning til at erstatte det 
store Spild af Kræfter, Sygdommen med Nødvendighed 
fører med sig. Og forøvrigt tvinger Tilstanden En i 
de fleste Tilfælde til med eller imod sin Vilje at 
anvende en rent expektativ Behandling. 

Hvad Forvirringen angaar, da maa man vel erindre, 
at det overfor Svækkelsesradikalet i det aldeles over- 
vejende Antal af Tilfælde, om ikke i alle, drejer sig 
om et anæmisk Grundlag for Sygdommen. En energisk 
gennemført roborerende Behandling er derfor her, 
endnu mere end andetsteds, bestemt indiceret; foruden 
en kraftig og nærende Kost kan man med Fordel 

anvende Styrkningsmidler som Albuminmaltose, Kakao, 
skotsk Havregrød og deslige. Endelig er en direkte 
Tilførsel af Jern absolut paa rette Sted ; denne kan i 
Praxis undertiden have sine Vanskeligheder, fordi 
Jernpræparaterne, opløste i Mixturer eller Tinkturer, 
ofte vække Patientens Uvilje af Smagshensyn, medens 
de, tilberedte som Piller, jævnligt ikke komme længer 
end i Munden for saa at spjættes ud igen; en heldig 
Form synes mig derfor Albuminmaltosen med Til- 
sætning af Jern at være, om den end, anvendt gennem 
længere Tid, ved sin noget vamle Smag kan virke 
trættende. — Da Forvirringen jo imidlertid kan optræde 
under mange kombinerede Skikkelser, snart som en 
Melankoli, snart som en Mani osv., vil der selvfølgeligt 
jævnligt blive Anledning til en mere kombineret Be- 
handling, der ogsaa tager Hensyn til Sygdommens 
symptomatiske Side, og det er da navnlig Opiaterne, 
der i saa Tilfælde bliver Brug for. Dog kan jeg ikke 
noksom advare imod den — udenfor Anstalterne i alt 
Fald — meget almindeligt fulgte Fremgangsmaade, 
strax fra Sygdommens Begyndelse at lægge Hoved- 
vægten paa den beroligende, narkotiserende Behandling 
i Stedet for paa den roborerende; man nedsætter 
derved let Patientens hele Ernæringstilstand paa en for 
Grundlidelsen absolut uheldig Maade. Naar jeg ovenfor 
ved Melankoliens Behandling, har fundet Anledning 
til at advare imod Brugen af Bromkalium, kan jeg her, 
overfor Forvirringssygdommene, kun fremhæve denne 
Advarsel med endnu større Styrke; de ved dette 
Middel fremkaldte Slappelsestilstande kunne her være 



af ligefrem ængstende Art, og de kræve meget lang 
Tid, inden de atter fortage sig. 

Til de utaknemligste Sygdomme, hvad Behandling 
angaar, hører absolut Forryktheden; ja ud over en 
hensigtsmæssig Anbringelse i Anstalten og Omsorgen 
for en sund og god Ernæring, en Sag, der undertiden 
kan være vanskelig nok paa Grund af den Syges For- 
giftningsfrygt eller andre Forfølgelsesforestillinger, har 
Lægen vel ikke stort at gjøre. Hvad den psychiske 
Behandling angaar, kan det Spørgsmaal rejse sig, om 
man helst ved bestemte Protester imod Patientens 
Vrangforestillinger skal søge at holde disse indenfor 
visse Grændser, eller om man ved at gaa ind paa dem 
skal bestræbe sig for først og fremmest at bevare den 
Syge i saa rolig en Stemning som muligt. Sandheden 
ligger vistnok midt imellem ; ingen af Opgaverne tør 
man gjøre sig Haab om at løse ud over det enkelte 
Øjeblik; i det næste have Vrangforestillingerne atter 
draget ham ind under deres Herredømme; man bør 
derfor vistnok helst ved en bestandigt noget passiv og 
negativ Holdning overfor disse Spørgsmaal undgaa paa 
den ene Side at legalisere Vrangforestillingerne, paa 
den anden Side at irritere Individet. 

Overfor Tvangsfænomenerne af forskellig Art har 
man upaatvivleligt i Bromkalium, brugt i moderate 
Doser, et særdeles nyttigt Middel, som man vel ikke 
bør tillægge kurativ Betydning, men som dog i væsentlig 
Grad er i Stand til at mildne Tilstanden og gjøre den 
mindre pinefuld for Patienterne; man ser det bedst af 
den store Ængstelighed, de ofte røbe, naar en forbi- 

gaaende Lejlighedsaarsag — et rigeligt Bromexanthem 
f. Ex. — gjør en midlertidig Nedgang med eller Ophør 
af Anvendelsen nødvendig. — Ogsaa en lettere Koldt- 
vandsbehandling, i Form af kolde Indviklinger, synes 
heller ikke uden Betydning for at lindre den over- 
ordentligt pinlige Tilstand. — Et nøje Indseende med 
den Syges Ernæring er ofte nødvendig under hans af 
al Verdens meningsløse Ængstelser forpinte Existens. 

Hvad Stupor angaar, da synes man atter at staa 
overfor et af de Fænomener, hvor ingen aktivt ind- 
gribende Behandling viser sig virksom. Opgaven bliver 
her nærmest opmærksomt at følge med alle Sygdommens 
fremtrædende Symptomer, at forhindre enhver skadelig 
Insult og støttende og hjælpende at træde til med Alt, 
hvad der kan tænkes hensigtsmæssigt under den Syges 
hjælpeløse Tilstand. Rolige og trygge Forhold, en 
kraftig Ernæring, der ofte maa bibringes med stor 
Vanskelighed, en minutiøs Renlighed, alt sligt er af 
stor Betydning. Og naar den stuporøse Tilstand bliver 
af længere Varighed, og der som Følge deraf udvikler 
sig en ofte ret betydelig Rigiditet af Muskulaturen og 
Artikulationerne, kan en begrændset og forsigtigt ud- 
ført Anvendelse af passive Bevægelser være særdeles 
hensigtsmæssig. 

Endnu kun et Par Ord om de søvndyssende Midler, 
der selvfølgeligt spille en meget fremtrædende Rolle i 
en Sindssygeanstalt. Om nogen bestemt Indikation 
for de enkelte Stoffer i Forhold til de forskellige Sygdoms- 
former, tror jeg ikke, at der kan være Tale. Det alle 
andre overragende Middel, som i de aller fleste Tilfælde 

formaar at gjøre god Gavn, er og bliver endnu be- 
standigt Chloralhydratet. Det kombineres ogsaa let med 
andre Medikamenter, en samtidig Opiumsbehandling 
f. Ex. Stundum viser det sig dog ogsaa virkningsløst; 
undertiden møder det, af Smagshensyn, en bestemt 
Uvilje fra Patientens Side; og hos enkelte Individer 
bestaar der en bestemt Idiosynkrasi derimod, idet det 
hurtigt fremkalder et af de langvarige og besværlige 
Chloralexanthemer. — Opium kan i mange Tilfælde yde 
god Hjælp, uden dog som Hypnotikum paa langt nær 
at kunne tage det op med Chloralhydratet. I Form 
af Morfininjektioner bør man vistnok overfor Sindssyge 
være i høj Grad varsom med Anvendelsen; navnlig i 
tidligere Tid ere vistnok ikke ganske faa Individer 
gaaet ud af Anstalterne, berigede med denne Erfaring, 
der just overfor en svækket aandelig Modstandskraft 
kan blive af skæbnesvanger Betydning; hos uhelbrede- 
lige Syge, der for bestandigt blive under Lægens Tilsyn, 
kan man lejlighedsvis have Nytte af Midlet. — Blandt 
de mangfoldige andre Hypnotika, de senere Aar have 
bragt paa Markedet, er Sulfonalet vel det, som har 
fundet mest Anklang; jeg har ovenfor angivet, hvorfor 
jeg mener, at det i alt Fald bør benyttes med den 
største Varsomhed. De mange andre Stoffer anvender 
man nu og da, naar de stadigere Midler syntes at 
svigte, og de kunne vel ogsaa i adskillige Tilfælde 
gjøre deres Virkning, uden at det vistnok er muligt at 
angive bestemte Indikationer for deres Benyttelse i 
Sindssygdommene. — Et simpelt Middel til at frem- 
kalde Søvn, og som undertiden i alt Fald synes at 

Dr. F. Lange: Sindssygdomme. '2'^ 

være hensigtsmæssigt, er et lunkent Bad, givet hen 
imod Sovetiden. 

Naar de danske Sindssygeanstaher ere komne ind 
paa at optage Potatorer til Afvænning — ikke de pota- 
loriske Sindssygdomme, der selvfølgeligt intet andet Sted 
høre hjemme — men selve den friske Potator, da er 
det ikke for overfor ham at anvende nogen speciel 
Behandling ad modum Guldkuren eller dsl. Der an- 
vendes sikkert intet Sted anden Fremgangsmaade end 
den, der ligger i for en vis given, helst ikke for kort- 
varig Tid at tvinge Organismen til at undvære det 
tilvante Stimulans og atter finde sig til Rette uden 
dette. Maalet naaes i Reglen let under Opholdet i 
Anstalten; ved en rolig og styrkende Levemaade med 
rigelig Tilførsel af passende Næringsstof og med en 
efter Individets Forudsætninger afpasset Beskæftigelse 
lykkes det som oftest godt at tilvejebringe en ret 
euforisk Tilstand, saa længe Opholdet varer; Vanske- 
ligheden ved disse Patienter bestaar i Reglen kun deri, 
at de, saasnart det subjektive Velbefindende indtræder, 
finde det aldeles overflødigt og urimeligt, at de skulle 
behandles som syge. Faren kommer derimod, naar de 
atter vende tilbage til Livets friere Forhold; selv om 
Organismen virkelig synes at have vundet nye Kræfter, 
og man derigennem burde kunne haabe paa en forøget 
Modstandskraft, høre Tilbagefald dog til de hyppige 
Fænomener. Dette kunde maaske tyde paa, at Sinds- 
sygeanstalten — med sit specielle Formaal for Øje — 
kun delvis egner sig til Behandlingen af saadanne 

Patienter, der finde deres rette Asyl under andre, for 
dem mere passende Forhold. 

Ved den korte Omtale, jeg ovenfor (Side 292 fF.) har 
skænket Morfinismen, har jeg berørt, at det navnlig 
er den under Afvænningsprocessen saa let og almindeligt 
opstaaende Excitationstilstand, der knytter denne Lidelse 
til Sindssygdommene i snævrere Betydning af Ordet, 
og det er ogsaa dette Fænomen, man under sin Be- 
handling bør have for Øje. Man kan som bekendt 
paa forskellige Maader vænne en Patient af med Brugen 
af Morfin, dels ved en pludselig Afvænning, dels ved 
en kortvarig, dels ved en langsom og meget gradvis. 
Den første Methode, der paa Grund af de stærkt frem- 
trædende Afvænningsfænomener er meget pinlig for 
Individet og i det Hele næppe har vist sig heldig, maa 
vel nu i Almindelighed betragtes som forladt. Hvad 
den kortvarige Afvænning angaar — paa otte å ti 
Dage — da er den, under iøvrigt gunstige Forhold, 
meget let at gennemføre og forløber uden synderligt 
generende Symptomer for Patienten, selv om han er 
steget til ret høje Doser af Morfin. Anbringes han i 
en Celle for laaset Dør — en Anbringelsesmaade, der 
strax virker gavnligt ved at præcisere den Forestilling 
hos ham, at her alt Haab er udelukket for ham om 
at sætte sig i ny Besiddelse af Morfin, noget, der 
hurtigt bidrager til, at han hengiver sig i sin 
Skæbne, — og behandles med en Begyndelsesdosis af 
c. en halv Snes Centigram om Dagen — hvad der 
under rolige Forhold altid synes tilstrækkeligt til at 

holde ham i Ligevægt, — synkende med et Centigram 

23* 



356 

daglig, saa vil han som Regel nemt kunne afvænnes 
paa Bekostning af nogle lettere cardialgiske Tilfælde^ 
en sparsom Diaré, lidt Gaben og Nysen og deslige 
svagere Abstinensfænomener; efter en halv Snes Dages 
Forløb kan han da som oftest uden Vanskelighed 
flyttes til Anstaltens friere og bedre Afdelinger, tage 
Del i et livligere Omgangsliv, spadsere lange Toure i 
Omegnen o. dsl. Men samtidigt har jeg ofte haft: 
Lejlighed til at bemærke — og jeg har tidligere sét en 
temmelig stor Mængde Patienter, der ere blevne af- 
vænnede paa denne Maade — at der udvikler sig en 
ret livlig Excitationstilstand, der dels giver sig tilkende 
ved et forceret, uroligt Præg over Patientens hele 
Væsen, dels ved en fremtrædende Tilbøjelighed til 
Pirringsmidler af alle Slags, ganske som jeg tidligere har 
haft Lejlighed til at omtale det ved den periodisk for- 
løbende potatoriske Sindssygdom (Side 288 ff.). Da Brugen, 
af Morfin er forhindret, er det gerne først til alle 
mulige sandsepirrende Midler, saadanne Patienter tage 
deres Tilflugt ; og afskæres de ogsaa herfra, søge de 
ved stærke legemlige Overanstrængelser at finde et 
Afløb og en Tilfredsstillelse for deres exciterede Til- 
stand. Det er saaledes flere Gange hændet mig at faa 
Bud fra saadanne Patienter, at de paa deres Spadsere- 
toure udenfor Anstalten havde gaaet sig saa trætte, at 
de nu sad hen et eller andet Sted i Omegnen, hvorfra 
de maatte hentes tilbage. Efterhaanden stiger Excita- 
tionen til højere Grader, og Søvnen, der sjeldent er 
helt god efter den kortvarige Afvænning, udebliver da 
ganske, saa at Lægen snart nødes til at gjøre Ind- 

rømm eiser overfor den Syge, om just ikke i Retning 
af Morfin eller andre Opiater, saa dog i Form af 
Chloralhydrat o. dsl. Hele Tilstanden bliver derigennem 
mere og mere usikker og uholdbar. — Disse Ulemper 
tror jeg, at man sikrest og bedst undgaar ved den 
langsomme og gradvise Afvænning. I Middelfart An- 
stalten anbringes Patienten til Begyndelse i en Celle 
eller i alt Fald et andet fuldstændigt isoleret og lukket 
Rum ; han faar hver Dag sit bestemt afmaahe Kvantum 
Morfin i Injektion, begyndende, som ved den kortvarige 
Afvænning, med ca. en halv Snes Centigram daglig, 
fordelt i tre Injektioner, og dette Maal formindskes da 
efterhaanden overordentligt langsomt, saaledes at den 
hele Afvænning efter Omstændighederne tager en Tid 
af sex eller otte Uger. I al denne Tid bliver Patienten 
liggende tilsengs og føler som Regel en fuldstændig 
Eufori uden noget ubehageligt Symptom, hverken fra 
Fordøj elsesvej enes eller andre Organers Side. Efter 
kort Tids Forløb plejer Appetiten sædvanligvis at ind- 
finde sig med stor Livlighed; i den senere Tid før 
Afvænningen have Patienterne gerne nøjedes med en 
sparsom Kost og forøvrigt dæmpet deres Trang ved 
Hjælp af Morfin; dette Tab udjævnes nu ret hurtigt 
under det fuldstændigt rolige Liv, der intet Krav stiller 
til den Syges fysiske Kræfter. En stærk og rigelig 
Næring, med Tilsætning af Æg, Kakao og desl., mod- 
tages med stor Beredvillighed. I Begyndelsen føler 
Patienten en utaalmodig Trang til Bevægelse, han kan 
ikke udholde at ligge, maa op og røre sig, »trænger 
just til Legemsøvelser og Gymnastik«; men lidt efter 

lidt, alt som Kræfterne komme, finder han sig til sin 
egen Overraskelse bedre og bedre i den fuldstændige 
Ro og glider da gradvist over i et behageligt dolce far 
niente. En hyppig Anvendelse af lunkne Bade, i Be- 
gyndelsen et hver anden Dag, bidrager ogsaa til at 
holde Patienten i Ro og er ham i Reglen særdeles 
behagelig. Efter nogle Ugers Forløb begynder Appetiten 
lidt efter lidt at tabe sin fra først af noget overdrevne 
Karakter og antager mere normale Forhold, medens 
samtidigt den nervøse Beva^elsestrang lægger sig ganske 
til Ro. Patienten kan da anbringes under noget friere 
Forhold, men holdes dog bestandigt i Sengeleje; Badene 
indskrænkes efterhaanden til et Par om Ugen. Naaer 
man efterhaanden ned til de lavere Doser af Morfin, 
sker Nedgangen med forøget Langsomhed ; undertiden 
forandres Maalet kun med flere Dages Mellemrum; 
men alligevel kommer der gerne Vanskeligheder, naar 
det fuldstændige Ophør endelig indtræder; det er 
forbausende, hvor stor Forskel det kan gjøre, om den 
Syge faar et halvt Centigram, eller om han intet faar. 
Hvor meget Indbildningen muligvis har at sige, er jo 
ikke godt at afgjøre; for mit Vedkommende tror jeg 
dog ikke saa særdeles meget paa denne Faktor. Holder 
Morfintrangen sig i flere Dage efter Ophøret, begynder 
den Syge atter med en moderat Brug af Midlet, og 
gennem gentagne Forsøg lykkes det endelig at over- 
vinde Organismens Modstand. Efter denne lille, ofte 
noget besværlige Slutningsovergang holdes Patienten 
endnu en kort Tid i Sengen og først langsomt og 
gradvist faar han Lov til at forlade den, i Begyndelsen 

kun nogle Timer ad Gangen. Endnu i Maanedsvis er 
hans frie Bevægelser indskrænkede til Anstaltens Have; 
der holdes bestandigt godt Øje med hans Appetit, og 
jævnlige Bade understøtte hans Rolighed. Som Regel 
kræves et halvt Aars Ophold i Anstalten; men den 
Syge forlader da denne i en solid og kraftig Ernærings- 
tilstand og har undgaaet den pinlige Exciiation, der 
ellers saa ofte nødvendiggjør Brugen af andre Beroligelses- 
midler, der let forkludre det hele Forhold. Jeg tror, 
at denne Behandlingsmaade giver gode Resultater, men 
det er ikke altid, det lykkes at faa Patienten til at 
offre den Tid, der behøves til at gennemføre den. 

Hvad endelig Behandlingen af den urinsure Diathese, 
som Aarsag til Sindssygdom, angaar, da skal jeg ikke 
komme ind paa den hensigtsmæssigste Diæt, et Spørgs- 
maal, der endnu tildels maa betragtes som aabent. Jeg 
skal kun henlede Opmærksomheden paa den utvivl- 
somme Nytte af en energisk gennemført Peristaltik; 
en Karlsbaderkur kan være af meget gavnlig Indflydelse 
for Grundlidelsen i dens Helhed. Overfor de Vanske- 
ligheder og Plager, som den mekaniske Ophobning af 
Konkrementer saa ofte fremkalder, anvender man med 
god Virkning dels Lithion i Pulverform, dels Salz- 
brunner Kronenqvelle, der synes at være et særligt 
heldigt virkende Middel. 

